
Notă asupra ediţiei 


Această antologie reunește fragmente și studii de sine 
stătătoare astfel alese încât să permită cititorului a-şi forma o 
imagine relativ adecvată asupra câmpurilor de aplicaţie și a 
stilului metodologiei idoneiste. Textele sunt ordonate cronologic. 
Culegerea debutează cu extrase din Matematicile şi realitatea, 
lucrare a cărei primă ediție datează din 1936 (Alcan, Paris). 
Urmează fragmente din Geometria şi problema spaţiului (șase 
fascicule apărute la Editions du Griffon, Neuchâtel, 1945-1955) şi 
Problema timpului (Editions de Griffon, Neuchâtel, 1964). Homo 
phenomenologicus a constituit iniţial textul conferinței rostite în 
septembrie 1963 la Colectivul Academiei internaționale de 
filosofia științelor (publicat în „Dialectica“, vol. 19, 1-2, 1965). 
Studiul Este posibil ca morala să facă obiectul unei cercetări de 
caracter ştiinţific? a apărut inițial în „Revue universitaire de 
science morale“, Bruxelles (numerele 1, 2, 5, 10-11 din 1965, 
1966, 1969). Filosofia deschisă - textul conferinţei rostite la 
Congresul internațional de filosofie, Viena, 1968, în ședință 
plenară — a fost publicat în „Dialectica“, vol. 23, nr. 3-4, 1969. In 
aceeași revistă au fost publicate prima dată și celelalte două 
studii incluse în antologie: Prospectivă și metodă (vol. 23, nr. 3-4, 
1969) și Limbă şi metodă (vol. 25, nr. 2, 1971). Cel dintâi reia 
textul discursului de deschidere la Colocviul anual al Academiei 
internaţionale de filosofia științelor (Heverlce - Belgia, 
septembrie 1968), iar cel de-al doilea, textul unei conferințe 
rostite la congresul aceleiași academii, Lausanne, septembrie 
1969, 

Versiunea românească a respectat întocmai A LAS: i 
subtițlurile date de către autor, cu O singură excepție. In 
Concluzii la Geometria şi problema spaţiului se folosește tehnica 

aşezării ideii principale a unui paragraf în dreapta, respectiv 
stânga paginii. Din rațiuni de comoditate tipografică și pentru a 
nu mulți inutil subtitlurile ne-am luat libertatea de a comprima 
ideile principale sub câteva teme de o mai largă cuprindere. 

Spaţiul fatalmente restrâns acordat unei antologii ȘI așa 
destul de întinsă, ca și destinaţia ei prezumată — toți cei care se 
interesează de metodologia și filosofia științei — ne-au impus 
„amputări“ severe, îndeosebi ale unor capitole și secţiuni din 
primele trei lucrări fundamentale, cu un caracter mai tehnic și 
mai greu accesibile cititorului lipsit de o formație științifică 
(matematică și logică, fizică teoretică şi experimentală, 
lingvistică). Am încercat să suplinim asemenea omisiuni prin 
notele însoţitoare a căror lectură poate contribui, sperăm, la o 
mai bună înţelegere a textelor selectate. | 

In realizarea acestei antologii dedicate comemorării a 100 de 
ani de la nașterea savantului și filosofului elvețian am beneficiat 
de sprijinul Asociaţiei Ferdinand Gonseth precum şi de 
bunăvoința direcțiilor editurilor care de țin drepturile de 


copyright. Le exprimăm și pe această cale sentimentele noastre 
de gratitudine. : 

„_«Cest en fait option qui engendre la philosophie et 
qui Panime. Il n'y a pas de justification qui, finalement, ne 
s’y ramène» 

. (Ferdinand Gonseth) 


«Nous choisissons l'engagement dans ce temps et ses 
risques» 
(Ferdinand Gonseth) 


«Il n’y a pas de légitimité scientifique qui ferme la 
science à la philosophie et pas de légitimité philosophique 
qui sépare la philosophie de la science» 

(Ferdinand Gonseth) 


«La philosophie peut aider la science à prendre 
conscience de sa propre méthode en prenant elle-même 
conscience de ce qui fait la réalité de la science. Mais elle 
n'a pas le pouvoir de refaire la connaissance scientifique en 


Pabsence de cette réalité» 
(Ferdinand Gonseth) 


«Toute discipline a son discours, mais la discipline 


n'est pas toute ans son discours» 
(Ferdinand Gonseth) 


«C'est dans Pactuel que s'sprouve et se renouvelle la 


valeur de lacquis» 
(Ferdinand Gonseth) 


«Le dialog dans lequel personne ne veut convaincre 
n'est qu’un simulacre» 


(Ferdinand Gonseth) 

OPTIUNEA UNEI VIEŢI ȘI VIAȚA 
UNEI OPTIUNI - DESCHIDEREA 
LA EXPERIENȚA 


1. Date bio-bibliografice 


Ferdinand Gonseth s-a născut în localitatea Sonvilier, 
Elveția, la 22 septembrie 1890, al optulea dintr-o familie de nouă 
copii. După obținerea bacalaureatului în științe (1909), urmează 
cursurile Şcolii politehnice federale din Zürich, secția pentru 
matematicieni, pe care o absolvă în 1914 și unde este reținut ca 
asistent de profesorul său Jérôme Franel. În 1916 îşi trece 
doctoratul cu o teză remarcabilă consacrată apolarităţii: Etude 
synthétique et applications de l'apolarite (încercare de a stabili o 
bază axiomatică proprietăţilor proiective ale curbelor şi 
suprafețelor de ordin superior şi de a generaliza astfel 
propoziţiile de geometrie proiectivă clasică). Prezentarea, un an 
mai târziu, a lucrării de privat-docent îi aduce numirea de 
profesor extraordinar de matematici aplicate la Universitatea din 
Ziirich. În 1919 acceptă un post de profesor ordinar la Berna, 
unde va rămâne întreg deceniul al treilea — interval în care îşi va 
lărgi și aprofunda orizontul de cultură științifică, matematică 
îndeosebi, şi își va consolida interesele pentru cercetarea 
științifică și metodologică. Sub auspiciile Secţiei din Berna a 
profesorilor din învățământul secundar şi la inițiativa dr. P. Marti 
(care l-a și audiat, împreună cu Michel Besso), Gonseth a avut 
prilejul, în cursul anului 1924, de a face o suită de conferințe 
consacrate unor subiecte științifice care au constituit o bună 
parte din substanța cărţii Fundamentele matematicilor (1926) 
subintitulată, semnificativ sub raportul anvergurii unghiului de 
cuprindere, „de la geometria lui Euclid la relativitatea generală Ni 
la intuiționism“, şi prefațată de marele matematician Jacques 


LU VASILE TONOIU 


Hadamard - membru al Institutului, profesor la College de 
France şi la Şcoala politehnică, Deja o mărturie convingătoare 
despre maturitatea cu care autorul şi-a asumat o dublă angajare - 
una explicit ştiinţifică, cealaltă implicit epistemologică și 
filosofică —, această lucrare (reeditată în 1974, semn că încă mai 
interesează, poate nu atât prin materia ştiinţifică supusă între 
timp unei inevitabile uzuri istorice, cât mai ales prin inspirația 
generală a abordării ei), îi va aduce neîntârziat o meritată 
reputaţie internațională. 

În 1930 Gonseth consimte să-i urmeze maestrului său Franel 
la Şcoala politehnică federală din Ziirich unde va preda, timp de 
trei decenii (în 1960 se retrage din activitatea didactică) 
deopotrivă cursuri de matematică (pură şi aplicată) și cursuri de 
filosofia ştiinţelor. 

În colaborare cu Institutul internaţional de cooperare 
intelectuală Gonseth organizează primele „Entretiens de Zurich“ 
asupra metodei şi fundamentelor matematicilor (1938). Ecoul 
considerabil al acestor colocvii îl va încuraja pe inițiatorul și 
neobositul lor animator să participe la fondarea Institutului 
internațional de științe teoretice din care va descinde Academia 
internațională de filosofia ştiinţelor (1947), al cărei vice- 
preşedinte (1947-1965) şi mai apoi preşedinte va fi. 
J. Gawronski, fost ambasador al Poloniei pe lângă Vatican, 
secretar al Centrului roman de comparație şi sinteză, i-a propus 
lui Gonseth — îl cunoscuse cu prilejul dezbaterilor ziiricheze (de 
cinci ori repetate, ultimele, în 1958, având ca temă cibernetica) — 
să se întâlnească la Roma cu membrii Centrului, reprezentanți ai 
filosofiei neoscolastice. Cele două „Entretiens de Rome“ (1951, 
1956) s-au soldat, în urma unui schimb prelungit de texte, cu 
apariția a două lucrări colective, publicate de Gonseth: Filosofia 
neoscolastică și filosofia deschisă (1954) şi Metafizica și 
deschiderea la experiență (1960). Ele sunt importante nu numai 
pentru că i-au permis lui Gonseth să-și precizeze şi să-și apere 
opțiunile și ideile directoare în faţa unor preopinenţi care 
filosofau pornind de la cu totul alte surse și într-un climat de un 
cu totul alt regim intelectual (se confruntau astfel două stiluri de 
filosofare; unul deschis, de inspiraţie predominant științifică, 
celălalt necesitar, de inspiraţie predominant religioasă şi 
metafizică), dar şi pentru că încorporează o pedagogie a 
dialogului, ne pun în faţa obstacolelor (şi a strategiilor depăşirii 
acestora, fie și parțială) care survin inevitabil în calea comunicării 

şi comprehensiunii între parteneri ale căror referențiale 
(mediatori ai punerilor în „situaţie de dialog“: mediatori 
ideologici, filosofici, epistemologici, existenţiali...) sunt diferite 
până la (aproape) incomensurabilitate, 

împreună cu Gaston Bachelard şi Paul Bernays, Gonseth 
fondează în 1947 revista internaţională de filosofia cunoașterii 
„Dialectica“ (în care s-a putut vedea un fel de replică, oarecum 
întârziată, la „Erkenntnis“ — faimoasa revistă din deceniul al 
patrulea a Cercului de la Viena). Deschisă dialogului și 
confruntării celor mai semnificative curente și mişcări 
contemporane de metodologia și filosofia ştiinţei, revista nu este 
totuși lipsită de o platformă şi de o direcție proprii asupra cărora 
şi-au pus pecetea inconfundabilă tocmai idoneismul gonsethian, 
opţiunile şi ideile directoare ale metodologiei și filosofiei 
deschiderii la experiență. 

Membru a numeroase societăți savante, primul preşedinte al 
Uniunii internaţionale de logică, metodologie şi filosofia 
ştiinţelor, corespondent străin al Institutului Franței (1958), 
ofiţer al Legiunii de Onoare (1961) — tot atâtea semne ale 
prețuirii acordate de contemporanii săi. Moare în 1975, 17 
decembrie, la Lausanne, în vârstă de 85 de ani. 

O listă, de departe incompletă, a celor mai importante 
publicaţii ne poate deja sugera extraordinara putere de muncă a 
savantului și filosofului, întinderea și varietatea intereselor sale. 
Mai întâi lucrările fundamentale, amplu și, sperăm, bine 
reprezentate sub raportul fondului ideatic şi al „stilului“ 
întreprinderii metodologico-filosofice, în antologia de față. Le 
consemnăm în ordinea apariţiei lor: Les fondements des 
mathématiques (Blanchard, Paris, 1926); Les mathématiques et 
la réalité (Alcan, Paris, 1936); Qu est-ce que la logique? 
(Hermann, Paris, 1937); Philosophie mathématique (Hermann, 
Paris, 1939); Philosophie des mathématiques (Chroniques de 
PInstitut international de philosophie, Hermann, Paris, 1950 şi 
1954); La géométrie et le problè me de l’espace (6 volume; 
éditions du Griffon, Neuchâtel, 1945-1955); Le problè me du 
temps (éditions du Griffon, Neuchâtel, 1964); Le référentiel, 
univers obligé de médiatisation (éditions Pâge d'homme, 1975: o 
culegere de articole reunite în volum pe baza unei apropieri 
tematice indicate în titlu, precedată de o Prefață explicit 
unificatoare); Sciences, morale et foi (éditions l’âge d'homme, 
1986; texte culese, ordonate și prezentate de Eric Emery la 11 ani 

de la moartea filosofului — studii, unele inedite, consacrate 
ştiinţelor umane, moralei şi credinţei). ie ya 

Să reținem şi titlurile câtorva din lucrările de caracter didactic 
strâns legate de activitatea profesorului de matematici: Leitfaden 
der Planimetrie (în colaborare cu P. Marti, 2 volume, 1933 și 
1936); Aufgabensammung der Planimetrie, în colaborare cu P. 
Marti, 1939); Eléments de géométrie. Géométrie plane (în 
colaborare cu S. Gagnebin, Neuchâtel, Payot, Lausanne, 1942); 
Analytische Geometrie der Ebene in moderner Behandlung (în 
colaborare cu M. Riieff, Zürich, Haupt, Berna, 1948); Leitfaden 
der Geometrie fiir Sekundarschulen (în colaborare cu dr. Moser, 
Ziirich, 1955); Elementare und nichteuklidische Geometrie... 
(Zürich, 1956). 

Dar Gonseth a fost şi un matematician-cercetător cu 
preocupări de strictă specialitate, mai ales în perioada imediat 
următoare pregătirii tezei de doctorat. Iată câteva titluri de 
articole şi conferinţe în care s-au obiectivat asemenea preocupări: 
Extension à l'espace d'un théorème sur les cubiques planes 
(„L Enseignement mathématique“, 1916); Une extension d'un 
théorème de Poncelet („Nouvelles Annales de Mathématiques“, 
1916); Sur le centre des moyennes distances d'un groupe de 
points en ligne droite („Nouvelles Annales...“, 1917); Sur 
Porientation d'un groupe de droites („Nouvelles Annales...“, 
1917); Sur une transformation projective conduisant ă quelques 
propriétés métriques („L'Enseignement mathématique“, 1917); 
Sur la gerbe de cubiques gauches passant par cinq points 
(„L'Enseignement...“, 1918); Un théorème relatif à deux 
ellipsoïdes confocaux („Bulletin des sciences mathématiques“, 
Paris, 1918); Sur les moments de droites et les complexes 
apolaires (Livre d'Or publicată cu ocazia jubileului gimnaziului 
din La Chaux-de-Fonds, 1925); Sur les Equations de 
lélectromagnétisme; Sur les équations de M. Schrödinger dans 
lunivers a cinq dimensions (în colaborare cu G. Juvet, 
Neuchâtel, comptes rendus des séances de l'Académie des 
Sciences, Paris, 1927); Sur la relativité à cinq dimensions et sur 
une interprétation de l'équation de Schrödinger (în colaborare cu 
G, Juvet, Neuchâtel, Helvetica Physica Acta, 1928); Sur le rôle de 
177 AE a la physique moderne („L'Enseignement 
p eTa j pa Ad Sur la géométrie des imaginaires (1 şi 2, 
CEA at ematici Helvetici, 1929); Sur la méthode 

que et les difficultés actuelles (comunicare la Congresul 

international al matematicienilor, Zürich, 1932); Sur 
paxiomatique de la theorie des ensembles et sur la logique des 
relations (Comentarii Mathematici Helvetici, 1932); La loi dans 
les sciences mathématiques (Conferinţă ținută la Centrul 
internaţional de sinteză. Science et Loi, Paris, Alcan, 1933), La 
méthode axiomatique (Conferinţă ţinută la reuniunea 
internaţională a matematicienilor, 1938); A propos de la 
condition d'apolarit& de deux complexes de droites 
(Comentarii..., 1940); Die Dialektisierung des Erkenntnis 
(Conferință ținută la Societatea științelor naturale din Zürich, 
1943); Remarques préliminaires sur le fondement du calcul des 
probabilités („Dialectica“, 1954), Sur la méthodologie du calcul 
des probabilités („Dialectica“, 1965)... Ar fi totuși exagerat să 
facem din Gonseth un matematician-creator de primă mărime. 
Adevărata lui vocație, în această privință, este una de 
matematician-secund, de matematician-filosof, de filosof al 
matematicii: un filosof preocupat să confere matematicii, 
demersurilor matematice şi matematizante O conștiință de sine 
adecvată, plecând nu de la sisteme gata constituite, ci de la 
experiența unui raport autentic cu aceste demersuri, în scopul de 
a le integra în ansamblul cunoaşterii şi de a le revela în 
multitudinea organizată a semnificațiilor lor. 

„Pentru un matematician de profesie este o experienţă tristă 
să se vadă scriind despre matematică. Sarcina unui matematician 
este de a face ceva, de a demonstra teoreme noi, de a adăuga 
ceva matematicii şi nu de a vorbi despre ce a făcut el sau au făcut 
alţii [...]. Nu există dispreț mai profund și, în fond, mai legitim 
decât acela al oamenilor care fac pentru cei care explică. A 
expune, a critica şi a aprecia reprezintă o muncă pentru minţi de 
categoria a doua“. Cu siguranță matematicianul-filosof (un soi de 
matematician total) care a fost Gonseth nu ar fi împărtăşit aceste 
rânduri scrise de intransigentul și purul matematician G. H. 
Hardy într-un eseu strălucit despre (!) matematică (A 
Mathematician’s Apology). | s-ar fi părut, în particular, factice 
ierarhizările şi dihotomiile operate de Hardy, şi pe care opera de 
„filosofie matematică“ a lui Gonseth le dezminte: ea este 
deopotrivă facere a ceva și vorbire despre tacere. 

Vom obţine o imagine încă mai completă şi mai fin 
diferențiată asupra activităţii şi asupra prezenţei active a 
savantului-filosof dacă ținem seama de efortul și pasiunea cu care 
a organizat şi condus numeroase congrese, reuniuni, colocvii — 

ale căror documente îi inserează contribuţiile; de competenţa și 
dăruirea cu care şi-a asumat direcția revistei „Dialectica“ 
(aproape toate numerele care au apărut din 1947 până în 1975 
cuprind articole şi studii semnate de el, dar mai ales se nutresc, 
într-un fel sau altul, din ideile directoare ale acestui maitre ă 
penser); de conferințele și expunerile mai mult sau mai puțin 
ocazionale făcute în faţa diverselor societăţi științifice, 
pedagogice şi filosofice onorate de participarea prestigioasei 
personalităţi; de prefeţele la lucrări de a căror importanță era 
convins (L’Hypothèse de 'atome primitif) de Georges Lemaitre, 
1946 sau L'Univers aléatoire, de Ph. Webhrl€, 1956); de articolele 
risipite în diferitele reviste care i-au solicitat colaborarea, ba 
chiar, în sfârșit, de multele bruioane şi proiecte de care moartea, 
defel prematură!, l-a despărțit. 


2. De la „afilosofismul“ inițial 
la metodologia şi filosofia deschiderii 
la experiență 


„Revista internaţională de filosofie“ a marcat, în 1970, prin- 
tr-un număr omagial intitulat Ferdinand Gonseth, vârsta 
venerabilă de 80 de ani a filosofului. Prilej pentru prietenul său 
Chaim Perelman — care împărțea cu profesorii Ph. Devaux şi 
H. Goubhier direcţia ştiinţifică a revistei — de a-i solicita 
octogenarului un articol cu titlul „Mon itinéraire philosophique“. 
Retrospectiva parţială întreprinsă cu acea ocazie a fost apoi 
continuată și adusă la dimensiunile unei adevărate autobiografii 
intelectuale. 

Acest Gonseth par lui-même ne va servi aici drept ghid în 
încercarea de a schiţa repere configurând drumul gândirii 
gonsethiene — ceea ce face, în felul ei, antologia însăşi. Autorul 
„itinerarului filosofic“ nu eludează dificultățile unei reconstituiri 
autentice. Nu-mi închipuiam — mărturisea Gonseth după 
acceptarea propunerii lui Perelman — că o să recunosc cu uşurinţă 
drumul urmat de gândurile mele şi că o să le regăsesc în mine, 
etapă cu etapă, așa cum fuseseră. „Gândeam totuşi că asociind 
cele scrise cu amintirile voi putea retrăi cu un anumit sentiment 
de autenticitate suita mai mult sau mai puţin ordonată a stărilor 
mele de spirit, a intenţiilor și reacţiilor mele. Mă tem acum că 


DESCHIDEREA LA EXPERIENŢĂ 15 


privindu-l în mine pe cel care eram, de exemplu, acum cincizeci 
de ani, nu imaginea fidelă a acelui eu trecut şi depăşit îmi apare, 
ci un eu reinterpretat de cel care sunt astăzi. Este oare posibil ca 
cel care al devenit să nu se proiecteze în amintirea de sine căutată 
cu cea mai exigentă sinceritate? Preocuparea de a-ţi trăi 
prezentul ca pe un moment al devenirii tale nu împiedică o 

înainta fără să te desparţi de o parte din tine însuţi? În ce mă 
priveşte, sunt departe de a fi sigur că pot gândi din nou, fără nici 
o modificare, ceea ce a constituit cândva obiectul gândirii mele 
celej mai lucide. Resimt aici cu toată acuitatea un fel de limită 
naturală în ce priveşte autenticitatea autoanalizei. Dar nu voi 
face din ea un pretext pentru a mă sustrage efortului de a mă 
privi în oglinda poate infidelă pe care mi-o întinde memoria“ 
(1, p. 398). 

În plan abstract dinamica unei evoluții intelectuale poate fi 
concepută după diverse scheme idealizante de felul (2, p. 114 și 
următoarea): a) modelul dezvoltării empiric-evolutive: plecând 
de la o bază elementară determinată, concepția despre lume se 
îmbogățește sub influența evenimentelor exterioare şi ca reacție 
la acestea; b) modelul desfăşurării evoluţiei în etape radical 
distincte, prin convertirea de la un „credo“ la altul, prin „crize“, 
trecutul sau etapele anterioare fiind renegate ca momente 
unilaterale, false, aberante; c) modelul dezvoltării unitar totale şi 
concrete: motivele şi problemele fundamen tale ale unei concepții 
cu multiple deschideri, bazată pe o reflecţie creatoare, fără a fi 
abandonate, vor face obiectul unor dezvoltări şi precizări 
datorate studiului și praxisului. ; 

Unele biografii intelectuale par a corespunde prin excelență 
modelului b. În prefața la ediția a doua a Criticii rațiuni pure 
Kant considera a fi realizat pentru metafizică o revoluție 
comparabilă cu ceea ce făcuse Copernic pentru astronomie. 
Însăși cariera lui de gânditor, după cum mărturisea „de 
bunăvoie“ în Cuvânt înainte la Prolegomene, ar fi fost puternic 
marcată de întâlnirea cu operă critică a lui D. Hume: întâlnire 
care l-a trezit din somnul dogmatic şi a dat cercetărilor sale în 
câmpul filosofiei speculative „0 cu totul altă direcție“. 
Wittgenstein, la rândul său, declara în prefața din ianuarie 1945 
la Investigații filosofice (lucrare publicată în 1953, la doi anì după 
moartea filosofului) că în perioada în care şi-a reluat 
preocupările filosofice, după 1929, a trebuit să recunoască erori 

prave în ceea ce publicase anterior, în parle canirmaraa PN 
îcută de Frank Ramsay ideilor sale. El admite, în particular 
(Investigații filosofice, $ 107), că puritatea de cristal a logici nu 
tusese nici pentru el rezultatul unei cercetări, ci O exigențá, una 
care riscă acum să se golească de conținutul ei. „Ne-am angajat 
pe gheața lunecoasă unde lipsește frecarea, deci unde condițiile 
sunt ideale într-un anumit sens, dar unde, în schimb, nu se poate 
merge din această cauză. Or, noi vrem să mergem; avem deci 
nevoie de frecare; să revenim la solul aspru!“ Și mai departe 
($ 108): „Prejudecata purității de cristal nu poate fi îndepărtată 
decât dacă facem ca întreaga noastră concepție să se schimbe...“ 
(prejudecată întreținută anterior şi de autorul Tractus-ului). 
Uşurată şi oarecum validată de înseși declarațiile filosofilor 
creatori, constatarea existenţei unor etape puternic distincte în 
evoluţia intelectuală a aceluiaşi gânditor a trecut la mulți istorici 
ai filosofiei într-o deprindere de taxinomie comodă (Kant 
precriticul/Kant autorul Criticelor, Marx din perioada de 
tinerețe/Marx maturul, ... sau, şi mai scurt: Wittgenstein, 
Heidegger ... I, I]...): locul problemelor complexe privind 
continuitățile de adâncime sau rațiunile mai adânci ale 
discontinuităților frapante îl pot lua atunci plate descrieri 
„insulare“ juxtapuse, grupate în jurul unui motiv central (o 
problematică dominantă, un unghi de abordare metodică, ...). O 
analiză mai pătrunzătoare nu poate rămâne la înregistrarea ca 
atare a presupuselor rupturi radicale (48). Hegel, de exemplu, 
remarca reversul „conservator“ al revoluţiei critice kantiene. 
Critica formelor intelectului a condus la ideea că acestea nu pot fi 
aplicate lucrurilor în sine. „Acest rezultat nu poate avea altă 
semnificație decât că înseși aceste forme sunt ceva neadevărat. 
Dar, întrucât ele sunt menținute valabile pentru rațiunea 
subiectivă și pentru experienţă, critica n-a efectuat, în ce privește 
natura lor, nici o modificare, ci le lasă să fie pentru subiect 
valabile în aceeași formă în care ele erau valabile pentru obiect“ 
(3, p. 29, subl. ns.). Relativ la Wittgenstein, ceea ce izbeşte la 
prima lectură sunt marile deosebiri de metodă, doctrină şi 
tematică între Tractatus și Investigaţii filosofice. În lucrarea 
postumă suntem înclinați să vedem o argumentaţie de aparenţă 
empirică prin care se urmăreşte să se demonstreze „prodigioasa 
diversitate“ a jocurilor de limbaj, a modurilor de utilizare în viață 
a limbajului, Wittgenstein ar părea acum atras mai mult spre 
antropologie și psihologie decât spre logica matematică. 

Comentatori mai avizaţi (vezi 4) au putut însă învedera, sub 
contrastul mai mult sau mai puţin superficial între cele două 
lucrări, şi linii de continuitate subterană în gândirea lui 
Wittgenstein. 

Biografiei intelectuale a lui Gonseth pare a-i conveni mai 
bine modelul c) pe care el însuși îl adoptă spontan în 
retrospectiva de care vorbeam. Nu există, potrivit propriilor sale 
aprecieri, nici O ruptură în itinerarul care l-a condus de la 
prealabilii, de la opțiunile tacite care i-au inspirat și informat 
primele lucrări la cercetările târzii asupra metodologiei moralei 
şi, mai general, asupra metodologiei ansamblului științelor 
umane. „Efectul“ de continuitate va fi rezultând, în parte, şi din 
aceea că la tot pasul Gonseth proiectează asupra preocupărilor și 
experienţelor sale trecute limbajul, lecţia și lumina hermeneutică 
a preocupărilor şi experienţelor ulterioare. El confruntă 
permanent pe cel care a fost cu cel care are conștiința de a fi 
devenit: un neîncetat va-et-vient între ceea ce gândește acum, 
când îşi (şi ne) restituie itinerarul filosofic, şi ceea ce a gândit, 
poate fără să aibă deplin conștiința, în împrejurări trecute. Că 
este inadecvat, în cazul lui Gonseth, limbajul rupturilor radicale, 
al dezicerilor esenţiale, al convertirilor bruște..., nu încape 
îndoială. Aceasta nu ne poate însă împiedica să observăm că 
itinerarul filosofic astfel reconstruit este pătruns de o viziune 
prea simplă, prea netedă asupra propriei „evoluţii“, dedusă în 
cea mai mare parte prin inserția „evenimenţialului“ în jocul unor 
dialectici prea distinse, detensionate, dedramatizate, din care au 
fost evacuate imprevizibilul, capriciile creației. De parcă s-ar 
putea da socoteală de aventura spirituală singulară a unei 
deveniri complexe — cum este și aceea a lui Gonseth, chiar dacă 
nu va fi fost trăită ca aventură în sensul tare al cuvântului — în 
termenii leneși ai corelaţiilor uzuale: implicit-explicit, tacit- 
articulat, potenţial-actual, înrădăcinat (în ceva anterior)-deschis 
(la ce va deveni) ... (5). ia da dă 

Retrospectiva lui Gonseth nu rămâne mai puţin utilă pentru 
ce vrem să întreprindem aici. Dar ea impune, în afara rezervelor 
sugerate, un regim special de lectură a secțiunii din studiul 
introductiv care O utilizează. Şi anume, cititorul netamiliarizat cu 
scrierile lui Gonseth, o va parcurge cu mai mult profit şi cu o mai 
bună înțelegere abia după ce va fi efectuat o primă lectură a 
textelor antologate, în ordinea lor, şi după ce se va fi exersat în 
lecturi secunde, urmând o ordine răsturnată, astfel încât să 

proiecteze el însuşi lumina și limbajul scrierilor târzii (Homo 
phenomenologicus, Limbă și metodă, Este posibil ca morala să 
facă obiectul unei cercetări de caracter știinţilic? ș.a.) asupra 
lucrărilor anterioare, pentru a sesiza explicitările, articulările, 
actualizările, într-un cuvânt liniile unei dezvoltări continuate, dar 
şi eventualele „mutații“, instituiri de noi câmpuri (tematice și 
problematice), de noi perspective și ecleraje; eventualele 
demersuri de autocorecţie și anticipare marcate de alternanța 
rupturilor critice şi a restructurărilor integratoare. 

Confruntat cu sarcina dificilă de a prezenta o panoramă a ce 
aduseseră nou în domeniul „filosofiei matematice“ anii 1937 și 
1938 (în cadrul unor curente pe atunci active: formalismul 
hilbertian, „gândirea exactă“ în Germania, logicismul polonez și 
american, mișcarea pentru unitatea ştiinţei, intuiţionismul 
olandez, idoneismul, „filosofia ştiinţifică“ în Franţa), Gonseth 
făcea o remarcă a cărei valoare depăşeşte vizibil contextul- 
ocazie: „Rareori o cercetare de filosofie are o existență 
autonomă. O bună parte din semnificaţia ei provine din 
raporturile sale cu problemele la ordinea zilei. Şi acestea, la 
rândul lor, rar pot fi sesizate fără explicaţii prealabile, care le 
luminează istoria și precizează relaţiile lor cu temele 
fundamentale şi persistente“ (6, p. 3). Remarca se aplică şi 
cercetărilor lui Gonseth, fiecare realizând un fel de compromis 
între problemele la ordinea zilei și temele fundamentale şi 
persistente. Ideal ar fi ca lectura fiecăreia dintre lucrările 
cuprinse în antologie să se efectueze într-un orizont de 
întâmpinare bine acordat deopotrivă categorial (temele 
persistente) și evenimențial (problematica ceasului istoric și a 
spațiului cultural luate în singularitatea lor); să fie mijlocită de o 
grilă proiectiv-receptoare avertizată atât asupra problemelor 
specific epistemologice și mai larg filosofice în faţa cărora se 
găsea, la acea dată, gândirea ştiinţifică (matematică în 
particular), cât și asupra curentelor mai importante care le 
dădeau formă, le întreţineau, și le disputau... Este necesară o 
panoramă generală a ideilor și şcolilor, a problemelor şi 
doctrinelor pentru ca acest peisaj științific și filosofic să ne poată 
servi drept sistem de referință: unul, se înțelege, din care să nu 
lipsească o cunoaştere cât mai autentică și completă a stărilor de 
lucruri actuale la care au condus metamortozele istorice şi a 
perspectivelor ce se deschid, pentru a fi în măsură să formulăm 
judecăţi de valoare pertinente, 

Evident, prezentarea care urmează (ca o completare a mai 
\ echii noastre lucrări: Idoneismul, filosofie a deschiderii, Editura 
Politică, Bucureşti, 1972) nu poate ambiționa, din mai multe 
motive (inclusiv, și nu în ultimul rând, acelea care țin de 
competenţa şi calificarea celui ce o semnează), satisfacerea unui 
atare „ideal“. In definitiv, subiectiv vorbind, citește fiecare ce 
vrea şi cum poate, nutrindu-și focul propriu și făcându-și mierea 
necesară din ce îi iese în cale sau găseşte de cuviinţă. lar obiectiv 
vorbind, fiecăruia îi stă la dispoziţie acea „lume a treia“ (în 
terminologia lui Popper) autohtonă și străină cu elementele 
căreia să-și construiască și asimileze, pe îndelete, amintitul sistem 
de referință. Ne vom mulţumi aici cu mult mai puțin, la 
„adăpostul“ unei înțelepciuni pe care chiar Gonseth o formula în 
replică la exorbitanta philosophia perennis reclamată de 
neoscolastici: A celui qui me dira „tout ce qui ne vise pas l'absolu 
vise trop bas“, je repondrai „a qui veut trop, tout est repris“ 
(7,p.291). 

Dacă facem din Fundamentele matematicilor (1926) un prim 
„marcaj“ al drumului străbătut este clar că lucrarea prin care 
Gonseth va pătrunde în bibliografia obligatorie a temei 
fundamentelor nu avea un caracter filosofic, în orice caz nu unul 
explicit. Analiza problemei fundamentelor așa cum se punea ea 
atunci nu era întreprinsă în lumina, nici, cu atât mai puțin, în 
serviciul unor scopuri filosofice prealabile. Autorul nu urmărea şi 
nu spera să ofere o contribuție valabilă la edificarea uhei teorii 
generale a cunoaşterii. Departe de a-i fi fost imprimat „din 
exterior“, aspectul epistemologic pe care îl dobândea lucrarea în 
ansamblul ei era mai degrabă „secretat“ dinlăuntru printr-o 
elaborare care pretindea a nu primi sugestii decât de la însăşi 
activitatea ştiinţifică, matematică mai ales. Gonseth se străduia să 
ia cunoștință de situaţia în care se afla cercetarea matematică şi 
5-0 înțeleagă, Direct sau indirect, matematicianul era confruntat 
cu o noutate funciară de sorginte plurală: teoria restrânsă a 
relativităţii, teoria einsteiniană a gravitaţiei; punerea la punct a 
axiomaticii hilbertiene și aplicarea ei la reconstrucția geometriei, 
primele sistematizări ale teoriei mulțimilor şi descoperirea 
bulversantă a paradoxelor; concepţiile totodată opuse şi 
conjugate ale intuiţionismului și formalismului; primele mari 
succese ale teoriei cuantelor... Pretutindeni cercetarea depăşea 
limitele simțului comun; ea reînnoia frontul de înaintare al 
cunoaşterii şi, mai mult, îi punea în discuţie fundamentele. 

Problemele certitudinii și adevărului erau astfel resuscitate, dar 
în condiţii pe care în mod paradoxal însuși progresul cercetării le 
făcea dificile. Era nevoie de un limbaj adecvat care să facă 
posibilă reterirea la această situaţie și la noutatea pe care o 
aducea aici cercetarea. Dar „filosofia oficială“ nu era capabilă să 
ofere un atare limbaj sau măcar să-i constituie un referenţial de 
semnificații valabile și eficace. i t 
Care era preocuparea esențială a lui Gonseth în 
Fundamente? Aceea de a elucida o materie științifică relativ 
recent instituită, de a continua o discuție care să nu forțeze cadrul 
rigorilor științifice, „în absența voită a oricărei instanțe de 
legitimitate constituită anterior sau exterior cercetării ştiinţifice“ 
(1, p. 403). În această luare de poziţie Gonseth descifrează 
retrospectiv (cu ochii celui care a devenit după aproape o 
jumătate de secol) prima lui opţiune filosofică — implicită, e 
drept, dar nu mai puţin dominantă: intenţia de a pune sistematic 
în valoare mărturia cercetării, în toate împrejurările în care 
cercetarea este contruntată cu ceea ce fusese deja dobândit ŞI 
formulat. Ce importanță mai putea prezenta această opţiune în 
condiţii de criză? Nu erau implicate şi puse sub semnul întrebării 
cercetarea însăși și metodele ei? Disputele dintre cercetători de 
felul aceleia care îi opunea pe marii matematicieni Brower și 
Hilbert nu echivalau cu o autocontestare a cercetării? Și cum să 
te mai reclami atunci prin opțiune prioritară — şi încă una 
implicită —, de la autoritatea cercetării? Gonseth nu împărtășea 
fundalul de presupoziţii care inspiră și nutresc astfel de întrebări 
și obiecții. Pentru el, cercetarea nu ar fi ceea ce este dacă nu ar 
putea fi chemată să aducă mărturie împotriva ei însăşi. Nu o 
putem asemui unei persoane care s-ar contrazice pentru că nu ar 
repeta exact ceea ce va fi declarat deja. Mărturia împotrivă-și 
înseamnă simplu a pune în valoare, printr-o persoană interpusă, 
o informaţie ulterioară (de regulă ameliorată) împotriva unei 
informaţii anterioare. Această continuă punere sub acuzaţie a 
vechiului de către nou îi pare lui Gonseth a fi însăşi respirația 
cercetării. Adoptând opţiunea prioritară menționată, 
cercetătorul în exerciţiu nu face decât să se recunoască liber, 
stăpân și responsabil de alegerile sale. Este însăşi poziţia 
adoptată spontan în Fundamente. Ea ne evocă frumoasa 
metaforă nautică a lui Neurath reteritoare la imposibilitatea 
ancorării cunoașterii într-un fel de text originar destinat să o 
fundeze în mod radical și perfect neproblematic: suntem 

îmbarcațti pe o galeră pe care trebuie să o reconstruim în largul 
mării fără a o putea aduce vreodată la mal pentru a o reface 
complet din materiale de o calitate mai bună. 

Scrutând drumul parcurs din orizontul deschis regiunii în care 
naviga la 80 de ani, Gonseth descoperă printre prealabilii 
îmbarcării din 1926 un aspect încă mai decisiv privind modeiul 
după care trebuie concepută cercetarea pentru a-și putea juca 
rolul preconizat de opțiunea prioritară. Acest aspect era prezent 
în mod implicit în dialogul din Fundamente (8, p. 121-122) unde 
sunt evocate obiecțiile lui Bergson la structura temporală a 
teoriei relativității, pe fondul „incredibilei dezordini“ cu care 
lumea filosofică a reacționat la ideile lui Einstein (9). Nu era 
vorba, pentru Gonseth, de a tranșa un diferend în care s-ar fi 
înfruntat două opinii personale. Înapoia celor două personalități 
(Bergson și Einstein) se profilau distinct două instanțe de 
legitimitate antagoniste: cea a reflecției speculative şi cea a 
cercetării obiective. Autorul Fundamentelor nu împărtăşeşte 
ideea frecvent susținută după care teoria relativității ar datora 
totul geniului singular al lui Einstein. Câţi nu i-au reproșat viciul 
de a fi, cu chiar expresia lui, „sălbatic speculativ“? Am anula 
atunci, fictiv, ansamblul cercetărilor experimentale și teoretice, 
trama încercărilor, a ipotezelor, a rezultatelor parţiale în care s-a 
inserat victorios efortul lui Einstein. Așadar, pe de o parte 
efortul lui era pregătit şi susținut de o laborioasă activitate în 
care se angajaseră numeroşi cercetători; pe de altă parte, teoria 
relativităţii nu rămânea o creaţie izolată alături de cercetarea în 
exercițiu: ea se integra în această cercetare nu pentru a-i 
destrăma țesătura, ci pentru a-i restabili unitatea. Când se ridica, 
în Fundamente, împotriva lui Bergson, Gonseth o făcea în 
numele instanţei de legitimitate reprezentată de cercetarea 
științifică in actu care își multiplică, practic și irezistibil, probele 
de eficacitate colectivă. ga : 

Dar speculaţia filosofică nu constituie și ea o instanță de 
legitimitate? Nu se prezintă și ea ca o cercetare care urmăreşte să 
degajeze, prin mijloacele cele mai sigure, certitudinile cele mai 
valabile? Nu este și ea moștenitoarea unei voințe de rigoare pe 
care discursul, instrumentul ei indispensabil, o poate satisface? 
Dacă pe această cale vrea să-şi legitimeze puterea - răspunde 
Gonseth ~, speculaţia filosofică nu poate decât să aducă mărturie 
împotriva ei însăși: „în absenţa unei instanţe comune de 
legitimitate, voinţa ei de rigoare nu o împiedică să se angajeze, să 

se investească în sisteme incompatibile“ (1, p. 409). Metoda 
comună pluralității sistemelor filosofice ca desfășurarea ina 
discurs riguros — nu are, în principiu, capacitatea de a desemna 
eventualul sistem care ar fi în posesia adevărului. Pentru toate 
sistemele, metoda însăşi trebuie chestionată. Gonseth nu pune la 
îndoială că speculaţia filosofică ar putea dobândi trăsăturile unei 
cercetări. Dar nu în această pluralitate a sistemelor filosofice 
căuta el alegerea unui model just al cercetării. Filosofia pe care o 
va elabora ulterior (filosofia deschisă) va căuta să evite 
consecinţele acestei pluralităţii prin chiar faptul de a fi deschisă: 
de a se folosi de un limbaj deschis și de a se acomoda unei 
metodologii deschise (10). Pe vremea când redacta 
Fundamentele însă, prealabilii săi nu ţineau încă de nici O 
preocupare filosofică specială. Alegerea către care înclina 
oarecum instinctiv era dictată de un întreg complex de rezistențe 
şi idiosincrazii. „Deja din perioada adolescenţei — mărturiseşte 
filosoful în anii maturității târzii — pierdusem orice încredere în 
puterea verbului de a ne garanta, ea singură, «adevărul total». 
Am revenit apoi la o evaluare mai echilibrată a puterii discursive 
ca putere de elaborare a unei informaţii la care participăm în 
mod natural“ (1, p. 410). Nu trebuie să ne surprindă această 
neîncredere la un matematician care nu a încetat niciodată să 
profeseze o disciplină prin tradiţie socotită „miracolul“ logosului 
pur, întruparea „puterii discursive“? Să nu uităm că la Școala 
politehnică federală din Zürich, unde şi-a făcut studiile și primii 
paşi în cariera academică, învățământul matematicilor era strâns 
legat de cel al mecanicii, fizicii şi astronomiei. Era greu în aceste 
condiții să uiţi sau să simulezi a uita că matematicile trimit la 
realitate și că problema de a „funda“ această relaţie îi priveşte 
deopotrivă pe matematician, inginer, astronom, fizician. Ceva 
mai târziu, la Universitatea din Zürich, Gonseth a predat câteva 
semestre tocmai calculul probabilităților care incită cu osebire la 
reflecţie asupra modului în care practicul și teoreticul concură la 
formarea şi exercițiul unei gândiri eficace. 

Pe scurt, al doilea prealabil care completează opţiunea 
dominantă ar putea fi astfel formulat: cel mai sigur model al unei 
cercetări este acela al cercetării științifice. Iar instanța de 
legitimitate cea mai autentică la care se poate apela pentru sau 
împotriva unui rezultat al cercetării este tot cercetarea științifică. 
„Cele două opţiuni făceau deci din cercetarea științifică o 
instanță privilegiată de evaluare, de judecată şi decizie. O 

instanţă care nu are nimic absolut, dar care se distinge de altele 
prin faptul de a fi investită cu facultatea de a se autocorecta fără 
a trebui să se supună legii unei alte instanţe de legitimitate. 
Puterea de autocorecţie o recomanda drept instanță capabilă să 
profereze dacă nu judecăţi de adevăr necondiţionat valabile, 
măcar judecăţi de cea mai bună idoneitate. 
| Explicitarea acestor opțiuni, aflate în arierplanul 
| Fundamentelor, este fructul unui efort de elucidare la capătul 
| căruia se va constitui o concepţie mai clară şi mai articulată a 
metodologiei deschise. Dar originile prealabililor se pierd în 
| indiscernabil. „Oricât de departe privesc în mine, nu mă recunosc 
niciodată proiectat în trecutul de la care aș fi avut de primit şi de 
respectat pentru totdeauna datele inițiale. În mine, îndoiala și 
certitudinea s-au privit mereu în față, şi moderaţia lor reciprocă 
le-a făcut deopotrivă admisibile. Un singular sentiment amestecat 
de justiție şi de revendicare m-a îndemnat, nu ştiu de când, să 
gândesc că toți oamenii sunt egali de-a lungul secolelor, cel puţin 
prin incompletitudinea radicală a părţii lor de adevăr, şi prin 
simțul mereu activ al angajării în experienţa lor“ (1, p. 412). 
Gonseth își aminteşte cu claritate de epoca în care, elev la școala 
secundară din Saint-Imier, răsfoia neobosit volumele masive ale 
Grand Larousse Encyclopedique de atunci, când s-a impus şi s-a 
opus dorinţei sale de cunoaștere actualitatea unei imense științe 
în stare permanentă de revizuire: o ştiinţă care, paradoxal, se 
prezintă ca bunul tuturor dar pe care nimeni nu o poate cuprinde 
în totalitatea ei. I s-a învederat dintr-o dată că însăşi existența 
unei enciclopedii pune, rezumă şi simbolizează toate problemele 
deschiderii și coordonării cunoaşterii. Cele două opţiuni sunt 
într-un fel ecoul acestor probleme şi primele schițe ale unei 
posibile elaborări. 

Se conturează deja, în Fundamente, deasupra opţiunilor 
dominante dar tacite, câteva atitudini şi motive mai lesne vizibile, 
pe care opera ulterioară le va amplifica: sensibilitatea la aspectul 
general uman şi la determinaţiile intrinsec istorice ale 
cunoaşterii în devenire, deci la limitaţiile și deschiderile oricărei 
„puneri în situaţie de cunoaștere“; ideea acordului schematic al 
cunoștinței cu realul; motivul disocierii şi coordonării diferitelor 
niveluri şi orizonturi de angajare ale cunoașterii. „Cercetarea 
ştiinţifică nu se efectuează în două planuri independente, un plan 
teoretic sau matematic fără legături cu lumea observabilă şi un 
plan experiemntal unde relaţiile sunt imediat sesizate. 

Dimpotrivă, observatorul nu ştie să observe decât în funcție de o 
teorie subiacentă, și construcțiile abstracte ale matematicianului 
nu sunt eficace și coerente decât datorită fundamentului lor 
intuitiv“ (8, p. 115). Numai artificial şi în aparență matematica 
poate fi detașată de fundamentele ei intuitive, de prelungirea în 
real, de ansamblul cunoștințelor noastre. „Axiomatica singură nu 
este alfa şi omega matematicilor; ea nu este în fond decât o 
metodă, și fără a-i nesocoti întreaga importanţă, nu trebuie să i se 
acorde decât un rol comparabil cu acela al legislatorului“ 
(8, p. 13). În nici un domeniu al matematicilor axiomatica nu-și 
poate fi sieşi suficientă. „Așa cum putem cădea de acord să nu 
vedem într-o catedrală expresia însăşi a existenţei lui Dumnezeu, 
ci expresia credinței în această existenţă, la fel axiomatica nu este 
ea însăşi expresia unui adevăr absolut; este expresia unei credințe 
în eficacitatea ideilor abstracte“ (8, p. 47). Gonseth privea deja 
cu neîncredere doctrinele „totalitare“ despre „esența“ ultimă și 
ne varietur a matematicii. Unii au putut vedea în matematică 
receptacolul acelor „acorduri fundamentale ale armoniei 
sferelor, la care visau Pythagora și Kepler...“ (cum se exprimă 
H. Weyl): matematica ar fi atunci instrumentul unei adevărate 
revelații; lumile înseși i-ar recunoaște și primi puterea 
constituantă; regulile logicii dobândesc și ele o semnificație 
absolută, aproape magică. Pentru alții, matematica pare a fi 
instrumentul unei introspecţii incredibil de pătrunzătoare şi a 
atinge aproape imediat înseși rădăcinile intelectului nostru. 
Intuirea uneia sau alteia din aceste posibilități explică, poate, 
marea atracție pe care o exercită matematicile asupra unor 
spirite: speranța de a dezlega enigma Sfinxului este o forță care 
împinge gândirea prin „pădurea simbolurilor“. Știa Gonseth prea 
bine, şi din experiență personală, de spiritul de aventură, de 
eroismul care îl însuflețesc pe matematician în fața formulelor 
sale. Dar el nu se abandonează puterii de seducţie emoțională a 
acestor vederi totuși exorbitante, „vrăjirii“ minţii de către 
armonicile cuvintelor, și aceasta fără a-şi reprima, brutal, 
sentimentul miracolului pe care l-a resimțit constant în fața 
creaturii care suntem și a creaţiilor ei. El caută o poziţie mai 
echilibrată, vrea să ţină lanţul de ambele capete, să observe, să 
situeze la locul cuvenit și să coordoneze în sinteze deschise toate 
aspectele angajate în ridicarea şi validarea construcțiilor 
matematice, Nici divine, nici diabolice, acestea sunt resemniticate 
global în orizontul unei concepţii realiste despre condiția umană. 

| Matematica, se spune uneori, este singura știință ale cărei legi 
| sunt adevărate în mod absolut. Dar, pe de altá parte, necesitatea 
inumană şi aproape divină a concluziilor sale, face din ea o știință 
într-un fel străină omului. Realitatea... este complet diferită. În 
esenţa ei, matematica nu este decât un ansamblu de vederi și de 
procedee schematice ale spiritului nostru, replică conştientă a 
activităţii inconștiente care creează în noi o imagine a lumii și un 
ansamblu de norme după care acționăm și reacţionăm. Nu 
edificiu ancorat undeva cu o soliditate absolută, ci construcție 
aeriană, care ţine ca prin miracol: cea mai îndrăzneață şi cea mai 
neverosimilă aventură a spiritului“ (8, p. 240). 

Acest simţ just al omenescului în devenire îl va călăuzi în 
investigaţiile ulterioare consacrate aceleiaşi „aventuri a 
spiritului“, ca pentru a-i mai risipi din „miracol“, dar niciodată 
suprimându-l în platitudine și indigență, ci mai degrabă 
reverberându-l, amplificat, într-un insondabil mai vast şi mai 
profund: nu unul terifiant, căci este deschis ființei hărăzite să 
trăiască în orizontul lui, să-l interogheze şi îmblânzească 
indefinit. 

De-a lungul deceniului al treilea Gonseth participă cu 
_ regularitate la un colocviu al matematicienilor din universitățile 
Elveţiei romande unde îi întâlnea de fiecare dată pe Gustave 
Juvet, Rolin Wavre și — mai puţin matematician de formație — pe 
Jean Piaget. Wavre arăta un interes pasionat pentru vederile 
intuiționiste ale lui Brower, deşi nu le adopta complet în 
cercetările sale. Juvet era însufleţit de o „dorință impetuoasă de a 
înțelege şi cunoaşte“ (1, p. 403). Într-o strânsă colaborare, 
Gonseth şi Juvet s-au consacrat elaborării unei teorii a câmpului 
unitar (care să opereze sinteza câmpului gravitațional şi a celui 
electromagnetic). Soluția propusă oferea, în plus, o a 
cincisprezecea ecuaţie interpretabilă, în teoria cuantelor, ca 
generalizare a ecuaţiei lui E. Schrödinger, pe atunci celebră. 
Lucrarea a fost prezentată la Congresul internațional al 
matematicienilor ținut la Bologna în 1928 (Gonseth îşi aminteşte 
de pasiunea cu care Hilbert răspundea la acest congres 
acuzațiilor formulate de Brower împotriva matematicilor clasice 
în numele matematicilor intuiționiste), dar nu a trezit decât un 
slab interes (ideea va fi reluată după vreo 30 de ani de către 
A, Lichnerowitz și câţiva dintre elevii lui). 

În 1936 apare lucrarea Matematicile și realitatea (din care 
această antologie a reţinut părţi importante). Înainte de a o fi 

încredințat tiparului i-a trimis lui G. Juvet manuscrisul cu 
rugămintea de a-l supune OTACI După câteva săptămâni 
primeşte un răspuns neaşteptat. Juvet îi reproşa, în termeni de o 
vehemenţă extremă, că a abandonat, pentru false rapuni, ideile 
apărate până atunci și față de care își exprimase, public și fără 
rezerve, adeziunea. lată ce-i scria acum: „Je déplore la flambée 
dPhégélianisme qui éclaire la voie sur laquelle tu t'engages: Je ne 
ty suivrai pas“. L-au surprins pe Gonseth reacția și mal ales 
violenţa ei. Să fi deviat el aşa de mult de la drumul pe care până 
atunci își imaginaseră a-l urma în comun? Pentru a-i răspunde şi 
a se lămuri pe sine, Gonseth redactează dialogul care va constitui 
şi concluzia lucrării. Dar moartea subită nu i-a mai îngăduit 
fostului său prieten și colaborator să ia cunoștință de acest dialog. 

În Itinararul său filosofic Gonseth încearcă, printr-o 
(auto)hermeneutică regresivă, să-şi explice dezacordul cu Juvet. 
Ei nu-şi pătrunseseră adevăratele intenţii. Cu puţin timp înainte 
Juvet publicase volumul La structure des nouvelles théories 
physiques (Alcan, Paris, 1933), unde se arăta a fi structuralist 
avant lheure, acordând prioritate cercetării structurilor 
matematice — celor de grup în special — indispensabile oricărei 
cunoașteri profunde a realităţii fizice. Dar Gonseth nu ştiuse să 
distingă atunci o accentuare platoniciană care acum îl frapează. 
Subliniase şi el, încă din Fundamente, rolul de neînlocuit al 
matematicilor în cercetarea realului și în organizarea cunoașterii. 
Dar prin felul său de a evidenția dreptul şi capacitatea noastră de 
a imagina geometriile neeuclidiene în concurență cu geometria 
euclidiană, cinematica relativistă alături de cea tradițională, 
matematicile intuiționiste paralel cu cele clasice, Gonseth se 
îndepărtase de orice perspectivă necesitară. El nu se gândea să 
restabilească un climat platonician, nici măcar prin intermediul 
unor structuri matematice consacrate. Expunerea din 
Fundamente arăta că cercetarea antrenează cunoaşterea într-o 
evoluţie fără întoarcere și că înseși matematicile posedă 
capacitatea de reînnoire necesară continuării funcţiei lor 
inalienabile. 

Teoria adecvării elaborată în Matematicile și realitatea 
pr z FE cul pi adânci ale dezacordului între 

instrument. Important în acest caz era nu atât aspectul deductiv 
al teoriilor fizice, cât interpretarea care li se dădea; interpretare 
care depindea, cum depinde și azi, de concepţia asupra raportului 
dintre expresia matematică și realitatea fizică. Adecvarea 
absolută i se revela lui Gonseth improprie. Dar el nu putea lăsa 
pe seama arbitrarului căutarea celui mai just model al raportului 
de adecvare într-o situaţie dată. Reclama și ea o cercetare și încă 
una de care putea depinde însăși elucidarea situaţiei de criză. 
Abandonând ideea că în împrejurări de criză poziţia justă este o 
simplă chestiune de bun simţ — fie şi de un bun simţ informat de 
ceea ce știe „toată lumea“ din practica cercetării - Matematicile 
și realitatea încearcă să aducă un element de apreciere mai sigur 
şi mai suplu. Adecvarea era situată astfel în perspectiva unei 
cercetări sistematice. 

Problema adecvării a preocupat toate filosofiile. Dar modul 
de a o rezolva, confruntat cu situaţia luată în ansamblul ei, se 
| dovedea arbitrar prin însăşi pretenția la o certitudine deplină. În 
acord, cu opţiunile tacite din Fundamente, mai lucid asumate 
acum, cercetarea ştiinţifică era încă luată ca cel mai sigur model 
de cercetare eficace, chiar şi în situaţie de criză, şi prin exemplul 
„ efortului ei de a ieși din criză. Tentaţia — căreia atâtea spirite 
“ilustre i-au cedat de atâtea ori! — unei anticipări sumare şi 
precipitate este biruită prin curajul de a nu postula că cercetarea 
ştiinţifică s-ar afla, prin natura ei, în posesia unei metode 
definitive. Trebuia admis, dimpotrivă, că cercetarea este liberă să 
se întoarcă asupră-și, să facă din metoda ei obiect de cercetare. 
Unui scepticism radical şi unei încrederi oarbe îi luau locul o 
atitudine contrastată care reunea: a) decizia de a urma exemplul 
cercetării ştiinţifice, admițând însă că acest exemplu este 
susceptibil de evoluţie şi mutație; b) voinţa de a nu pierde 
niciodată din vedere că determinarea „ştiințificului“ şi a 
„Științificităţii“ rămâne şi va rămâne poate mereu în stare de 
incompletitudine; ştiinţa nu este riguros delimitată nici prin 
definiția ei, nici prin explicitarea metodei, nici prin indicarea 
domeniului său de validitate; c) ideea directoare de a considera 
că exemplul metodei ştiinţifice, chiar dacă este doar parţial just, 
poate orienta o cercetare de pe urma căreia să beneficieze în 
primul rând metoda însăși. 

„De multe ori au fost invocate, împotriva cercetării științifice, 
situaţiile de criză pe care ea le generează și străbate. N-ar trebui 
ca o metodă justă să poată evita în mod suveran scandalul unor 

asemenea crize? Din acest punct de vedere conduita contrastată 
nu lăcea decât să dubleze scandalul. Cum ceva îndoielnic poate 
contribui la corecția a însuşi acestui îndoielnic? Nu înseamnă să 
renunți dinainte la posibilitatea de a atinge vreodată adevărul? 
Gonseth nu ezita să evoce aceleaşi mărturii dar într-un sens 
complet opus. Scandalul, pentru el, era pluralitatea discordantă a 
sistemelor care vizează certitudinea deplină. Ideea unei 
cunoașteri în devenire rupea cu toate filosofiile necesitare. Luând 
în serios demonstrarea de fapt a capacității noastre de a imagina 
neeuclidianul în concurenţă cu euclidianul, matematicile 
intuiționiste paralel cu cele tradiționale (angajate sau nu într-un 
formalism unificator), idoneistul periclita însăși credința în 
intangibilitatea adevărului matematic. Tocmai de aceea se 
alarmase Juvet. „El înțelesese, cred, mai bine decât mine 
consecințele îndepărtate ale drumului pe care îl urmam. Trebuia 
complet regândită (ştiu acum că şi alții aveau s-o facă) metoda 
cercetării ştiinţifice ca metodologie deschisă, și constituirea unei 
cunoaşteri pe cale de a se dezvălui ca filosofie deschisă“ 
(1, p. 419). Luciditatea lui Juvet fusese totuşi înșelată într-o 
privință: prealabilii amintiți, cercetarea metodologică și filosofică 
hărăzită a-i explicita, nu erau de inspiraţie hegeliană. Noua 
concepţie va face loc revizuirii şi evoluţiei semnificaţiilor și 
conceptelor, dar nu va adopta, printr-o „iluzorie necesitate 
rațională“, ritmul de desfășurare: teză-antiteză-sinteză. 
Opţiunea deschiderii la experienţă o va situa mai curând la 
antipozii sistemului hegelian. 

Nu era vorba, pentru Gonseth, de a aştepta să fie enunțate, în 
stilul sistemelor filosofice necesitare, definiții mai juste ale 
conceptelor de subiect, obiect, cunoaştere, adecvare... Ar fi 
însemnat să pretindă discursului o informaţie de care el nu putea 
și n-ar fi putut dispune decât prin faptul de a fi fost în prealabil 
informat graţie participării lui active la cercetare. Trebuia, cu alte 
cuvinte, să integreze limbajului un ansamblu de informații 
solidare cu ajutorul căruia să putem vorbi despre adecvare cu 
mai multă justeţe și precizie. 

Observăm iarăși că autorul Itinerarului nu ezita să clarifice 
cursul unei reflecții în devenire prin ceea ce tocmai a devenit, 
Cercetarea adecvării din Matematicile și realitatea i se prezintă 
ca o aplicare anticipată a procedurii care şi-a găsit explicitarea 
mult mai târziu sub numele de procedură normală în patru faze 
(expusă și reluată în mai multe din textele acestei antologii). 

Analiza unui eveniment de-a lungul unui viitor totodată anterior 
(în raport cu povestirea) și posterior (în raport cu evenimentul) 
nu are nimic insolit, chiar dacă nu este discursiv liniară. 
„Povestitorul“ explică prin schema posterior explicitată intenţiile 
şi demersurile cercetării anterior efectuate. Pentru a fi practicat, 
oarecum inconștient, o procedură, nu era neapărat necesar să o fi 
şi explicitat. Analogia cu însușirea unei limbi este aici 
revelatoare. Se poate vorbi corect o limbă fără a dispune de un 
lexic complet şi de o gramatică bine făcută. Dobândești atât 
sintaxa cât şi vocabularul prin participare la viaţa unui mediu 
lingvistic: la anumite activităţi în comun şi la coordonarea 
limbajului cu aceste activităţi. Dacă dicționarul și gramatica 
explicitează regulile şi textura unei limbi, nu ele fixează realitatea 
imperioasă și indefinibilă pe care o numim geniul limbii. Tot 
astfel practica cercetării poate intra progresiv în posesia 
procedurilor ei eficace fără a dispune neapărat în prealabil de o 
metodă clar formulată. „Ansamblul celor ce participă la 
cercetare (sau chiar numai la un anumit domeniu al cercetării) 
formează un mediu euristic : un atare mediu se dovedește capabil 
să transmită în acelaşi timp spiritul de deschidere și situaţia la zi a 
practicii asigurate. Metoda se desprinde de aici printr-o 
conștientizare retrospectivă. Ea vizează practica aşa cum o teorie 
vizează aplicaţiile sale, dar nu o defineşte în chip originar“ 
(1, p. 424). Analogia poate fi dusă și mai departe. Deşi sintaxa 
unei limbi nu-și are sursa primă într-o gramatică gata făcută, 
gramaticianul este totuși un viguros lucrător al limbii: o 
gramatică bine făcută exercită asupra limbii o acţiune capabilă să 
o reformeze şi remodeleze. La fel, deşi activitatea de cercetare 
nu-și are sursa originară într-o metodă complet explicitată, căreia 
n-ar mai avea decât să-i rămână fidelă, studiul metodei constituie 
un puternic instrument al cercetării în curs. Dacă se dovedeşte că 
cercetarea i se poate conforma, o metodă bine structurată 
exercită asupra practicii cercetării o retroacțiune care o face mai 
precisă şi mai sigură de sine, îi poate determina natura și 
obiectivele posibile într-o situație dată. 3 
În lumina acestei analogii Gonseth încearcă să(-şi) explice 
cum a putut rupe, aproape fără să-şi propună, cu o anumită 
tradiție filosofică (speculativ dogmatică sau necesitară), apelând 
la o altă legitimitate. El a făcut act de ing apenglență kapi de 
această tradiţie bazându-și reflecția pe opţiunile pci ja dicta 
ne-am referit, fără preocuparea de a descoperi un tet c e principiu 

originar justilicator: adică îşi lua libertatea de a se angaja într-un 
studiu al situaţiei şi al mijloacelor susceptibile de a-i clarifica 
dificultățile conform ideii pe care şi-o făcea despre cercetarea cea 
mai sigură, Deși nu pleca de la un proiect sau un interes filosofic 
determinat, actul de independenţă avea să dobândească, prin 
consecinţele lui, o valoare filosofică. Acest act liberator care se 
îndepărta de strategia fundamentului ultim și ne varietur (a unei 
pretinse necesităţi raționale necondiţionat valabile) și anunța 
strategia angajării (în condiționat și relativ) și a înaintării prin 
inovație, revizuire şi retroacțiune corectoare sub sancţiunea 
succesului sau eșecului... „comporta şi o anumită viziune a ființei 
libere, conştiinţa unei anumite capacități de a decide liber, dar și 
o anumită afirmare a valorii existenţei acestei lumi... În definitiv, 
acest act de independenţă prefigura, prin el însuși, poziția 
filosofiei ulterior explicitată şi constituită progresiv sub numele 
de filosofie deschisă“ (1, p. 426, notă). 

Dezacordul cu Juvet i se revelă acum lui Gonseth în 
profunzimea prealabililor şi referențialelor lor de inspirație şi 
orientare diferite. Demersul idoneist rupea (fără a fi pe deplin 
conștient) cu orice strategie fundaţionistă şi se reclama de la 
intenția de autonomie proprie, de fapt, cercetării în exercițiu; el 
adopta, în schimb, o'strategie de angajare a cărei preocupare 
dominantă trebuia să fie aceea de a menţine şi transmite din 
situaţie în situaţie revendicarea de autonomie a cercetării în 
exercițiu. 

Ulterior, această atitudine idoneistă îşi va proba capacitatea 
de expansiune de-a lungul unor inevitabile revizuiri şi readaptări. 
Capacitate pe care Juvet a resimţit-o atât de violent dar pe care a 
interpretat-o pripit: întrucât ancorează în cercetarea ilustrată de 
disciplinele ştiinţifice, idoneismul respinsese practic dinainte 
orice asimilare cu hegelianismul și cu dialectica lui necesitară. 
Atitudinea idoneistă avea să se asocieze cu exigențe mai precise 
organizate într-un organon: metodologia deschisă. Urmându-și 
propria mișcare, ea se va dovedi, mai târziu, aptă să orienteze şi 
cercetarea din științele umane (psihologie, lingvistică, etică...) 
Spiritul cercetării trebuie să respingă orice recurs la o instanță 
străină de legitimitate, anterioară şi exterioară. El nu poate 
accepta ideea de a avea să se justifice altfel decât prin 
conştientizarea angajării în propria sa experienţă. Matematieile și 
realitatea anunţă astfel opţiunea deschiderii la experienţă care 
va domina strategia filosofiei deschise. „Într-un anumit sens, 

aceşti prealabili erau spontan afilosofici: ei nu se reclamau, chiar 
în situație de criză, de la nici o altă autoritate decât aceea a 
cercetării în exercițiu. Și totuşi, într-un alt sens, ei erau 
neîndoielnic filosofiei: fără să forţeze nimic, ei vor permite 
reluarea cu totul firească a celor mai tradiţionale teme filosofice, 
aceea a cunoaşterii, a moralei etc., dar într-un alt stil, în stilul 
cercetării în exercițiu“ (1, p. 431). 


La aproape patru decenii de la publicarea lucrării sale din 
1936 Gonseth participa la un colocviu având ca temă generală: 
„Les mathématiques et la réalité“. Prilej pentru autorul cărții cu 
același titlu de a reveni asupra ei și a o judeca în lumina 
metamorfozelor pe care le-au înregistrat între timp cercetările 
matematice şi metamatematice (în sens larg). Principalele 
expuneri ale raportorilor (Guy Hirsch: Realitate și matematizare; 
Dieudonné: Abstracţie și intuiție în matematici, René Thom: 
Matematicile și inteligibilul) îi evocă lui Gonseth capitole și 
paragrafe ale cărţii de care puţini își vor mai fi amintind acum. 
Tema ca atare a colocviului — raportul de stabilit între orizontul 
conceptual în care matematicile se desfăşoară cu o anumită 
autonomie și orizontul realităților zise concrete cărora le 
corespund — este persistentă. Ea nu şi-a găsit o soluție 
satisfăcătoare pentru toţi matematicienii. Diversitatea opiniilor 
îşi are temeiul în diversitatea referențialelor subiacente, a căror 
analiză făcută în comun ar trebui să mijlocească efortul căutării 
unei poziţii valabile. Degajarea marilor linii ale unui referențial 
colectiv în raport cu care referenţialele particulare să poată juca 
rolul de parte constituantă şi la care să participe nu poate sfârşi 
prin instituirea unei justeţi absolute. „Nu poate fi vorba aici decât 
de o justețe datată, adică resimțită şi probată ca valabilă într-o 
situație de cunoaştere dată cu tot ce comportă această situație ca 
fiabil, aleatoriu și problematic în același timp“ (11, p. 26). 

O asemenea intenţie, care animă reflecţiile lui Gonseth în 
legătură cu tema colocviului amintit, nu înlocuieşte oare 
dificultatea, într-un fel imediată, a confruntării opiniilor despre 
matematică, prin dificultatea încă mai mare, aceea a sistemelor 
de referinţă în care se înrădăcinează judecăţile noastre explicite? 
În bună parte aceste sisteme de referință sunt inconștiente, 
implicite, neomogene și dezordonate, Se poate spera că se va 
ajunge cândva la imaginarea unei metode în state să poarte o 
anumită lumină şi ordine eficace în ceea ce la prima vedere pare 

a li de domeniul celei mai mari confuzii? Metoda la care se 
gândeşte Gonseth este o elaborare şi o punere în formă a opțiunii 
centrale a deschiderii la experienţă, şi în special la experienţa 
mixtă, încrucișată (croisée) a celor mai diferite (aparent disparate 
dar subteran concertate) angajări în cunoaștere. 

Pentru a trata în mod valabil problemele raportului 
matematicilor cu realitatea trebuia ca acest raport să fie adus la zi 
în cadrul cercetării şi al progreselor ei recente. Era totodată 
necesară o reînnoire a referențialului epistemologic și 
metodologic indispensabil oricărui sistem explicativ. Această 
idee fundamentală din Matematicile și realitatea îi apare lui 
Gonseth încă valabilă, admițând că ea poartă cu sine exigența 
eventualei sale reînnoiri, astfel încât să convină cercetării actuale 
a problemei privind raportul care se stabilește acum între 
matematici şi formele informaţionale sub care ne parvine realul. 
Unele readaptări sunt cerute de chiar faptul că în starea actuală a 
cercetării nu mai este îngăduit să presupunem că termenii 
problemei au semnificaţii încheiate. Extinderea şi aprofundarea 
cunoştinţelor despre lumea fizică fac iluzorie credința sau 
speranța unei sesizări ultime a realității sau a sesizării ultimelor 
realități. Semnificaţia termenului realitate este deschisă, în 
devenire. (Am adăuga, într-o perspectivă mai largă pe care 
Gonseth nu o adoptă sistematic, că avem de-a face cu o realitate 
— fie şi „inconștient“-culturală și socioistorică în cadrul căreia 
„însinele“ se converteşte permanent, poate fără să ne dăm seama 
dacă nu ne distanțăm de apartenenţa imediată la un referenţial 
trăit ca absolut ori ridicat involuntar la acest rang, în „pentru 
noi“.) Observaţia se aplică şi expresiei „matematicile“ sau 
„matematica“ așa cum ne-o arată și ultimele peripeții ale 
cercetărilor privind fundamentele. Așadar, probleme raportului 
matematicilor cu realitatea nu este o problemă pusă în termeni 
bine definiți. Ea este organic legată de alte probleme în care sunt 
angajate şi matematicile, Am putea considera, de exemplu, 
corelaţia dintre ideal şi real, punând de partea idealului universul 
semnelor, al formelor mentale, al figuraţiilor numite uneori 
intuitive etc, Acest univers nu se reduce la cel al matematicilor 
zise pure, Astfel, categoria reprezentărilor pe care suntem în 
mod natural capabili să ni le facem despre spaţiul întins nu este 
reductibilă la construcţia matematică a spaţiului geometric. Cele 
două teme sumar evocate sunt doar două aspecte oarecum 
complementare ale unei chestiuni și mai greu de delimitat: aceea 

de a descoperi și concepe corect natura, geneza şi funcţia 
matematicilor în ansamblul activităţilor noastre - și mai ales în 
achiziţia şi constituirea unei cunoașteri bine integrate. Ne vedem 
astfel antrenați, din aproape în aproape, în edificarea a ceea ce 
tradițional se cheamă o teorie a cunoașterii. 

Prin Matematicile și realitatea ca şi, ulterior, prin Geometria 
şi problema spațiului Gonseth a făcut demonstraţia de fapt că 
filosofia deschisă a cunoaşterii constituie și pentru problematica 
schițată mai sus o cale practicabilă. Dar împrejurările istorice nu 
i-au fost favorabile. Marile curente epistemologice, în special în 
ce priveşte matematicile, au luat un alt curs. Formalismul, 
logicismul, intuiționismul, ca şi cercetările structurale (care 
încearcă să reconstituie întreaga matematică plecând de la o 
teorie a mulțimilor) împărtășeau și împărtășesc încă, pe căi 
diferite, proiectul de a constitui o disciplină matematică 
autonomă, epurată de orice aport „exterior“. Acesta este un fapt 
istoric important care a marcat profund orientările și stilurile 
cercetării matematice din secolul nostru. Împinsă însă până la 
consecințele ei extreme, o atare intenție autonomistă duce, crede 
Gonseth, la instalarea unui climat epistemologic vădit eronat, 
întrucât contrazice un anume principiu de integralitate sau de 
solidaritate a tuturor domeniilor cunoașterii, pe care însuşi 
progresul cercetării îl legitimează. $ 

Decurge de aici utilitatea unei analize critice a presupozițiilor 
epistemologice de la care pleacă aceste mari curente. Să 
considerăm cazul formalismului. Se impune, mai întâi, corectarea 
unei grave erori istorice — aceea de a considera că metoda 
axion:atică modernă urcă direct la Elementele lui Euclid. Or, 
odată cu căderea Alexandriei, centru cultural și mai cu seamă 
științific al Greciei Mari, această tradiție s-a pierdut pentru 
Occident. Lent şi cu mari dificultăţi s-a putut implementa în 
Europa o nouă tradiție matematică, profund transformată, de 
altfel, de compenetraţia algebrei. Timp de secole procedura 
axiomatică a fost absentă. În Elementele lui Clairault 
raționamentul geometric se bazează direct şi explicit pe 
„evidenţele sensibile“. Ea reapare cu Pasch (1882), dar este 
utilizată în alte scopuri decât la Euclid (şi anume pentru 
edificarea raţională a unei geometrii neeuclidiene) şi ancorată 
într-un alt referenţial metodologic și filosofic (viziunea lui Pasch 
asupra realității nu diferă de cea a unei fizici a claselor şi 
atributelor), Prin presupoziţiile ei filosofice, axiomatizarea 

rămânea angajată în semnificațiile exterioare ale axiomelor de 
bază, Abia în concepţia şi practica lui Hilbert - începând cu 
Grundlagen der Geometrie (1899) - procedura axiomatică tinde 
să se descarce de toate angajamentele ei exterioare, poate și 
pentru a se pune la adăpost de ameninţarea cu o perpetuă 
revizuire sub presiunea evoluţiei constante a cunoașterii. 
Revoluţia hilbertiană privea deopotrivă conținutul de 
semnificaţie al axiomelor şi natura procedurii deductive care le 
desfăşoară consecințele. 

Gonseth se îndoiește că un sistem construit după „rețeta“ 
hilbertiană s-ar debarasa de toate legăturile sale informaţionale 
cu o lume exterioară şi ar realiza astfel idealul unei structuri pur 
formale ale cărei elemente şi-ar dobândi semnificația doar prin 
faptul şi prin modul de a se insera în structură. În aspectul 
sintactic al unui limbaj el vede forma de existență a unei anumite 
informaţii colective asupra universului activităților și existenței 
noastre, iar în dialectica deducţiei o practică verbală conformă 
conţinutului acestor informaţii. Formalizarea ar putea fi atunci 
considerată ca o procedură care permite a face un pas înainte pe 
calea constituirii structurilor matematice în structuri pur formale 
(= independente de figuraţiile sau de actualizările în care ar 
putea apărea „realizate“). 

Se ştie că la Congresul internaţional de la Bologna, Hilbert a 
prezentat proiectul de formalizare a ansarnblului matematicilor 
zise clasice (care aplică fără restricție principiul terțului exclus). 
În colaborare cu Bernays, el a imaginat o metodă destinată a 
demonstra că niciodată desfășurarea formalizată a disciplinelor 
matematice nu va putea conduce la o formulă interpretabilă ca o 
contradicţie. Pentru a distinge matematica astfel utilizată de 
ansamblul matematicilor având a fi formalizate, i s-a dat numele 
de metamatematică. Prin ce diferă ea de matematicile 
„obișnuite“? De ce să admitem că problema noncontradicției nu 
s-ar pune și pentru metamatematică? Tocmai aici sesizează 
Gonseth intervenţia unei vederi prealabile de caracter 
metodologic a cărei justeţe ar condiţiona temeinicia întregii 
metode, Să admitem că practica formalizatoare şi situaţiile pe 
care ea le-ar putea produce ar rămâne supuse unui inhaltliches 
Schliessen având capacitatea de a se sprijini pe propriile sale 
evidențe. 

Rezultatele lui Gödel (în particular, teorema care a pus capăt 
speranţei de a duce la bun sfârșit demonstraţia de non- 

contradicție. în condiţiile prevăzute inițial) au modificat 
perspectiva, motivațiile, chiar filosofia intenţiei formalizatoare. 
Dar proiectul de formalizare a continuat, Intenţia de a conferi 
asttel matematicilor un statut de autonomie prin transformarea 
lor într-o ştiinţă pur formală nu era legată în chip necesar de 
proiectul demonstrării imposibilității unei contradicții. Pentru 
unii formalizarea părea a dobândi treptat valoarea unui scop în 
sine. O chestiune dificilă dar fundamentală rămâne totuși în 
arierplan: este sigur că regulile de desfășurare a sistemului 
formalizat plecând de la un anumit lot de formule instituite ca 
valabile răspund în mod autentic utilizării dialecticii deducției și a 
demonstraţiei valabile la nivelul matematicilor neformalizate? 
Nimeni n-a demonstrat-o. Avem aici de-a face iarăşi cu o 
presupoziţie a metodei axiomatice formalizante. O putem judeca 
în funcţie de înseși rezultatele obținute de cercetarea asupra 
fundamentelor şi, mai general, de practica matematicilor zise 
moderne. 

Nu este vorba, pentru Gonseth, de a pune la îndoială 
valoarea acestor rezultate. Experienţa astfel făcută nu poate fi 
încă apreciată la justa ei însemnătate. Rămân însă în suspensie 
multe aspecte ale metodei atât sub raportul prealabililor cât şi al 
intențiilor. Câteva mărturii i se par cu osebire semnificative 
filosofului-matematician. Paul Bernays, a cărui contribuție la 
însăşi crearea metodelor formalizatoare este îndeobşte cunoscută 
şi recunoscută, aprecia că „...nici formalismul, nici intuiționismul, 
nici logicismul nu par a fi în măsură să restituie în întregime 
potențialitatea concepţiilor matematice originare“ (este 
concluzia articolului Din schematische Korrespondenz und die 
idealisierten Strukturen publicat în „Dialectica“ cu ocazia 
aniversării filosofului octogenar). Același Bernays, comentând 
rezultatele unui simpozion asupra fundamentelor matematicilor, 
scria că „axiomatizarea teoriei mulțimilor nu poate înlocui cu 
autenticitate elaborarea «intuitivă» a ideii de mulțime“, După o 
perioadă de rezerve și rezistenţe, intransigentul formalist 
sfârşeşte prin a accepta aplicarea la matematici a metodologiei 
deschise. Jean Landritre, la rândul său, analizând bulversările 
intervenite în ultimii ani în teoria mulțimilor, remarca: „Tot ce 
s-a întâmplat până acum ne permite în orice caz să constatăm că 
conceptele epistemologice introduse de Gonseth se dovedesc 
foarte eficace în interpretarea demersului tundaţional, Vedem 
cum acesta se organizează în cicluri, fiecare ciclu comportând o 

succesiune de faze, şi cum articulaţia celor trei orizonturi, cu 
efectele de predominanţă a unuia sau altuia în funcție de fază și 
de mişcarea internă de diversificare [...], dă socoteală în mod 
detaliat de modul în care fazele se generează una pe alta și în 
care, la rândul lor, ciclurile se succed“ (12, p. 474). Demn de 
remarcat este că interpretarea lui Landritre, inspirată de filosofia 
gonsethiană a cunoașterii (în special de articularea temei 
procedurii normale în patru faze și a temei triplicității 
orizonturilor — intuitiv, experimental și deductiv), nu apelează la 
nici o instanță exterioară dezvoltării însăși a disciplinei 
considerate (teoria mulțimilor): ea nu invocă nici o „gândire“, 
nici o „intenţionalitate“, nici un „telos“, ci doar dimensiunile 
principale după care se organizează câmpul teoretic însuși. El 
nu-şi reprezintă filosofia matematicii ca O disciplină care ar trebui 
să resesizeze reflexiv o „intuiție“ („intenţionalitate“, „telos“...) 
fondatoare şi să degaje astfel „esența“ ființei matematice: esență 
care, ca presupoziție necesară a activității matematice, ar avea un 
caracter regulator față de aceasta. Într-o asemenea concepție, 
filosofia matematicilor ar fi independentă de știința matematică, 
ba chiar i-ar prescrie normele fundamentale. „Dacă, aşa cum o 
atestă experienţa istorică, gândirea matematică îşi elaborează ea 
însăşi obiectele și normele, trebuie dimpotrivă să ne reprezentăm 
filosofia matematicilor ca un efort conceptual care urmăreşte să 
caracterizeze demersurile gândirii maten.atice, să demonteze 
mecanismul operaţiilor prin care aceasta își constituie 
orizonturile de investigaţie şi îşi fixează propriile sale criterii de 
evaluare, de demonstraţie şi de existență“ (12, p. 451). Este însăși 
concepţia care ni se propune în cadrul „filosofiei deschise“ a lui 
Gonseth. 

Lecţia profundă a tuturor mărturiilor de acest gen ne arată 
cât de zadarnică este încercarea de a elucida „statutul ontologic“ 
al matematicilor prin limitări mai mult sau mai puţin artificiale 
ale domeniului de validitate ori prin reducerea lor la altceva 
decât ele însele, Lecţie clar formulată de Gonseth încă în 
Geometria și problema spațiului: nici unul din cele trei aspecte 
sub care se prezintă geometria — teoretic, experimental şi intuitiv 
= nu poate fi specificat până la deplina autonomie; speciticările 
sunt relative, interdependente, atârnă de mijloacele utilizate. 
Statutul geometriei — şi exemplul acestei discipline are o valoare 
paradigmatică pentru metodologia întregii matematici (ba mai 
mult, comportă un potenţial de sugestii paradigmatice pentru 

metodologia oricărei cunoașteri care se prezintă ca o cercetare în 
exercipiu eficace ȘI în stare de evoluție) — ar trebui deci considerat 
ca 0 sinteză dialectică a celor trei aspecte: sinteză variabilă în 
funcție de progresele înregistrate în fiecare din ele, de ierarhiile 
mobile care le acordă rând pe rând inițiativa (rolul de ghid), de 
scopurile cărora geometria trebuie să le răspundă... 
ln ce mă privește, declară Gonseth, „nu am împărtășit 
niciodată intenția de a conferi matematicilor, prin intermediul 
vreunui artificiu, un statut de perfectă autonomie. Una din 
rațiunile mele, poate cea mai stăruitoare, nu are nimic specific 
matematic. Ea ține de faptul, incontestabil şi misterios, al 
solidarității matematicilor aplicate cu toate câmpurile cercetării 
obiective. A conferi un statut de autonomie matematicilor, ar 
însemna pur şi simplu să renunțăm la a pune problema raportului 
lor cu realul, problema fiabilității aplicaţiilor lor. Trebuie deci 
imaginat altceva“ (11, p. 35). Din acest punct de vedere formula 
„matematicile şi realitatea“ trebuie abandonată. Motivul ţine de 
problema cercetării, atât în domeniul matematicilor cât şi în cel 
al ştiinţelor fizice sau naturale. Formula sugerează ideea unei 
confruntări oarecum directe și imediate între două universuri de 
natură diferită, fiecare având modul său propriu şi perfect 
determinat de a exista. Dar nici starea nici ritmul de înaintare a 
cercetării nu permit asumarea ipotezei metafizice a unei naturi 
ultime, scop ultim al cunoașterii. „Cunoaşterea realității zise 
fizice nu ne este niciodată oferită decât prin intermediul unor 
categorii de informaţie care, pentru a-şi dobândi semnificația, 
trebuie încă să fie interpretate. Nu există însă informație în stare 
pură. Informațiile nu ne parvin decât mediatizate prin forme 
informaționale, adică semne, simboluri, figurati, forme verbale 
etc. Cu aceste materiale, nu suntem niciodată capabili să 
construim realitatea în ea însăși, ci orizonturi de realitate a căror 
fiabilitate mai mare sau mai mică rămâne, mi se pare, dincolo de 
posibilitățile noastre de explicație rațională“ (11, p- 36). Rolul 
matematicilor trebuie caracterizat, pe cât posibil, tocmai în 
raport cu această cunoaștere în evoluție a unui real poate 
inaccesibil în natura lui ultimă, 

Nici matematicile considerate pentru ele însele nu ne oferă o 
stabilitate perfect şi definitiv asigurată. Modul lor de a fi este 
deschis unei deveniri care și ea ni se dezvăluie prin paliere şi 
orizonturi succesive. Astfel, ceea ce se numea calcul 
infinitezimal, cu toate extinderile sale, formează un orizont al 

diferenţialului pe care matematicile anterioare abia l-au 
presimțit. Validitatea și valoarea acestui orizont nu au fost 
anulate prin apariția unui orizont structural. Și nimic nu 
dovedeşte că acesta este ultimul orizont pe care l-ar putea crea 
spiritul matematicianului. Cercetările asupra fundamentelor ne 
revelează și ele o matematică susceptibilă de a se constitui în 
orizonturi succesive prin reînnoirea în profunzime a propriilor 
sale presupoziţii, a propriului său referenţial. 

Deja în Matematicile și realitatea Gonseth abandonase 
explicit ideea după care matematicile ar oferi realităţii forme de 
expresie definitiv adecvate. O atare idee nu dădea socoteală de 
evoluţia constantă a materialului informaţional și deci de 
obligaţia statornică de a-i revizui expresia. Adecvarea care poate 
fi realizată între realitate și una din expresiile ei este doar 
schematică și schematizantă. Această opţiune de bază își 
păstrează pe deplin validitatea. Se întâmplă ca depășirea unui 
orizont de realitate să reclame şi renunţarea la unele mijloace 
matematice şi adoptarea altora. În toate cazurile, matematicile se 
pretează la acest joc în calitatea lor de „forme informaționale“. 
Ceea ce spunem că este realitatea își dobândeşte configuraţia, cel 
mai adesea provizorie pentru noi, prin simbioza, prin sinteza 
dialectică a materialului și a formelor informaționale. Un al 
treilea element al sintezei (intuiţia matematică) se referă la 
facultatea persoanei matematiciene de a produce și lega între ele 
forme matematice cu destinaţie informațională. Gonseth 
sugerează un început de explicaţie plecând de la imaginea despre 
noi înșine pe care ne-o întoarce biologia modernă. Poate că 
persoana matematiciană este o ființă informată, până la nivelul 
constituenților săi celulari, de mijloacele pe care le cere — cu 
expresia lui J. Monod - execuţia proiectului său de a exista. 
Conceperea şi stăpânirea făpturilor matematice ar fì atunci 
comparabilă cu producerea şi utilizarea unei limbi de 
comunicare, cu geneza și utilizarea figuraţiilor senzoriale etc. 
Intuiţia matematică, chiar când se exercită la un nivel abstract 
ridicat, s-ar prezenta astfel ca „forma, poate cea mai evoluată, a 
contactului necesar pe care omul şi specia sa trebuie să-l ia cu 
lumea existenţei sale“ (11, p. 37). Contribuţia matematicilor la 
constituirea cunoașterii s-ar explica astfel: exerciţiul 
matematicilor considerate în întreaga lor semnificație ni se 
înfăţişează ca o sinteză dialectică între trei aspecte ireductibile 
între ele: aspectul teoretic al conceperii şi stăpânirii formelor 

matematice, aspectul experimental în care formele matematice își 
asumă funcția lor informaţională şi intuiţia prin care se manifestă 
puterea de creaţie a persoanei matematiciene (13). 

Este nevoie de o concepţie modernă a cunoaşterii, ale cărei 
noţiuni şi expresii de bază (realitate și adecvare, inteligibilitate 
etc.) ar trebui dialectizate, pentru a forma o totalitate conformă 
situației actuale. Filosofia deschisă, inaugurată de Gonseth în 
Matematicile și realitatea sub numele de idoneism, şi 
metodologia deschisă elaborată în lucrările ulterioare rămân, 
credem, indispensabile ca surse de mijloace conceptuale şi idei 
organizatoare. Cel care şi le asumă şi răspunde în mod creator 
exigențelor lor se va putea sustrage, după exemplul 
matematicianului-filosof, obiecţiei curente a savanților la adresa 
epistemologilor de cabinet care reflectează nu asupra ştiinţei așa 
cum există şi trăieşte ea sub ochii noștri, ci asupra unei „fantome 
de ştiinţă“. Din păcate, observa recent Jean Dieudonné, 
majoritatea discuţiilor despre matematică pe care le întrețin 
„ filosofii dovedesc că ei nu au nici cea mai mică idee despre ce fac 
matematicienii activi din zilele noastre. Filosofii care continuă, 
din inerție, să atribuie o importanţă considerabilă logicii 
matematice — ceea ce este de înțeles şi lăudabil sub raportul 
necesităţii de a dezvolta o epistemologie modernă a logicii 
moderne — nu țin seama de caracterul din ce în ce mai slab al 
legăturilor care unesc logica matematică cu marile probleme ale 
matematicilor actuale (39, p. 33 şi urm.). Dacă ar fi să-i dăm 
crezare lui Dieudonné, 95% dintre matematicieni nu se 
interesează de ce fac filosofii şi logicienii. Sistemul Zermelo- 
Fraenkel, pus la punct şi formalizat, răspunde nevoilor tuturor 
matematicienilor, cu excepţia logicienilor şi a celor care nu îi 
acceptă premisele - matematicienii ziși intuiţioniști sau 
constructiviști. Filosofii sunt înclinați să consacre multe 
dezvoltări curentelor de idei heterodoxe, cum ar fi intuiționismul, 
care influențează un matematician dintr-o sută, şi să neglijeze 
complet ce fac ceilalți 99. E drept, complexitatea și întinderea 
disciplinelor matematice actuale fac dificilă sarcina filosofului 
chemat să le pună în lumină geneza și evoluţia, conexiunile, 
ideile inspiratoare mai mult sau mai puţin tacite, „filosofia 
silențioasă“ (cu vocabula care a dat titlul unei remarcabile lucrări 
de critică epistemologică a lui Jean Toussaint Desanti, vezi 40). 
Dar exemplul a ceea ce au făcut Gionseth și Lautman — invocați 

explicit ca model de către Maurice Loi (volumul menţionat la 39, 
Cuvânt înainte, p. 11) — arată că nu este imposibilă reușita (49). 

Ceca ce îl izbește pe Gonseth la capătul efortului de 
reconstituire a itinerarului său filosofic este continuitatea 
predominanţei opțiunii de deschidere la experienţă. El a avut 
întotdeauna, aproape la nivelul instinctului, o aversiune profundă 
față de orice tentativă de a elimina pur şi simplu dimensiunea 
imprevizibilului. 

După Matematicile și realitatea, această opţiune va informa 
două proiecte complementare între care nu există decât o 
diferență de grad sau de accentuare: 1) proiectul elaborării unei 
metodologii deschise care să convină nu unei științe iluzorii sau 
utopice, nu unei științe aşa cum ar trebui ea să fie potrivit 
imperativelor unor instanțe normative para- sau supra- (dacă nu 
sub-) ştiinţifice absolute, ci însăși cercetării științifice în exercițiu, 
istoriei şi practicii ei actuale. De la matematică şi logică, trecând 
prin științele naturii, proiectul se va lărgi treptat pentru a viza 
mai apoi în mod explicit şi ştiinţele umane, deşi acestea nu au 
fost, cum o să vedem, niciodată complet absente din câmpul 
presupozițiilor şi anticipărilor. Se urmărea astfel depăşirea și 
integrarea vechilor dihotomii tranşante (schizofrenii, li s-a putut 
zice) de felul: ştiinţe formale/ştiinţe factuale, context al 
justificării/context al descoperirii, ştiinţe ale naturii/științe ale 
spiritului, explicație/comprehensiune...; 2) proiectul degajării 
„principiilor“ („opţiunilor secundare“) prin intermediul cărora 
opţiunea predominantă (deschiderea la experiență) să-și creeze şi 
asocieze mediul cel mai general de efectuare. Se conturează, în 
acest caz, ideile reorganizatoare și particularitățile de stil ale 
filosofiei deschise (filosofie a cercetării și filosofare întreprinsă în 
climatul libertăţilor și constrângerilor cercetării în exercițiu) 
opusă, ca atare, tradiţiei filosofiilor necesitare. Filosofia deschisă 
recurge la o strategie a angajării şi înaintării sub sancţiunea 
experienţei; dimpotrivă, filosofiile necesitare persistă în căutarea 
unor principii prime care le-ar permite să se desfășoare după o 
„strategie a fundamentului“ ca expresie a adevărului deplin şi 
definitiv. 

Ambele proiecte țintesc, cu precădere, la articularea unui 
organon metodologic adecvat strategiei dialectice. Un organon 
care, probat și reprobat în cele mai variate contexte, dobândeşte 
în chip firesc și o putere secund normativă şi justilicatoare. Un 
organon, totuși, care articulează nu principii în sens necesitar- 

metafizic, ci opțiuni. Diferența merită subliniată. Idoneitatea 
unci optiuni nu are decât valoarea unui punct de sprijin în actual. 
Plecând de aici ea îşi exercită funcpia anticipatoare. „Opțiunea nu 
este o călăuză oarbă. Cu toate acestea, deşi informată de drumul 
deja parcurs, nu este sigur că știe deja totul despre drumul care 
urmează să fie parcurs. Dar ea și-ar pierde întreaga valoare dacă 
pentru a se angaja ar aștepta să fie asigurată împotriva tuturor 
riscurilor de eroare. Anticipatoare, opțiunea comportă facultatea 
de a învăța şi libertatea de a se corija“ (16, p. 23). 

Atât colocviul de la Amersfoort, organizat în pragul 
războiului, de Institutul internațional de filosofie pe tema 
generală „Concepţiile moderne despre rațiune“ (la care a 
participat un grup numeros: Bachelard şi fiica lui, Suzanne, 
Barzin, Bayer, Duprâel, Destouches, Paulette Février, Tarski, 
Tatarkiewicz, Jean Cavailles...), cât mai ales reluarea, după 
război, a Entretiens de Zurich având ca subiect general ideea de 
dialectică au constituit pentru Gonseth locul unor experiențe și 
ocazia de afirmare a unor convingeri care au contribuit la 
maturizarea celor două proiecte şi a liantului lor: strategia 
dialectică. I se impuneau, din ce în ce mai presânt, ideile: a) că nu 
putem considera autentică o metodă a cercetării care nu s-ar 
raporta — schematizându-le, dacă e cazul — la demersurile reale 
ale științei în exercițiu; că metodei autentice nu-i revine funcția 
de a imagina în mod suveran demersul unei științe ideale de care 
nu vom fi poate niciodată capabili; că metoda cercetării nu poate 
fi decât dialectică (revizuibilă, deschisă, aptă să revină asupra 
primilor ei pași, asupra situaţiei inițiale de angajare, luminată de 
lecţia înaintării şi a rezultatelor acesteia, unele imprevizibile); 
b) că o filosofie nu-și poate revendica valorile de justeţe dacă se 
dovedește incapabilă să primească și să-şi integreze o teorie 
valabilă a științei, o metodă autentică a cercetării; dar o filosofie 
nu-și poate apropia metoda unei ştiinţe dialectice fără a fi ea 
însăși dialectică: este tocmai exigenţa în faţa căreia eșuează 
proiectul filosofiilor necesitare, 

După ani îndelungaţi de practică dialectizantă, de meditaţie 
asupra problemei dialectizării cunoaşterii științifice, Gonseth îşi 
reasumă libertatea pe care și-o luase de a dialectiza însăşi ideea 
de dialectică, Ecouri ale acestor preocupări se găsesc fidel 
înregistrate în revista „Dialectica“, Celor care socoteau 
iremediabil perimată — asociind-o sotisticii, iraționalismului dacă 
nu chiar misticismului şi contrapunându-i invincibila „logistică“ 

crijată în panaceu (practic degradată într-un soi de nouă 
scolastică) = şi deopotrivă celor care îi vedeau supraviețuirea 
doar în planul contruntărilor de opinii, nu și în planul desfășurării 
efective a cercetării, al organizării și fundării rezultatelor ei 
(fundarea ca autofundare - vezi Comentariu metodologic şi 
Concluzii la Problema timpului, incluse în antologie), idoneistul 
le contrapune şi le propune imaginea unei dialectici pozitive. O 
dialectică indisociabilă de însăşi opțiunea dominantă. 

Gonseth deschidea Discuţiile de la Zürich (aprilie 1948) 
consacrate ideii de dialectică evocând termenii sibilini cu care se 
încheie lucrarea postumă a lui Cavaillès (Sur la logique et la 
théorie de la science, Paris, 1947): „La nécessité génératrice n'est 
pas celle d'une activité mais celle d'une dialectique“. Fraza urma 
respingerii succesive ca inadecvate a principalelor încercări 
(Kant, Bolzano, empirismul logic şi fenomenologia) de a funda 
metoda unei ştiinţe exacte. Care era dialectica la care apela în 
cele din urmă Cavaillès? Metoda dialectică — răspundea Gonseth 
în alocuțiunea de deschidere — nu este simpla coprezență a unor 
termeni contradictorii, nici luarea în considerare simultană a 
unor cazuri, fapte sau evenimente incompatibile. Fără îndoială, 
gândirea trebuie să fie în contact cu ambele laturi ale tuturor 
opoziţiilor. Dar acesta este doar punctul de sprijin al efortului 
său, punctul de plecare al progresului său. Demersul dialectic 
este în esență progres şi epurare a unei cunoașteri sub presiunea 
experienţei cu care se confruntă. Acest proces nu este şi nu poate 
fi dinainte determinat. El este deschis. A-1 închipui explicitat o 
dată pentru totdeauna înseamnă a-i nega esenţa. 

De altfel, însuşi Cavailles spunea, în critica adresată 
fenomenologiei pure: cunoașterea trebuie să comporte o 
dimensiune unde să se poată înscrie propriul său progres. El 
considera că numai teoriile matematice finite pot fi nomologice: 
dezvoltarea lor este de ordin combinatoriu, le putem domina 
efectiv doar prin considerarea axiomelor. Dar cu infinitul începe 
adevărata matematică, Metoda logistică din primele lucrări ale 
lui Husserl eșuează aici: nici logica obiectivă, nici logica 
subiectivă nu pot da socoteală nici de progresul efectiv al 
matematicii nici de structurile și entitățile care o jalonează (17, 
p. 73-75), Vrând să apere logica împotriva psihologiei şi să ofere 
un fundament disciplinelor deductive, Husserl făcea apel la 
intuiţia esenţelor şi la subiectul transcendental radical separate 
de „lumea“ umană căreia ar trebui să-i poată servi de suport 

absolut. Dar tocmai această separație radicală exclude orice 
tundament propriu logic, căci, spune Cavailles, însăși ideea unui 
fundament exterior logicii este contradictorie: „Dacă logica 
transcendentală fundează cu adevărat logica, nu există logică 
absolută (adică guvernând activitatea subiectivă absolută). Dacă 
există o logică absolută, ea nu-și poate dobândi autoritatea decât 
de la ea însăşi, ea nu este transcendentală“ (17, p. 65). În 
deschiderea lui Cavaillès la devenirea imprevizibilă a universului 
matematic şi la experiența specifică, de neînlocuit, a 
matematicianului care o face angajându-se creator, idoneismul 
recunoştea ceva esenţial din climatul opțiunii sale dominante. 
Respingerea sau fundamentarea unei teorii nu-i apărea nici lui 
Cavaillès ca definitivă şi nici lipsită de gradaţie. Nu este opera 
unei simple investigaţii logice; ultimul cuvânt îl au consideraţiile 
pragmatice ale matematicianului activ, militant. Se întâmplă, şi în 
practica matematicianului, ca matematicile necontestate să 
apeleze abundent la teorii contestate în epocă (cum a fost cazul 
scandaloasei teorii cantoriene a mulțimilor), şi încă într-un spirit 
şi în domenii străine de aşteptările creatorilor lor. Chiar când 
respinge autoritatea tradiţiei şi nu recunoaște un climat 
intelectual, opera „revelatorului de necesităţi“ care este 
matematicianul creator nu se înscrie într-un vid istoric şi cultural. 
Ea păstrează o dublă legătură cu problemele ridicate și studiate 
într-un anumit timp și cu metodele deja existente (materie care 
serveşte la construirea de noi instrumente). În ambele cazuri, 
arbitrarul individual sau stilul unui mediu nu sunt suficiente 
pentru a da o explicație: „chiar dacă s-ar concepe matematicile ca 
un sistem în sine, sinuozităţile procesului de revelare ar fi în 
legătură cu structurile părților dezvăluite“ (18, p. 17). Altfel spus, 
inflexiunile neașteptate ale devenirii matematice nu exclud un 


„element de obiectivitate, fundată matematic, a acestei deveniri. 


Şi este sarcina unei reconstituiri istorice reflexiv-comprehensive 
(care nu rămâne la evenimenţialul gălăgios şi dezlânat) şi a 
filosofiei matematicii să degaje retroactiv acest element şi să-i 
surprindă actualitatea activă, orizontul de viitor actualmente 
discernabil, dar şi acompaniamentul de accidente, rătăciri, false 
probleme, angajări sterile... În perspectiva progresului 
matematic, intuiţia își pierde prerogativele unei instanțe 
absolute, Solidară, de fiecare dată, cu alte scheme și înlănțuiri 
reglementate, zona intuitivă se transformă: „intuiţia în quiditatea 
sa progresează în mod paralel cu înlănţuirea dialectică a 

conceptelor“ (18, p. 233). Necesitatea înlănţuirilor, a legăturilor 
intelectuale — ele depășesc istoria empirică - apare a posteriori. 
„Nici o analiză a conștiinței actelor nu permite să se prevadă, 
după cum nici nu furnizează vreo permanență oarecare. Intuitiv 
este sinonim cu conştiinţă efectivă (sau efectuantă), 
transcendental cu constitutiv (sau constituant), relativ la un 
sistem conceptual dat. După cum nu există sistem închis, nu 
există nici transcendental absolut...“ (18, p. 235). 

Reluarea de către Gonseth a enigmaticei fraze cavaillesiene 
era în mai multe privințe semnificativă: dincolo de provocarea 
binevenită pentru a stimula discuțiile, vedem în acest gest un 
omagiu discret adus celui căzut în Rezistență (ziua când, în 1945, 
s-a aflat că el era necunoscutul nr. 5 din cimitirul din Arras s-a 
gravat adânc în conștiința apropiaților săi care s-au şi constituit 
imediat în asociaţie — „Prietenii lui Jean Cavailles“ — pentru a-i 
cinsti memoria), dar şi o punte de legătură — aruncată peste 
ororile războiului — cu Colocviul de la Amersfoort (Gonseth își 
aminteşte că la aflarea știrii despre mobilizarea generală 
proclamată în Franţa, Cavailles a înaintat spre el ridicând 
braţele: „Mă predau. Dar aceasta nu mai are nici o importanță. 
Peste câteva luni vom fi murit cu toții“). Fraza lui Cavailles avea 
să se transforme, lucrată de Gonseth, într-o afirmaţie mai 
transparentă și mai răspicată: metoda ştiinţelor nu poate fi decât 
dialectică. 

La Colocviul de la Zürich din 1948 Ph. Devaux a prezentat o 
reconstrucție istorico-filosofică a tradiţiei dialectice pentru a-i 
putea situa pe noii simpatizanți contemporani ai dialecticii: 
filosofi şi savanţi care şi-au ales ca emblemă termenul de 
dialectică pentru a da seama de o situație de fapt a cunoaşterii şi 
care au făcut din „Dialectica“ — revistă internațională de filosofia 
cunoașterii — organul lor autorizat. Erau evocate sumar sursele 
platoniciene și aristoteliciene ale acestei tradiţii. Se punea astfel 
în evidență formarea unui dublu curent, cel al discursului logico- 
metafizic care conduce la enunțarea certitudinilor şi cel al 
dezbaterii dialectice în jurul unor opinii de slabă certitudine. Pe 
linia acestui din urmă curent urmau a fi definite motivațiile şi 
justificările eventuale ale noii dialectici şi a fi degajat în mod 
obiectiv raportul vechiului cu noul, „Atilosofismul“ gonsethian, 
care într-un fel a subzistat (ca respingere deliberată a obligaţiei 
de fidelitate doctrinală ori de simplă subordonare faţă de orice 
autoritate filosofică, faţă de orice instanţă filosofică deja 

constituită și aspirând la titlul de infailibilitate) şi în „filosofia 
deschisă“ (pe atunci încă insuficient articulată ca organon), se 
revolta spontan. Gonseth nu putea recunoaște în schița lui 
Devaux cadrul obligatoriu în care noua întreprindere dialectică 
avea să fie inserată pentru a putea fi supusă unei aprecieri 
obiective. 1 se părea lipsită de actualitate, și deci și de 
autenticitate, însăși perspectiva în care era sesizat astfel 
dialecticianul: o perspectivă prea unilateral de filosof. In orice 
caz nu era perspectiva cercetării în exerciţiu și a elaborării 
metodologice a acestei cercetări. De ce, în dezvoltarea ei istorică, 
cercetarea ar fi obligată să respecte distincția făcută de Aristotel 
între certitudinea discursului logico-metatizic și incertitudinea 
dezbaterii dialectice? Practica efectivă a cercetării s-a îndepărtat 
de ambii termeni. Şi era deja un anacronism evident s-o asimilezi 
incertitudinii opiniilor angajate într-o dezbatere contradictorie. 
Altul este climatul ei. In locul vechii dihotomii sigur/nesigur ar fi 
mai adecvat să utilizăm acum, în legătură cu practica cercetării, 
termenul de fiabilitate, de încredere meritată, pentru a-i marca 
originalitatea şi egala distanțare atât de certitudinea 
necondiționată (a adevărului şi realului „în sine“) cât şi de 
„pura“ incertitudine (eventual gradată) a opiniilor. Tocmai în 
acest spirit introdusese și utilizase Gonseth în mod sistematic 
(Matematicile și realitatea) ideile de idoneitate și concordanță 
schematică. Pe această notă încheia el, un an mai târziu, Ce este 
logica?. tot ce se poate aştepta de la cunoaștere este „un accord 
schématique entre un Réel inachevé et un Esprit en devenir“ (15, 
p. 89). Orizontul din care resimţise un acut şi tulbure incontort la 
ascultarea conferinţei lui Devaux avea deci un alt centru de 
iradiere (şi condensare): dialectica pozitivă a cercetării deschisă 
experienței propriului ei exercițiu, sancțiunii eșecului şi reuşitei, 
revizuirii și refundării din mers, „în situaţie“, la antipodul 
dialecticii pur verbale a unei simple dezbateri de opinii, ca, de 
altfel, și la antipodul unei dialectici necesitare de tip hegelian, 
cum am mai spus-o. Ambele repudiate nu doar ca inadecvate 

efortului lucid de a desprinde o „dialectică pozitivă“, dar şi grație 

unei mai puţin lucide dar irepresibile neîncrederi aproape 

congenitale în puterea verbului de a se întrupa sau de a ne revela, 

el singur, „adevărul total“, 

Pentru filosofiile tradiționale și pentru dialecticile asociate lor 
- de inspiraţie idealistă sau realistă -, momentul decisiv al 
problemei cunoașterii e cel al fundamentului imaginat definitiv. 

Apare clar aici divorțul între filosofia tradițională și gândirea 
ştiinţifică reală. Aceasta trebuie să se acomodeze cu un normativ 
mobil care se face și se desface în mutații adoptate în practică 
aproape inconştient. Achiziţiile noi obligă la revizuirea vederilor 
curente, chiar a adevărurilor cele mai elementare. „Această 
plasticitate a edificiului mental este însăși condiția permanenţei, 
a eficienței practice. Pentru ca obiectivitatea să persiste, tocmai 
normativul a priori trebuie să cedeze. Dialectica științei nu este 
nici închisă, nici imuabilă, ci în constantă remaniere“ (6, p. 38). 
Nu mai este vorba atunci de o organizare conceptuală plecând de 
la poziții normative imuabile, ci de reorganizări (impuse de 
experienţa cercetării) care urcă până la reinterpretarea „datelor 
imediate“. De unde și interesul lui Gonseth pentru degajarea 
unei „dialectici pozitive“ începând chiar cu grupul de discipline 
care au dat naștere şi încorporează sau par a încorpora ideea 
(idealul) normativului necondiționat: matematicile şi logica. El 
pune în chestiune titlurile gândirii matematice (şi logice) de a se 
desfăşura în evident şi absolut. „De unde să-ţi iei dreptul de a 
institui ca axiomă a cunoașterii că trebuie să existe un canton 
rezervat unde gândirea ar şti să fie infailibilă? Și totuși a defini a 
priori matematicile ca partea exactă a gândirii, sau a reclama un 
privilegiu de infailibilitate pentru cutare sau cutare formă de 
„gândire exactă“ înseamnă a pune o atare axiomă. Căci, în acel 
moment, trebuia tocmai să te întrebi ce este o gândire exactă și 
ce vrea să zică: infailibil. A pretinde aici că o ştii bine, nu 
înseamnă mai curând a arăta că nu știi îndeajuns de clar despre 
ce este vorba?“ (6, p. 24). 

Privită din unghiul distincţiei aristotelice, disputa mereu 
reanimată între ştiinţă și filosofie este deopotrivă depăşită. 
Dialectica pozitivă a cercetării științifice nu este, în vederile lui 
Gonseth, moștenitoarea legitimă a dialecticii opiniilor. Cum ar 
putea ea altfel impieta — şi o face neobosit — asupra domeniului 
logico-metafizicului? Însăși filosofia a fost şi rămâne locul unei 
contestaţii suscitată de o anumită dialecticitate pe cale de 
valorizare, Dar disputa se desfăşura într-un câmp filosofic închis, 
departe de noile surse de informaţie. „Faptele de experiență“ 
nu-și puteau dezvolta, în discursul logico-metafizic, întreaga lor 
sta Aaea e totuşi necontenit influențat şi 
în afara ei, Disputa ee ip ea iei bir t fa A 
în ascuns alimentată, ca printr-o a pe n A ta 

, insesizabilă, de 

peripeţiile luptei extramuros dusă de cercetarea deschisă 
experienţei. Nu cra deci vorba, pentru Gonseth, de a nega că 
apariţia noii dialecticităţi are şi un aspect, un relief filosofic a 
cărui urmă ar putea fi descoperită de-a lungul întregii istorii a 
filosofiei. Altceva nu putea el admite: că această chestiune ar ține 
doar de autoritatea filosofului. Instanţa responsabilă de 
răsturnarea care substituie, în opera colectivă a cunoașterii, 
idoneitatea judecăților incertitudinii opiniilor nu este o filosofie 
capabilă să judece asupra lucrului în deplină autonomie. Instanța 
reală de legitimitate este, încă o dată, aceea care supraveghează 
cercetarea în exercițiu. Ea se sustrage jurisdicției logico- 
metafizicului: fundamentul legitimităţii sale nu este de pură 
rațiune, ci de fapt (capacitatea de a-și proba şi reînnoi 
fiabilitatea). Era greu de sperat, în consecinţă, ca noua 
dialecticitate să poată fi întâlnită pe calea unei analize istorico- 
filosofice închise asupră-şi. 

„Dialectica pozitivă“ pe care o avea în vedere Gonseth nu 
constituie în primul rând și nu se reduce la o reinterpretare şi 
resemnificare apres coup a unei cunoașteri dobândite și 
justificate prin mijloace principial a-dialectice. Accentul cădea la 
el tocmai pe valoarea de intervenţie, pe participarea noii 
dialecticități la constituirea unei cunoașteri de înaltă fiabilitate, 
dar care nu mai are nevoie să se reclame de la o instanță de 
legitimitate (o Metafizică, o Logică, o Metodă, o Doctrină 
prealabilă...) exterioară şi absolută, principial sustrasă oricărei 
deveniri, oricărei răsfrângeri asupră-i, eventual corectoare, a 
experienței şi rezultatului înaintării pe un front sau altul. În acest 
spirit înțelegea Gonseth să procedeze la o dialectizare a ideilor 
prealabile aparent înghețate în simplitatea lor aparentă (adevăr, 
fals, necesar, posibil, universal, existență, nonexistență, realitate, 
aparenţă, obiect, subiect...), anume pentru a le conferi valoare de 
intervenţie. Idei pe care atâtea doctrine prealabile naive, 
necritice le acceptau în aparenta lor simplitate sau pur şi simplu 
le travesteau în jargoane metafizice pretențioase ori le 
reconstruiau în limbaje (şi metalimbaje) formalizate care le lăsau 
de fapt să subziste intacte (19). Ca și cum prin însăşi natura lor ar 
fi perfect închise, orice atentat la acest privilegiu punând în 
primejdie soliditatea întregului edificiu al cunoaşterii. A le 
recunoaște caracterul inalienabil uman nu echivalează pentru 
Gonseth cu a le postula ca principial irevizuibile. În acelaşi timp 
eventualele lor revizuiri în orizonturi (de cunoaştere, de realitate 

şi de intervenţie) mai evoluate, mai fin și mai exigent structurate 
nu echivalează cu anularea rolului şi funcției lor anterioare, în 
orizonturi (de cunoaştere, ...) elementare, ba chiar a rolului jucat 
de aceste idei prealabile în accesul la orizonturi care le pun în 
chestiune şi deci în procesul propriei lor dialectizări. 

Şi aici ar trebui să cedeze tot „normativul a priori“. Și dacă 
acesta s-ar refugia din logico-metafizicul tradițional în noua 
dialecticitate precipitat transpusă într-un schematism ne varietur 
în fond tot de inspiraţie logico-metafizică, o atare dialecticitate 
trebuie atunci să cedeze. În acest spirit, s-o spunem iarăși, 
înţelegea Gonseth să procedeze la o dialectizare a însăși ideii de 
dialectică. Nu dialectica opiniilor este în acest caz vizată, ci 
dialecticile necesitare. 

Nu se lăsa înşelat Gonseth nici de eventualele travestiuri ale 
„normativului a priori“ oferite de reconstrucțiile formalizate. Ele 
nu pot avea o jurisdicție deplină şi autonomă asupra „obiectelor“ 
supuse formalizării, mai ales când acestea sunt concepte tematice 
esenţial deschise, virtual infinite şi nesaturabile, constituțional 
„vagi“, „nearitmomorfe“ (cum ar zice N. Georgescu-Roegen) de 
felul ființei, realității, adevărului... „Aşa cum orice om trebuie să 
se străduiască mai întâi să înveţe limba şi scrisul spre a le putea 
folosi apoi în mod curent pentru exprimarea gândurilor sale, tot 
astfel, aici, există numai o singură cale pentru a te elibera din 
sclavia formulelor: trebuie să ajungi la o astfel de dominație 
asupra instrumentului... încât, nestingherit de tehnica formală, să 
poţi ataca adevăratele probleme“. Tocmai din această stare de 
spirit, a cărei descriere o datorăm lui Hermann Weyl, a încercat 
Gonseth să atace „adevăratele probleme“ ale metodologiei şi 
filosofiei cercetării. Matematician şi logician versat, el nu se lăsa 
ușor impresionat, în particular, de pura tehnicitate logică a unor 
întreprinderi epistemologice de inspirație neopozitivistă, nici de 
purul verbalism autoasertiv de inspiraţie neoscolastică: 
perspective care, oricât ar părea de curios, pot converge asupra 
unor elemente de „doctrină prealabilă“, de „normativ a priori“. 

Asociată creşterii fiabilităţii, „dialectica pozitivă“ nu face din 
cunoaşterea în evoluţie o cunoaștere în disoluţie. De aceea, 
metodologia deschisă ce avea să se constituie treptat ca un 
organon secund normativ și justiticator al dialecticii pozitive nu 
se putea reduce la simpla enunţare a unui principiu de 
revizuibilitate, Dar nici acesta nu era formulat astfel încât să 
conducă la scepticism și relativism: reproş adesea reluat în 

criticile aduse idoneismului. În intenția lui Gonseth, acest 
principiu nu proclama o obligaţie universală și mai ales 
necondiționată de revizuire, la care orice enunț, oricare i-ar fi 
forma şi sensul, ar trebui să se supună cândva. Nu putea [i vorba, 
în perspectiva „dialecticii pozitive“, decât de un drept la revizuire 
în condiţiile în care aceasta era justificată, dacă nu chiar impusă 
de progresul şi de experienţa unei cunoașteri în evoluţie. Pentru 
cei mai mulţi principiul echivala cu o formulare de felul: orice 
enunţ de cunoaștere este revizuibil; orice judecată va fi 
inexorabil revizuită; nici un enunţ nu poate fi de necontestat... 
Toate aceste formulări se expun uşor criticii și condamnării. 
Fiecare se instituie în același timp ca regulă și ca excepţie, ca 
regulă absolută şi ca excepţie privilegiată. Paradoxul este 
evident. Şi alte formulări mai prudente se izbeau de aceeași 
neînțelegere. Dacă s-ar spune: „un enunţ de cunoaștere oarecare 
este, în principiu, revizuibil“, disputa ar putea fi reluată în 
legătură cu adjectivul oarecare şi expresia în principiu. 
Adversarul s-ar strădui atunci să producă cel puţin un enunț a 
cărui validitate n-ar putea fi niciodată recuzată, ca şi cum, prin 
acel singur enunț, principiul de revizuibilitate putea fi el însuși 
denunțat ca fals. Nu se făcea nici o distincţie între expresia 
curentă en principe şi formula riguroasă par principe, adică în 
calitate de principiu enunțat în mod necondiționat. Se nesocotea 
astfel faptul esenţial că în climatul metodei empirico-teoretice a 
cercetării ideea de principiu suferise o dialectizare care o 
îndepărtase ireversibil de concepţia metafizică a unui principiu 
prim. Cu puţine excepţii, participanţii la Colocviul de la Ziirich 
din 1948 nu realizaseră, pentru propriul lor mod de gândire, o 
asemenea dialectizare a principiului de revizuibilitate, pentru că 
nu conferiseră experienţei științifice integrale o valoare de 
mărturie cel puțin egală cu aceea care părea mereu așteptată de 
la desfăşurarea unui discurs riguros (logico-metatizic). Or, 
această așteptare, care limita dintr-o dată sensul şi valoarea 
principiului respins, rămânea în marginea istoriei şi practicii 
actuale a cunoaşterii științifice, şi chiar a istoriei logicii în 
dezvoltările ei cele mai recente, 

Observăm, așadar, că idoneismul trebuia să lupte și să se 
apere pe mai multe fronturi pentru a-şi afirma şi pune în valoare 
opțiunile iniţial „afilosofice“; cu partizanii tradiţiilor necesitare 
(ai logico-metafizicului) care încercau să confere o poziţie 
privilegiată, de fundament absolut, unei discipline sau metode 

(logico-metatizice, logico-matematice, logico-fenomenologice...) 
principial anterioare, auto- și atoatefondatoare, și vedeau în 
idoneism un factor de subminare a solidității întregii cunoașteri, 
a solidităţii oricărei întreprinderi umane serioase; dar și cu 
susținătorii unui scepticism și relativism generalizate, care 
solicitau unilateral faptele de relativitate și puteau să reproşeze 
idoneismului că nu trage toate consecințele din premisele 
recunoscute și din opțiunile asumate... Scăpau, şi unora și 
celorlalți, tocmai originalitatea „dialecticii pozitive“, vigoarea 
inconfundabilă în ordinea valorilor de fiabilitate crescândă a 
acelei instanţe colective de legitimitate pe care o constituie 
procesual şi o nutreşte cercetarea în exercițiu. Pe această instanță 
pariază idoneismul. 


După angajarea şi punerea la probă a metodologiei deschise 
în câmpul a două teme ştiinţifice și filosofice fundamentale 
(spaţiul şi timpul) şi după articularea ei ca organon al cercetării și 
cunoaşterii eficace, deschise la experiență, Gonseth şi-a îndreptat 
explicit şi sistematic reflecţia asupra particularităților 
epistemologice şi metodologice ale științelor umane. Intenţia lui 
majoră era aceea de a depăşi prestigioasa şi redutabila 
dihotomie: ştiinţe ale naturii/ştiinţe ale spiritului pe calea unei 
îmbogățiri, readaptări şi extinderi a metodologiei deschise deja 
elaborată. Studiul colorimetriei îl deschidea universului 
structurilor subiectivităţii şi îi servea totodată ca model în 
cercetarea acestuia. Homo phenomenologicus (inclus în 
antologie) — textul unei conferințe la colocviul Academiei 
internaționale de filosofia ştiinţelor (septembrie 1963) — va 
constitui un fel de preambul la abordarea, sub unghi 
fenomenologic, a unor subiecte care i-au reținut cu osebire 
atenția în anii maturității târzii (simbol şi limbaj; morală și știință; 
morală, referențial şi ideologie; credință și metodă...). Dar acest 
unghi nu este cu totul absent în lucrările anterioare. Într-o 
discuţie cu Z, Kurim (publicată în Giornale di Metafisica, Torino, 
1973) Gonseth declara că abia după împlinirea vârstei de 70 de 
ani s-a simţit îndeajuns de sigur pe el pentru a se angaja în 
domeniul ştiinţelor umane, „Este adevărat că o făcusem deja, sub 
anumite laturi, în Geometria și problema spaţiului; abordasem 
problema structurii subiective, a structurii noastre subiective 
relativă la spaţiu. Aceasta ținea în sens propriu de 
fenomenologie. O făcusem cu mijloacele analitice pe care le 

aveam pe atunci la dispoziție, în special cu metode cibernetice“ 
(et. 23, p. 12, notă). O făcuse, am adăuga, încă din Fundamentele 
matematicilor, oarecum involuntar, incitat şi călăuzit de lumina 
acelui excepţional simţ al omenescului pe care l-am mai 
semnalat. O lectură răsturnată (la care invită, cum spuneam, 
însăşi perspectiva din Itinéraire) a scrierilor lui Gonseth, chiar și 
numai a celor care se succed în această antologie după o ordine 
cronologică, ne-ar putea oferi elementele unei reconstrucţii 
privind prezenţa, la început timidă şi latentă, apoi afirmarea 
progresivă şi progresiv elaborată a interesului pentru structurile 
subiectivităţii. Ne-ar putea oferi, în particular, elementele 
necesare pentru a măsura distanța care separă fenomenologia 
gonsethiană de cea husserliană. În acelaşi timp ar putea da temei 
afirmației că nu există doi Gonseth — cel al ştiinţelor zise exacte 
şi cel al ştiinţelor umane —, ci o gândire atașată mai întâi 
matematicii, logicii și ştiinţelor naturii, dezvoltată apoi în 
psihologie, colorimetrie și morală. Dimensiunea fenomenologică 
a abordării ni s-ar învedera atunci şi ca un important factor de 
unitate (vezi 23, p. 15-40). 

Introducerea la Idei directoare... vrea să prevină cititorul 
asupra climatului intelectual auster în care trebuie primită 
fenomenologia. Fenomenologia pură este prezentată drept știința 
fundamentală a filosofiei, o ştiinţă esenţial nouă, radical străină 
gândirii naturale. Husserl ține să o delimiteze ferm de psihologie, 
în pofida înrudirii problemelor. Psihologia este o ştiinţă născută 
din experiență, adică: 1) se referă la fapte, (Tatsachen), la 
matters of fact în sensul lui Hume și 2) atinge realităţi naturale. 
Dimpotrivă, fenomenologia pură sau transcendentală este o 
ştiinţă a esenţelor (ştiinţă eidetică), vizează cunoştinţe de esență. 
Prin reducția eidetică se poate trece de la fenomenul psihologic 
la esența pură sau, din punctul de vedere al gândirii care susține 
judecata, de la generalitatea empirică la cea de esenţă. Pentru a o 
primi în puritatea ei trebuie să abandonăm atitudinile naturale 
legate de experienţa şi gândirea noastră, Fără o schimbare 
radicală de atitudine, prerogativele originare ale cunoaşterii 
esenţelor nu pot fi apărate împotriva naturalismului. 

Cu totul altul este climatul de gândire în care face loc 
Gonseth dimensiunii fenomenologice asociind perspectivele 
cognitive și cele conştienţiale. O asemenea asociere este deja 
schițată în Fundamentele matematicilor, cum ne-o dovedesc mai 
ales paginile consacrate intuiţiei şi raporturilor ei cu aspectele 

experimentale și teoretice ale cunoaşterii ştiinţifice. Matematicile 
şi realitatea atestă o mai largă deschidere la dimensiunea 
fenomenologică (structura subiectivă a omului natural relativă la 
spaţiu şi culoare...) şi o delimitare explicită în raport cu 
fenomenologia lui Husserl sau de sorginte husserliană: nu o 
delimitare pur doctrinală, căci Gonseth nu venea cu o filosofie 
proprie gata constituită, ci o delimitare inspirată și circumscrisă 
de opțiunile sale... „afilosofice“, ceea ce îl îndepărta de la bun 
început de intransigența şi radicalitatea „ştiinţei eidetice“ pe care 
crezuse gânditorul german a o fi întrezărit și apoi edificat în 
deplina ei autonomie. Acceptăm - citim în Matematicile și 
realitatea — tot ceea ce în fenomenologie răspunde ideii unei 
ştiinţe naturale a adevărurilor elementare practic asigurate. Dar 
acest prim capitol al ştiinţei nu poate fi constituit ca doctrină 
autonomă, ci trebuie să fie deschis în acelaşi timp ştiinţelor 
exacte și psihologice. Schema, unul din conceptele centrale ale 
idoneismului, servește şi ca mediator între realitatea 
schematizată și structura schemelor mentale al căror model este. 
O schemă geometrică elementară îşi găseşte realizarea în lumea 
fizică, dar este încorporată şi „realităţilor psihologice“, astfel ca și 
acestea să poată fi sesizate ca o realizare a acelei scheme. „Am 
efectuat o anumită proiecţie a geometricului asupra 
psihologicului; am căutat să regăsim în lumea mentală desenul 
schemei noastre; prin intermediul acesteia am pus în paralelă, în 
cele din urmă, mentalul și fenomenalul“ (42, p. 296, subl. în text). 
Iată deci schițată, încă din 1936, ceea ce în lucrările târzii se va 
împlini ca o sistematică „punere în paralelă“ a fenomenalului și 
fenomenologicului. 

Ceva mai târziu, în Philosophie mathématique (1939), 
Gonseth afirmă deschis că fenomenologia sa nu este husserliană 
în sensul că are un caracter dialectic. El admite existența unui a 
priori normativ în dialectica senzației şi a conduitelor 
elementare, în timp ce experiența sistematică tinde să favorizeze 
accesul la cunoaşterea a posteriori. Nu există totuşi ruptură, nici 
opoziţie strictă între normativ și experimental. „Arbitrajul între 
normativ și experimental este în devenire atât în conștiințele 
individuale cât şi în conștiința colectivă de-a lungul istoriei“ (6, p. 
15), Se indica aici, în trecere, că exemplul cel mai izbitor şi cel 
mai complet de matematizare a unei alte forme intuitive decât 
cea a spaţiului este oferit de teoria matematică a culorii. Această 
temă de interes major va fi larg prospectată în Homo 

phenomenologicus (studiu publicat în 1965). În toate aceste 
texte - Geometria și problema spațiului întăreşte remarca — 
schiţele fenomenelor de conștiință nu sunt date pentru ele însele, 
ci în legătură cu activitatea cognitivă fie a subiectului epistemic în 
tormare, fie a adultului normal oarecare, fie, mai ales, a 
savantului angajat în cercetare. Purismului eidetic al 
fenomenologiei husserliene îi ia locul ceea ce în Problema 
timpului va teoretiza sub numele de experienţă mixtă sau 
încrucişată (croisée). Astfel, intuiţia care concură la geneza și 
dezvoltarea geometriei elementare nu-i pare principial 
inaccesibilă unei observaţii obiective. Ea se instalează în noi în 
strânsă legătură cu întreaga noastră ființă psihofiziologică şi 
prezintă analogii cu facultăţile pe care ni le revelează conduita 
altor fiinţe vii. În studiul ei Gonseth recurge, concertat, la 
informaţii ce provin din mai multe perspective de cercetare 
psihogenetică, pedagogică, psiho-fiziologică şi istorică, în a căror 
țesătură inserează metodele cibernetice (vezi Geometria și 
problema spațiului). 

După adoptarea sistematică a vocabularului „dialecticii 
pozitive“ întâlnim în scrierile lui Gonseth din a doua jumătate a 
deceniului cinci opoziția paradigmatică dialectic/eidetic în care 
gândirea husserliană este implicit pusă în chestiune, pentru ca 
studiul Problema metodei în psihologie (1949) să prilejuiască o 
delimitare principială de fenomenologia lui Husserl: de climatul 
ei teoretic şi metodologic, de ideile ei inspiratoare, nu de litera 
cutăror sau cutăror texte precise (cum ar face-o un filosof de 
şcoală!). Acest studiu este important și pentru că anunţă cu 
claritate proiectul de unificare pe noi baze epistemologice a 
domeniului ştiinţelor naturii cu cel al disciplinelor umane. ll 
putem considera, de aceea, ca un fel de manifest din care se va 
inspira în elaborarea unei fenomenologii deschise. Ideea de 
știință, admite Gonseth, aparține nu numai ştiinţei dar şi oricărei 
filosofii cât de cât complete. Nu trebuie să reproşăm 
fenomenologiei că s-ar fi aventurat prea departe măsurându-se 
cu această idee, Insuccesul ei dovedeşte însă o slăbiciune a 
întregii teorii: nu o slăbiciune exterioară, ci una inerentă şi poate 
esențială, Nu este de acceptat o teorie a ştiinţei care nu 
integrează, în mod legitim, faptul progresului real al cunoaşterii 
științifice, Ştiinţa reală nu se prezintă ca un edificiu înălțat pe 
baze definitive; o putem compara mai degrabă cu un organism în 
stare de evoluţie (de dialectizare) până la nivelul principiilor sale. 

Se poate face o teorie eidetică a științei, dar ea își ratează scopul. 
Dobândirea cunoașterii ştiinţifice actuale nu este o activitate 
eidetică ci un proces dialectic, 

Ca să-şi poată justifica opțiunea pentru fenomenologia pură 
contrapusă astfel psihologiei empirice, ar trebui ca Husserl să 
aibă rațiuni serioase de a socoti că problema pusă de fenomenele 
de conștiință poate fi tratată înaintea problemei puse de accesul 
la cunoaștere. Gonseth nu se îndoiește că cele două probleme 
sunt indisolubil legate. Ceea ce refuză el este afirmaţia de 
prioritate a uneia asupra celeilalte, ale cărei consecințe i se par 
arbitrare. A acorda întâietate aspectului conștienţial în scopul de 
a oferi un fundament judicios teoriei cunoașterii înseamnă a 
postula într-un fel caracterul atemporal al conștiinței umane care 
judecă. „Într-o filosofie a conștiinței, ultimul judecător nu poate 
fi decât conştiinţa însăşi. Conștiința este astfel propriul ei 
judecător fără a poseda pentru aceasta ultimele criterii ale 
judecăților sale, fără a fi sigură că va dispune vreodată de ele, ba 
chiar fără a fi sigură că există un ultim orizont unde s-ar putea 
realiza aceste criterii ultime: într-un cuvânt, conștiința este ea 
însăşi în situație dialectică“ (24, p. 327). 

Chestiunea decisivă în numele căreia își permite Gonseth să 
intervină în polemica dintre filosofii de obediență husserliană și 
teoreticienii psihologiei empirice rezidă în ideea pe care ne-o 
putem face despre metodologia cercetării. În această privință Şi 
unii și alții se pot înșela formulând teze străine de practica 
cercetării în exercițiu. Pe de altă parte, aceasta din urmă poate să 
progreseze şi să-și manifeste eficacitatea fără să se refere la o 
metodă explicitată și precizată. Rezultă că metoda cercetării 
științifice este ea însăși o problemă: problema de a distinge ce 
anume, în practica cercetărilor, asigură soliditatea edificiului și 
garantează eficacitatea rezultatelor. Cui aparține ea, savantului 
sau filosofului? Deși o consideră o problemă autentic şi chiar 
tradițional filosofică, Gonseth nu crede că filosoful singur are 
autoritatea să tranșeze şi că ar putea-o face fără nici o raportare 
la experienţa savantului. Or, tocmai aceasta ar trebui să fie 
pretenţia oricărei filosofii a conştiinţei care vrea să fundeze 
adevărul și inteligibilul în conștiențial. Pretenţie arbitrară. 
Reducţia eidetică propusă de Husserl nu suscită nici o aprobare 
din partea lui Gonseth. Filosoticul și ştiințificul, conştiențialul și 
cognitivul sunt interdependente, Nici savantul pozitivist care 
apără teza purei obiectivități dar nici filosoful autoritar care se 

închide într-un pretins ideal de autonomie nu au calificarea de a 
tranşa problema metodei. Din punctul de vedere cel mai strict, 
izolarea ştiinţei de filosofie este lipsită de legitimitate ştiinţifică; 
la tel, separarea filosofiei de ştiinţă este lipsită de legitimitate 
filosofică. Perspectivele pe care le propune filosofia dialectică sau 
idoneistă fac posibilă o cooperare a filosofului și savantului pe 
calea degajării unei metode a gândirii eficace. 

În particular, ideea a ceea ce s-ar putea numi conștiință pur 
filosofică nu este compatibilă cu ansamblul cunoștințelor privind 
fiinţa noastră psihică. Știm acum. care este complexitatea 
raporturilor persoanei cu conștiința şi cu inconştientul și chiar cu 
funcţiile regulatoare ale fiziologicului. Nu toate aceste cunoștințe 
sunt la fel de asigurate. Totuşi nu le putem respinge în bloc. Una 
din lecțiile cele mai izbitoare și mai incomode cu care vrând- 
nevrând trebuie să ne acomodăm se rezumă în aceste câteva 
cuvinte: „lètre (l'homme) n'est pas tout entier dans la 
conscience“ (24, p. 331). Husserl prezenta psihologia, infirmă în 
raport cu posibilităţile oferite de fenomenologia pură, drept o 
ştiinţă care se referă la fapte şi atinge realități naturale. Mai 
avertizat, Gonseth consideră că pentru a face din psihologie (sau 
antropologie) o disciplină coerentă și asigurată trebuie să 
dispunem de fapte — observabile și controlabile —, și de o metodă. 
Dar adaugă imediat: faptele nu vorbesc prin ele însele, metoda 
nu se impune de la sine. Faptele ştiinţifice nu sunt absolut 
independente de metodă. Pretutindeni strategiile de fundament 
ale filosofiilor necesitare cedează în fața strategiei de angajare a 
metodologiei dialectice. Cum putem ști că metoda aleasă este 
justă? Nu avem alt criteriu decât acela al adecvării la ansamblul 
cunoștințelor actuale și al eficacității care se verifică în 
experiență. 

Câtă distanță își ia totuși Gonseth nu doar în raport cu 
fenomenologia pură dar şi cu o psihologie pozitivist-naturalistă 
rezultă și din modul în care apreciază el, în acest studiu-manitest, 
principalele două curente care îşi dispută problema autenticității 
metodologice în psihologie: tendința biologică aliată cu 
cercetarea freudiană și tendinţa filosofică marcată de vederile 
existenţialiste, Fără a se încredința exclusiv gândirii ştiinţifice, 
metodologia dialectică ne incită să susţinem anumite revendicări 
la care tendinţa biologică pare a rămâne prea strict închisă, Este 
vorba, în primul rând, de ceea ce Gonseth numeşte 
„revendicarea existenţială fundamentală“; pentru ca natura şi 


56 VASILE TONOIU 


valoarea existenţei umane să găsească o justă explicitare, trebuie 
ca aceasta să comporte „un principiu al deschiderii existențiale 
potrivit căruia valoarea unei existențe nu poate fi epuizată printr-o 
explicație determinată” (24, p. 334). Revendicarea existenţială ne 
atrage atenţia asupra faptului că sensul profund al existenței nu 
poate fi sesizat printr-o explicaţie verbală sau printr-o concepție 
pretins definitivă. Sunt respinse astfel, în acelaşi timp: a) orice 
psihologie biologică elaborată pe tonul unui pozituivism dogmatic 
_ reducerea ideii de psihism uman la ceea ce este accesibil în mod 
pozitiv, ca și cum realitatea umană ar putea fi îngrădită în norme 
strict ştiinţifice care să-i delimiteze dinainte facultățile creatoare; 
b) orice psihologie filosofică situată într-o perspectivă eidetică, 
de parcă gânditorul ar putea să se pronunțe în mod definitiv 
asupra a ceea ce constituie esența condiției umane dinlăuntrul 
unui sistem de gândire redus la forme conceptuale încheiate. 

Deschiderea ulterioară a lui Gonseth — încă mai lucidă și mai 
aplicată — la problematica ontic-existenţială și metodologică a 
ştiinţelor umane, a moralei şi credinţei, cum ne-o arată şi ultimele 
texte din antologia de față, va purta sigiliul acestei duble critici (a 
neopozitivismului ca naturalism biologizant şi a filosofiilor 
necesitare, eidetice) și, sub raport constructiv, semnul efortului 
de adâncire, extindere şi readaptare a metodologiei și filosofiei 
idoneiste. Acestea din urmă nu sunt pur şi simplu un pozitivism 
științific lărgit şi rafinat, pe care unii l-au putut saluta, alții 
respinge. În cadrul unor colocvii reunind savanți, filosofi și 
teologi de cele mai diverse formaţii şi orientări, Gonseth era 
invitat cu titlul de filosof al ştiinţelor — etichetă resimțită a nu 
acoperi ceea ce gânditorul se străduia să fie și să reprezinte. În 
primul rând, readucând mereu în atenția partenerilor de discuție 
pluralitatea sistemelor şi discursurilor filosofice, el punea la 
îndoială legitimitatea concepției după care ar exista o filosofie 
autorizată să spună, din orizontul unui adevăr necondiționat, ce 
este sau ce poate să fie știința. Gonseth nu recunoștea nici 
existența unei filosofii științifice cu rădăcini înfipte exclusiv în 
teritoriul ştiinţelor. El nu crede în validitatea privilegiată a unei 
cercetări filosofice care s-ar mulțumi să aplice consemne 
metodologice conforme unei metode preexistente a cercetării 
Tene Ne-am înșela, de altfel, dacă ne-am închipui că poate fi 
e ir îti despărțitoare între științific și 
kloso fi EIT. A ă parte, există deopotrivă o pluralitate de 

i , potrivit ideii pe care ele și-o fac despre știință. 


DESCHIDEREA LA EXPERIENŢĂ 57 


Dar... „nu există nici una în numele căreia să mă pot sincer 
angaja“ (23, p. 154). 

Gonseth făcea această mărturisire în 1972, într-un text apărut 
postum - elaborat pentru Colocviul de la Bruxelles al Academiei 
internaţionale de filosofia științelor. Trecuse așadar de 80 de ani 
şi tonul „afilosofismului“ inițial încă nu se stinsese. Tonul unui 
climat de gândire pozitivistă? Nici vorbă, dacă înțelegem această 
calificare în contextul unor denotaţii și conotații doctrinale bine 
caracterizate. Ireversibil marcat de perioada de criză din primele 
decenii, care a coincis cu timpul formaţiei sale ştiinţifice și al 
primelor încercări de cercetare, Gonseth a înțeles de timpuriu că 
o cunoaştere în stare de evoluţie şi progres, cu crizele ei de 
creştere şi cu mutaţiile care o însoțesc în mod natural, reînnoieşte 
condiţiile în care trebuie tratate teme socotite altădată pur 
filosofice sau pur ştiinţifice. Nu putea împărtăși, cu poetul 
(Baudelaire), repulsia pentru... mişcarea care tulbură liniile. 
Dimpotrivă, această mișcare aducea la suprafață faptul de 
experiență că între știință şi filosofie există un dialog continuu, 
în pofida chiar a ceea ce pot crede și teoretiza savanți și filosofi 
„izolaţionişti“ (ataşaţi, iarăşi cu vorbele poetului, ordinei şi 
frumuseţii, luxului, calmului și voluptăţii...) Un dialog care nu 
este de instaurat în mod artificial sau de inventat în arbitrar, căci 
este nutrit în permanenţă și orientat de practica și critica 
cercetării. Ideea unei simbioze între cercetarea ştiinţifică şi 
cercetarea filosofică, întâmpinată altădată mai mult cu rezerve ŞI 
uneori cu ironie decât cu aprobare, conducea la zădărnicirea 
oricărei încercări de a defini în prealabil, o dată pentru 
totdeauna, „faptul ştiinţific“ și „faptul filosofic“, şi, 
complementar, la relativizarea distincției însăși. Iată deci reversul 
pozitiv al „afilosofismului“, învederat cu deosebită pregnanţă 
participanţilor la primele discuţii de la Zürich (1938). Privind mai 
de aproape anti- sau afilosofismul matematicienilor, se observă — 
spunea Gonseth -— că filosofia pe care ei o dispreţuiesc este 
filosofia celorlalți. Pentru uzul lor personal și ei întrețin anumite 
vederi mai mult sau mai puţin clare și coerente relative la natura 
entităților matematice, a raționamentului, a demonstrației, la 
raporturile matematicii cu alte discipline, Vederi eterogen şi 
poate inconştient informate, care depăşesc cercetările de tip 
matematico-deductiv, Vederi în care se insinuează, din aproape 
în aproape, o întreagă filosofie dacă nu rudimente, reunite 
eclectic, de filosofii disparate, Important, pentru Gonseth, era ca 
ele să fie lucid explicitate și organizate într-o „doctrină 
prealabilă“ care să nu ne situeze în afara practicii eficace actuale 

a matematicianului (26, p. 14 și urm.). În această perspectivă, 
practica şi critica, tehnica și metoda, știința şi filosofia i se 
impuneau deja ca indisociabile. Indigentă şi insuficientă chiar 
pentru matematicianul de profesie îi apărea atitudinea acestuia 
de a expedia filosofilor problemele controversate privind 
fundamentul și metoda disciplinei sale pentru ca el să se 
retranşeze în spațiul securizat al domeniilor „autorizate“. Era — și 
a rămas - insuportabil pentru Gonseth acest refuz al angajării 
matematicianului (a savantului în general) în toată experiența 
matematică (ştiinţifică), la adăpostul unei perimate și factice 
delimitări — pe care practica cercetării o tulbură neîncetat — între 
ştiinţific şi filosofic. La fel de indigentă și anacronică chiar pentru 
„filosoful de profesie“ este atitudinea acestuia de a întoarce 
spatele științei sub cuvânt că cercetarea științifică este nesigură, 
instabilă, nu ne oferă decât aspecte provizorii şi precare ale 
realului; că se înfundă pe tot frontul ei de pătrundere într-un 
mister mereu renăscând; că odată cu progresul cunoașterii 
ştiinţifice, fundamentul ei devine tot mai obscur; că filosoful nu 
poate găsi, pe această cale, liniile care trebuie să ducă la pozițiile 
sale definitive; că în realizarea sarcinii ei presante — promovarea 
a ceea ce este în om omenescul autentic — filosofia nu se simte 
obligată să urmeze drumuri croite din preocupări în care nu 
recunoaște intenţiile ei profunde. De ce nu ar fi liberă şi capabilă 
să traseze și să urmeze căi proprii, de ce nu i-ar ajunge propria ei 
lumină și ar trebui să apeleze la una străină? Modul în care 
evaluează Gonseth imperativele majore ale epocii noastre de 
cultură şi civilizaţie, însăși experiența sa dublu angajată, îl fac să 
descifreze şi în această poziţie „izolaţionistă“ simptome ale unei 
periculoase schizofrenii spirituale. Ea corespunde, pe un plan 
mai restrâns, unei viziuni preconcepute şi prematur închise 
asupra a ceea ce înseamnă omenesc. De parcă omenescul ar fi în 
om ca o virtualitate ne varietur pe care am putea-o actualiza prin 
intermediul unui discurs sieşi suficient și exclusiv. În fapt toate 
aspectele existenței noastre, a celor care ne-au precedat şi a celor 
care vor veni după noi, toate formele experienței contribuie la 
emergența a ceea ce va putea fi cunoscut și recunoscut drept 
„omenescul în om“. Dacă discursul filosofic ar trebui, hrănin- 
du-se oarecum din el însuși (autofagie!), să poată sesiza şi 
întruchipa întreg omenescul în ființa sau în devenirea lui 
esenţială, ne-am vedea siliți să admitem existenţa unei activități 
pur și suveran discursive, purtând sau instituind în și prin sine 
propria sa instanţă de legitimitate și în faţa căreia orice altă 
activitate ar trebui să se încline, inclusiv activitatea de cercetare. 

Or, tocmai experienţa cunoaşterii științifice, angajată cum este 
într-un ansamblu coordonat de orizonturi, ne revelează limitele 
discursivităţii. Nici o cercetare efectivă nu este reductibilă la 
aspectul ei discursiv, la sesizarea enunţiativă a orizontului ei de 
realitate şi nu poate fi complet proiectată sau resorbită în acest 
aspect. De ce ar face excepție de la această regulă celelalte forme 
ale experienţei noastre? Orice discurs care pretinde a-şi fi sieşi 
suficient și refuză să se reînnoiască în contact cu o experiență 
care nu se epuizează în aspectul ei discursiv își pierde cu timpul 
capacitatea de a rămâne adecvat noilor situaţii. I-o dovedise 
convingător lui Gonseth, în cadrul întâlnirilor de la Roma, 
discursul neoscolasticilor (în ciuda prefixului neo!). Filosoful are 
şi el de primit şi de pus în valoare această lecție. Dacă vrea să 
cunoască omul, el trebuie să se cunoască pe sine (Şi să cunoască 
în el omul) și ca ființă cunoscătoare. De unde şi-ar lua dreptul de 
a considera că poate ajunge la această cunoaștere fără a se angaja 
el însuși, cu toată sinceritatea, în experiența cunoaşterii? Dacă o 
refuză, experiența se va face fără el şi împotriva lui. Filosoful nu 
poate fi ceea ce înțelege să fie în lipsa efortului dificil de a face să 
retrăiască în el experienţa savantului şi de a o integra cât mai 
autentic posibil în propria lui perspectivă lămuritoare având 
cuprinderi și adâncimi de care se simte capabil. Că ştiinţa nu 
oferă o cunoaștere absolut sigură a realului? Faptul este valabil 
nu doar pentru savant dar şi pentru filosof ca ființă cunoscătoare. 
Şi cât poate fi el de revelator pentru condiția umană! 

Este — mai trebuie spus? — ceva profund filosofic şi liberator 
în gestul acestui „afilosof““ de a smulge de pe chipul Filosofului 
masca teribilă a Absolutului şi Perfecţiunii pentru a-i dezvălui un 
statut (şi o statură) de mai modestă dar şi mai exigentă 
umanitate. Š 


3. Experiența și lecţia dialogului 
decepţionat 


Dialogul — mărturiseşte Gonseth în Itinéraire - a exercitat 
întotdeauna asupra lui o atracţie căreia i-a fost greu să-i reziste. 
Pentru ca discuţia să-și aibă sensul și rostul deplin, trebuie să se 
plece de la poziţii mai mult sau mai puţin antagoniste. Începe 
atunci o confruntare care numai în aparenţă este lupta unuia 
împotriva celuilalt. Adevărata ei semnificaţie constă în a fi lupta 

unuia pentru celălalt, destinată, cum trebuie să fie, pregătirii unui 
adevăr care îi va depăşi pe amândoi: luptă care trece în mijloc al 
unei dure ascensiuni în comun. O gândire care acceptă legea 
dialogului, acceptă, prin aceasta, eventualitatea propriei sale 
revizuiri. Gonseth a întreţinut mereu speranța în posibilitatea 
unei experiențe dialogale duse până la capăt într-o intenție 
comună. Speranţă persistentă, speranță activă, speranță 
persistent şi activ dezminţită de experiențe niciodată duse până la 
capăt, desfășurate în împrejurări niciodată îndeajuns de 
favorabile. 

Primele decepţii memorabile, care l-au marcat profund fără 
să-l şi descurajeze, sunt legate de primele lui contacte cu Cercul 
de la Viena şi cu Mişcarea pentru unitatea ştiinţei. Ele au avut 
loc la Paris, în 1935, în cadrul Congresului internațional pentru 
unitatea ştiinţei, desfăşurat sub numele de Congres Rougier. 
Întâlnirea — își aminteşte filosoful cu o înțeleaptă amărăciune — a 
fost de o duritate extremă. Expunerea sa „La logique en tant que 
physique de l’objet quelconque“, care se încheia cu critici 
deschise la adresa vederilor Cercului de la Viena, a dezlănțuit o 
reacţie pasionată. Vreo 15 membri sau simpatizanți ai Cercului 
(primul a fost logicianul italian Padoa) s-au perindat la tribună 
pentru a-i respinge tezele. Gonseth nu a lăsat fără răspuns nici O 
critică — ceea ce i-a şi creat reputaţia, pe care o crede nemeritată, 
de interlocutor implacabil. El se simţea în stare de legitimă 
apărare în fața fenomenului de respingere din partea unui mediu 
în care crezuse a fi potrivit şi posibil să-și înscrie intervenția. 

S-au manifestat, e drept, şi câteva simpatii, unele cu urmări 
fericite. Astfel, Federigo Enriques, autorul unor lucrări care nu 
au avut la vremea lor ecoul meritat (Problemi della Scienza — 
1905, apărute în franceză în două volume: Problemele științei şi 
ale logicii, 1909, şi Conceptele fundamentale ale științei, 1913; 
Evoluţia logicii, 1926; Semnificaţia istoriei gândirii științifice, 
1934...) , prezent la congres, i-a propus să scrie un volum pe 
aceeași temă cu promisiunea de a-l publica în colecția pe care o 
conducea la Hermann. Șase luni mai târziu i s-a înmânat 
manuscrisul. Așa s-a născut lucrarea Qu'est-ce-que la logique? 
apărută în 1937. Versiunea prezentată la Congresul Rougier 
fusese precedată și pregătită de două articole: La vérité 
mathématique et la réalité (Actes de la Société Helvétique des 
sciences naturelles, 1932) şi La réalité et la vérité mathématique 

(Scientia, Milano, 1934), în care nu numai logica, dar însăși ideea 

de adevăr era „pusă în situație“, dialectizată. Acest din urmă 
proiect a putut fi reluat şi aprofundat mult mai târziu, în cadrul 
conceptual legat de elaborarea ideii de referenţial. 

Diterendul cu Cercul de la Viena se datora unei opoziții 

principiale, de caracter filosofic, între două moduri de a concepe 
O teorie a cunoașterii în genere, a celei ştiinţifice în speţă. 
Gonseth credea sincer la început că o să-și poată găsi locul într-o 
întreprindere comună. Nu era vorba de a desprinde, întorcând 
spatele metafizicii, o concepție justă pe cât posibil a cercetării și 
cunoașterii științifice? Modul în care empirismul logic împărțea 
rolurile între observaţie și formularea enunțurilor de observaţie, 
pe de o parte, şi elaborarea sintetică a acestora, pe de altă parte, 
nu echivala cu o anumită teorie a inducției? Şi această teorie nu 
fixa procedura după care trebuia căutată şi realizată adecvarea 
între ceea ce este observat şi ceea ce este enunțat? Nu se urmărea 
astfel elaborarea unui model a ceea ce poate fi, în forma și în 
fondul ei, o cunoaştere științifică? Tot atâtea probleme pe care și 
Gonseth le socotea centrale şi asupra cărora credea a fi dobândit 
dreptul de a se face ascultat. 

În perspectiva unei discuţii anticipată ca posibilă, idoneistul 
considera ca de la sine înțeleasă, potrivit opțiunilor sale implicite, 
ideea că obiectele discuţiei nu puteau fi decât obiecte de 
cercetare — în sensul tare şi problematic în acelaşi timp pe care 
situaţiile de criză îl conferiseră noţiunii de cercetare. El mai 
presupunea că acceptarea ideii-cadru de cercetare atrage 
oarecum automat după sine asumarea prealabilă a unui 
ansamblu de exigenţe metodologice, între care exigenţa 
dominantă de a însoți ipotezele avansate cu indicarea garanţiilor 
lor de justeţe şi autenticitate. - 

În locul deschiderii unui dialog care să permită fiecărui 
participant să-și prezinte ipotezele şi contextele punerii lor la 
probă, s-a produs un fenomen de respingere neobişnuit de 
violentă. Nu pentru prima dată se afla Gonseth în prezenţa unui 
grup constituit în forum de discuție. Dar până la Congresul 
Rougier nu resimţise niciodată, în realitatea ei dură, puterea de 
șoc a unei opinii colective consolidată de anumite opţiuni 
comune, 

Experienţa se va repeta, cum o să vedem. Şi mereu l-a 
intrigat și surprins „inerţiala ireductibilitate“ a opţiunilor 
colective în faţa celor individuale (asumate personal într-un 
orizont de subiectivitate resimţită ca autentică, liberă şi 

responsabilă). El nu prevăzuse că schimbul de idei are legi care 
diferă de cele ale unui forum ideal de discuţie, mai ales în 
cazurile în care unii dintre parteneri se prezintă, mai mult sau 
mai puțin strict solidari, sub stindardul unei doctrine de grup. Îşi 
imagina, dimpotrivă, cu un optimism candid, că un colocviu în 
care sunt reunite spirite atât de diferite întrunește în mod fericit 
condiţiile unui dialog fructuos. Va înţelege clar, mai târziu, că un 
dialog nu se poate desfășura ca fazele contrastate și concertate 
ale unei cercetări în comun dacă participanţii nu reuşesc, 
progresiv, să-şi creeze şi să se supună constrângerilor unei 
instanțe comune de legitimitate. Numai sinceritatea opiniilor nu 
este suficientă pentru ca dialogul să nu degenereze într-o serie de 
înfruntări sterile. Dar problema instanței legitime — transpunere 
şi aplicaţie a problemei metodei juste, idonee, convenabilă într-o 
situaţie dată şi deschisă reînnoirii dacă reînnoirea însăși a 
situaţiei o cere — nu poate fi tratată în și pentru sine, independent 
de eşecurile și reușitele cercetării în exercițiu. Eşecurile în 
ordinea instituirii şi a consimțirii unei atari instanțe comune pot 
avea şi efecte pozitive. Ele nu trebuie neapărat să curme orice 
speranţă. În ce-l priveşte, Gonseth nu a renunțat niciodată la 
ideea, la idealul regulativ al unui autentic forum de discuţie (pe 
care l-a şi „codificat“ sub forma unei „legi a dialogului“). Cu 
această stare de spirit avea să repete anii următori (1936, 
Copenhaga şi 1937, Paris) experiența participării la congresele 
Mişcării pentru unitatea științei. În aceeaşi intenţie va organiza el 
însuşi seria colocviilor de la Ziirich. (Primele Entretiens, 
consacrate metodei şi fundamentelor matematicii, au avut loc în 
decembrie 1938, sub auspiciile Institutului de cooperare 
intelectuală; războiul va pune capăt activității acestui institut; 
convins că amintirea şi rezultatele colocviului meritau păstrate, 
Gonseth i-a publicat textele în 1941, după o revizie severă la care 
s-a asociat şi Paul Bernays). 4 

În al doilea „episod“ al Itinerarului, dezbaterea de la 
Congresul Rougier care se scufundase în violența disputei va fi 
evocată tot din perspectiva idealului regulativ de care vorbeam. 
Este, de altfel, poate util să atragem atenţia asupra faptului că 
modul în care Gonseth „reconstruiește“ empirismul logic cu 
membrii căruia s-a confruntat este informat de propriul său 
referenţial logic, metodologic şi filosofic — şi încă nu doar de cel 
explicitat sau măcar vădit activ în anii contactelor efective, ci de 

referenţialul din anii maturității târzii, când îşi redacta 
retrospectiva. 

Gonseth nu găsea criticabilă, prin ea însăși, voința de a 

reduce activitatea experimentală la acte elementare care să poată 
prilejui enunţuri de observaţie. Nu se putea însă trece peste 
împrejurarea că situaţiile observaţionale ad-hoc nu se oferă de Ja 
sine. Trebuie să fie imaginate, pregătite şi elaborate. Actul 
elaborării nu poate fi izolat, nu-și conţine pe deplin motivația, 
semnificaţia, mijloacele de execuţie. Aceeași rezervă priveşte 
fabricarea, punerea la punct şi utilizarea instrumentelor care 
permit „lecturile“ trecute apoi în enunţuri de observaţie. De 
regulă observaţia cât de cât precisă a unui fenomen nu poate fi 
concepută nici executată decât în strânsă legătură cu o 
reprezentare prealabilă a fenomenului respectiv. Pe măsură ce 
observaţia trebuie să fie mai precisă — și enunţul de observaţie 
mai exact —, reprezentarea prealabilă trebuie să se apropie de o 
situaţie teoretică ea însăşi enunțabilă în termeni de o anumită 
precizie. Rezultă că informaţia culeasă printr-o observație 
elementară nu poate fi adecvat încorporată într-un enunț de 
observaţie, dacă ne imaginăm că acesta i-ar putea fi, el singur, 
vectorul. Critici de o asemenea generalitate și simplitate erau 
deja banale pe vremea aceea. Ele fuseseră formulate, de 
exemplu, în lucrările lui F. Enriques. Ceea ce îl izbea pe Gonseth 
era decizia empirismului logic de a nu ţine seama de ele în 
„reconstrucţia logică“ a actului de observaţie şi a justei sale 
expresii. Decizia echivala cu o opțiune gratuită, al cărei caracter 
arbitrar nu putea fi anulat numai pentru că se prezenta ca O 
opțiune de grup. 

Nu mai puţin arbitrară îi apărea „opțiunea sintactică“ a 
empirismului logic: ea urmărea să strângă într-un ansamblu 
enunțurile observaţionale, să facă din ele un edificiu la a cărui 
semnificaţie să contribuie fiecare. Dar nu este deloc sigur că 
semnificaţia edificiului verbal astfel elaborat este aceea în 
vederea căreia se va fi desfășurat activitatea de observație. Nimic 
nu ne îndreptățește, de pildă, să considerăm că elaborarea 
sintactică a unui uriaş material de observaţie și măsurători 
relative la căderea corpurilor ne-ar putea conduce la 
desprinderea legii generale corespunzătoare. Un rol important 
joacă aici actul de imaginaţie care instituie legea ca ipoteză de 
verificat prin intermediul enunţurilor la observaţie. E de temut că 

nici această cale sintactică nu-și atinge scopul. 

Opțiunile ca atare și problemele ridicate de empirismul logic 
răspundeau unor preocupări incontestabile privind constituirea 
sensurilor precizate într-un uzaj adecvat al limbajului, 
încorporarea informației obținute prin activitatea observațională 
în modalităţi de expresie riguroasă. Cu alte cuvinte, proiectul 
empirismului logic era deci să definească sensul prin conjugarea a 
două autenticități: cea a observaţiei şi a enunţării sale, și cea a 
formării unui limbaj care să fie în acelaşi timp mijloc de 
comunicare. Reușita acestui proiect n-ar fi trebuit să 
mulțumească pe toată lumea? N-ar fi elucidat ea problema 
inducției, deci şi a adecvării, adică a justei expresii a unei 
cunoașteri precise? N-ar fi trebuit ca Gonseth însuși să 
recunoască aici ecoul propriilor sale preocupări? 

Cum se explică atunci că nici măcar la nivelul intențiilor nu 
s-a schițat o apropiere? La urma urmelor proiectul empirismului 
logic echivala cu o anumită „definiție“ a ştiinţei. Diferendul, 
apreciază Gonseth, privea în realitate însăși concepţia acestei 
definiţii. Pentru a fi ceea ce era, ştiinţa nu așteptase să fie 
redefinită de empirismul logic. Nimeni nu-și putea revendica 
libertatea de a o reconstrui după bunul plac. Ea nu era dată ne 
varietur într-o ultimă perfecțiune. Poți încerca să-ţi faci despre 
ştiinţă o idee cât mai justă cu putință. Dar niciodată nu poate fi 
considerată valabilă o redefinire a științei care ar deforma prea 
flagrant figura ştiinţei în exercițiu. 

Empirismul logic — rostea cu emfază Rougier de la tribuna 
Congresului din 1935 — „se situează într-o vastă mișcare de idei 
care, inaugurată odată cu fondatorii ştiinţei elene, recapătă viață 
în evul mediu prin curentul empirist de la Oxford şi şcoala 
nominalistă a lui W. Occam; continuă cu Renașterea în opera lui 
Copernic, Kepler şi Galilei, pentru a ajunge în epoca 
contemporană la pozitivismul francez, la empiriocriticismul lui 
Avenarius şi Mach, la pragmatismul anglo-saxon, la raționalismul 
empiric reprezentat de savanţi și filosofi francezi sau italieni, la 
convenționalismul restrâns al lui Henri Poincaré, la logicismul lui 
Russell, la formalismul Școlii de la Göttingen, la semantica 
polonezilor. Toate aceste tendinţe se integrează în tentativa de a 
reconstrui logic, plecând de la experienţe trăite, edificiul 
științelor, excluzând pseudonoţiunile şi pseudoproblemele 
născute din reprezentările noastre antropomorfice, din 
verbalismul nostru, și din toleranțele sintaxei gramaticale prin 
comparaţie cu rigoarea sintaxei logice, pentru a ajunge la o 

concepție ştiinţifică a Universului, unificată într-un limbaj riguros 
intersubiectiv“ (Actes du Congrès international de philosophie 
scientifique, Paris, Hermann, 1935, p. 6). iL: 

Aşadar empirismul logic putea intimida nu numai prin 
coerenţa de grup a opțiunilor reprezentanților și simpatizanților 
săi, dar şi prin autoportretizări somptuoase şi autoritare care 
confiscau în favoarea lui tot ce socotea mai de preț în istoria 
intelectuală a Europei. 

Gonseth nu s-a lăsat copleșit. Cu modestia și curajul 
practicianului avizat, el a trebuit să facă faţă en isolé violentei 
reacții de grup. Definiţia pe care empirismul logic pretindea că o 
dă ştiinţei nu constituia pentru el decât o ipoteză a cărei 
confruntare cu știința în exercițiu îi va descoperi fără echivoc 
facticitatea. Gonseth credea, și o declara deschis, că proiectul 
empirismului logic își rata scopul, dacă acest scop era explicitarea 
metodei cercetării științifice reale. De unde avea el convingerea 
şi asigurarea că proiectul era inadecvat, artificial? În ce se 
înrădăcinau propriile sale convingeri? Să ne reamintim de 
mefiența lui aproape viscerală față de puterile revelatorii şi 
realizante ale Verbului, față de orice sistem gata făcut şi impus cu 
titlul de instanţă absolută de legitimitate. Să ne reamintim de 


opţiunile implicite care îl eliberau de tradiţia filosofiilor 


necesitare. Să ne reamintim de formaţia și de preocupările lui. 
Gonseth se prezenta la Congresul Rougier ca şi cum era martorul 
autorizat al unei alte comunităţi, cea a cercetătorilor angajaţi în 
practica cercetării; ca şi cum era apărătorul avertizat al unei alte 
idei despre ştiinţă: o idee care se desprinde din istoria şi practica 
ştiinţei, din progresul şi evoluţia ei, dar mai ales din crizele ei şi 
din mutaţiile prin care le surmontează; ca și cum îi ştia opțiunile 
fundamentale care îi orientează şi asigură metoda. El aparţinea 
comunității lucrătorilor și cercetătorilor ştiinţifici. Îi aparţinea în 
toate privințele: prin formaţie şi îndeletnicire, prin participarea la 
cercetare, prin sentimentul de a fi strict vizat de criza 
fundamentelor și prin efortul de a contribui la elucidarea èi, în 
sfârşit, printr-o deja îndelungă și diversificată practică a 
învățământului științific. Gonseth acorda o valoare prioritară 
opțiunii după care, în orice situație de criză sau chiar numai de 
simplă îndoială, cercetării trebuie să-i revină în primul rând rolul 
instanţei de legitimitate, El insista asupra dreptului la revizuirea 
oricărei achiziţii științifice, dacă împrejurările cercetării o cer, 
Ideea lui despre ştiinţă era deci profund marcată de această 

opţiune și de principiul de revizuibilitate care o condiționează 
(termenii de opțiune și principiu având a fi interpretaţi în același 
climat al deschiderii la experienţă). Gonseth era gata să 
recunoască în această idee toate trăsăturile unei ipoteze. La un 
nivel mai adânc diferendul cu empirismul logic ținea de 
inaptitudinea acestuia de a practica eficace opţiunea şi principiul 
idoneist. 

În formarea referenţialului său epistemologic şi metodologic 
un rol important l-au jucat cercetările geometrice, practica 
predării disciplinelor geometrice, reflecţiile asupra 
fundamentului acestor discipline. Era uzual, în epocă, să se facă 
din discursul geometric un model de limbaj reglat printr-o sintaxă 
riguroasă, dacă nu chiar printr-o sintaxă pur logică. Aproape de 
la început, recunoaște Gonseth, întreprinderea formalistă trezise 
în el reticenţe serioase pe care nici ulterior nu le-a abandonat. În 
particular, el era convins că aspectul „pur formal“ al enunțurilor 
geometrice nu le epuizează sensul. De ce ar face excepție logica? 
Nimic nu ne poate împiedica să încercăm şi aici ipoteza unei 
pluralități coordonate a aspectelor: orizontul formal s-ar prezenta 
atunci în strânsă corelaţie cu alte orizonturi comparabile cu cele 
care în geometrie țin de figuraţie (reprezentări intuitive) şi 
actualizare (realizări experimentale). Dacă încercarea izbutește, 
însăşi ideea unei sintaxe pur logice sau pur formale ar trebui 
reconsiderată. „Opţiunea sintactică“ a empirismului logic şi-ar fi 
pierdut îndreptăţirea. Însuși titlul comunicării lui Gonseth la 
Congresul Rougier punea în evidență o faţetă a logicii (ca fizică a 
obiectului oarecare) ireductibilă la pura structură formală. 

Această problematică îşi va găsi o tratare aparte în lucrarea 
promisă lui F. Enriques. Idoneismul din Matematicile și 
realitatea este reluat aici într-un cadru mai restrâns. În prima 
parte, istorică şi critică, Gonseth urmărește un triplu scop 
(15, p. 5): a) să ilustreze, printr-o serie de exemple, ideea de 
doctrină prealabilă a adevărurilor elementare, care stă la baza 
oricărei logici concepută ca sistem; b) să arate că dezvoltarea 
logicii se efectuează atât prin evoluţia doctrinei prealabile 
implicite cât și prin evoluția doctrinei explicite şi prin aporturile 
noi. Dacă nu au fost dinainte puse de acord, neformulatul şi 
formulatul, implicitul și explicitul pot aparține unor sisteme 
contradictorii; c) să distingă două mari linii de evoluţie, una care 
duce la ideea de formatism și cealaltă la ideea de structură 
proprie a rațiunii, linii care până atunci nu-şi găsiseră un cadru 

metodic de conciliere. Tocmai prin căutarea unei doctrine 
prealabile adecvate la cunoaşterea actuală, idoneismul - credea 
Gonseth — este capabil să opereze sinteza acestor două 
componente în cadrul unic al abstracţiei axiomatizante sau 
schematizante. 

Să întârziem puţin asupra părții istorice şi critice, pentru că 
aici este inserată și critica neopozitivismului Cercului de la Viena 
(15, p. 32-37). Ilustrarea ideii de doctrină prealabilă... începe cu 
Logica de la Port-Royal (1662), unde putem citi, chiar în primele 
rânduri: „Logica este arta de a-ți conduce bine rațiunea în 
cunoașterea lucrurilor, atât pentru a te instrui pe tine cât și 
pentru a-i instrui pe alții“. Urmează o determinare a conţinutului 
acestei arte: reflecţiile oamenilor asupra celor patru operații 
principale ale spiritului lor: a concepe, a judeca, a raționa, a 
ordona (însoţite de definiții). Pentru omul de azi, observă 
Gonseth, „acest limbaj simplu în care se reflectă o încredere 
liniştită în predestinarea spiritului de a se deschide cunoașterii, în 
aptitudinea naturală a gândirii de a sesiza în mod adecvat lumea 
lucrurilor în care se exercită, are ceva idilic“ (15, p. 9). Suntem în 

-prezența unui ansamblu de forme verbale care rămâne legat de 
"un întreg sistem de vederi preconcepute asupra spiritului și a 
_ puterii sale; de o întreagă dialectică facilă și dogmatic acceptată; 
de o întreagă concepție naivă despre realitatea fizică și natura 
umană... Pentru ca definițiile și explicaţiile cu care debutează 
Logica de la Port-Royal să aibă eficienţă, trebuie ca spiritul să 
fie dinainte „ocupat“ de o întreagă doctrină prealabilă care cere 
recunoaşterea implicită sau explicită a unui anumit set de 
adevăruri elementare. Noi nu ne mai recunoaştem în acest 
informul€ qui informe le formulé, în mentalitatea, în ambianța 
i culturală care se insinuează și pun în formă elementele 
fundamentale ale doctrinei prealabile. i 

La o distanță de două secole şi jumătate, cu Principia 
Mathematica de A. N. Whitehead şi B. Russell (ediţia din 1925) 
logica a devenit Logistică. Diferențele între cele două realizări 
ale „ideii de logică“ par, la prima vedere, atât de mari, încât nu 
mai știm unde să căutăm punctele de comparație între „realismul 
ramatical“ al Logicii de la Port-Royal și „atomismul logistic“. 
n privința scopurilor: prima se limita, cu câteva excepții, la o 
teorie a silogismului, în timp ce logistica voia să reducă toată 
matematica la logică, astfel încât să formeze un singur Corp de 
doctrină ale cărui norme și reguli le-ar oferi cea din urmă. Cât 

priveşte mijloacele: logistica își însuşește metoda matematicilor 
(reflectia asupra obiectelor e înlocuită cu o reflecţie transpusă 
asupra unei alegeri a simbolurilor acestor obiecte, cu acceptarea 
tuturor constrângerilor care țin de rigoarea noii metode). În 
ordinea rezultatelor, disproporția nu este mai mică: teoria 
silogismului nu mai ocupă decât un loc modest în edificiul 
ambițios pe care îl formează teoria elementară şi generalizată a 
deducţiei, teoria descripției, teoria claselor şi a relaţiilor, teoria 
relațiilor descriptive, teoria sumelor și produselor de clase, 
pentru a ajunge în sfârşit la construcţia logistică a matematicilor. 

Ca să începi, trebuie să concepi anumite idei fundamentale și 
în acelaşi timp o anumită ierarhie în care ele sunt angajate. 
„Sistemul nostru începe - citim în Principia - cu anumite 
«propoziţii atomare». Acceptăm acest fapt ca pe un dat, căci 
problemele referitoare la ele privesc partea filosofică a logicii și 
nu sunt susceptibile (cel puţin deocamdată) de a fi tratate după 
metode matematice“. Iată, comentează Gonseth, un început 
foarte abrupt. Această grabă de a purcede la acțiune, fără o 
analiză prealabilă a faptelor acceptate ca atare, corespunde unui 
anumit credo specific matematic. Matematicianului nu-i displace 
să adopte o anumită atitudine „afilosofică“ destul de 
intransigentă, potrivit căreia obiectele accesibile disciplinei 
stricte a speculaţiei sale dobândesc, prin aceasta, o existență 
privilegiată pe care ne putem baza necondiționat. Deşi s-a 
dovedit foarte eficace, această atitudine care proclamă 
prioritatea acțiunii chiar și în domeniul gândirii comportă un 
parti-pris sistematic care nu poate pretinde la infailibilitate. Ea 
poate fi apreciată în cadrul unor date care, chiar dacă nu sunt 
formulate în termeni de matematică, au o incontestabilă valoare 
de fapt. Şi nu este exclus ca un examen critic să descopere o 
slăbiciune ascunsă, ale cărei consecințe se vor arăta într-o bună zi 
(15, p.24). 

Un atare examen îi învederează lui Gonseth prezența în 
Principia a unui „realism fără nuanţe“ potrivit căruia structura 
edificiului logic ar reflecta, cu o perfectă fidelitate, cel puțin în 
fundamentele sale, structura lumii sensibile. Este aproape acelaşi 
realism ca cel al Logicii de la Port-Royal. În fond, Principia nu 
face economie de expunerea unei dictrine prealabile decât 
pentru că reia noţiunile primitive (nedefinibilele) într-un sens 
fixat de o doctrină anterioară şi menţinut de o anumită tradiție 
filosofică. De fiecare dată când sunt introduse noţiunile 

nedetinibile care stau la baza diverselor teorii ale logisticii, 
raportul lor cu „lucrurile“ în care se găsesc realizate este gândit 
în cadrele acestui realism integral și aproape naiv. „Inapoia 
simbolurilor, se imaginează că există o realitate conceptibilă în 
integritatea ei, și că structura lumii reale este tocmai aceea care 
se impune pentru ca logica să dea socoteală de ea cu o fidelitate 
perfectă“ (15, p. 28). Dar doctrina prealabilă care determină 
natura şi întrebuințarea adevărurilor elementare este compozită; 
ea strânge elemente eterogene care n-au fost anterior acordate 
(în atara filosofiei realiste o mai informează și un curent străin şi 
chiar contradictoriu acesteia, a cărui origine o constituie însăşi 
folosirea metodelor specific matematice: de exemplu, 
intervenţiile ideii de axiomă luată în sensuri sensibil diferite 
pentru a evita sau tranșa ad-hoc anumite dificultăţi). 

Cu Cercul de la Viena, logistica pretinde să-și extindă și mai 
mult domeniul de jurisdicție şi să devină „Logica ştiinţei“. O 
primă idee fundamentală pe care se bazează argumentaţia acestei 
şcoli este aceea de sintaxă logică a limbajului („opţiunea 
sintactică“ îi zice Gonseth în Itinéraire). Ea corespunde 
extinderii asupra unei întregi limbi a procedeelor care au făcut 
din logica obişnuită o logică formală (raționarea exclusivă pe 
imboluri adecvate anume introduse). Pentru a ajunge la sintaxa 
Ogică, trebuie să repartizăm cuvintele în tipuri, astfel ca fiecare 
p să poată fi caracterizat prin modul comun în care toate 
“cuvintele pe care le cuprinde se supun regulilor formalizate ale 
sintaxei: reguli de formare (care arată cum pot fi construite 
formal propoziţii valabile cu ajutorul semnelor verbale ale 
| diferitelor tipuri) și reguli de transformare (care fixează 
manipulările formale prin care o propoziţie poate fi dedusă din 
alta). Carnap admite (Problema logicii științei) că orice limbă 
i poate fi dublată, cel puțin în măsura în care rămâne semnificantă, 
de un aparat formal de acest gen. Prin definiţie, orice enunţ 
relativ la această dublură formală a limbii aparţine sintaxei logice 
a limbii. Am putea spune că un enunț aparţine limbajului 
material dacă este în joc semnificația lui primă; şi că enunţurile 
sintactice corespondente (sau paralele) aparţin limbajului formal, 
lată acum, formulat ca regulă generală, principiul care permite 
trecerea de la primul la al doilea (enunțat de Carnap în aceeaşi 
lucrare); un atribut Q aparţine în limbajul formal semnului qi al 
unui obiect, dacă O, este sintactic paralel la un atribut Q pe care 
îl posedă acel obiect, i 

Tocmai în această regulă generală Gonseth citește și 
învederează doctrina prealabilă a Cercului de la Viena: este 
realismul cel mai sumar, cel mai puţin nuanțat (15, p. 34). 
Problema formalizării limbajului este atacată abrupt, admiţân- 
du-se că problema preliminară a semnificației limbajului material 
nu se mai pune. Ca şi cum n-am avea decât să constatăm, pur și 
simplu, că cutare obiect posedă cutare sau cutare atribut, se 
distinge prin cutare sau cutare diferență. Carnap pare a nu-și da 
seama că plecând de la această primă poziţie, întreg cursul 
gândirii rămâne angajat într-o sistematică a cărei desăvârşire 
(= metafizică) este, de altfel, vehement respinsă. Că este vorba 
de un obiect, de realitatea unui fapt sau de adevărul unei 
propoziţii, pretutindeni regăsim urmele distinctive ale realismului 
naiv, ca și în cazul Logicii de la Port-Royal. 

E drept că Școala de la Viena vizează în mod special sintaxa 
logică a limbajelor pe care le vorbesc savanții atunci când expun 
tehnica şi rezultatele cercetărilor lor. Pentru știință, funcționarea 
sistemului va fi realizată printr-o anumită combinaţie de Mach și 
Russell. Se punea problema de a concilia idealul unei ştiinţe pur 
experimentale cu eficacitatea recunoscută a aplicaţiei 
matematicilor în științele naturii. Sunt introduse, în acest scop, 
două idei fundamentale. Aceea, mai întâi, a purului enunț de 
fapt. Se consideră că orice experiență se reduce în cele din urmă 
la constatarea că în anumite împrejurări a fost observat un 
anumit fapt elementar al cărui protocol fidel ne poate transmite 
în mod autentic conținutul şi rezultatul experienței. Dar aceste 
protocoale nu permit, ele singure, să formulăm legi sau să facem 
deducții. Aici intervine ideea de tautologie. Există — citim într-o 
lucrare a lui H. Hahn (Logica matematică și cunoașterea 
realității) — două feluri de enunţuri: unele exprimă efectiv ceva 
despre obiecte, traduc un comportament efectiv; altele instituie 
doar reguli asupra modului în care vom vorbi despre obiecte, 
marchează doar o dependență între desemnări ce pot fi atribuite 
obiectelor. Aceste din urmă enunţuri, numite tautologii, întrucât 
nu exprimă nimic despre lucruri, nu cad de fel sub controlul 
experimental: ele sunt deci certe și absolut valabile. 

Raţionament curios! — exclamă Gonseth. Dacă tautologiile nu 
spun nimic despre obiectele „de primă poziţie“, ele spun totuși 
ceva despre alte obiecte, care sunt desemnările, semnele şi 
simbolurile celor dintâi. Înseamnă deci că ele sunt a priori 
valabile pentru aceste „obiecte secunde“, Or, doctrina Cercului 

de la Viena urmăreşte tocmai să îndepărteze din științe 
enunțurile care împărtăşesc un asemenea „adevăr transcendent“. 
Această exigenţă sistematică este de altfel conformă doctrinei 
implicite a ştiinţelor exacte. Surprinzătoare este speranța de a o 
satistace printr-un simplu artificiu de limbaj (definiția precedentă 
a tautologiei). 

Matematicile și logica nu formează decât o vastă tautologie. 
Aparțin deci și ele sintaxei științei, alături de ansamblul relaţiilor 
între semnele lingvistice pus în evidență de repartiția acestora în 
tipuri. În acest sens lărgit sintaxa este, după Carnap, un calcul 
auxiliar pentru manipularea enunţurilor factuale. Vedem deci cu 
ce preţ se realizează concilierea între cerințele idealului pur 
experimental şi cele ale idealului logico-matematic. 

Gonseth distinge trei curente mai mult sau mai puțin 
incompatibile, în orice caz neacordate dinainte, care informează 
doctrina prealabilă a Cercului de la Viena. Primele două sunt 
cele deja semnalate în cazul „atomismului logistic“. Ideea de 
sintaxă logică este, în fond, o extindere prin analogie a ideii de 
logică formală. În particular, reducerea matematicilor la un rol 
ur tautologic reprezintă un compromis instabil între aceste două 
arente. El îi stârneşte lui Gonseth, şi lasă fără răspuns, întrebări 
enţiale. Dacă mi se spune că enunțurile matematice sunt 
nunţuri de sintaxă, şi pur formale, cum se face că ele nu-mi sunt 
date dinainte şi că adesea spiritul uman s-a înstăpânit asupra lor 
cu mare greutate? Prin ce miracol s-a instalat acest limbaj alături 
de limbajul material? Sau, pentru a respinge miracolul, aş cere să 
mi se expună sistematica formalizării realului. Să-mi explice 
această sistematică, de exemplu, de ce, vorbind limbajul formal 
fără să mă gândesc la real, continui să mă aflu în adecvare cu 
realul, căci nu pot împărtăşi prejudecata realistă a concordanţei 
lor necesare. Apoi, să-mi explice abilitatea ciudată de a vorbi 
limbajul formal fără a comite greșeli de sintaxă! Adică i-aş cere 
să nu treacă sub tăcere problema necontradicției (să nu conteze 
precipitat pe succesul tentativei lui Hilbert). 

AL treilea curent rezidă în postularea exigenţei de a formula 
orice știință (a realului) în termeni de „mărimi observabile“. 
Această idee nu pare a-și fi găsit expresia adecvată în 


| 

|, constrângerea realistă a purelor enunţuri protocolare. În 
i SER concluzie, neopozitivismul Școlii de la Viena i se prezintă lui 
| Gonseth mai curând ca o readaptare a unui foarte vechi realism. 

Înţelegem acum mai bine raţiunile profunde ale 
„fenomenului de respingere“, care de altfel s-a repetat și în 
cadrul altor întâlniri cu membrii Mişcării pentru unitatea ştiinţei. 
Era şi de aşteptat ca o idee să fie respinsă atunci când dezacordul 
ei cu referenţialul în orizontul căruia trebuie să fie interpretată 
este radical. Deşi idealul dialogului „fiabil“, al forumului de 
discuţie nu a fost niciodată abandonat ca speranţă şi călăuză, 
experiența decepţiei se va adânci concomitent cu limpezirea 
progresivă a unei pedagogii virile şi înțelepte. 

Cu o singură excepție, la care ne vom referi ceva mai târziu, 
Gonseth nu a mai fost, în cadrul numeroaselor colocvii la care a 
participat, ținta unei respingeri agresive din partea unui grup 
consolidat prin adeziunea la opțiuni și la O doctrină comune. Dar 
aproape niciodată discuția nu reușea să depășească stadiul unui 
schimb de opinii diferite şi chiar divergente. Disparitatea 
referenţialelor individuale — ca în cazul repetatelor Entretiens de 
la Zürich — făcea ca aparentele acorduri locale asupra unor 
„fapte“ izolate să nu aibă un impact durabil asupra cursului 
ulterior al discuţiilor, întrucât faptele erau în cele din urmă 
absorbite și resemnificate potrivit logicii de metabolizare a 
referenţialelor în prezenţă, care fie le dezamorsau (dacă faptele 
erau avansate, din alte perspective, cu titlul de contraexemple) 
fie le integrau în țesătura demonstrativă (sau argumentativă) a 
propriei lor justificări şi confirmări. 

Sperata luptă a tuturor pentru toți care numai în aparență să 
fie o luptă a tuturor contra tuturor era departe de a se realiza. 
Deşi toți participanţii păreau a dispune şi a se folosi de acelaşi 
limbaj, în fapt fiecare se servea de propriul său limbaj, în acord 
cu propriile sale presupoziții, în funcţie de prealabili proprii. Nu 
se împărtășeau toţi de un fond comun care să garanteze 
„fiabilitatea“ schimburilor? În fapt, intervenţiile nu făceau decât 
să confirme pluralitatea contradictorie a opiniilor, a limbajelor şi 
a pre-supoziţiilor lor. Întâlnirile de la Ziirich din 1948 scoteau 
chiar la iveală că dezacordul cel mai ascuţit se producea între 
interlocutori care se considerau animați de o aceeaşi intenţie: 
apelul la metoda științifică în calitatea ei de instanţă irecuzabilă. 
Numai că ideile lor despre ştiinţă şi metoda ştiinţifică țineau de 
referenţiale disparate. Pentru a instaura un dialog eficace trebuia 
mai întâi înlăturată ficţiunea unui limbaj comun în spaţiul căruia 
s-ar efectua analize și s-ar ajunge la enunţări valabile pentru toți 

şi definitiv, Acesta era „obstacolul epistemologic“ care trebuia 

recunoscut și depăşit în primul rând. Deja după primele discuții 
de la Ziirich (1938) Gonseth remarcase că unul din rezultatele 
cele mai vizibile ale expunerilor şi discuţiilor putea fi calificat 
drept negativ: faptul de a fi adus la suprafață pluralitatea 
contradictorie a doctrinelor și a metodologiilor corespunzătoare. 
Dar acest bilanţ, chiar dacă la atâta s-ar fi redus, avea și ceva prin 
excelență pozitiv, căci ficțiunea unei înţelegeri tacite asupra pre- 
supoziţiilor nu putea decât să aducă prejudicii progresului comun 
al cercetării asupra fundamentelor. 

Faptul incontestabil al pluralității contradictorii a opiniilor 
ridica, pentru Gonseth, problema concilierii lor în cadrul unei 
metodologii care nu putea fi decât dialectică („dialecticitatea 
pozitivă“). Reapare astfel, în fața dialogului decepționat, idealul 
dialogului fiabil. Nici unul din punctele care marchează trecerea 
de la fapt la problemă şi de la aceasta la cadrul metodologic al 
soluţiei prezumate nu a constituit obiectul unei clare 
conştientizări colective. Totuşi consecințele experienţelor făcute 
în cadrul repetatelor discuţii de la Ziirich nu puteau fi nule, chiar 
dacă drumul lor rămânea ascuns. Idealul, înjghebat în 
perspectiva metodologiei deschise şi contrapus „obstacolului 
pistemologic“, face dificilă aprecierea şi punerea în valoare a 
inor aporturi individuale. Am fi obţinut o imagine mai 
favorabilă a discuţiilor dacă în fiecare caz particular s-ar fi reținut 
adeziunile oricât de rezervate şi concesiile oricât de limitate 
impuse fiecăruia de apartenența la situaţie, în special la situația 
de cercetare, și de participarea la evoluţia cunoașterii. S-ar fi 
putut vedea astfel conturându-se, pe un front neomogen şi foarte 
inegal avansat, o anumită convergenţă în practica dialectizării. 
Această recunoaștere de fapt n-ar fi echivalat însă cu 
recunoașterea de drept a noii dialectici proprie cercetării în 
exerciţiu, singura, crede Gonseth, capabilă să situeze bine 
problema pluralității contradictorii a opiniilor și să-i propună o 
soluție cât de cât plauzibilă, admițând că logica însăşi nu scapă 
contaminării dialectice. Recunoaşterea dialecticii pozitive 


| reclama o mutație radicală a ideii pe care majoritatea filosofilor 

| şi-o făceau despre adevărul lor. 

„Cât de inaccesibili pot rămâne unii filosofi la presiunile 
climatului care impune o asemenea mutație şi cât de greu se pot 

| ei acomoda cu regulile și normele unui dialog inspirat de 

cunoaşterea și recunoașterea „dialecticii pozitive“ i-au arătat-o 

din plin lui Gonseth cele două întâlniri de la Roma (1951, 1956) 

cu reprezentanţi ai filosofiei neoscolastice. Deși mai puţin 
agresivă, mai civilizată, respingerea ideilor directoare ale 
metodologiei și filosofiei deschise venea iarăși din partea unei 
„doctrine de grup“. O doctrină de stil necesitar, care proclamă 
prin acte de autoritate caracterul intangibil al primelor principii 
(și al consecințelor lor logice) şi revendică în același timp în 
numele unei intenţii realiste (realismul tomist) deschiderea la 
experiență. Numai că experienţa este în așa fel tradusă în 
termenii sistemului, încât niciodată un „fapt de experiență“ să nu 
aibă puterea de a dezminţi, potrivit normelor sistemului, un 
adevăr necesar în sistem. Dar preţul acestei transfigurări 
(desfigurări) imunizante este evadarea în factice și arbitrar, 
imposibilitatea unei deschideri (la) și unei integrări autentice a 
cunoaşterii şi experienţei științifice în stare de evoluţie şi progres, 
de revizuire și reconstrucție. „Necesitarul“ nu poate integra 
„dialecticul“ decât „renecesitându-l“, adică trădându-i inspirația 
constituantă. Alternativa propusă de Gonseth este o 
„dialectizare“ pozitivă sui generis a filosofiei însăși „convertită“ 
la stilul cercetării în exercițiu. Alternativă exigentă, a cărei 
adoptare de către neoscolastici ar fi dus la abandonarea ideii lor 
de adevăr; ar fi fost astfel periclitată însăşi „strategia de 
fundament“ proprie filosofiilor necesitare, intangibilitatea 
primelor principii. 

În aceste condiţii, deschiderea și continuarea unui dialog 
veritabil erau aproape imposibile. Vederile științei asupra 
realului și chiar modalităţile în care realul este adus în orizontul 
cunoaşterii noastre au suferit variaţii imprevizibile care ating 
temele cele mai autentice ale reflecţiei filosofice: spaţiul și 
timpul, energia şi substanța, hazardul și cauzalitatea etc..., relația 
subiect-obiect, demersurile de apropriere cognitivă a realului... 
Dar într-o filosofie de caracter pur necesitar, care se consideră 
stăpână absolută a propriului ei joc, filosoful îşi îngăduie să 
privească de la distanță, din motive exterioare adevărului 
filosofic însuși, peripețiile și rezultatele aventurii științifice. El a 
situat dinainte disciplinele ştiinţifice în cadrul unei ierarhii 
definitive care le răpește dreptul și puterea de a pune filosofia în 
chestiune. Cum să ataci intangibilitatea unor principii prime pe 
care sistemul necesitar le instituie ca necesare şi le justifică după 
propriile sale norme? Nu se regăsește ea întreagă în chiar 
argumentaţia care îşi face doar iluzia că o năruie? Cum, în 
particular, să evoci experienţa științifică a unei cunoașteri 

probate cu titlul de mărturie care recuză climatul necesitar, de 
vreme ce adevărata ei semnificație nu poate fi degajată decât în 
urma unei prealabile travestiri în termenii sistemului? Fortăreața 
pare inexpugnabilă. Cele două runde ale discuţiilor de la Roma 
au pus în evidență caracterul amăgitor al speranţei neotomiştilor 
- exprimată de Gawronski - în realizarea unui acord între 
filosofia care înţelege să se conformeze exigenţelor religiei și 
filosofia care înţelege să se conformeze exigențelor științei. 
Referenţiale aproape incomensurabile mijlocesc punerea în 
situație de dezbatere a celor strânşi în jurul aceleiași (?) mese. De 
o parte autoritatea textelor „canonice“ tradiționale (Aristotel, 
Sfântul Augustin, Toma din Aquino...) de la care se revendică 
neoscolasticii, invocate, după împrejurări, când în litera când în 
spiritul lor, însoţite de comentarii explicitante, uneori de uşoare 
reinterpretări şi adaptări ad-hoc la „modernitatea“ epistemo- 
logică, totdeauna cu preocuparea de a salva aparențele şi mai 
ales de a nu trăda esenţialul, primele principii. De cealaltă parte 
autoritatea „faptelor de experiență“, a dialecticii pozitive a 
cercetării. De o parte grupul neoscolasticilor uniți întru apărarea 
aceluiași crez (fidelitatea faţă de tradiţia a ceea ce s-a numit 
philosophia perennis), de cealaltă parte Gonseth singur, dar care 
își va fi apărut şi aici, ca şi în cazul întâlnirii cu membrii Cercului 
de la Viena, a fi martorul autorizat al unei alte comunităţi, aceea 
a cercetătorilor angajaţi în practica cercetării și a reflecției 
condusă în spiritul exigenţelor cercetării. De o parte stilul 
autoasertiv al revendicării unei radicalități metafizice care nu se 
atestă decât în negarea a ceea ce ar putea-o nega, de cealaltă 
parte stilul autoimplicativ al angajării pe calea deschisă de ceea 
ce afirmă, stilul acordului între zicere şi facere, al 
„demonstrării““ mişcării mergând. 

_ „Obstacolul epistemologic“ nu va întârzia să blocheze 
dialogul înainte de a se fi putut constitui mediul euristic al unei 
instanțe comune de legitimitate la care să apeleze deopotrivă 
neoscolasticii și idoneistul. De fiecare dată când răspund la o 
obiecție, neoscolasticii procedează mai întâi la reconstrucția, în 
termeni convenabili (adică discret informaţi de propriul lor 


| referenţial), a intervenţiei preopinentului, ca şi cum, astfel 
| recodificată, ar răspunde la o obiecţie formulată de ei înșiși, 
dinlăuntrul doctrinei lor și potrivit cu resursele acesteia de a o 
absorbi, dezarma sau respinge. Argumentaţiile şi contra- 
argumentaţiile dobândesc prin excelență un caracter circular. 

Dinainte informate şi preformate de doctrina pe care o expun și 
o apără, ele nu pot fi constrângătoare decât pentru cei care le 
împărtăşesc toate presupoziţiile. 

La apelurile insistente ale neoscolasticilor de a se marca, 
după fiecare înfruntare, cât se poate de precis punctele de acord 
şi dezacord, Gonseth aduce în atenţie complexitatea „situaţiei 
didactice“ în care se găsesc cu toţii. Nu ne putem face înțeleși 
decât vorbind limba care corespunde acestei situaţii. Dar este 
clar că un discurs didactic nu poate fi niciodată explicitat până la 
ultimele sale elemente. Pentru a-l explicita ar trebui să recurgem 
la un limbaj explicitator care ar cere el însuși să fie explicitat 
ş.a.m.d. E aici o dificultate inerentă oricărui dialog, oricărei 
expuneri care vrea să stabilească o legătură de comprehensiune 
între cel ce explică și cel căruia i se explică. Și nu este suficient, în 
stabilirea acestei legături, să compari între ele formule verbale, 
texte, definiţii. Dincolo de cuvinte, prin cuvinte, efortul de 
comprehensiune trebuie să caute situaţiile de fapt, uneori 
ireductibile, care contribuie la conferirea de sens autentic 
mijloacelor discursive de care se serveşte inevitabil discursul 
explicativ. Dar simpla comprehensiune mutuală nu este singurul 
scop urmărit. Un dialog serios este „o experienţă de justețe“ care 
nu se poate opri la simpla constatare a acordului sau 
dezacordului. 

Înțelegerea reciprocă trebuie să pregătească condiţiile unei 
judecări reciproce a opiniilor care au acceptat să se înfrunte. 

napoia acordurilor și dezacordurilor mai mult sau mai puțin 
superficiale, pe care cuvintele le maschează pe cât le şi arată, s-au 
înfruntat la Roma, de fapt, două atitudini care comportă 
concepţii diferite despre rolul şi statutul filosofiei, aprecieri 
diferite privind raporturile dintre ştiinţă şi filosofie, judecăţi 
diferite despre metoda şi valoarea științelor... Discursul 
neoscolastic poartă în el propria sa coerență, se supune propriei 
sale instanţe de legitimitate căreia îi este în același timp mijloc şi 
expresie. La rândul său discursul idoneist se constituie căutând să 
respecte ideile dominante care îl informează şi inspiră. Întreg 
efortul lui Gonseth în cadrul întâlnirilor de la Roma a urmărit să 
depășească imediata incomensurabilitate a instanţelor de 
legitimitate pentru a măsura între ele punctele de vedere care se 
confruntau, pe calea evocării, producerii, instituirii şi 
recunoaşterii progresive măcar a unei experienţe şi a unor 
exigenţe ale căror puteri de constrângere să poată fi resimţite în 

comun: experiență și exigențe la care să rămână deschise, fără a 
le limita dinainte conţinutul și semnificaţia, opţiunile și ideile 
directoare ale participanţilor la dialog. Tocmai din dorința 
căutării unei „poziţii de justețe“ Gonseth încerca să-şi scoată 
partenerii din cercul autovalidării, să-i determine să-și prezinte 
„principiile“ ca ipoteze în sensul cel mai larg conferit acestui 
cuvânt de practica cercetării pentru a le judeca în comun pe 
terenul unei experienţe și în numele unei instanţe care să-i 
„înfăşoare“, să-i depăşească şi constrângă pe toţi deopotrivă. Dar 
el s-a izbit şi de această dată, cu rare și parțiale excepţii, de 
rezistența aceleiași „inerțiale ireductibilități“ a unui referențial 
de grup care se autovalidează şi autoimunizează circular. 
Discuţiile — spunea Gonseth la sfârșitul primei întâlniri cu 
neoscolasticii — au realizat ceva din idealul unui dialog între 
savanţi şi metafizicieni, chiar dacă au rămas încă departe de 
acesta. Oricum, dezbaterile reale l-au ajutat să-l conceapă mai 
clar. Lecţia pozitivă a dialogului dezamăgit și idealul unui dialog 
veritabil au fuzionat într-o exigentă şi luminoasă pedagogie a 
„legii dialogului“ formulată la începutul deceniului al şaselea 
(20). Pedagogie în care experiența personală, mărturisirea, 
speranța şi normativul secund al „legii“ de respectat în comun se 
prijină și se moderează reciproc. Care este mobilul gonsethian al 
cultivării dialogului? Nu l-aș căuta, declară filosoful, dacă aş 
considera egale toate opiniile în nedeterminarea unei toleranţe 
absolute (à chacun sa vérité). Gonseth nu crede într-un adevăr 
gata făcut, uniform și exhaustiv acelaşi pentru toți, dar nici 
într-un adevăr fără corp, fără legătură, care n-ar avea decât fațete 
sau părți disparate, într-un adevăr care ar însuma tot ce este cu 
putință, în care toate opoziţiile ar fi dinainte reconciliate, pentru 
a cărui constituire ar fi necesare toate singularitățile, anomaliile 
şi absurditățile. Un dialog în care nimeni nu vrea să convingă ise 
pare un simulacru. Pentru cel care nu a încetat să-şi pună 
problema idoneităţii, dialogul trebuie să înainteze către o gândire 
mai justă, nu doar către o toleranță universală. A primi cu o 
ironică detaşare toată varietatea opiniilor posibile echivalează cu 
un pur scepticism. Sub cuvânt că vrei să iei totul în considerare 
nu iei de fapt nimic în serios. Inacceptabilă este şi atitudinea de 
abţinere de la orice judecată asupra poziţiilor care se confruntă 
până ce nu se dispune de posibilitatea judecării lor dintr-un punct 
de vedere complet asigurat. Altfel se prezintă lucrurile, într-o 
perspectivă umană mai modestă dar şi mai exigentă, pentru cei 

al căror curaj şi speranţă nu ţintesc nici prea jos nici prea sus. Ei 
acceptă ca iniţială situația așa cum este ea — singura care se oferă 
efortului lor, angajării în timpul care le este hărăzit —, pentru ca 
plecând de la această situaţie, în funcţie de ea şi prin intermediul 
ei, să se caute o înaintare pe calea unei justeţi comune. 
Seriozitatea angajării reciproce şi sinceritatea constituie primele 
cerințe ale dialogului. Le completează o anumită intoleranță care 
nu exclude de altfel cea mai largă toleranță practică. Căutăm 
contradicția nu pentru a o tolera, ci pentru a o depăși. În general 
contradictoriile, inconciliabilele și incompatibilele, sunt de evocat 
ca repere pe drumul unui nou arbitraj. Nu este vorba deci de o 
intoleranță oarbă și încărcată de afectivitate, care ar viza 
persoanele, ci de una metodică. Ea vizează dialogul ca metodă de 
lucru, ca formă de cercetare. Insistența cu care îmi susțin gândul 
în ce are el mai izbutit şi mai personal corespunde convingerii 
mele angajate și sincere, sincer angajată. Forţa cu care mi-l susțin 
contribuie la formarea experienţei pe care o vor face ceilalți 
participanţi la contactul cu mine, după cum rezistenţa ce-i va fi 
opusă se va integra propriei mele experiențe. Se pune capăt 
acestei duble experiențe înainte de a i se fi recunoscut întinderea 
şi importanța dacă cedez sau mi se cedează din urbanitate sau 
bunăvoință. Numai sprijinindu-se pe rezistența lor reciprocă 
diversitățile inițiale pot deveni mijlocul unei comunități de 
acțiune. Dar pentru ca această disciplină dură să nu se oprească 
la simpla alternanță de monologuri fără ferestre, trebuie ca 
dialogul să se deschidă experienței în genere, în particular 
experienței pe care o produce propria lui desfășurare. Această 
deschidere moderează intoleranța metodică, îi dă sens dialogal, o 
împiedică să degenereze în îngustime agresivă, absurdă şi sterilă. 
În spatele convingerii, a intransigenţei cu care fiecare îşi prezintă 
și își apără gândul trebuie să existe teama de eroare, deschiderea 
secretă la neprevăzutul care îl va depăși. Dorinţa de a-mi rămâne 
fidel rămâne întreagă. Nimănui altuia nu încredinţez 
responsabilitatea angajării mele. Legea dialogului îmi cere însă să 
fiu pregătit pentru revizuirea modului de a-mi rămâne fidel şi a 
formelor de a mă angaja. Dacă pleacă de la divers, multiplu, 
neordonat, dialogul nu se poate complace în respectul tuturor 
sincerităţilor. Vrea să ajungă la o „sinceritate acordată“. În 
vigilența de a nu cobori sub ceea ce poate fi, sub ceea ce este în 
adâncul ei, fiecare conștiință trebuie să tindă spre ceea ce nu este 

încă. Cum altfel ar putea conştiințele iniţial izolate să se integreze 
în Conştiința Dialogului — una şi complexă ca un or anism? 

Nu în zgomot şi agitaţie se face opera gândirii. În același timp 
însă meditaţia solitară și prelungită nu este O garanție a 
adevărului edificiilor mentale pe care le înalță. Îi repugnă lui 
Gonseth „surda înstrăinare a celui care se închide în forul său 
interior ca într-o fortăreață“ (20, p. 116). El are sentimentul intim 
că omul nu este o ființă clară, o ființă de lumină care ştie să 
meargă, singur şi fără sprijin, la propriile sale adevăruri. Cel ce 
refuză a se măsura cu sugestiile care i-ar veni din afară se expune 
unor pericole care îi vin de la el însuși. Retrasul în gândirea 
proprie e adesea un om care visează, visează un adevăr absolut 
sau o realitate ultimă. Dar în confruntare cu sugestiile din afară, 
cu faptele, cu ceilalți, aparențele de necesitate ale demersului său 
izolat se arată factice sau falacioase. „Une pensé qui s'envole est 
souvent une pensée qui s'evade“, glosează filosoful în marginea 
apoftegmei lui Valery: „on pense comme en se heurte“. Nici 
măcar gândirea matematică nu urmează un drum de pură 
raționalitate și de pură necesitate pe care o gândire îndeajuns de 
atentă să-l poată urma fără teama rătăcirii, fără nevoia de sfatul 
şi controlul altora. Când imaginează ceva nou, ea nu zboară cu 
un elan irezistibil la adevărul său. Şi ea se poticnește, se reia, se 
corijează. Dialogul este şi aici necesar, chiar dacă rareori se 
pleacă de la o situaţie inițială contradictorie. Instanţa în fața 
căreia se ridică problemele dificile ale cunoaşterii, în numele 
căreia se tranşează diferendele are toate trăsăturile unei 
conștiințe colective. Înrădăcinată într-o viață deopotrivă istorică 
şi actuală, ea îşi are mijloacele de informaţie, libertăţile şi 
constrângerile ei, e capabilă să judece şi să-şi revizuiască 
judecăţile. Ea beneficiază de o experienţă, dezvoltă o 
comprehensiune care forțează limitele naturale ale experienței şi 
comprehensiunii conştiințelor individuale și generează o 
responsabilitate comună. Orice savant participă astfel „la o 
justețe a gândirii şi la o autenticitate a cunoașterii de care el 
singur ar fi incapabil“ (20, p. 118). 

Știința reprezintă aici un exemplu privilegiat. Dar orice 


| dialog care se stabileşte cu adevărat generează propria lui 
„conștiință colectivă“, și prin aceasta se luminează miracolul 
i realității și misterul eficacității sale, posibilitatea ca simplelor 
i conflicte de opinie, simplului comerț de idei să li se substituie 
stilul discuţiei obiective. Nu întâmplător idealul gonsethian al 

dialogului veritabil — oricât de grea i-ar fi execuția practică — se 
inspiră din acelaşi model al cercetării în exercițiu care își poate fi 
sieși cea mai bună instanță de legitimitate. Din aceiași prealabili 
spontan „afilosofici“ se naşte acest ideal pentru a prinde corp şi 
a-şi găsi justificarea împreună cu aceştia, în aceeași metodologie 
şi filosofie a deschiderii la experienţă. 

Gonseth nu rămâne insensibil, cu simțul omenescului care nu 
l-a părăsit niciodată, la dimensiunile etice și existențiale, la 
aspectele fenomenologice (conștiențiale) ale dialogului. El 
concede dreptul la eroare, fatala incompletitudine informa- 
țională, finitudinea și failibilitatea fireşti, fără să le dramatizeze 
într-o viziune sumbră asupra condiției umane. Nu suportă însă 
indiferența, cinismul, extravaganța, exorbitantul, arbitrarul, 
strălucirea verbală cu orice preţ, decretul autoritar, totalitarismul 
și „teroarea“ modelor de tot felul. Errare humanum est, 
perseverare diabolicum -— iată deviza lui. Dreptul la eroare (un 
drept de caracter etic) trebuie completat cu obligația morală de a 
denunța eroarea şi de a încerca s-o îndepărtezi din momentul în 
care devine aparentă. Cercetarea în exercițiu i se impunea lui 
Gonseth ca mijloc și expresie ale instanţei de legitimitate şi 
pentru că vedea în etica cercetării preocuparea de a nu cantona 
în arbitrar. „În mod subtil, arbitrarul se poate încorpora unui 
discurs care nu are altă garanție decât propria sa coerenţă. 
Acesta este riscul cel mai grav al oricărui sistem discursiv care se 
închide. Se observă astfel că opțiunea deschiderii la experiență 
comportă ea însăși un moment etic ireductibil“ (1, p. 430, notă). 

Deja în cadrul dialogului această opţiune își anunţă 
dimensiunile amintite prin reciprocitatea conștiințelor angajate, 
prin irupția „celuilalt“ în câmpul conștiinței proprii, prin 
deschiderea la un „altul“ care nu se lasă dedus pur și simplu din 
dialectica aventurii eului propriu. Înainte de a păşi — dacă şi cât 
se poate — pe calea unei „sincerități acordate“, trebuie să accepți 
și să suporţi prezenţa și rezistența „celuilalt“ care nu este infernul 
— cum o spusese Sartre —, ci un virtual alter ego. Intervenţia în 
dialog a Celuilalt, imprevizibilă dar principial accesibilă 
partenerului său, introduce o „transcendență“ în două etape (21, 
p. 250): a) percepția prezenţei și a aportului altuia rupe sistemul 
forțelor dialectice ale eului printr-o noutate ireductibilă pe care 
conștiința nu o poate găsi în propriile ei date nici în pura 
aşteptare de către ea a acestuia, pentru că realitatea altuia ca 
atare nu se poate niciodată deduce din sinea celui care așteaptă; 

b) când se stabileşte o sinergie, o laolaltă-creație a partenerilor, O 
mutualitate inventivă care se exercită asupra lor sau dincolo de 
ei, apare o altă depășire a eului fiecăruia. În latura lui subiectivă, 
dialogul apropie conștiințe distanțate spaţio-temporal prin 
croirea unui drum comun care interesează mai mult destinele 
conştiente ale unor persoane decât „tezele“ originate în aceste 
destine. 

Aceasta nu înseamnă neapărat că dialogul cu transcendența, 
noutatea şi libertatea pe care le instaurează în planul personal și 
interpersonal, se stabilește într-o regiune străină de orice logică, 
de o redutabilă iraţionalitate. El vine în întâmpinarea unei 
exigenţe de unificare şi universalizare proprii ființei umane ca 
persoană destinată unei vieți în societate. Înrădăcinării dialogului 
în orizontul structurilor de subiectivitate (homo phenomeno- 
logicus) îi va putea deschide Gonseth o perspectivă metodic 
asigurată un deceniu şi ceva mai târziu, când va situa în prim- 
planul preocupărilor sale proiectul de a articula, sub forma unei 
extinderi și readaptări a metodologiei deschise, fenomenalul şi 
fenomenologicul (vezi şi ultimele studii din această antologie). 
Cât priveşte deschiderea la celălalt concepută după stilul 
cercetării obiective, considerăm că Gonseth nu ar fi avut, în 
principiu, nimic de obiectat remarcilor lui A. Gramsci: „Într-o 
~ discuţie ştiinţifică, din moment ce se presupune că scopul ei e 
căutarea adevărului şi progresul ştiinţei, mai «avansat» este cel 
care se situează pe punctul de vedere că adversarul lui ar putea 
exprima o exigenţă ce trebuie să fie încorporată, fie şi numai ca 
un moment subordonat, în propria lui construcție. A înțelege şi a 
evalua în mod realist poziţia şi raţiunile adversarului (şi uneori 
adversarul e întreaga gândire trecută) înseamnă tocmai a te fi 
eliberat din temniţa ideologiilor (în sensul rău al termenului, de 
fanatism ideologic orb), adică a te situa pe un punct de vedere 
«critic», singurul rodnic în cercetarea ştiinţifică“ (22, p. 40). 

„Legea dialogului“ are ca prim și privilegiat model inspirator 
cercetarea în exerciţiu — prin natura ei colectivă — și îşi găseşte o 
justificare secundă în metodologia deschisă. Dar forța, 
generalitatea și pertinența acestui ideal depăşesc realizările sale 


| cele mai izbutite. Legea joacă deopotrivă un rol constitutiv și 
unul regulator. Pe de altă parte „codul“ gonsethian este totuşi 
| poate prea exigent și restrictiv. Rareori discuţiile efective — 
| acelea mai ales care ies din cadrul unor comunități relativ închise 
și stabile a căror competență comunicativă este mijlocită de 

referențale relativ omogene, pentru a pune în prezenţă parteneri 
provenind din orizonturi ideologice, filosofice, experienţial- 
existenţiale şi axiologice foarte depărtate unele de altele — îl 
respectă şi îl practică în mod consecvent. Și atunci, să le 
abandonăm pur și simplu, cu un zâmbet superior ironic, 
informului, larvarului, flecărelii insignifiante ori sterilei 
juxtapuneri de monologuri mutual inaccesibile? Mai potrivit ni se 
pare să apreciem că însăşi repetarea frecventă de către Gonseth a 
ceea ce am numit experiența dialogului decepționat face necesar 
un studiu larg interdisciplinar al practicilor dialogale mai slabe, 
mai puţin „fiabile“, în particular al strategiilor persuasive şi 
argumentative capabile să suscite şi să sporească asentimentul și 
care împiedică discuţiile şi disputele respective să degenereze în 
violență sau constrângere autoritară, să eşueze în regiuni străine 
de orice logică, de o redutabilă iraționalitate. Cazurile cele mai 
pregnante sunt acelea în care nu mai domină interesele de 
cunoaştere; acelea care aduc în prim-plan raţiunile practice, 
valorile, opţiunile existenţiale... Dar înseşi interesele de 
cunoaştere comportă o mare varietate. Habermas, de exemplu, 
distingea: a) un interes de cunoaştere de ordin tehnic (asociat 
ştiinţelor empirico-analitice), legat de obținerea posibilității de a 
dispune tehnic de procesele obiectivate; b) un interes de 
cunoaştere de ordin practic (corespunzător științelor istorico- 
hermeneutice) care vizează menţinerea şi extinderea 
intersubiectivităţii unei comprehensiuni între indivizi, 
susceptibilă să orienteze acțiunea; c) un interes de cunoaştere de 
ordin emancipator (propriu ştiinţelor de orientare critică) care 
conduce la o autoreflecție capabilă să elibereze subiectul de 
dependenţa față de puterile hipostaziate (vezi 25, p. 129 şi urm.). 
Ne-ar putea servi ca model pentru un asemenea studiu 
interdisciplinar cercetările şcolii lui Perelman („teoria 
argumentaţiei“). Mai general, sugestii utile în vederea abordării 
teoretice a acestor practici dialogale mai slabe, eventual în 
vederea optimizării „fiabilităţii“ lor, ar putea avea ca punct de 
plecare; unele capitole și teme noi studiate de logică (logică 
epistemică, logica normelor, logica valorilor, logica juridică, 
logica conceptelor vagi, inexacte şi logica raționamentului 
nuanțat, a raționamentului plauzibil, erotetica...) şi praxiologie 
(înțeleasă ca teorie generală a acţiunii eficace) ori de lingvistică 
(teoria actelor de vorbire şi a jocurilor de limbaj...); disciplinele 
hermeneutice şi critica ideologiilor; cercetările psihosociologice 

consacrate dinamicii atitudinilor și credințelor, interacțiunilor 
comunicaţionale pe baza limbajului și cunoașterii cotidiene..., 
diversele „speculaţii“ logico-metodologice alternative privind 
raționalitatea şi rezonabilitatea (de la discuția critică și 
argumentaţiile evaluative conduse de analiza logică a situaţiilor, 
promovate de Popper, la „dadaismul“ sui generis al lui 
Feyerabend), fără a uita de mai ascunsele dar nu mai puţin active 
„logici ale sentimentelor“ (studiate relativ sistematic încă de Th. 
Ribot)... Enumerarea nu este de fel sistematică nici, dacă acest 
calificativ ar fi în principiu aplicabil, exhaustivă. 


Nici simplă generalizare a unor regularități potențial 
normative constatate empiric, nici un imperativ etic abstract, un 
soi de a priori al raţiunii pure practice, „legea dialogului“ este 
expresia unei exigente şi luminoase pedagogii a cărei structură de 
apel nu ne poate lăsa indiferenți. Ea cheamă la recunoașterea 
„celuilalt“ într-o „luptă a tuturor pentru toți“. Disparitatea 
referenţialelor discursive în care se răsfrâng toate celelalte 
disparități nu condamnă în chip fatal dialogul la eşec. Dar trebuie 
“să ne dăm seama cât este de serioasă problema însăși a 
contactului între astfel de parteneri. Nimic nu se poate spera 
rezonabil dacă fiecare n-ar face decât să-şi apere poziția. 
Dimpotrivă, se cere din partea fiecăruia aptitudinea de a pune în 
chestiune propriul său referenţial în numele unui principiu de 
deschidere care să facă posibile schimburi fecunde și să 
favorizeze depăşirea punctelor de vedere parţiale. Când acceptă 
să se angajeze în dialog, Gonseth admite implicit următoarea 
condiţie: „trebuie să mi se conceadă libertatea de a mă regăsi în 
celălalt, şi ca celălalt să simtă dorința de a se regăsi în mine“ (20). 
Dar acest „Binfiihlung“ nu-l aduce la indulgenţa joasă faţă de 
orice „Opinie sinceră“. Un spirit format la disciplina cercetării 
științifice nu poate adopta ca regulă de conduită într-o discuţie 
care vizează obiectivitatea maxima adesea repetată: orice opinie 
sinceră este respectabilă. Deşi ştie prea bine că nu este 


| întotdeauna indicat să invocăm ca exemplu și model cercetarea 

| științifică, totuşi la ea apelează Gonseth pentru a desprinde o 

| lecţie — nu întotdeauna uşor practicabilă — privind arbitrarea 

í conflictelor de opinie: cerința ca opiniile care se confruntă să fie 
sau măcar să poată fi inserate în contexte susceptibile de a le 
garanta (sau retrage) o anumită plauzibilitate. 

„Dialogul începe prin a-l recunoaşte pe celălalt. Dar, 
continuă Gonseth, recunoașterea celuilalt rămâne fără 
semnificaţie dacă nu descopăr în mine o parte din mine care să 
poată fi şi partea celuilalt. Şi mai trebuie ca această descoperire 
să se impună cu toată greutatea ei aceluia care se pretează la 
dialog. Trebuie deci ca, în modul în care o afirmă, acesta să se 
bizuie pe garanţiile maxime de care dispune (23, p. 161). Care 
sunt garanţiile lui Gonseth? Depinde de rolul pe care înțelege 
să-l joace într-un dialog particular: între savanţi pe probleme de 
strictă specialitate sau pe probleme urmărite în presupoziţiile şi 
consecinţele lor așa-zicând filosofice; între savanți de specialități 
diferite; între savanţi şi filosofi; între savanți, filosofi şi teologi 
ş.a.m.d. Ceea ce impresionează în practicile sale dialogale este 
capacitatea de a-şi actualiza, a-și lărgi și aprofunda, a-și acomoda 
referenţialul în sânul căruia prind corp și sunt puse în acţiune 
garanţiile maxime de autenticitate astfel încât nici să nu le 
trădeze de dragul unor acorduri superficiale, nici să nu se 
cramponeze de ele cu riscul de a face contactul imposibil. 

Să presupunem, de exemplu, că este vorba de un colocviu 
interdisciplinar care reuneşte specialişti din domenii ale științelor 
naturii considerate relevante pentru tema dezbaterii (47, p. 83 şi 
urm.). l-ar fi refuzată participarea la un asemenea dialog 
filosofului care nu s-ar putea deschide informaţiei şi experienţei 
altora. El trebuie să integreze propriei sale experienţe faptul 
ireductibil că experiența altora poate merge mai departe decât a 
lui și îl poate obliga să și-o reconsidere. Nu acesta este cazul unui 
partizan al tradiționalei filosofii a naturii, având intenţia, ba 
chiar pretenţia de a edifica o cunoaştere a „esenței naturii“ prin 
intermediul privilegiat al unui discurs riguros care s-ar desfăşura 
după o strategie de pură raționalitate alimentată de propriile sale 
surse informaționale prime. „Pânza cognitivă“ pe care o țese 
strategia discursivă ar purta propria-i substanță informațională a 
cărei valoare nu ar depinde de criterii exterioare. Nu există, în 
strategia discursivă a filosofului astfel idealizat, nici un principiu 
de mediere între cunoaşterea experimentală în devenire şi o 
cunoaștere rațională pretins desăvârșită. În aceste condiţii 
„dialogul dintre filosofia naturii (în sensul tradiției filosofice) şi 
științele naturale (în sensul cercetării actuale) nu poate avea loc. 
Numai cel ce refuză sau se teme să privească de pe pozițiile 
științei acestui timp o mai poate ignora: pretenția, chiar pentru 
un filosof, de a-și fi sieşi suficient, este un anacronism“ 

(47, p. 88). Unui personaj cu totul altfel orientat trebuie să-i facă 
loc acest filosof al naturii. Prima dintre condiţiile participării sale 
valabile la dialog este opțiunea deschiderii, admițând, ca un 
principiu de prudenţă, că informaţia care vine de la alţii se 
realizează în el doar cu un anumit coeficient de incertitudine sau 
incompletitudine. Dar, ca orice partener, şi filosoful aduce în 
dialog un material informațional, fruct al activității sale 
anterioare, pe care ceilalți nu-l vor putea sesiza decât incomplet. 
Un material informaţional el însuși de altfel incomplet. 
Informaţia „anterioară“ şi informația „exterioară“ nu pot forma 
un tot integrat dacă nu au capacitatea de a se completa, a se 
influența și modifica reciproc. Survine aici în mod natural şi 
problema limbajului (ca instrument privilegiat al schimbului și 
confruntării colocviale), a conținutului său informaţional (a 
semnificaţiilor pe care le poartă) și a tratării substanţei 
informaţionale pe care o permite prin desfășurarea strategiilor 
discursive. 
| Situaţia în care se găsește filosoful când înțelege să 
„colaboreze - din perspectiva unei filosofii şi metodologii 
- deschise, cum era cazul lui Gonseth — la elaborarea în comun a 
unui ansamblu de cercetări o împărtăşesc în felul lor și ceilalți 
participanţi la colocviu. Şi ei trebuie să fie capabili și dispuşi să 
procedeze în comun la integrarea unei informaţii care depăşeşte 
" orizontul de cercetare al fiecăruia. Specialistul este mai mult şi 
totodată mai puţin pregătit decât filosoful să se deschidă unei 
forme de obiectivitate diferită de a sa şi deci să coopereze eficace 
la elaborarea în comun a unei teme de interes interdisciplinar. 
Gonseth desprinde câțiva prealabili fenomenologici ai situaţiei 
unui cercetător de membru-valabil-al-unei-comunități-ştiințitice: 
1) căutarea informației să nu fie sub raport subiectiv un act fără 
valoare; 2) conştientizarea lucidă a informaţiei prin figuraţia sa 
adecvată să nu fie resimțită, individual şi subiectiv, ca un act fără 
semnificaţie; 3) trebuie ca această punere în formă printr-o 
figurație adecvată să se dovedească individual posibilă; 4) 
transmiterea informaţiei să nu fie resimțită subiectiv ca un act 
| fără valoare; 5) trebuie ca mijloacele acestei transmiteri să se 
dovedească, individual şi intersubiectiv, posibile; 6) trebuie ca 
informaţia pe care un altul a pus-o în formă adecvată să poată fi 
recunoscută ca atare; etc. De partea prealabililor comunității 
trebuie subliniată existența unui sistem colectiv de punere în 
comun a informaţiei — fie că este vorba de comunităţile de iucru 

care se servesc de una şi aceeaşi limbă, fie de recursul la un 
relerenţial lingvistic care comportă mai multe limbi de lucru - 
astfel încât să nu se ajungă la un nou turn Babel. Deschiderea şi 
incompletitudinea informaţiei de pus în comun trebuie să 
caracterizeze şi vehiculul ei intersubiectiv — limbajul. 

Dialogul reclamă participanți pregătiţi să se înțeleagă pe baza 
unor preocupări comune care de regulă corespund unor activități 
de cercetare având o anumită convergență. Aşa se face că 
universul relaţiilor dintre cercetători reflectă structura 
universului informaţional care, la rândul lui, reflectă structura 
universului cunoaşterii. Ea se constituie şi se fixează — într-un 
provizoriu mai mult sau mai puțin durabil — sub diferite forme: 
de exemplu, în discipline, în facultăți şi grupe de facultăți... 
Această structură oarecum oficială este dublată de una mult mai 
suplă, mai bogată în eventualităţi noi, prin intermediul 
publicaţiilor, şi este deopotrivă discernabilă în organizarea 
întâlnirilor tot mai frecvente, de la colocviile mai mult sau mai 
puţin specializate la congresele mai mult sau mai puţin 
generalizate. (Prilej pentru Gonseth să remarce caracterul 
revizuibil al structurilor informaţionale şi mai ales faptul că 
organizarea unor congrese foarte generale reflectă o structură 
deja depășită a universului real al schimburilor informaționale.) 

Când îşi reprezintă, anticipat şi preparatoriu, întâlnirea care-l 
aşteaptă — ea poate fi sensibil diferită de cea de mai sus ~, 
Gonseth se întreabă de fiecare dată (pe baza unei imagini de sine 
şi a unei imagini asupra celuilalt): cum să se deschidă la ceea ce îi 
poate veni de la celălalt, îi depăşeşte orizontul actual, îl poate 
îmbogăţi, ba chiar reorganiza cu o experiență nouă? Și ce ecou ar 
putea avea exercițiul opţiunilor, credințelor și formațiilor sale în 
orizontul partenerului său? Întrebările nu sunt retorice, nici pur 
speculative. Ele izvorăsc dintr-o îndelungată practică dialogală şi 
din răsfrângerea acesteia în conștiința intimă a experienţei trăite. 
Le susţine, totodată, convingerea că „spiritul omului este de așa 
natură încât conștiința lui de sine nu este niciodată perfectă. 
Recunoașterea celuilalt inaugurează o nouă cunoaștere de sine“ 
(23, p. 162). Efortul prin care fiecare îşi instalează, ca actuală, cea 
mai lucidă instanță de legitimitate reprezintă doar o anumită 
elaborare a referenţialului propriu, în funcţie de lumina 
proiectată asupra lui. Comparaţia cu holograma este aici 
izbitoare. Se întâmplă ca intenţia dominantă care a condus la O 
elaborare a referenţialului — de exemplu, în cazul cercetătorului, 

intenția de cunoaştere, care aparține ca atare condiției umane — 
să descopere în celălalt principiul insuficienței sale. Ea nu se maí 
poate erija în singurul judecător legitim. Acelaşi cercetător, de 
pildă, descoperă că el nu poate fi un pur cercetător. Descoperă în 
el urmele altor structuri fără de care n-ar putea fi ceea ce este. Și 
tocmai această pluralitate a unghiurilor sub care referenţialul 
poate fi luminat și a modurilor după care poate fi elaborat și 
actualizat îi conferă o remarcabilă plasticitate, putere de 
adaptare, capacitate de deschidere în lipsa cărora oamenii ar 
rămâne ca zidiţi în ei înşişi, incapabili de întâlniri, schimburi şi 
cooperări reciproc revelatoare, reciproc îmbogățitoare. 
Conştiinţa acestei pluralități, stimulată de practicile dialogale, de 
dialecticile participării și distanțării, ale identificării (cu „altul“) 
şi diferenţierii (de acesta) creează în Gonseth-participantul la 
cutare sau cutare dialog un fel de Super-Gonseth al depăşirii de 
sine, al ştiinţei de orizontul şi limitele proprii, de orizontul şi 
limitele partenerilor săi, de rațiunile comprehensiunilor şi 
incomprehensiunilor în situație. Asemeni lui Super-Idoneu din 
Matematicile şi realitatea (vezi Concluzie la dialogul final). Iată 
fructul subiectiv şi spiritual suprem al dialogului, fie el şi... 

ecepționat. L-am putea situa în perspectiva descrierii date de 


eonstip (A de noi înşine“ (32, p. 31). 

In cazul dialogului, partea din ființa noastră care ne pare 
străină poate fi făcută să ne irite tocmai prin prezenţa străinului, 
a „celuilalt“ aflat faţă în faţă cu noi. învăţăm astfel civilizația 
solidarizării în diversitate, acea „progresivă deprindere a omului 
avar, exclusiv, intolerant, egoist, cu coexistenţa, cu prezența 
Celuilalt“, despre care vorbea Emmanuel Mounier referindu-se 
în mod expres la Elveţia, am spune la o Helvetia mediatrix, punte 
de legătură între civilizațiile europene, O Elveţie pe care şi-o 
însușise și pe care o ilustra, în mic, Gonseth însuși, în dialogurile 
practicate ca și în „legea dialogului“. Este pentru toţi sărăcitoare, 

spunea el, o luptă unde opiniile se confruntă doar în scopul unei 
victorii dialectice (în sens de verbale, la antipodul „dialecticii 
pozitive“). El se gândea la o luptă din care fiecare iese îmbogăţit, 
o luptă care începe, pentru fiecare, cu întrebarea dublu orientată: 
ce o să spun, ce o să răspund? - ce o să aud, ce o să înțeleg?, 
însoţită de speranţa activă că disonanța acceptată inițial va 
evolua către un acord cât de cât durabil și consistent în profitul a 
ceva mai tare decât fiecare și decât toţi cei aflaţi în luptă: un 
progres oricât de modest în ordinea valorilor culturale. şi 
spirituale de justețe, adevăr, eficacitate umană. 


4. Profesor şi educator 


Printre sursele vii care i-au inspirat, i-au nutrit și pus la 
încercare viziunea asupra științei și a cunoaşterii în general 
Gonseth acordă în Itinéraire o importanţă specială activității 
sale didactice. În 1970, la zece ani după încheierea carierei 
profesorale - avea 80 de ani! — el mai participa, cu 
disponibilitatea caracteristică de a se „pune în situație“, la un 
colocviu consacrat înnoirii (actualizării) învățământului. Nu se 
considera atât de legat de valorile trecutului încât părerile sale să 
nu mai poată fi decât ale unui retardatar. Ce-l justifica în 
pledoaria pasionată şi înțeleaptă pentru un „învățământ după 
modelul cercetării“ — cum şi-a intitulat intervenţia la colocviu 
(14)? Faptul de a fi fost învăţat și de a-i fi învățat pe alții (6 ani ca 
asistent, 10 ani ca profesor la Universitatea din Berna care forma 
profesori de școală secundară, 30 de ani la Politehnica federală 
din Ziirich care forma matematicieni, ingineri şi tehnicieni); 
faptul de a se fi preocupat îndeaproape de învățământul 
matematic de toate gradele (de la şcolile primare la cele 
universitare), de a fi elaborat manuale şi culegeri de exerciţii — 
multe imaginate și rezolvate de Gonseth însuși, care vedea în ele 
componenta oarecum artizanală a aportului său la travaliul 
matematicianului; în sfârșit, faptul de a fi condus reflecția asupra 
predării şi asupra fundamentelor matematicii până la nivelul 
unor cercetări sistematic metodologice și al filosofiei cunoașterii. 

Gonseth s-a atașat cu predilecție cercetărilor geometrice şi 
predării disciplinelor geometrice. Preocupat de problema unui 
bun manual de geometrie, el a supus examenului critic doctrinele 
prealabile, presupoziţiile diverselor manuale şi tratate de 

circulaţie în mediile şcolare. Analiza comparativă întreprinsă 
echivala cu o lecţie asupra modului în care geometria 
dobândeşte, în și pentru noi, întreaga ei semnificaţie. Ținând 
seama de experiența personală în predarea geometriei, ca ŞI de a 
altora, de sugestiile îndelungatei sale confruntări cu demersurile 
fundaționale, Gonseth elaborează și apără doctrina prealabilă a 
celor trei aspecte - intuitiv, experimental şi deductiv. Raporturile 
dintre acestea, care depind de gradul de incompletitudine şi de 
gradul de înaintare al situaţiilor de cunoaştere în care ne găsim, 
se exprimă sub forma unor succesive „sinteze dialectice“ (vezi 
Geometria și problema spațiului). 

O atare doctrină prealabilă, care corespundea cel mai bine 
unui învățământ echilibrat al geometriei elementare, era aplicată 
deja în Leitfaden der Planimetrie din 1933 (în colaborare cu 
P. Marti). Mulţi ani mai târziu Gonseth reia, împreună cu 
E. Delaplace, proiectul elaborării unui manual de planimetrie 
pentru o grupare regională de şcoli secundare. Iată ce putem citi 
în prefața la primul volum (1962; al doilea a apărut în 1970): 
„Acest manual răspunde în mod vădit preocupării de a aşeza 
învățământul geometriei pe baza celor mai naturale activităţi şi 
reprezentări ale copilului. Este conturat astfel terenul primei 
întâlniri a profesorului şi elevului. Atenţia privirii şi dexteritatea 
mâinii ocupă la început centrul scenei unde se va desfăşura 
demonstraţia. Activitatea experimentală vizibilă şi bine 
controlabilă marchează începutul activităţii mentale a elevului. 
Ea îi dezvăluie şi obiectivează înclinațiile: rapiditate sau 
încetineală, claritate sau confuzie, metodă sau fantezie, 
minuţiozitate sau grabă... Corpul şi spiritul alcătuiesc o unitate: 
nu se ordonează unul fără celălalt. Ceea ce mâna învaţă să facă şi 
ochiul să privească incită spiritul să imagineze formele şi figurile; 
imaginaţia trezește la rându-i și susține raționamentul. Impresiile, 
gesturile şi gândurile se organizează într-un tot armonios... 


| Experimentarea îi serveşte de probă şi călăuză. Imaginaţia își 


împrospătează forțele și judecata siguranța ori de câte ori reiau 
| legătura cu realitatea concretă. Operațiile concrete asupra 
|; obiectelor sensibile fac mai uşoare şi mai fructuoase încercările 
inteligenţei care îşi ia zborul...“ 

Este aici prezentă și activă o anumită imagine asupra 
elementelor angajate în actul învăţării. Imagine care îl mai 
urmărea pe Gonseth la colocviul amintit. Pe măsură ce înaintez 
în vârstă, mărturisea filosoful, și pe măsură ce anii mei de 

copilărie devin în mine din ce în ce mai vii, mi se pare că şcoala a 
păcătuit mult în sensul de a nu fi considerat copilul în 
particularitatea de ființă întreagă, cu dreptul lui inalienabil la 
fericire. Învățământul se îngrijește prea puţin de acest drept. 
„Când înaintezi în vârstă, primii ani capătă importanță. Pentru 
mine, faptul de a fi avut parte de ani fericiţi sau nefericiţi în 
timpul copilăriei devine tot mai important. Copilul nu este o 
sumă de ani pe care să o poți suprima și care ar rămâne lipsită de 
valoare. Copilul este o ființă valabilă, de la naşterea sa, și 
fericirea lui contează pentru tot restul vieţii. E posibil ca 
frustrarea de fericire să lase în el urme până la moarte“ 
(14, p 18). 

n înțelepciunea pe care i-o comunica, discret, această 
regresiune lucid-visătoare către copilărie, către propria lui 
copilărie, se insinuează şi ecouri ale „spiritului timpului“: 
revelațiile psihanalizei, la care Elveția a fost cu osebire sensibilă. 
Ne-am putea duce cu gândul chiar la o mai veche sensibilizare a 
Europei la universul original şi ireductibil al copilăriei, care se 
ştie cât de mult datorează compatriotului lui Gonseth, Jean- 
Jacques Rousseau — „cetățean al Genevei“. Nu preconizase el, în 
Emile, o pedagogie întemeiată pe observația psihologică 
metodică („începeți așadar prin a vă studia elevii, căci nu-i 
cunoaşteţi cu siguranță deloc“)? Nu propusese el o metodă 
„întemeiată pe aprecierea facultăților omului la diverse vârste“? 
Moderaţia pe care o opunea Gonseth înnoirilor cu orice preț ale 
programelor şi manualelor, răbdarea binevoitoare cu care le 
examina și chiar le redacta pentru nevoile unui învățământ dublu 
acordat — progresului disciplinelor, reorientării frontului lor de 
înaintare şi interacțiune, dar şi structurilor subiective de asimilare 
şi înrădăcinare în ființa intimă a elevului — nu trebuie să ne 
surprindă la un gânditor format în climatul unor tradiţii 
pedagogice de prestigiu. Să-i amintim doar, alături de Rousseau, 
pe Johann Pestalozzi, doamna Necker de Saussure, Edouard 
Clapartede (care a fondat la Geneva Institutul ştiinţelor 
educative) și succesorul său Jean Piaget. 

Orice inițiativă de actualizare a învățământului elementar ar 
trebui, după Gonseth, să realizeze un echilibru just şi dinamic al 
următoarelor trei instanţe: a) copilul cu puterile lui de înțelegere 
dar și cu dreptul de a fi el însuși, de a nu fi lipsit de bucuria de a 
învăţa; b) profesorul — şi el cu dreptul de a fi el însuși, de a se 
simţi profund afectat de disciplinele de învățământ, cu dreptul la 

bucuria și plăcerea de a preda cum se cuvine; c) în sfârșit, 
autoritățile care au dreptul să vorbească în numele binelui 
tuturor și deci să îi roage pe profesori să insiste asupra unui 
aspect sau altul al învățământului pentru binele comunității. Nu 
poate fi nesocotit climatul existențial-comunicativ, de socialitate 
şi moralitate în care se desfăşoară învățământul. Oamenii sunt 
făcuți pentru a trăi laolaltă. Cel ce disprețuiește această legătură 
existențială, cel ce nu vede în celălalt o încarnare a lui însuși, este 
infidel vocației sale de om. Prima regulă a vieţii în societate și a 
unui învățământ posibil este că, în altul, ne descoperim pe noi 
înşine. „Autrui, c'est nous-mêmes en puissance. Je me connais à 
travers autrui, mieux peut-être souvent que je ne me connais 
moi-même. Et autrui se connaît par moi“ (14, p. 26). 

Regăsim, în aceste considerații, proiecții şi răsfrângeri ale 
deschiderii fenomenologice și hermeneutice a idoneismului, 
presupoziţii şi exigenţe ale „legii dialogului“. In mod 
complementar, un „învățământ după modelul cercetării“ este 
susceptibil de a valoriza metodologia gonsethiană a cercetării în 
exercițiu. Învățământul trebuie să țină seama de cele două umbre 
care se proiectează asupra tuturor disciplinelor cunoașterii, ale 


„cunoașterii exacte chiar: incompletitudinea și necesara 
deschidere la o experiență care poate impune revizuirea a ceea 


ce crezusem până atunci ca perfect asigurat. Din acest punct de 
vedere, tendinţa de a prezenta matematicile într-o formă şi după 
o ordine absolut impecabilă, ca sistem definitiv fundat (în teoria 
mulțimilor, de exemplu) nu își găsește o inserţie armonioasă şi o 
acceptare fără rezerve în „mediul euristic“ al metodologiei 
deschise. Nici ca profesor de matematici, nici ca epistemolog şi 
filosof al matematicilor, Gonseth nu putea fi satisfăcut de fraza 
strălucită a lui Dieudonné: „Les mathématiques se font pour 
V'honneur de Pesprit humain“. Voința de a sublinia un aspect al 
matematicilor (frumuseţe, rigoare, fundament neechivoc...) se 
exercită adesea în detrimentul altor aspecte, altor moduri de a fi 
ale matematicii. Nu numai matematicienii sunt astfel divizați, dar 
şi lumea tehnicii și a ştiinţei. Cu puţine excepții, matematicienii 
creatori par a nu mai vrea să facă matematicile pe care le reclamă 
tehnologia. Gonseth privește lucrurile atât ca matematician, cât și 
ca membru al societăţii cercetătorilor. Trebuie ca această 
societate să comporte legăturile de solidaritate necesare unităţii 
sale, altfel spiritul cercetării nu poate trece de la un orizont la 
altul. În acest cadru larg, a nu preda matematicile decât sub un 

aspect înseamnă a violenta un principiu de structuralitate căruia 
metodologia deschisă îi conferă un rol de primă importanță în 
structurarea şi restructurarea cunoașterii pe cale de evoluţie. 

Preocuparea pentru rigoare este în sine salutară, dar ea nu 
trebuie să fie plătită cu prețul renunțării de către profesor la grija 
de a-i face pe elevi să înțeleagă, să vadă, să ghicească, să 
inventeze, să stăpânească prin dezvoltări şi aplicaţii în cele mai 
diverse orizonturi matematice și extramatematice, să 
matematizeze situații noi. Profesorul care ar vrea să întreprindă o 
educație matematică deopotrivă riguroasă, intuitivă și utilă nu 
reuşeşte să realizeze sinteza acestor cerinţe în lipsa unei concepții 
dialectice (în sensul „dialecticii pozitive“ la care ne-am referit în 
$ 2) despre învățarea matematicii. „Unul din meritele filosofice și 
umane cele mai remarcabile ale lui Ferdinand Gonseth este de a 
fi arătat că numai o metodologie dialectică a științelor poate 
integra diversele demersuri ale acestora asigurându-le o unitate 
de acţiune“ (27, p. 434). El a luat ca referință şi model 
matematica trăită în orizonturile ei de angajare intuitivă, 
experimentală şi teoretic-deductivă aflate într-un dialog 
permanent. Căile unei educații matematice progresive nu pot fi, 
în concepţia lui Gonseth, radical diferite de căile urmate de 
gândirea creatoare, inventivă. Am spune, într-un jargon care i-a 
rămas străin, că nici în această perspectivă nu poate fi validată 
distincția de natură între contextul descoperirii și contextul 
justificării. Dialectica pozitivă pătrunde orice știință vie, orice 
educaţie științifică eficace. 

Oroarea de muzeal, de masca înșelătoare a definitivului, 
corelată sensibilităţii la omenescul viu, i-a inspirat și profesorului 
Gonseth aceleași rezerve față de excesele axiomatizante şi 
formalizatoare manifestate în unele inițiative de modernizare a 
învățământului și a manualelor de matematică din ultimele 
decenii. Cum remarca un fost elev al maestrului, este iluzoriu să 
crezi că un învățământ modern în temele, vocabularul şi 
prezentarea lui are, ipso facto, virtuţi pedagogice; conținutul 
teoretic modern al programelor recente ar putea oferi materia 
privilegiată unei noi scolastici la fel de sclerozantă ca orice 
dogmatism doctrinal. O învățare a matematicii inteligibilă în 
desfășurarea ei nu poate fi ruptă de matematica așa cum apare ea 
în realitatea creației sale. Simplului și adesea penibilului dresaj 
într-o matematică gata făcută Gonseth i-a substituit formarea 
aptitudinii de a matematiza (din care nu sunt excluse, în funcție 

de vârsta, experiența şi temperamentul elevilor, ca şi de 
personalitatea profesorului, elementele de Joc şi delectare...): 
construirea de modele matematice în concordanță schematică cu 
anumite laturi sau structuri ale realului pe care însă nu îl acoperă 
niciodată în totalitate. „Abstracţia“ este astfel trăită sui generis, 
elevul îi ştie originea și semnificaţia. Nu mai riscăm atunci să 
închidem prematur activitatea elevului într-o deducție strictă în 
interiorul unei scheme (axiomatice) instituită fără o suficientă 
motivaţie lăuntrică și exterioară. O asemenea închidere duce la 
neglijarea a două funcții esenţiale ale schemei (28): aceea de a 
constitui un orizont de realitate exterior — mijloc şi formă a 
cunoaşterii realului —, și aceea de a fi încercată și confirmată 
într-un model. Limitarea la jocul deductiv în interiorul unei 
scheme slăbește intuiţia și apropierea euristică, atrofiază plăcerea 
Şi interesul pentru realizarea constructivă sau tehnică. Facultatea 
matematizării implică disponibilitatea aplicării cunoștințelor 
matematice la situaţii neprevăzute. Cel care a interiorizat-o 
ființei sale mentale nu se simte dezarmat în fața unor probleme 
care necesită utilizarea de scheme şi teorii, și a căror soluție 
depășește mișcarea pe un plan pur rațional într-un cadru perfect 
Şi dinainte dat. 
i Este meritul lui Gonseth de a fi sesizat cu atâta limpezime 
importanța pedagogică şi epistemologică a conştientizării jocului 
concertat al diverselor aspecte ale cunoașterii. Elevii şi 
colaboratorii său îi sunt recunoscători pentru a le fi dezvoltat 
capacitatea de a se observa în travaliul științific și de a măsura în 
cunoştinţă de cauză importanța unei construcții teoretice; pentru 
a fi știut să pună accentul cuvenit pe atitudinea filosofică şi pe 
doctrina prealabilă adecvate asumării lucide a edificării şi 
înțelegerii disciplinelor ştiinţifice în ansamblul coordonat al 
aspectelor şi semnificaţiilor lor. Complinire şi expresie 
particulară a dublei sale angajări — științifice şi filosotice S 
Gonseth profesorul a reunit în chip fericit cele două „tipuri“ 
| mentale simbolizate, în Philosophie mathématique (1939), prin 
| filosof şi tehnician. Acestea nu există în stare pură. Orice 
reflecţie critică asupra matematicii presupune o cunoaştere 
autentică, o stăpânire suficientă a tehnicii acestei discipline, pe 
care numai o practică prealabilă o poate asigura, Însuşi 
matematicianul, pe de altă parte, reflectează asupra metodei şi 
fundamentelor procedurilor mentale utilizate. Critica şi tehnica 
se completează şi se condiționează reciproc ca două principii 


94 VASILE TONOIU 


antagoniste şi totuși inseparabile. Tehnica, scrie Gonseth, nu-şi 
dezvoltă întreaga forță decât în condiţiile în care critica este 
refulată, inhibată; dimpotrivă, critica începe prin suspendarea 
validității necondiționate a tehnicii pentru a O supune 
examenului reînnoit, reconsiderării. (În paranteză fie zis: 
recunoaștem aici o anume afinitate cu climatul logicii dinamice a 
contradictoriului elaborată de Lupaşcu.) „Purul tehnician şi 
purul filosof nu sunt decât două tipuri abstracte care personifică 
două tendințe complementare ale activității noastre mentale“ 
(6, p. 5). Cât de calificat era filosoful-matematician să „trezească“ 
la elevii şi colaboratorii lui aceste două tipuri pentru a-i pune în 
situaţia de a le asuma echilibrat într-un dialog care stimulează şi 
îmbogățește ne-o arată și ușurința lui de a le regăsi, categorial, în 
cele mai elementare acte şi comportamente şi de a solidariza 
astfel, cu ființa întreagă care suntem, activități aparent autonome 
sau insignifiante. În execuţia celor mai simple acte poate fi 
perceput jocul alternativ al celor două tendințe. Atenția 
îndreptată spre eficacitatea unui gest obişnuit exclude orice 
veleitate de variație exploatatoare. Dacă însă gestul trebuie să fie 
corijat în mod sistematic, atenția se deplasează asupra 
desfăşurării lui, astfel încât să poată fi suspendat şi modificat 
după voie. Aceste două momente concură în chip firesc la 
exercitarea oricărei activități organizate care nu este niciodată un 
pur automatism. E natural să le găsim prezente şi în câmpul 
cercetării matematice. Surprind atunci: a) neîncrederea şi 
ostilitatea abia ascunse ale multor „tehnicieni“ față de orice 
gândire care nu satisface dinainte condiţiile de „exactitate“ ale 
raţionamentului matematic şi b) ideea depreciată pe care și-o fac 
unii „filosofi“ despre orice tehnicitate. Conjugaţi în opoziţia lor şi 
totodată antagoniști în inseparabila lor legătură, „filosoficul“ şi 
„tehnicul“ nu pot fi definitiv fixaţi nici fiecare pentru sine nici în 
relaţiile lor reciproce. Delimitarea se realizează printr-un arbitraj 
viu, dinamic, reînnoit. Dialectica în care se înfruntă critica 
filosofică şi activitatea tehnică reflectă, prin variațiile ei, „fazele 
acestei competiţii inepuizabile, unde fiecare dobândeşte o figură 
mai netă și mai asigurată, unde înseși ideile filosoficului şi 
tehnicului își conced mutual o semnificație din ce în ce mai 
eficace și niciodată încheiată“ (6, p. 6). În faţa unei tehnici care 
caută să se închidă în limitele unei specificități mereu mai bine 
precizată, intenţia cea mai autentic filosofică este aceea de a 
racorda activitatea matematică la toate formele cunoaşterii. 

Aceasta a şi fost una din strategiile majore ale idoneismului — 
considerat nu doar ca metodologie și filosofie deschise, dar și în 
exercițiul său pedagogic în sensul cel mai larg — destinate să 
tempereze tradiția care a făcut din matematică un tărâm izolat al 
evidențelor și necesităților raționale necondiționate; altfel zis, 
destinate să situeze şi matematica în contexte istorice și culturale, 
antropologice şi fenomenologice, pentru a ne restitui, în felul ei, 
tot atâtea dimensiuni ale existenţei umane. 

Influenţa lui Gonseth asupra învățământului matematic s-a 
exercitat atât prin profesorii pe care i-a format, cât și prin 
răspunsul practic dat necesității de a introduce noi manuale de 
matematici. Planimetrie (1933) şi Elemente de geometrie (1942) 
au marcat în Elveţia o cotitură în învățământul geometriei. 
Manualele lui Gonseth au servit ca punct de plecare și 
reorganizării învățământului geometric din Germania postbelică, 
în vidul pe care îl lăsase regimul dispărut. Mai sunt ele actuale 
după reformele care au urmat? Iată ce răspunde M. Riieff 
(colaboratorul lui Gonseth la tratatul din 1948 Analytische 
Geometrie der Ebene in moderner Behandlung): dincolo de 
problema de a stabili dacă un paragraf sau altul ar trebui 
modificat, eventual introduse altele noi, sau de a plasa altfel 
„accentele, importante sunt în aceste manuale ideile directoare 
privind dialectica aspectelor cunoașterii spaţiale (28, p. 422). 
“Profesorul care le urmează ia cunoștință de situaţia în care se 
găseşte atunci când trebuie să predea geometria elementară şi 
deci să apeleze la instanțele de construcție şi control care sunt 
| intuiţia, experimentarea şi deducția. Gonseth nu se opreşte la 
| prima sinteză dialectică a acestor trei orizonturi de angajare 
| bazată pe ideea echivalenței lor de adevăr. Într-o lucrare care 
| prelungește manualele menţionate - Elementare und 

Nichteuclidische Geometrie — el arată pe ce cale se poate ajunge 
| la o sinteză dialectică superioară. (Aspectele filosofico- 
ii metodologice ale acestei problematici cu multiple implicații 
| pedagogice sunt tratate în Geometria și problema spațiului.) 
| 
| 


n dorința sa legitimă de a se face ecoul spiritului și 
metodelor matematicii noi — o matematică a structurilor, 
Oarecum subiacentă celei a cantității, care aşteaptă o nouă soluție 
a problemei fundamentelor în perspectiva metodelor 
axiomatizării și formalizării — profesorul de matematică poate 
urma căi diferite. Important, pentru Gonseth, este ca el să nu 
adopte precipitat o metodologie a fundării imediate şi definitive 

a matematicilor în specificitatea lor structurală care să le rupă de 
celelalte ordini ale cunoașterii: a) genetic și istoric, matematicile 
apar mai întâi ca o elaborare discursivă a structurilor noastre 
naturale şi subiective — cum sunt cele referitoare la spațiu şi timp; 
b) prin intermediul activităţilor noastre naturale prelungite de 
tehnică şi de cercetarea științifică, ele se prezintă și ca un 


instrument privilegiat al cunoașterii precizate a lumii obiective. 


În cadrul metodologiei deschise a cercetării, unde problema 
fundamentului este interpretată ca o problemă de reelaborare, se 
poate dezvolta o matematică a structurilor fără a rupe cele două 
tipuri de legături. Profesorul este liber să evalueze, în funcție de 
finalitățile învățământului său, partea care revine intuiției, 
experienţei şi deducției sistematice. Un element decisiv al acestei 
aprecieri rezidă în luminarea unor prealabili şi arierplanuri 
filosofice capabile să facă vizibile rațiunile cutărei sau cutărei 
luări dè poziţie. 

Prin exemplaritatea metodologică acordată geometriei 
elementare, prin accentuarea valenţelor ei formative de 
neînlocuit (sub raportul jocului concertat și autofondator al celor 
trei aspecte surprinse deopotrivă în deschiderea lor la lumea 
exterioară şi înrădăcinarea lor în structuri de subiectivitate 
inalienabil umane), Gonseth se înscria avant la lettre în linia de 
gândire a matematicienilor care au reacționat negativ la 
propunerea unor reformatori ai învățământului matematic de a 
elimina (aproape) complet din programe elementele de 
geometrie euclidiană ca învechite, parazitare, irelevante... Jean 
Dieudonné, de exemplu, „nu s-a sfiit să proclame cu vehemență 
caducitatea geometriei euclidiene, incompatibilă cu spiritul 
integrativ și structural al matematicii moderne“ (41, p. 398). Mai 
aproape de Gonseth este un René Thom care vede în gândirea 
geometrică un intermediar natural între gândirea comună şi cea 
formalizată (vezi 41, p. 413-417). 

Creatorul „teoriei catastrofelor“ recunoaşte, fără nici o 
ipocrizie, inexistența unei definiţii riguroase a rigorii. Cu mult 
înainte, în Matematicile și realitatea (1936), Gonseth, căruia nu-i 
rămăsese defel străină experienţa rigorii asociată formalizării de 
stil hilbertian, înfrunta curajos opinia („cu totul simplistă“ şi 
„Care se bazează pe o ignorare totală a adevăratelor 
împrejurări“) potrivit căreia demonstrațiile „autentic 
matematice“ evită în mod sistematic evidenţele intuitive. El 
remarca din capul locului că „idealul de rigoare pe care îl 

imaginăm foarte frecvent realizat de speculaţiile 
matematicienilor nu este mai imuabil decât celelalte noțiuni 
fundamentale, dintre care unele (aceea de axiomă, de exemplu, 
sau chiar aceea de adevăr) ne-au prezentat o fizionomie atât de 
schimbătoare. Dimpotrivă, ideile despre rigoare au evoluat ca și 
celelalte...“ (42, p. 316). Însuşi sentimentul evidenţei variază cu 
epocile. Domeniul evidenţei se deplasează. „Studentul de azi 
învaţă să respingă, ca insuficient fundat, cutare raţionament pe 
care Euler nu şovăia să se sprijine; dar fără ca matematicianul de 
azi să aibă o vedere mai clară asupra surselor evidenţei în ea 
însăşi decât o avea matematicianul de ieri sau de altădată“ 
(42, p. 317). În general, matematicianul, observă Gonseth, își face 
o idee destul de vagă despre resursele pe care i le pune la 
dispoziţie intuiţia. El are oarecum tendința să o considere „ca pe 
o facultate aproape magică de a intra în contact cu un adevăr 
total“ (42, p. 322). Dar dacă reflectăm asupra a ceea ce face 
matematicianul în chip legitim și eficace, ne dăm seama că 
„fundamentul oricărei evidențe în matematică este o analogie“ 
(ibidem, p. 323). 

Niciodată profesorul nu va fi meditat îndeajuns asupra a ceea 
ce poate spera, trebuie să respecte şi să facă plecând de la situaţia 
actuală a disciplinei sale. Niciodată nu va fi pentru el o chestiune 
de „lux intelectual“ faptul de a se interoga și reinteroga cu privire 
“la ce înseamnă a fi în situaţie didactică în raport cu elevii săi. Aşa 

cum eideticului îi contrapune dialecticul şi strategiei de 
fundament strategia de angajare, profesorul „idoneist“ călăuzit 
de aceeaşi metodologie deschisă are toate motivele să prefere 

| introducerii brutale a elevului într-o schemă axiomatică un 
| limbaj euristic (29). Să considerăm-cazul predării primelor 
noțiuni de geometrie elementară. Profesorul e stăpân pe 
conceptele şi raționamentele geometrice, el știe să-și imagineze şi 
reprezinte făpturile geometrice, să vorbească despre ele, să le 

aplice. Elevii au doar rudimente de elemente geometrice; unele 
expresii ale discursului geometric le știu din limbajul uzual, dar 
modul în care ei le întrebuințează nu le asigură automat 
capacitatea de a-şi reprezenta figurile ideale, de a stabili un 
raționament just, de a trasa figuri exacte, Dacă profesorul ține să 

Y dea dintr-o dată expresiilor geometrice semnificaţia pe care o vor 
| dobândi abia la capătul învățării geometriei elementare, elevii nu 
le-ar putea înțelege; dar dacă nu le spune nimic în plus faţă de ce 

știau deja, bate pasul pe loc, El va cobori mai întâi la nivelul 

elevului pentru a-l angaja — şi a se angaja odată cu el, ca ghid de 
urmat şi exemplu de imitat — într-o activitate constructivă 
(geometrizantă) la care participă într-un efort comun mâna, 
ochiul, vorbirea şi imaginaţia. Se produce astfel treptat în 
psihismul elevului evoluția sau mutația semnificaţiilor la început 
abia schițate, în sensul urmărit de profesor. Această instabilitate 
a expresiei introduce un anumit coeficient de nesiguranță chiar și 
în explicaţiile pe care le dorim cele mai sigure. Odată însă 
angajate în activitatea geometrizantă constructivă, expresiile 
limbajului geometric sunt sustrase influențelor susceptibile de a 
le fluctua sensul într-un mod necontrolabil. Evoluţia lor este 
orientată spre o stare (relativ) finală pe care profesorul își 
propune să o atingă. Discursul euristic pe care îl preconizează 
Gonseth şi îl practică sistematic în învățământul și în manualele 
sale ar putea fi considerat ca o sinteză echilibrată şi pedagogic 
eficace între ceea ce André Lichnerowicz (membru al Academiei 
de ştiinţe din Paris, profesor la Collège de France, președintele 
Comisiei de reformă a învățământului matematic) distingea prin 
sintagmele: discurs de creaţie și discurs de comunicare (vezi 41, 
p. 396-457, unde se discută pe larg despre „provocarea 
programelor și manualelor școlare“ şi „provocarea socială și 
culturală a matematicii“). Cel dintâi este puţin vag, încorporează 
motivații și observaţii, este dominat de intuiție și imaginaţie; cel 
de-al doilea îți permite să te faci înțeles de un altul în mod 
adecvat, fără denaturări sau ambiguități. 

Suntem astfel readușşi, prin discursul euristic, la o variantă a 
„legii dialogului“ cu răspunderi într-o angajare a filosofiei 
deschise în problematica limbajului (vezi şi capitolul I din 
Problema timpului). Sub paradigma situaţiei euristice, cum o să 
vedem, plasează Gonseth și raportul autor-cititor. În orice caz, 
propriile sale lucrări sunt elaborate şi conduse cu bună știință ca 
organisme discursive deschise (la) și creatoare de experienţă. 

Valorizată din perspectivă larg pedagogică, opţiunea 
deschiderii la experienţă vizează formarea progresivă a unui 
referenţial de o mare complexitate și generalitate, destinat să 
orienteze ansamblul judecăților, deciziilor şi activităţilor 
subiectului căruia i s-a impus. Un referenţial funciar incomplet, 
schematic și schematizant, în stare de evoluţie, deschis și 
revizuibil, a cărui fiabilitate nu se poate menţine decât prin 
capacitatea creativă de autoinstruire şi autocorectare. 
Incontestabil, orice mediu exercită o putere formativă asupra 

celor ce-i aparţin. „Fie că este vorba de un mediu lingvistic, un 
mediu doctrinal, un mediu ideologic, un mediu cultural, această 
putere este pretutindeni prezentă. Fie că este vorba de medii mai 
restrânse: o școală, un curent, cutare sau cutare grup format 
pentru a apăra în comun anumite convingeri sau interese, regula 
este, se pare, că simpla participare inaugurează o 
interdependență care poate merge până la aservire. Ceea ce nu 
înseamnă, de altfel, că nimeni nu ar şti sau nu ar putea să se 
desprindă sau să se elibereze de această putere“ (47, p. 149). Și 
învățământul sistematic deţine o atare virtute formativă care 
poate trece în condiționare și servitute. Aceasta este forța dar și 
marele său risc de eroare: putinţa de a perpetua condiționarea 
(îndoctrinarea) transmițând-o din generație în generaţie ca pe un 
bine sau un rău ereditar. 

Un învățământ care urmează modelul cercetării şi ideile 
directoare ale metodologiei deschise ar trebui să renunţe la 
separaţia tradiţională între Geisteswissenschalten și 
Naturwissenschaften. Gonseth condamnă ca anacronic acel 
învățământ universitar elveţian care menţine o tensiune afectivă 
sterilă între științele zise umane şi disciplinele ştiinţifice în sens 
tradițional separate printr-o linie de demarcaţie artificială. 


„Nimeni nu se îndoieşte că o anumită etică a științei este prezentă 


în practica cea mai riguroasă a ştiinţelor exacte: 1) o etică în 
situație condiționează conduita cercetătorului ca cercetător în 
cursul cercetărilor sale (ceea ce nu exclude ca el, ca persoană, să 
fie și altfel angajat); 2) o atare etică guvernează și schimburile de 
informaţii în lipsa cărora nici una din Naturwissenschaften n-ar 
exista ca disciplină colectivă. Însăși existența ştiinţei garantează 
aşadar o constelație de valori morale. Este astfel dintr-o dată 
respinsă dihotomia științei umane/ştiințe exacte. Pe de altă parte, 
practica nu verifică nici opinia după care Geisteswissenschaften 
nu se pretează, în mod constituțional, la realizarea unor situaţii 
observaționale precise și la utilizarea unor tehnici observaționale 
de o suficientă fiabilitate. (Vezi, în această antologie, studiile 
Homo phenomenologicus şi Limbă și metodă.) 

_ Climatul metodologiei deschise ar trebui să modifice însuşi 
învățământul filosofic pe care tradiţia îl încredințează „singurei și 
despoticei autorități a puterii discursive, care pretinde a se 
desfășura cu rigoare plecând de la fundamente indubitabile“ (47, 
p. 141). Perspectiva, referenţialul mental pe care le instalează 
învățământul filosofic tradițional nu se pretează la integrarea 

valabilă a „adevărurilor de experiență“, a „adevărurilor în 
situaţie“, Cum și-ar putea găsi acestea locul și eficiența cuvenite 
în referenţialul pe care tinde să-l formeze un învățământ al 
filosofiei pur discursiv și necesitar? Condiţionarea în regim 
necesitar trebuie mai întâi supusă unei decondiționări pentru ca 
pedagogia idoneismului, pedagogia idoneistă să poată funcționa 
pozitiv şi eficace. 

Este lesne de observat că diversele roluri și fațete ale 
prezenței şi activităţii lui Gonseth comunică. Ele sunt de o 
coerență care ilustrează parcă pe viu o întrupare exemplară a 
însuşi principiului de solidaritate (sau structuralitate) atât de 
scump metodologiei deschise. Între Gonseth profesorul și 
educatorul, Gonseth organizatorul şi participantul la congrese și 
colocvii, Gonseth autorul de lucrări ştiinţifice şi filosofice... nu 
există graniţe ferme nici dizarmonii: în fiecare ipostază se 
răsfrânge întregul la formarea căruia și contribuie. Un entuziasm 
comunicativ ţine laolaltă rolurile şi fațetele care coboară (din) şi 
urcă la unul și acelaşi actor, una şi aceeași fizionomie. 


5. Un nou stil şi o nouă conștiință 


Locul privilegiat al lui Baudelaire în poezia europeană, 
referirea privilegiată la Florile Răului nu se datorează, crede 
Michel Butor, numai calității literare excepţionale a operei sale. 
Poet dar şi critic, propriul său mare critic, el înțelege ce face şi 
vrea să-i facă şi pe alții să înțeleagă ceea ce a înţeles. „O trăsătură 
fundamentală a lui Baudelaire, observa și Hugo Friedrich, e 
disciplina sa, spirituală și claritatea conştiinţei sale artistice. El 
întrunește geniul poetic şi inteligența critică“ (45, p. 32). Prin 
Baudelaire poezia devine conştientă de sine într-un mod cu totul 
nou. Această „prise de conscience de la poésie“, explicitată în 
eseurile critice, este şi „inima“ poeziei sale; ea se investeşte 
poetic și totodată creează un orizont secund de conștiință 
poetică, de lucidă poeticitate care — ştim acum — a dezvoltat o 
considerabilă putere de inducţiune și răsfrângere în poezia 
europeană modernă. „Mai clar și mai adânc decât oricare altul 
dinaintea lui, el a ştiut să tragă din experiența sa individuală un 
ansamblu de consecinţe și concluzii privind natura însăși a 
întreprinderii pe care o reprezintă poezia“ (31, p, 8). 

Am spune, prin analogie, - păstrând desigur proporțiile și 
fără a pierde din vedere particularitatea domeniului subintins de 
celălalt termen al comparaţiei - că valoarea deosebită a 
metodologiei şi filosofiei deschise ține nu doar de calitatea 
cercetărilor pe care le-a întreprins Gonseth de-a lungul a mai 
bine de șase decenii, dar și de modul nou în care el a devenit 
conştient de natura, mijloacele și destinaţia reflecției 
metodologice şi filosofice în epoca noastră de cultură și civilizație 
cu provocările, riscurile, imperativele şi valorile ei dominante; de 
modul nou în care el a înțeles ceea ce face şi vrea să le 
împărtășească şi altora înțelegerea lui. Această „prise de 
conscience“ este şi „inima“ însăşi a idoneismului. Cititorului 
atent ai textelor antologate nu-i va fi greu să realizeze că 
metodologia şi filosofia deschise încorporează organic şi 
indisociabil o dimensiune reflexivă - metametodologică și 
metafilosofică — prin care se autoexplică și creează orizontul 
adecvat de întâmpinare, un întreg climat mental, moral şi chiar 
afectiv bun conducător de opțiunea deschiderii. Pe scurt, prin 
care autorul își face singur pedagogia operei sale. 

Un stil nou și o conștiință nouă poartă cu sine și propagă 
idoneismul (30). Stil şi conștiință poate mai importante, în 
perspectiva duratei lungi, decât figura particulară (eboșa, în sens 
slab şi în sens tare) pe care a reușit Gonseth să le-o dea în opera 
lui metodologică şi filosofică. Mai importante prin forța lor de 
apel, prin virtutea lor educatoare, prin capacitatea de sugestie 
paradigmatică şi, nu în ultimul rând, prin facultatea de a ne ţine 
treji şi încrezători, de a ne face să rezistăra ispitei facil securizante 
a somnului dogmatic, ori furiei nihiliste şi pasiunii 
deconstructoare... z 

Stilul cercetării în exercițiu, conștiința că nu poți ieşi din 
cercul (paradoxul) începutului decât pe calea unei strategii a 
angajării (în relativ) şi a înaintării niciodată dinainte şi complet 
asigurată sau previzibilă. Conştiința incompletudinii funciare a 
situațiilor de cunoaștere, ceea ce face inevitabilă deschiderea, pe 
toate fronturile angajării, la experiența care înfăşoară, nutrește și 
controlează gramatica internă a „jocurilor de limbaj“. Conştiința 
Și stilul „demonstrării“ mișcării mergând, pe baza unei dialectici 
mereu active a elementarului și evoluatului, a inalienabilului şi 
revizuibilului, a înaintării şi întoarcerii virtual corectoare a 
experienţei și rezultatelor înaintării asupra situației de plecare în 
vederea restabilirii unei coerenţe de ansamblu. 

Un stil şi o conștiință care în însăşi opera lui Gonseth au 
cunoscut o progresivă maturizare și expansiune: au cucerit 
teritorii peste care stăpâneau altădată eideticul, necesitarul, 
strategia de fundament, discursivitatea autoreferenţială și 
autarhică; au luminat tărâmuri noi. Un stil şi o conștiință trecute 
acum, ca o moștenire de preţ, spiritului obiectiv al culturii și 
spiritului subiectiv al celor direct situați în aura modelului, 
sugestiei şi îndemnului lor. 

Atenţia specială acordată aspectelor metodologice ale 
viziunii idoneiste nu credem că îndreptăţeşte reproșul de 
puţinătate în raport cu bogăţia tematică şi problematică a 
filosofiilor sistematice. Ea era necesară ca o pedagogie a reformei 
preconizate, de o anvergură pe care în principiu nimic nu o poate 
limita din afară. Ca o pedagogie, mai întâi, a dezvăţului de 
habitudinile şi mentalitatea fundaționist-necesitare pentru a face 
posibilă asumarea şi funcționarea nestingherită a opțiunii 
deschiderii la experienţă şi a „principiilor“ metodologiei 
deschise. 

În cadrul primelor discuţii de la Roma, Filiasi-Carcano 
(profesor de filosofie şi metodologie la Universitatea din Roma) 
îi obiecta lui Gonseth tendința „de a trece de la ştiinţe la 
filosofie, de a conferi o semnificaţie filosofică analizelor sale 
metodologice, de a vrea să tragă consecințe propriu filosofice din 

analizele sale“ (33, p. 156). Această trecere ar fi uşurată de însăși 
ambiguitatea conceptului de metodologie situat între ştiinţe şi 
filosofie, ceea ce ar face de înţeles ezitările unor filosofi 
metafizicieni de talia tomiștilor de a-l urma pe Gonseth până la 
ultimele sale consecinţe. Conceptul de filosofie deschisă ar fi, 
după acelaşi Filiasi-Carcano, prost definit. Este greu de văzut 
cum s-ar putea atribui acestei filosofii un conținut distinct, 
lăsând la o parte critica negativă pe care ea o face sistemelor 
necesitare. Deşi deosebită de știință, rămâne bănuiala că în fond 
filosofia gonsethiană se reduce, aproape în manieră pozitivistă, la 
o metodologie a ştiinţei. Metodologia dialectică nu pare totuşi a 
atinge „semnificaţia ontologică cea mai profundă a problemelor, 
ea se mulțumește să ne propună să optăm între interpretarea 
necesitară și interpretarea dialectică a principiilor...“ (33, p. 157). 
Nu contestă nici profesorul tomist că există o problematică 
metodologică intrinsecă filosofiei contemporane şi care comportă 
analogii cu problematica metodologică a ştiinţei; n-ar fi exclus să 
existe şi o analogie de soluţii, un paralelism semnificativ. Dar 

expunerea lui Gonseth lasă impresia că vrea să facă O 
extrapolare, că vrea să deducă consecinţe filosofice din analizele 
sale metodologico-ştiinţifice. Mai mult, nedeclarând explicit 
caracterul metodologico-formal al cercetării, el ne-ar lăsa să 
înțelegem că filosofia deschisă ar putea surmonta dificultățile 
esenţiale ale filosofiei contemporane. În realitate, ar fi vorba 
doar de dificultăţi „relative la partea formală, la elaborarea 
logică, la prezentarea acestei filosofii, și care nu definesc 
conţinutul ei problematic, nu determină natura problemelor sale. 
Care este problema obiectivă a filosofiei? Autorul nu ne-o spune 
defel; el ne spune doar care este structura pe care trebuie s-o 
adopte filosofia, care este ordinea certitudinilor, drumul de 
urmat în constituirea cunoaşterii filosofice“ (33, p. 158-159). În 
această interpretare metodologia dialectică încetează de a fi o 
metodologie pur științifică, pentru a exprima o conștientizare 
inerentă ritmului constitutiv al cunoaşterii și care este astfel 
comună atât cunoașterii ştiinţifice cât şi celei filosofice întrucât 
ambele, ca omenești, au o structură dialectică. Filosofia deschisă 
s-ar preciza atunci ca un mod de a filosofa conform acestei 
conștiințe metodologice, acestui ideal cognitiv modificat. 

Să urmărim replica lui Gonseth pentru a înțelege mai bine 
noul stil și noua conștiință. Idoneistul începe prin a rezuma 
antropologia de fundal a metodologiei dialectice. Nu este vorba 
de o doctrină-fundament, a priori şi necondiționat admisă ca 
valabilă. I s-a impus, cu titluri de justețe sumară, prin aceeași 
deschidere la experiență. Ea cere să fie luate în considerare două 
cerințe complementare: a) ar fi o gravă eroare să nu concedem 
omului dimensiunea valorilor sale, să reducem la neant „spațiul“ 
unde valorile umane se pot desfăşura într-o ierarhie reală, 
deschisă totuși încă experienței: nu ne putem lua dreptul de a 
decreta că existența omului, libertatea şi responsabilitatea lui 
sunt nule; b) la fel de gravă ar fi şi eroarea de a supradimensiona 
arbitrar statura omului, de a-l presupune înzestrat cu facultăți și 
puteri de care nu este și nu se dovedeşte capabil: cu o libertate, 
de exemplu, pe care nu ar limita-o decât arbitrarul său, cu o 
judecată infailibilă, cu o cunoaștere desăvârşită, pe scurt cu un 
drept imprescriptibil la absolutismul gândirii. 

„__ Problema instanţei legitime în filosofie, a unei metodologii 
juste și justificate, recunoaște Gonseth, ocupă o poziție centrală 
în cercetările sale. Dar nu aceasta este preocuparea lui cea mai 
intimă, Constituirea unei metodologii filosofice juste nu poate fi 

decât un mijloc, indispensabil, e drept, de a filosofa mai bine, de 
a ieşi din confuzia doctrinelor prealabile în acelaşi timp 
necesitare și incompatibile, în particular de a conferi legitimitate 
filosofică vederilor fundamentale și implicit informatoare 
enunțate mai sus (antropologia de fundal) ca idei dominante. 
Avem de-a face cu un cadru metodologic vid, pur formal? In 
definitiv Gonseth intenționează să supună metodologiei deschise 
întreaga materie filosofică. Dar această materie ni se va prezenta, 
astfel resesizată, sub un aspect foarte diferit de cel înfățișat în 
filosofiile necesitare. „Într-o filosofie a cărei lege fundamentală 
este deschiderea la experienţă, distincţia între cadrul metodologic 
și conţinut este greu de stabilit și încă mai greu de menținut. 
Dacă reflectăm puţin ne dăm seama că este nelegitim să le 
considerăm independente unul de celălalt — că nici nu mai este 
permis să imaginăm un conținut al filosofiei care să-i fie propriu 
în mod strict“ (33, p. 168). De exemplu, căutarea metodei juste 
conduce la instalarea unor vederi indiscutabil filosofice despre 
statutul condiţiei umane. Metoda, a căror expresie este, va putea 
şi va trebui să le promoveze. Cum să desparți aici cadrul și 
conţinutul? Cercetarea metodologică dobândeşte astfel 
trăsăturile unei cercetări filosofice în sensul cel mai deplin, și 
orice rezultat privind metoda este în acelaşi timp un rezultat nou 
asupra omului în cea mai cuprinzătoare viziune pe care i-o putem 
avea. Trecerea la o filosofie deschisă îşi pune pecetea asupra 
oricărui rezultat filosofic. Un prim exemplu: nu mai putem 
postula în această perspectivă un „conţinut“ autonom. 

Iată deci unghiul sub care idoneismul întâlneşte şi judecă 
filosofiile contemporane. Într-un raport asupra Congresului 
filosofic de la Roma din 1947 (publicat în primul număr din 
revista „Dialectica“) Gonseth critica deschis unele variante ale 
existențialismului şi fenomenologiei pentru că au adoptat o 
metodologie de caracter necesitar. Această alegere este o eroare 
fundamentală care le falsifică întreg conținutul (situația 
metodolopică fiind de aşa natură încât se poate vorbi aici de un 
conţinut). Dar Gonseth este departe de a nega realitatea 
„domeniului uman“ pe care ele şi-l revendică în calitate de 
antropologie și de a contesta valoarea cunoașterii acestuia. Ne-o 
dovedesc chiar încercările sale de dialectizare a conştiinţei şi de 
elaborare a unei fenomenologii deschise: o dovadă de fapt că 
materia filosofică de care se ocupă cu precădere „existen- 
țialismul“ nu are în mod constituţional o structură eidetico- 

necesitară şi că această materie nu este esenţial străină filosofiei 
deschise. O reinterpretare asemănătoare fusese amplu efectuată, 
relativ la idealul constructiv eidetico-necesitar care greva asupra 
fundamentelor matematicii — mai cu seamă asupra metodei 
axiomatice și formalizatoare din geometrie — în Geometria și 
problema spațiului, fără a sacrifica nimic, de altfel, din rigoarea 
şi din rezultatele validate ale istoriei și practicii actuale a 
cercetării matematice. „Eidetico-necesitarul“ era subordonat, ca 
un moment, ca un episod, metodologiei deschise care nu și-l 
putea integra decât „dialectizându-l“. 

Pe toată întinderea câmpului filosofic reconstituit după 
exigenţele noii metodologii, chestiunea conținutului filosofic se 
pune în același fel: „totul este, în principiu, materie de filosofare, 
dar nu totul este la fel de favorabil reflecţiei filosofului: el trebuie 
să distingă și să sesizeze, într-un efort pe care nimeni altul nu-l 
poate face pentru el, ce anume prezintă un interes filosofic. Dar, 
dacă totul este în principiu materie filosofică, nimic nu este doar 
atât, totul rămâne deschis experienţei, fie ea activă precum 
cercetarea ştiinţifică sau pasivă ca adâncirea sentimentului 
situaţiei noastre de creatură în lume. A închide filosofia în 
propria ei specificitate înseamnă a o îndepărta de izvoarele fără 
de care ar seca inevitabil“ (33, p. 169-170). 

Modul de filosofare propus de filosofia deschisă nu o 
" împiedică deci să trateze problemele cele mai tradiţionale. O 
obligă însă la abordarea lor într-un climat nou. Dar atunci însăși 
obiecţia lui Filiasi-Carcano că lipseşte din expunerea lui Gonseth 
o definiţie clară a naturii și obiectului filosofiei deschise îşi pierde 
considerabil din greutate. Într-o cunoaștere deschisă orice idee 
rămâne mai mult sau mai puțin deschisă propriei sale deveniri, 
înconjurată de un halo de incertitudine; orice concepție trebuie 
să comporte dimensiunea eventualului și imprevizibilului ei 
progres. Haloul de incertitudine — uneori foarte aparent, alteori 
| aproape imperceptibil — este și un halo al devenirii. În 
| metodologia deschisă nu există şi nu poate exista o definiție 
prealabilă exhaustivă a ceea ce este obiect al experienţei, a ceea 
ce este realitatea etc. De ce ar face excepţie ideea de filosofie? Şi 
ea se conturează, se modulează, se specifică in actu, adică 
filosofând, Modul de a filosofa propus de Gonseth nu este 
dinainte dat, gata făcut, El trebuie să fie desprins din toate 
formele experienţei interne şi externe, din efortul de a reface, cel 
puțin în gândire și cel puţin parţial, drumul pe care l-a urmat 

până la noi experienţa, inclusiv și mai ales formele ei cele mai 
stricte şi mai exigente legate de cercetarea ştiinţifică. Este acest 
mod de a filosofa rezultatul unei simple transpuneri sau 
extrapolări a metodologiei științelor? Răspunde Gonseth: „nu 
m-am gândit niciodată să extind prin decret arbitrar, prin 
imperialism științific, metoda științelor la filosofie. Altceva este 
însă să te întrebi şi să examinezi cu toată seriozitatea cuvenită 
dacă legea cercetării nu este fundamental aceeaşi pretutindeni, şi 
dacă uneori travaliul savantului împotriva opacităţii realului nu 
i-a permis să i se conformeze mai strict“ (33, p. 171). Dacă există 
un anumit „moment de extrapolare“, el trebuie înscris în 
coordonatele unei analize comparative a situației metodologice: 
şi în științe și în filosofie există un factor rațional care a început 
prin a-și pune pecetea pe ideea de cunoaștere adevărată; de 
ambele părți însă necesitatea raţională singură nu a reuşit să 
îndepărteze un „polimorfism de vederi sau de teorii 
contradictorii“; problema metodologiei adecvate se pune în 
ambele cazuri, ca şi aceea a integrării factorului „experimental“ 
în sistemul cunoașterii... În ceea ce priveşte această integrare a 
experienţei știința ne oferă deja modelul unei metode (Şi al unei 
practici eficace). Şi nu poate fi a priori respins proiectul de a 
pune la încercare şi în filosofie o metodologie de aceeaşi 
structură. Raportul gândirii, al activităţii ştiinţifice cu gândirea 
filosofică este, pentru Gonseth, mai puţin o problemă de 
paralelism cât una de integrare. Dacă nimic din ceea ce este 
omenesc nu trebuie să rămână străin filosofiei care înțelege să-și 
joace întreg rolul, gândirea ştiinţifică în calitate de activitate 
umană cade și ea sub jurisdicția filosofică. Dar o disciplină de 
structură dialectică nu poate fi coerent integrată într-o filosofie 
de caracter eidetic: există o contagiune dialectică de la integrat la 
integrant. 

Această argumentație principială în favoarea unei filosofii 
deschise, care izvorăște dintr-o înțelepciune simplă şi practică, 
este dublată de o dovadă de fapt: opera filosofică a lui Gonseth 
realizată în stilul cercetării. Primelor principii li se substituie idei 
prealabile dominante însoţite de contexte care să permită 
punerea lor la probă; purei discursivităţi logico-metafizice 
autoasertive îi ia locul un organism discursiv deschis, capabil să-şi 
încorporeze noi surse informaţionale şi în general să se 
remodeleze sub constrângerile experienţei. Toată această operă 
creează cadrul metodologic în care opţiunea deschiderii la 

experienţă îşi găsește nu numai locul și justificarea, dar înseși 
| mijloacele trecerii de la intenție la execuție; organizează 
| rezultatele deschiderii efective la experiența mixtă a cercetării 
din cele mai variate domenii; este ea însăși condusă ca o 
cercetare şi produce prin propria ei desfășurare o experienţă. Și 
| tocmai această din urmă experiență trebuie primită, reefectuată 
| şi continuată de cititorul interesat, pentru ca noul stil şi noua 
| conştiinţă să nu rămână... pios deziderat ori literă moartă. Însuşi 
discursul gonsethian se propune ca ghid de urmat și exemplu de 
imitat. La fiecare pas mai important autorul străpunge „carcasa 
lingvistică“ folosindu-se de înseși virtuțile limbajului de a trimite, 
în și prin el, odată cu el, dincolo de trama lui autoreferenţială, 
| pentru a evoca, sugera și schița realități obiective şi structuri de 
subiectivitate la a căror constituire participă ca mediu universal 
de proiecţie, figurație, reprezentare și punere în relaţie, dar care 
nu se reduc la aspectul lor discursiv. 

Nici expunere a unei doctrine gata făcute, nici reconstrucție 
pur conceptuală (eventual formalizată) într-un sistem perfect 
autonom, care să-și fi interiorizat complet și definitiv substanța 
„informaţională, instanța de legitimitate, mijloacele de justificare 
Şi de imunizare împotriva oricărei critici venite din afară — 
lucrările lui Gonseth se constituie (în) și produc experienţe sui 
generis din care decurg firesc, pe măsură ce se desfăşoară, 
“anumite concluzii metodologice şi filosofice. Ele nu debutează 
| abrupt ori tăios, printr-o dură violentare a simțului comun, prin 
| severe suspendări ale judecății naturale, ale atitudinii „naive“ 
| față de lume și față de noi. Dimpotrivă, fac din acestea o bază de 

plecare provizorie dar nu mai puţin inalienabilă, ştiind că 
experienţa în curs de efectuare prin intermediul expunerii însăşi 
o va corecta, reinterpreta și revizui, fără a fi însă necesar şi fără a 
putea s-o destituie pur și simplu din rolul și din funcția în care se 
dovedeşte practic asigurată. ia contextul intenției programatice 
de a genera o atare experiență metodologică și filosofică ne apar 
și mai bine motivate forma dialogală — explicită (ca în 
Matematicile și realitatea) sau implicită (unde preopinentul 
inventat de Gonseth este cel mai adesea cititorul presupus a 
ezita, a-i fi greu să-l urmeze, a trebui ajutat să se debaraseze de o 
prejudecată, să învingă un obstacol lăuntric, să înveţe dezvăţul...) 
—, fabulele didactice și euristice, parabolele; înaintările concertate 
ale investigaţiei pe fronturi lipsite de o legătură directă şi 
revenirile asupra a ceea ce fusese doar provizoriu acceptat; 

desele apeluri la lecţia care poate fi desprinsă din cele mai 
aparent umile și insignifiante situaţii practice de viață, dar care 
nu par astfel decât în virtutea unei relaţii de familiaritate care le 
ocultează înțelesul mai adânc paradigmatic. 
Analogia cu „situaţia didactică“ este izbitoare. Gonseth a și 
învederat-o în consideraţiile sale generale privind „problema 
limbajului şi filosofia deschisă“ (29). Autorul care are ceva nou 
de spus unor cititori eventuali a căror atenţie i-ar plăcea s-o 
rețină și cititorul dornic să-i pătrundă intenţiile cu cea mai mare 
autenticitate sunt prinși într-o relație asemănătoare cu aceea 
dintre profesor şi elev. Orizontul în care se mişcă gândurile 
autorului-filosof nu se reduce la orizontul simțului comun. Nici 
limbajul prin care izbutește să sesizeze și să formuleze pentru 
sine ceea ce consideră că are de spus, o viziune proprie, un 
univers al său, nu se identifică cu limba curentă, de uz comun. 
Întreg discursul se organizează și se reorganizează pentru a 
răspunde nevoilor autorului. Va întâlni el la cititorii săi o 
constelație mentală analoagă, un limbaj echivalent, o perspectivă 
de aplicaţie asemănătoare? Autorul care a luat cunoştinţă de 
situația lui didactică înţelege că noutatea vederilor sale şi 
noutatea modului în care vorbește despre ele nu sunt în genere 
imediat transmisibile. Cum va învinge distanța? Și aici Gonseth 
preferă aventurării într-o hermeneutică speculativă o soluţie 
„practică“ şi practicabilă. Autorul, spune el, trebuie să se 
replieze, fără a se renega, pe o poziție accesibilă cititorilor săi, Şi 
care nu este decât o schiță a poziţiei sale. El se va folosi 
deocamdată de cuvintele „cheie“ din vocabularul său într-un sens 
redus, apropiat pe cât posibil de simţul comun; le va angaja apoi 
într-o activitate simplificată la care toți îşi vor putea cel puţin 
imagina că iau parte. Mai este încă drum lung de străbătut până 
să ajungă la propria lui poziţie pe care vrea s-o comunice. 
Cititorul, la rându-i, prin simplul fapt că acceptă acest rol, trebuie 
să știe că participă la o situaţie euristică informativă (şi 
formativă), că e solicitat şi el să se replieze pe poziția inițială a 
autorului şi să-l urmeze în peregrinările acestuia. Date fiind 
instabilitatea și variabilitatea sensurilor cuvintelor şi ale formelor 
verbale, a începe expunerea devine un act îndrăzneț și a continua 
o acțiune problematică. Dacă cel care trebuie să înceapă găseşte 
că este potrivit să dea unele explicații preliminare, acestea nu cer 
şi ele noi explicaţii, iar noile explicaţii altele, la nesfârşit? Pe de 
altă parte, renunțarea la orice explicaţie prealabilă nu comportă 


TORN ati 


DESCHIDEREA LA EXPERIENȚĂ 109 


| riscul unei neînţelegeri virtual ireparabile? Dacă vrei să 
| îndepărtezi dinainte orice risc de a fi prost interpretat, nu vei 
începe niciodată, Acest „paradox al începutului“ (din perspectiva 
necesitară a logico-metafizicului) îl ține pe loc doar pe acela care 
| consideră că o explicație nu poate fi eficace decât dacă părțile 
sunt dinainte de acord asupra uzajului explicativ al limbajului, și 
în special asupra sensurilor tuturor cuvintelor de care se va servi. 
Dar chiar și în acest caz continuarea rămâne o problemă, căci 
de-a lungul expunerii euristice cuvintele își pot modifica 
înțelesurile. Şi cum să ne asigurăm că sensul lor variază la fel de 
ambele părți? În realitate nu așteptăm ca sensul cuvintelor să se 
fi stabilizat definitiv pentru a ne putea folosi de ele în mod 
| eficace. Lecţia practică a paradoxului: „trebuie să începem cum 
| putem, cu mijloacele de care dispunem, chiar dacă ele nu sunt 
perfecte“ (29, p. 101). Adevărata problemă este cum explicația 
ne poate conduce dè la imprecis la mai precis, de la incomplet la 
mai complet, de la sumar la mai exact specificat, de la elementar 
la evoluat. Cheia soluţiei nu trebuie căutată într-o procedură 
generalizată a definiției explicite, după perceptul: „defineşte-ţi 
termenii dacă vrei să vorbeşti cu mine“. Prevenit, cum ar spune 
W. van O. Quine (cu vederile căruia idoneismul prezintă — în 
afara oricăror influenţe directe într-un sens sau altul — 
semnificative puncte comune), asupra „rezonanţei periculos de 
liniștitoare“ a cuvântului „definiţie“, Gonseth nu contestă 
utilitatea şi validitatea unor definiţii de felul acelora pe care le dă 
matematicianul. Dar ele nu pot fi enunțate în mod valabil decât 
în cadrul unor discursuri special construite și într-un orizont 
abstract instituit în prealabil. Cu totul altul este cazul expozeului 
filosofului. Cheia ţine atunci de o justă interpretare a situaţiei 
didactice proprie celui care expune şi a situaţiei formativ- 
curistice a celui pentru care expune. 

Din acest punct de vedere putem spune că metodologia şi 
filosofia deschise induc în cititorul care a consimțit întreg rolului 
său însuși orizontul justei interpretări. Este aici înscrisă în filigran 
o întreagă pedagogie a lecturii angajate care nu se opreşte la 
„Piciorul literei“ (au pied de Ja lettre), urmează discursul în 
multitudinea ramificaţiilor și evoluţiilor sale orientate, vine în 
întâmpinarea elanurilor lui de transcendere a autoreferen- 
țialităţii, îi umple golurile, îi efectuează sugestiile şi chemările 
pentru a-l reconverti în experiență metodologică și filosofică. 
Odată integrată intim, această experiență continuă să lucreze în 

cititor, să-l incite și îmbogăţească. Poţi atunci „să înveţi noutatea 
ca şi cum S-ar ivi din tine“ (C. Noica): lectura trece în act de 
cultură. Cu atât mai mult cu cât autorul nu forțează asentimentul 
prin mijloacele unei retorici persuasive fascinante, care mizează 
totul pe iuțeala prestidigitatorului şi pe nebăgarea de seamă a 
spectatorului. Gonseth își aminteşte de lungile conversații cu 
Bachelard prilejuite de Colocviul de la Amersfoort (1938). 
Pădurile din preajma clădirilor Institutului de filosofie ofereau 
un cadru ideal peripatetizării. Între vederile celor doi filosofi 
existau largi posibilități de acord. Dar Bachelard era astfel făcut 
că nimic nu-i putea ştirbi originalitatea. Într-o zi i-a declarat: 
„vous m'aidez à être mieux moi-même“. Este ceea ce, dialogând 
cu scrierile sale ele însele de structură dialogică, i-ar putea 
declara mental lui Gonseth orice cititor inteligent şi... original. 
Scrierile lui Gonseth nu se prezintă, de regulă, sub forma 
unor eseuri incitante care s-ar impune sau ar ține în și prin ele 
însele, în care să nu mai poți distinge „intrările“ şi „ieșirile“, care 
să-şi ascundă şi consume ideile după un scenariu discret, 
imprevizibil, de o coerență anume ferită primei vederi. Nu sunt 
nici simplă argumentaţie exterioară a unor teze dinainte 
acceptate. Nici nu ne dau, abrupt şi enigmatic, cu fulguraţia care 
excită și paralizează, induce venerație și teroare, restul de 
neclintit al unei combustii ireversibile, licoarea unei distilări 
îndelungi și secrete, rezultate hieratice din care s-au retras 
procesul viu al elaborării, drumul, „metoda“. Ceva de felul 
Tractatus-ului lui Wittgenstein despre care s-a putut spune că 
rămâne şi azi una din lucrările cele mai puțin autoexplicative, O 
enigmă care se pretează la foarte multe interpretări diferite. 
Într-o scrisoare adresată lui Ficker, filosoful vienez îi atrăgea 
atenţia asupra intenţiei etice a cărții. „Voiam să inserez în prefață 
o frază care lipseşte acum, dar pe care o voi reproduce aici 
pentru dumneata, în speranța că îţi va da poate cheia lucrării. 
Voiam să scriu că lucrarea mea cuprinde două părți: cea care este 
prezentată, plus tot ceea ce nu am scris. Importantă este tocmai 
cea de-a doua. Cartea mea trasează limitele sferei eticii oarecum 
din interior, și sunt convins că acesta este singurul mod riguros 
de a le trasa“ (cf. 4). Indicaţia de mare importanţă pentru | 
exepeţii și hermeneuţii Tractatus-ului. Dar cât de insuficientă 
rămâne „cheia“ privind structura de adâncime sau intenția 
comunicativă! Într-un sens orice text se inserează sau poate fi | 

inserat în universul celorlalte texte în țesătura, la intersecția 

cărora se instituie, își face loc. Anturat de „rumoarea“ textelor 
| din apele cărora se ivește ca o insulă, orice text este totodată 
| anturat de „tăcerea“ pe care a străpuns-o, de tăcerea pe care o 
| presupune, o pune prin însăși punerea lui, ca o tăcere in actu și 
totodată o pro-pune. Tăcere anonimă și mai ales tăcere corelată 
acelui text anume. 

Parţial această dialectică subtilă a fost sesizată și fixată de 
însuși Gonseth în formula „informulatului care informează 
formulatul“. Dar autorul ei n-ar fi putut scrie despre nici una din 
scrierile lui fundamentale că partea lor nescrisă e cea mai 
importantă. Ele nu ne depun, precipitat și deconcertant, într-un 
peisaj insolit, ameţitor, înconjurat de Inexprimabil. Nu sunt ca 
niște schele de care, odată turnul ridicat, ne putem debarasa. Ne 
conduc, dimpotrivă, pas cu pas, cu blândeţe și fermitate, pentru a 
ne învăţa mersul însuşi. Nu unul care să ne înfunde în inextricabil 
sau să ne reveleze, în sfârşit, Adevărul, nici unul care să treacă în 
virtuozitatea dansului autarhic, autogen. Un mers care să ne 
poată orienta, ă notre taile, în lumea existenței și experienţei 
_ noastre, în universul nostru de valori, de cultură și civilizaţie. 
„Să spunem, pozitiv acum, că lucrările lui Gonseth ne apar ca 
niște organisme discursive deschise unei experienţe în evoluţie şi 
producătoare de experiență (metodologică şi filosofică); 
Organisme discursive totodată didactice şi formativ-euristice în 
care maestrul și discipolul, autorul şi cititorul coexistă, își 
schimbă permanent rolurile, fiecare interiorizează relația cu 
„celălalt“ devenit astfel „altul lui însuşi“. Deşi maestrul a făcut și 
| refăcut pentru sine de mai multe ori experiența şi drumul în care 
| urmează să-şi inițieze elevul, el nu are aerul de exterioritate al 
dinainte și a toate știutorului. Se angajează „naiv“-bucuros, 
| 
| 
| 


| 
| 
| 

învață și el angajându-şi și învățându-și elevul, odată cu elevul şi 
chiar de la elevul dinafara şi dinlăuntrul lui. De aici vine 
prospețimea comunicativă a scrisului gonsethian. De aici şi 
insatisfacția în fața liniarității monolitice a discursului explicativ, 
pe fondul neîncrederii în capacitatea magică a Verbului de a-și 
crea obiectul, de a-și hotărî, în deplină autonomie, normele 
propriei sale validități. „Am visat adesea o lucrare al cărei text, 
pe pagina din stânga, ar fi însoțit de un comentariu perpetuu pe 
pagina din dreapta. Ai uneori sentimentul că discursul explicativ 
este oarecum ținut captiv în liniaritatea lui. Comentariul 
perpetuu i-ar oferi o dimensiune suplimentară. Acesta este și 
rolul unei anumite practici a notei infrapaginale“ (1, p. 426, notă 

infrapaginală!) Dar comentariul perpetuu nu poate feri de 
închiderea asupră-şi a discursului - căci și el aparţine 
discursivităţii — decât dacă regăseşte, mizează (pe) şi pune în 
valoare esenţiala şi inepuizabila deschidere (la experienţa 
exterioară şi la experienţa intimă) a acestui mediu universal de 
figuraţie și reprezentare, de constituire şi dezvăluire care este 
limba. Câtă spunere cheltuieşte Gonseth pentru a spune şi 
respune că niciodată simpla spunere nu-şi este sieși suficientă! 
Toată această spunere la puterea a doua nu îşi poate realiza 
intenția și funcția dacă nu sensibilizează cititorul, experiențial, la 
misterul şi miracolul deschiderii în şi prin limbaj. 

Să luăm bine aminte, pentru a nu rata lectura adecvată şi mai 
ales lectura îmbogăţitoare: nu atât discursul logic organizat și 
autoconsistent (destinat, pentru eternitate, cititorului rațional 
ideal dintotdeauna și de pretutindeni!) constituie ideea regulativă 
sub care ar trebui așezate expunerile gonsethiene, cât organismul 
discursiv de caracter dialectic. „Acest organism este producător 
de semnificaţii ca răspuns la situaţiile în care este inserat. 
Regulile acestei produceri nu ţin doar de limbaj, de un limbaj 
care ar putea rămâne ceea ce este independent de ceea ce sunt 
câmpurile lui de aplicație. Semnificaţia-răspuns la cutare sau 
cutare situaţie nu se precizează [...], pentru cel care o dă și pentru 
cel care o primește, decât printr-o angajare care emerge din 
discursiv, şi a cărei integralitate nu este reductibilă la proiecția sa 
în discursiv“ (46, p. 93-94). Aşa se face că dinlăuntrul fiecărei 
expuneri Gonseth îl invită pe ascultător sau cititor să facă 
împreună cu el o experiență care, desigur, n-ar putea fi condusă 
fără ajutorul limbajului, dar ale cărei elemente nu sunt inerente 
limbajului (vezi, în antologie, Problema timpului, cap. 1, $ 8). 
Spiritul ascultătorului sau cititorului trebuie să fie capabil - 
textele gonsethiene excelează în arta de a trezi și întreţine 
această facultate — să ia cunoştinţă nu numai de cuvinte, dar şi de 
ce pot ele aminti, evoca, sugera. Înaintarea împreună cu autorul 
expunerii conduce la judecăţi și concluzii metodologico-filosofice 
care şi ele au nevoie de cuvinte pentru a fi exprimate. Dar 
cuvintele nu vor fi decât urmele acestora. Judecăţile și concluziile 
trebuie să pună în relație, cu adevărat, nu cuvintele ci lucrurile 
ale căror „aparenţe discursive“ sunt. Altfel nu se poate spune că 
experiența urmărită a reuşit, Ar fi totuși eronat să se creadă că 
discursul propriu strategiei de angajare (a autorului şi a 
cititorului deopotrivă) ar fi simplu supraadăugat unor 

semnificaţii exterioare care, în lipsa lui, ar rămâne ceea ce sunt. 
„Participarea lui la ceea ce enunţă este o participare activă, 
organic operantă. O strategie discursivă care, preocupată de 
propria ei epurare, s-ar «debranșa» din prizele sale de informație 
orientate spre exterior, adică spre orizonturile de realitate ale 
semnificaţiilor ei exterioare, s-ar lipsi de motivațiile sale și s-ar 
expune riscului de a se prăbuși în facticitate, în insignifianță. De 
aceea strategia unui discurs nu este niciodată conținută integral 
în acel discurs. Acesta nu-și secretă ideile directoare independent 
de orice constrângere exterioară. Angajarea lui în «semnificaţiile 
sale exterioare» se exprimă și printr-o angajare a scopurilor sale, 
adică a întocmirii sale strategice și retorice, în scopuri pe care, 
pentru a simplifica, le-aş zice tot exterioare. Să remarcăm însă că 
această angajare a discursului poate exercita o retroacţiune 
puternică și chiar hotărâtoare asupra scopurilor sale şi asupra 
organizării activităților puse în serviciul.lor. Şi tocmai pe aceasta 
se bazează, de altfel, incomparabila signifianță a discursului“ 
(47, p. 15). Aşadar „cuvintele“ şi „lucrurile“ ajung la o 
corespondență dinamic echilibrată printr-o interacţiune 
complexă la care cititorul textului gonsethian trebuie să participe 


ctiv. Ratează altfel experiența metodologică și filosofică pusă în 
enă de către autor. 


$ 


„Il west pas toujours facile de produire l'hypnose, mais il est 
tres facile de procurer le sommeil“, observă Paul Claudel 
(34, p. 17). Cititorul bine acordat prospețimii și fervoarei 
comunicative a scrierilor lui Gonseth, dacă nu va fi hipnotizant, 
nici pradă somnului nu va cădea. Dar bineacordarea va întâlni un 
prim obstacol de învins în ceea ce același Claudel considera a fi o 
particularitate frapantă a temperamentului francez: le besoin de 
la nécessité (34, p. 19). Francezul ar avea oroare de hazard, 
accidental, neprevăzut. Tot ce nu e necesar, plăcerea mai cu 
seamă, i-ar provoca o inchietudine profundă, o adevărată 
anxietate a conştiinţei. Ar fi înclinat să rezume o întreagă situaţie 
printr-o frază sentențioasă. Gonseth nu resimte această „nevoie a 
necesităţii“. El simpatizează, prin temperament, cu destășurările 
largi, cu actualmente imprevizibilul, cu schematicul şi 
schematizantul, cu aproximativul și revizuibilul; cu dialecticul și 
curisticul opuse necesitarului; cu înrădăcinarea în indiscernabil, 

în bunul simț sănătos și luminat, în situaţii principial provizorii 

dar practic asigurate și cărora deocamdată nu li se poate substitui 

nimic mai puţin nesigur. Consimţind să nu abuzăm, în stilul 
frazelor sentenţioase şi emfatice, de limbajul temperamentului și 
spiritului naţional, ne putem întreba: ce datorează Gonseth în 
mod tipic apartenenţei la comunitatea helvetică? Și ce îl 
depărtează, acum idiomatic, de tipul acestei apartenenţe? 
Răspunsul depinde, evident, de reprezentarea „structurii de 
adâncime“ a tipic-helveticului. Nici răspunsul, nici reprezentarea 
nu pretind aici a fi decât eboșe, aproximări schematice și 
revizuibile, simple sugestii. 

Să începem cu neîncrederea în puterea verbului de a ne 
garanta „adevărul total“. Referindu-se la consecințele în plan 
literar ale situaţiei lingvistice din Elveţia, A. Berchtold nota: 
„Poporul elveţian nu este un popor al marilor oratori. 
Neîncrederea faţă de cuvinte, semnalată la Ceresole, o vom găsi 
de asemenea la Pestalozzi. O oarecare timiditate domneşte în 
domeniul expresiei verbale. [...] S-a remarcat caracterul tern, 
greoi al stilului unor autori din Elveţia franceză“ (35, p. 67-68). 
Constatarea convine, mutatis-mutandis, şi „literaturii“ 
gonsethiene. Reversul pozitiv al acestei neîncrederi... este, în 
cazul lui Gonseth, sobrietatea, discursul adecvat „conținutului“ și 
„cadrului metodologic“, salutara şi salubra absenţă a acelei 
străluciri literare de prost gust care de atâtea ori nu face decât să 
mascheze absenţa ideilor și a energiei moral-intelectuale 
necesară asumării lor cu titlul de convingeri demne de apărat. De 
apărat nu oricum, nu prin acrobație verbală dindărătul căreia 
pândeşte ochiul complice și doritor de aplauze al „scamatorului“, 
ci prin mijloace accesibile, în principiu, unei largi comunități de 
spirite rezonabile, instruite, avertizate și deschise la experiențele 
cele mai exigente ale vremii lor. I-au displăcut lui Gonseth 
proclamaţiile zgomotoase, grandilocvente, încărcate de profeții ŞI 
promisiuni himerice, dar mai cu seamă de infatuare narcisică şi 
autosatisfacție. Contrastul helveticului său stil tern, greoi — dacă 
aşa ar fi — cu situaţia din Franța (o Franţă, s-o mai spunem?, care 
nu a dus lipsă de mari oratori!) ultimelor decenii — aşa cum 0 
descrie ironic Jacques Bouveresse — este frapant. Aici filosofia ar 
fi înainte de toate „o disciplină literară, unde calitatea „scriiturii“ 
poate face aproape indiferente atât conţinutul cât şi 
argumentaţia“ (44, p. 43). Jocurile pur verbale tind să devină 
paradigma exerciţiului filosofic corupt de frivolitate şi diletantism 
în numele libertăţii intelectuale și al imaginaţiei creatoare. Şi iată 
că le besoin de la nécessité nu-i împiedică pe mulţi dintre 

filosofii francezi de azi (consacraţi ca vedete de mass media) să 
gândească și să scrie în disprețul celor mai elementare reguli ale 
argumentației şi discuţiei critice. Cităm din acelaşi Bouveresse: 
„A fi obligat să cedezi «forţei» unei argumentaţii logice sau, mai 
general, să te înclini în fața rațiunilor obiective de vreun fel 
reprezintă... pentru o anumită avangardă filosofică tipic franceză 
prototipul constrângerii inadmisibile. În schimb, a abandona 
orice fel de rezistenţă în fața unui discurs pur retoric, a ceda 
«seducţiei» irezistibile a unei vedete consacrate, a te supune unui 
curent de opinie sau unei mode filosofice și a adopta zelos orice 
idee reputată nouă par a fi moduri tipic moderne de a-ți exercita 
libertatea intelectuală“ (44, p. 105-106). I-a fost dat 
„afilosofului“ elveţian să readucă şi să mențină reflecția 
metodologico-filosofică în elementul seriozității şi al exigenţei 
angajării constructive. Ne întrebăm dacă va ști, vreun 
„postmodernism“ filosofic francez, să-i recunoască idoneismului 
întreaga demnitate intelectuală şi morală şi va putea să-l reînvie — 
pe linia noului stil și al noii conştiinţe — ca antidot împotriva 
acum stăpânitoarei pasiuni pentru deconstrucție, disoluție, 
proliferare. Să-l asimileze — cum spusese Țvetaeva despre 
cititorul lui Pasternak — „ca un vaccin care ne-a modificat 
sângele“. 

Nu e de mirare, pe de altă parte, că tot Elveţia, atât de bogată 
în înfruntări şi probleme de limbă, a dezvoltat o mare 
sensibilitate lingvistică, a dat o pleiadă de filologi şi lingviști de 
mare clasă (între care F. de Saussure). Și la Gonseth 
„neîncrederea faţă de cuvinte“ e însoțită de o remarcabilă 
sensibilitate lingvistică. A elaborat studii special dedicate 
problemelor de metodologia şi filosofia limbajului în care 
sesizăm nu doar o simplă „aplicație“ a metodologiei şi filosofiei 
deschise dar şi o experiență indispensabilă conceperii şi 
formulării acestora din urmă, moment al unei vaste strategii de 
autofundare. Accentuarea aspectului fenomenologic al 
problematicii lingvistice este şi ea corelată articulării explicite a 
fenomenologiei deschise totodată inspiratoare şi beneticiară. 
Primele 150 de pagini din Le probleme du temps (antologia 
noastră a reţinut din ele doar capitolul I) sunt consacrate unor 
foarte minuţioase și aplicate analize (epistemologic-metodologic- 
ontologic)-lingvistice: timpul la nivelul substantivului şi 
adjectivului, al „puterii discursive“ (sintaxa și gramatica limbii 
comune considerate a purta latent o Weltanschauung difuză şi 

chiar a o organiza până la un punct) faţă de care manifestase o 
mefiență precoce. Obsedat de „Problema Dicţionarului“, de 
„misterul“ eficacităţii actelor și jocurilor de limbaj, de felul în 
care cuvintele şi expresiile, turnurile verbale se încarcă de 
semnificaţii prin inserțiuni contextual-situaționale indefinit 
modulatorii, Gonseth supune constant atenţiei investigatoare 
problema constituirii şi evoluţiei „aspectului enunţiator“ al 
diverselor angajări umane, specializat cognitive cu precădere 
(sau reţinute precumpănitor din punctul de vedere al aportului 
lor cognitiv). Dar niciodată pentru el, cum am mai remarcat, 
acest aspect nu poate resorbi pe deplin, și într-o intenție originar- 
instituitoare sau originar-fondatoare, ansamblul angajării cu 
orizonturile ei de intervenţie şi de realitate. 

Întâlneşte astfel şi Gonseth, în climatul „afilosofic“ (şi 
antifilosofant) al propriilor sale cercetări ceea ce H. G. Gadamer 
numeşte condiţia sau dimensiunea de ordinul rostirii — 
Sprachlichkeit -— proprie oricărei experiențe umane: experienţa 
comportă o dicibilitate de principiu, ea poate şi cere să fie rostită 
întru împlinirea de sine. În același timp împărtășește și Gonseth, 
din perspectiva idoneismului său, teza caracterului derivat al 
semnificaţiilor lingvistice, adoptată de o întreagă tradiție a 
hermeneuticii și fenomenologiei germane. La Heidegger (Sein 
und Zeit) ordinea enunțurilor nu poate revendica autonomia, ea 
trimite la structuri existenţiale constitutive Dasein-ului. O 
filosofie hermeneutică, la Gadamer, trebuie să înceapă cu ceea ce 
precede și poartă discursul. Dacă ne-am propune să urmărim mai 
îndeaproape eventualele consonanțe și disonanţe între idoneism 
și alte școli sau tradiţii filosofice care dezvoltă temele experienţei 
şi discursivităţii, am fi conduşi la „compararea“ — dacă şi cât este 
posibilă — a unor climate de gândire, a unor opţiuni și idei 
dominante prealabile, în cele din urmă a rezolvării date 
„Problemei Începutului“. În soluţia gonsethiană (strategia 
autofundării) nu mai este loc pentru anterioritatea sau 
posterioritatea in sine a cutărui sau cutărui element întemeietor, 
respectiv întemeiat. Anterioritatea şi posterioritatea sunt relative 
la cadrul unei sistematici (şi unei metode) a cunoaşterii care nu 
are în el nimic definitiv. Ierarhia relativă a oricărei sistematici 
presupune şi se sprijină pe coprezența activă și interactiv- 
fondatoare a tuturor aspectelor angajate în construcția și 
validarea cunoașterii noastre de lume și de noi înşine. Aceasta 
este rațiunea mai profundă a refuzului lui Gonseth de a căuta 

temeiul ultim în sens metafizic și de a-i conferi expresia verbală şi 
conceptuală definitivă; rațiunea mai profundă a „antilogola- 
triei“ sale, 

întrevedem şi aici reflexul unei „matrici“ helvetice. De la 
Paracelsus, s-a spus, cei mai buni dintre gânditorii elvețieni 
vădesc un acut simţ al trezirii vieții, al primelor gângăveli ale 
fiinţei, al germinaţiei lente, al misterului sufletului omenesc, pe 
care nu ajung să-l exprime conceptelor intelectului. „Ei sunt de 
acord să ne reamintească vanitatea intelectualismului și 
necesitatea unei gândiri nutrite din surse mai profunde. 
«Herzdenken», scrie psihologul C. G. Jung“ (35, p. 66). Acestei 
familii de spirite îi aparţine și Gonseth. Repudierea „viscerală“ a 
necesitarului, a logico-metafizicului se va fi înrădăcinat și aici. 
Dacă în cadrul dialecticii ontologice a principiilor filosofiei 
chineze de structură arhaică Yang-Yin asociem primului termen 
„omul spiritului“ şi celui de-al doilea „omul pământului“, am 
spune că omul Gonseth și opera lui — a căror indisociabilă unitate 
a fost adeseori subliniată — le efectuează sinteza sub semnul 
predominanţei lui Yin. Spiritul chtonian îl ţine aproape de 
marea sursă nutritoare şi germinativă, îi comunică nevoia intimă 
„și vitală de contact cu „Celălalt“, simplitatea, căldura rădăcinii 
anonime“ a simțului comun, modestia, instinctul echilibrului, 


" prudența și moderaţia, statornicia validată prin repetate puneri la 


" încercare... Nu îl atrag, pe acest terrien greu de amăgit, 
metafizicile „aeriene“, delirul filosofant. Nu are simţul gratuităţii, 
nu este stăpânit de un daimon al speculaţiei ultime şi complet 
„dezinteresate“, nici de unul al tragicului profund, al disperării, 

| nonsensului și insignifianței, al absurdului. După el, omul poate 

| şi trebuie să conteze pe mărturia pe care şi-o aduce sieşi, pe 
| 

| 

| 

rațiunea şi experiența lui. O rațiune și O experiență 
autocorectoare în devenire, care se pot dispensa, printr-o virilă și 
| înțeleaptă „resemnare“, de iluzorii majorări (magnificări) 
metafizice. Cunoașterea finală a Omului — de câte ori n-a spus-o? 
| — este infinit mai valoroasă decât masca statică şi convenţională a 
Raţiunii. Gonseth pune puţin preț pe aspectele strict personale 
ale meditaţiei solitare, tocmai în voinţa de a aduce filosofarea la 
stilul cercetării în exercițiu, de a O subordona unei instanțe 
colective mai tari decât tăria noastră de inşi izolaţi. Este mai 
puţin sensibil la imaginaţia speculativă cu veleități realizante, 
investită mai curând „estetic“ decât „alethic“; la ceea ce în 
filosofie ține de o creație sui generis, rebelă la norme și valori 

comunitare, la exigenţele „cercetării obiective“, care o apropie 
de artă şi face din filosof, cum ar spune Blaga, un „autor de 
Lume“. Ne ispiteşte, iarăși, o trimitere la „elveţianitate“: 
presiunile într-un fel omogenizante, egalizatoare pe care le 
exercită comunitatea helvetică asupra membrilor ei pe toate 
căile: de la „pattern“-urile culturale transmise și interiorizate prin 
educaţie la admonestarea consimţită a oricărei abateri 
ostentative de la „normă“. Unii au văzut în acest refuz al 
gratuității egotiste, în cenzurarea extravaganței şi excentricității o 
„explicaţie“ a faptului că Elveţia nu excelează în mari poeţi, 
muzicieni, metafizicieni... Ne întrebăm cum i-ar fi apărut lui 
Gonseth anarhismul sau „dadaismul epistemologic“ al lui 
Feyerabend? Și cum ar fi reacționat colegii săi elveţieni dacă 
însuşi Gonseth s-ar fi pretat la o atare scandaloasă extravaganță? 

Să nu uităm însă cealaltă față a Elveţiei — trăsătură de unire 
între civilizațiile europene (Helvetia mediatrix) —, dispoziţia 
ospitalieră, spiritul tolerant, capacitatea de asimilare. Câte spirite 
independente nu au beneficiat de „tihna burgheză“ şi „suficiența 
pașnică“ a acestei „ţări fictive“, cum i-a zis Borges? Câtor mişcări 
de avangardă nu le-a fost măcar gazdă? Chiar şi dadaismului, 
poate cea mai agresiv-negatoare și zgomotos-novatoare din 
secolul nostru, dadaismului cu care mai cochetează acum 
Feyerabend în Against Method, poate şi în cursurile de istoria şi 
filosofia ştiinţelor ținute la Universitatea din California dar și la 
Institutul de tehnologie din Zürich — oraşul care este și locul de 
naștere al mișcării Dada. 

Este fața unei Elveţii animată de voinţa — explicit şi 
emblematic asumată de Noua Societate helvetică (1914) — unei 
restructurări a vechilor mentalități tradiționaliste înguste, închise, 
locale. În colocviile internaţionale organizate de Gonseth, în 
provocările sale la dialog, în fondarea şi conducerea efectivă a 
revistei „Dialectica“... vedem şi expresia acestei voințe de 
reînnoire: un antidot împotriva inerției paralizante, a 
neutralismului leneș, a practicismului mercantil lipsit de orizont. 
Răzbate, în „legea dialogului“, ca de altfel în tot ce a întreprins şi 
scris, încrederea robustă (telurică!) în posibilitatea de a depăși 
închistarea, tipic helvetica singurătate morală şi dificultate a 
comunicării autentice, în profunzime, dincolo de socialitatea 
codificată în comportamentele ritualizate superficial 
comunicative ale omului politicos și civilizat. Simţul chtonian al 
omenescului îl păzește de surdele incomprehensiuni ale celui 

zidit în propriul ego din care face norma și măsura Omului. Dar 
acelaşi simţ îl fereşte de adeziunile precipitate la modele 
dislocante şi agresive de care nu a dus defel lipsă acest secol, de 
condamnarea abstract moralizatoare a rătăcirilor umanităţii de 
până la el ori de proclamarea operei proprii drept Adevărul 
însuşi, Revelația tablelor Legii. „Legea dialogului“ vine parcă să 
dezmintă proverbul autentic elvețian (autentificat ca atare de 
însuși elveţianul C. G. Jung — vezi 32, p. 29) de care se prelevase 
contele Keyserling pentru a diagnostica o lipsă de simț moral: 
„Unul priveşte, altul prețuiește, al treilea disprețuiește, şi ce-i cu 
asta!“ Dacă nu se situează au dessus de la mêlée, dacă nu adoptă 
faimoasa „neutralitate elvețiană“ când pe rând lăudată și 
disprețuită, Gonseth nici nu caută încăierarea, învălmășeala, 
disputa... cu scopul de a obţine, nu contează cum, o victorie 
personală care să facă din el o „vedetă“. Impunându-și ca normă 
să nu-și augumenteze fictiv puterile raţiunii şi experienţei proprii 
- prin apelul, de pildă, la o formă sau alta a principiului de 

autoritate —, și să se deschidă experienţei și rațiunii celorlalți, 

Gonseth consimțea, în secret, să servească promovării şi 

îmbogăţirii unor valori colective, colectiv instituite, probate şi 

controlate. În particular valorilor, esenţial deschise, de justețe, 


eficacitate și adevăr. Valori care răspundeau capacităţii şi voinței 


filosofului de onestitate intelectuală și morală. Dezacordul, 
contradicţia celor prinși în „învălmășeală“, care împiedicau 
accesul la valorile colective şi înaintarea concertată în orizontul 
lor de obligaţii, permisivități și interdicții, erau pentru idoneist 
indicii şi semne ale unor rațiuni mai profunde pe care rațiunea de 
primă angajare le putea ignora: opţiuni implicite, presupoziții 
tacite, doctrine prealabile despre adevărurile elementare, într-un 
cuvânt referențiale discordante. Pentru a le explicita şi a le 
supune dezbaterii critice (care este contextul lor de punere la 
probă, instanța de legitimitate, ce le garantează împotriva 
arbitrarului...?), Gonseth trebuia mai curând să se situeze au 
dessous de la mel6e. Dar nici în meditaţia cea mai solitară — 
continuare interiorizată a dialogului — nu părăsea climatul 
acestor valori comunitare — și el interiorizat —, dialectica lor de 
libertăţi și constrângeri deopotrivă regulatoare şi constituante. 
Cum îi plăcea s-o repete: efortul de universalitate concretă 
trebuie să rămână inevitabilul cuvânt de ordine al oricărei 


meditații. 

Pentru a nu ne opri însă la particularitatea abstractă 
(confirmată sau contrazisă în diverse grade) a „tipic- 
helveticului“, trebuie să urcăm la universalitatea concretă a 
singularului Gonseth. Tot ceea ce precede a fost conceput în 
vederea acestui urcuș. Ca de altfel şi textele antologate care 
urmează. Datele care ne-ar putea ajuta să venim încă mai 
aproape de filosof ca singularitate riscă pitorescul facil şi 
insignifiant dacă le sustragem luminii, inducțiunii semnificante a 
„itinerarului“ deja parcurs. Mai aproape de filosof ca persoană 
sau ca persona, ca să folosim distincția lui M. Krieger 
(37, p. 77-114)? Teoreticianul american se referea la criticul 
literar. S-o transpunem în planul care ne interesează. Am 
înţelege atunci, prin persona filosofului, personalitatea publică 
pe care şi-o asumă acesta, super-ego-ul său teoretic și cenzorial, 
loialitatea și consecvența cu care își susține „sistemul“. Persoana, 
mai apropiată de eul subiectiv şi de rădăcinile lui existenţiale, ar 
fi expresia conştiinţei interioare active, deschise, creatoare... a 
filosofului. Persona e în posesia unor universalii care tind să 
omogenizeze diversitatea prin metabolizare conceptuală. 
Persoana, dimpotrivă, tinde să ofere spațiu de primire și afirmare 
surprizei, unicităţii experienţiale, ireductibilului. Ea îl poate 
soma pe filosof, „confruntat cu cerințe omenești mai calde şi mai 
puțin rigide“ (37, p. 92), să atenueze rigoarea sistemului. 
Descoperirile persoanei pot submina angajamentele pe care le-a 
asumat persona. Dar persoana interioară le poate şi consolida, 
poate fi chiar cauza presiunilor interne care duc la adoptarea sau 
inventarea sistemului. După ce îşi va fi creat persona -— 
reprezentantul şi apărătorul public al „principiilor generice“ —, 
persoana creează structuri teoretice intermediare, suscită 
„obiecte“, „experienţe“ şi „lecturi“ ale acestora necesare întăririi 
şi justificării universaliilor cu care se identifică persona. 

Schematică şi criticabilă nu doar în simplicitatea a ceea ce 
pune, ci și în presupoziţiile mai adânci ca și în consecințele ei de 
mai lungă bătaie, această distincție nu ni se pare totuși lipsită de 
orice relevanță. Ne-ar putea servi, ca o încadrare de primă 
aproximaţie, și în descrierea meditaţiei filosofice, a dialogului 
interior: filosoful se deschide noutăţii cu care îl asaltează 
„unicitatea“ comunicată de persoana sa intimă şi totodată 
veghează asupra capacității paradigmelor sale conceptuale, a 
opţiunilor și angajamentelor sale de a i se acomoda şi de a o 
asimila.,cu maximum de coeziune și coerență. Nu credem că în 

cazul lui Gonseth ar fi adecvat să postulăm o spărtură sau un 
conflict acut între persoană și persona. Dar o tensiune 
caracteristică dialogului pe care l-a preconizat şi mai cu seamă 
dialogului interiorizat în meditaţie și proiectat în operă, da. O 
tensiune care l-a ferit, în egală măsură, de rigiditate și 
dogmatism, dar și de versatilitatea spiritelor nevertebrate. 
Tensiunea în definitiv firească oricărui psihism creator, existența 
chiar a unor decalaje între persona și persoană sunt sau pot 
deveni transparente la o lectură anume orientată a operei 
gonsethiene. 

Mai ușor vor fi fost resimţite de către cei care l-au cunoscut 
pe Gonseth atât în manifestările lui publice, angajat să-și apere și 
justifice metodologia şi filosofia deschiderii la experiență 
(apărare și justificare adaptate noului stil al obiectului lor, opus 
stilului Sistemului necesitar), cât și în discuţii particulare. În acest 
din urmă caz, persona se trăgea parcă îndărăt, ca într-o veghe de 
arierplan: super-ego având o structură de dialog oarecum 
dinainte interiorizat în care conlocutorul real este virtualmente 
deja prins, anticipat, depăşit. Întreg câmpul de întâmpinare 
nemijlocită emana însă de la persoana mereu cordială, dispusă a 
întâlni în celălalt persoana. Chtonianul nu putea altfel stabili şi 
menţine contactul viu. Am spune, în termenii „legii dialogului“ 
- (odată formulată și sub presiunile interne ale persoanei, ea se 
identifică cu persona): în arierplan domină intransigența şi 
intoleranţa metodică, exigenţa ca opiniile relative la tema 
discuţiei care va urma să fie prezentate ca „ipoteze“ împreună cu 
contextele lor justificatoare și probante, deschiderea la o instanță 
comună de legitimitate capabilă să facă posibilă înaintarea just 
arbitrată pe calea unui acord... Pe scurt, o Conștiință a Dialogului 
„concertată“ de metodologia și filosofia cercetării în exerciţiu. 
prim-planul persoanei sunt privilegiate sinceritatea şi seriozitatea 
angajării, autenticitatea contactului personal cu jocul lui de 
„proiecţii“ şi „introiecţii“ acomodante, valorile. de 
comprehensiune ale comunicării interpersonale şi de moralitate 
trăită. Persoana filosofului, naivă şi încrezătoare, naiv- 
încrezătoare în aceste valori era brutal jignită de situațiile în care 
dialogul era brutal refuzat. Fusese profund descumpănită — ne-o 
mărturiseşte Gonseth — de răspunsul pe care unul dintre studenții 
protestatari de la Nanterre l-a dat întrebării puse de un reporter 
elveţian: îmi puteţi explica ce anume cereți în definitiv? „Ne 
puneţi întrebări cu o logică burgheză. Nu vă putem înţelege. Nu 

putem să vă răspundem“ (14, p. 20). Persona filosofului s-ar fi 
putut mulțumi cu aşezarea acestui răspuns limită sub „umbrela“ 
unei explicaţii de principiu invocând „obstacolul epistemologic“ 
în calea unui dialog fiabil: incomensurabilitatea referențialelor. 
Nu şi persoana, mai sensibilă la valorile de care vorbeam, în 
particular la obstacolele omeneşti... prea omeneşti (morale, 
psihosociale, afectiv-existențiale, ideologice) care le împiedică 
buna funcţionare. Ricoeur voia dialogul, studenții l-au scuipat. 
Cazul este psihiatric, ține de o psihoză colectivă. Îndată persona 
şi persoana filosofului Gonseth se regăsesc unite în meditație: 
studentul a fost frustrat înainte de toate de adevărul moral pe 
care filosofia ar fi trebuit să i-l ofere. Persona şi persoana 
profesorului dialoghează: „Avem a ne da seama că ceea ce 
trebuie transformat în primul rând este căutarea adevărului, nu 
numai a adevărului științific şi obiectiv, ci şi căutarea unui adevăr 
moral, a ceea ce studentul poate considera drept un adevăr 
existenţial. Este o datorie, datoria cea mai presantă“ (14, p. 25). 
Lipsit de acest zenit al căutării sale, studentul ia calea fatală a 
frustrării. Şi această cale a frustrării în masă se exprimă într-o 
regresiune a sentimentelor, o regresiune morală dar şi o 
regresiune intelectuală, ca în răspunsul: „vorbești o limbă pe care 
nu o mai înțeleg; vorbeşti o limbă pe care nu o mai respect“. Nu 
se mai poate atunci spune, împreună cu Saint-Exupery: „Qui 
diffère de moi m'enrichit“. 

În această meditaţie dialogată persona și persoana gândesc la 
mijloacele necesare restabilirii dialogului, a climatului moral şi 
existenţial în care oamenii să se recunoască și respecte ca 
oameni. Gândesc la ce trebuie făcut pentru a nu-i frustra de 
adevărul existenţial pe cei care îl vor, sunt însetaţi de el, pier 
dacă nu-l au. Şi astfel persoana devine mai vigilentă şi mai 
avertizată, persona mai puţin intransigentă, mai deschisă 
registrului larg, inepuizabil şi imprevizibil al omenescului. 
Generoasă, tolerantă, binevoitoare, ingenuă, persoana ar putea fi 
ispitită, pentru o dată, să admită că toate ideile au merite egale. 
Dar persona îi învederează reversul dezastruos: atunci toate ar fi 
lipsite deopotrivă de orice merit. Invers, unei persona prea 
exclusivistă, centrată pe ideea „sistemului“ său, pentru care toate 
celelalte sisteme ar fi pură aberaţie, persoana îi aminteşte firescul 
diversităţii „opiniilor“, necesitatea deschiderii la ansamblul 
mărturiilor în numele finitudinii, failibilității şi precarității 
omeneşti. Persona şi persoana se stimulează și se moderează 

reciproc. Dar rămân, la Gonseth, mereu angajate în ordinea a 
ceea ce filosoful apreciază că este de natură să mențină active și 
actuale, să sporească valorile de justeţe, adevăr, eficacitate. Nu 
ni-l închipuim împărtășind cugetarea moralistului: „Odată ieșit 
din cercul de erori și iluzii înlăuntrul căruia se desfășoară actele 
noastre, este aproape imposibil să mai iei poziţie. Pentru orișice, 
fie că afirmi fie că negi, e nevoie de un minimum de neghiobie“ 
(E. M. Cioran). 

Mi-a fost dat să-l cunosc pe Gonseth în ambele ipostaze. 
Ceva esenţial din acest privilegiu se va fi insinuat în dialectica 
schițată mai sus. Dar toate aceste disocieri „subtile“ pălesc în fața 
irepresibilei senzaţii de unitate pe care au trăit-o toţi cei ce l-au 
frecventat — studenţi, colegi, prieteni. Toţi au simțit, în contactul 
cu el, o extraordinară impresie de siguranță, cum afirmă mai 
tânărul său colaborator profesorul Paul-Emile Pilet (directorul 
Institutului de Biologie şi Fiziologie vegetale, Universitatea din 
Lausanne; membru, din 1962, al Comitetului director al revistei 
„Dialectica“): „Nu este loc, în cazul lui Gonseth, pentru artificiu, 
subterfugii, insinuări. Omul este dintr-o bucată: persoana, 
gândirea, comportamentul şi scrierile rămân întotdeauna, în orice 
împrejurare, intim legate. La Gonseth, filosoful, matematicianul, 
omul în sensul cel mai larg, și opera constituie un tot 
indisociabil“ (35, p. 12-13). Foştii săi studenți își amintesc că în 
discuţiile cu maestrul li se părea că ei dau o lecţie profesorului; 
ori aveau impresia că devin mai inteligenți şi ajung mai ușor, în 
compania lui, la domenii altfel dificile, nuanțate. 
| Un comentator al lui M. Bahtin semnala paradoxul că un om 
| invalid şi mutilat ajunge să scrie acel „elogiu al corpului fizic“ la 
Rabelais, în cultura populară medievală şi renascentistă. El făcea 
| aluzie la osteomielita cronică de care suferea esteticianul şi care a 
dus la amputarea unui picior. Nu mai puțin paradoxal este 
„elogiul“ (metodologico-fenomenologic) adus de Gonseth culorii 
şi actului vederii. În mod simbolic, apropierea pe care încerca s-o 
efectueze între „științele naturii“ şi „ştiinţele spiritului“ pe baza 
dialecticii fenomenal-fenomenologic era mijlocită de cazul tare 
al culorii, domeniu în care, subiectiv, Gonseth era deficitar. În 
1965 filosoful participa la un congres internațional consacrat 
culorii. El își resimțea cu toată acuitatea situația ciudată și 
paradoxală, încât şi-a precedat comunicarea (Aportul 
colorimetriei la O metodologie generală a cercetării) de o 
mărturisire emoţionantă: „Cei care mă cunosc ştiu cât de 

defectuoasă îmi este vederea. Dacă mai particip la lumea 
formelor și a culorilor, o fac mai mult prin intermediul amintirii și 
al imaginaţiei decât al vederii directe. Vă puteţi întreba dacă, în 
aceste condiţii, nu îmi depășesc drepturile şi în același timp 
posibilitățile pretinzând să analizez ce poate aduce cazul 
particular al colorimetriei unei metodologii a cercetării în 
general“. Și filosoful invoca două argumente în favoarea lui. 
„Primul este de ordin intelectual. Aprofundând problema 
cunoaşterii, mă conving din ce în ce mai mult că fenomenul 
percepţiei colorate ne aduce indicaţii fundamentale. Se confirmă 
astfel o idee care mă preocupa de pe vremea când distingeam 
culorile şi nuanțele lor cu o acuitate cel puțin normală. Al doilea 
argument este de ordin sentimental. Pe măsură ce slăbea pentru 
mine valoarea perceptivă a culorii, înţelegeam mai bine ce fusese 
ea și ce rămâne pentru majoritatea oamenilor“ (38, p. 1132). 

Poate însăşi nevoia de contact cu gândirea celorlalți și-a găsit 
împlinirea cu precădere pe calea dialogului și ca o compensare a 
acestei infirmități. Ar da şi ea seama, în plan intim, de tonul 
colocvial al scrierilor gonsethiene, de absența din ele a erudiției 
livreşti împovărătoare ori a adresării abstracte cititorului 
universal (ideal). 

În septembrie 1971 lua ființă, la Bienne, Asociaţia Ferdinand 
Gonseth -— ca omagiu adus savantului și filosofului elveţian. 
Considerând că opţiunile originale ale gândirii acestuia 
inaugurează un nou stil filosofic şi o nouă conştiinţă a cercetării, 
a dialogului şi a solidarităţii în activitățile umane, Asociaţia a 
creat un Institut al Metodei care îşi propune să promoveze și să 
ilustreze procedurile și exigenţele deschiderii la experiență 
pretutindeni unde perspectiva metodologică se dovedeşte 
susceptibilă de aplicaţie şi extindere: cercetare ştiinţifică şi 
filosofică, expresie literară și artistică, gestiune a afacerilor 
publice și private, relații umane, probleme ale informării şi 
opiniei publice. Loc de întâlnire și activitate, centru de animare şi 
difuziune în serviciul obiectivelor Asociaţiei, Institutul 
organizează periodic dezbateri și colocvii în care se confruntă, în 
vederea eficacităţii lor comune, moduri de acţiune și de reflecţie 
din cele mai variate domenii şi discipline. 

Asociaţia și Institutul veneau parcă să dea o mai mare 
greutate și garanţie de împlinire profesiunii de credință pe care o 
exprima filosoful, cu ani în urmă, la încheierea celei de a doua 
întâlniri cu membrii Centrului roman de comparaţie şi sinteză. În 

ce rol se va putea menține filosofia într-o lume în care ştiinţa va 
deveni, încă mai esenţial, factor de putere și ferment al evoluţiei? 
lată ce răspundea Gonseth: „Nu vreau să văd aici în filosofie 
jocul intelectual mai mult sau mai puţin desuet de care dă uneori 
impresia. Vreau să o observ, dimpotrivă, în funcţia ei inalienabilă 
— aceea de a promova cele mai înalte valori pe care le dă o 
societate, pe care le poate încarna o civilizație“. El nu avea deci 
în vedere filosofia care s-ar pune la adăpost „în Turnul unui 
sistem bine construit, dar închis provocării pe care i-ar putea-o 
arunca experiența“. În lumea așa cum este ea, în istoria aşa cum 
se face ea, unei filosofii de acest gen i-ar scăpa inevitabil 
esențialul misiunii sale. Gonseth nu-i vedea filosofiei alt destin 
decât acela de a se solidariza cu ştiinţa, „nu pentru a-i fi servanta, 
ci pentru a-i rămâne mereu egală“. Nu pentru a o urma în toate, 
ci pentru a o însoți pretutindeni, a se măsura pretutindeni cu ea. 
„Nimeni nu poate prevedea peripeţiile acestui dialog, în care 
fiecare va lupta pentru ceilalți luptând pentru el însuși. Se poate 
totuși spune că filosofia va găsi aici oarecare forță şi ştiinţa 
oarecare înțelepciune.“ În această funcţie de promovare (care 
implică acțiunile de a degaja, a Exprima, a întemeia, a valoriza, a 
dezvolta şi apăra) a celor mai înalte valori, „o filosofie nu s-a 
- născut cu adevărat câtă vreme nu şi-a găsit ecou; ea moare dacă 
acest ecou dispare. Ea nu este vie decât purtată de oameni vii. Ea 
poate fi atinsă, şi împreună cu ea forma de civilizație pe care o 
exprimă şi o apără, în persoanele acelora care o cultivă sau care 
se inspiră din ea“ (7, p. 290, 291). 

Noul stil şi noua conștiință supraviețuiesc și în această formă 
(Asociaţia F. Gonseth şi Institutul Metodei) filosofului care le-a 
dat o expresie inconfundabilă; filosofului care li s-a ataşat cu o 
fidelitate cvasi-religioasă: le-a dat viață dăruindu-le viața (50). 

Este mai întâi poziţia „criticistă“ a epistemologilor (L. Brunschvicg, de 

teorii, fără a avea să se pronunţe, ca filosof, și în numele filosofiei, asupra 
validității ei. Pentru alţii însă teoria relativității părea a constitui „o intrare 
fără obstacole pe terenul însuși al filosofiei“ și, deci, a permite o discuţie pe 
acest teren comun și cu drepturi egale, „ca şi cum fizicianul, contestând 
existența unui absolut până atunci recunoscut ca atare, dădea ipso facto 
filosofului dreptul de a interveni în fizică“ (op. cit., p. 196). Motivele 
intervenţiei sunt diferite. Unor filosofi (ca A. Raymond) cu convingeri ferme, 
periclitarea unui absolut le provoacă neliniști morale; problemele de 

competenţă devin atunci secundare; ei cred că este de datoria lor să apere un 
spaţiu şi un timp absolute (sensorium Dei). În cazul tomiștilot (J. Maritain, de 
pildă) conflictul cu relativitatea, care înglobează motivații analoge, este 
suscitat mai ales de o opoziție globală a modurilor de gândire. Acordând 
rațiunii „naturale“ puterea de a se instala direct în realitate (de a se identifica 
„imaterial“ şi „intenţional“ cu obiectul), tomismul conferă bunului simț, 
deţinător al acestei raţiuni, și filosofului (care codifică și reflectă rațiunea 
comună) dreptul și datoria de a enunţa un ansamblu de principii generale pe 
care știința însăși nu le-ar putea încălca decât cu preţul degenerării în sofism, 
al aberaţiei. O subordonare totală şi continuă a ştiinţei faţă de metafizică ar 
justifica atunci intervenţia unei „filosofii a naturii“ anterioară şi exterioară 
actualelor ştiinţe ale naturii pe terenul acestora pentru a le readuce la ordine, 
a restabili acordul compromis, a reface un fel de armonie prestabilită. În cazul 
care ne interesează, ar fi vorba de a reconstrui și a reinterpreta teoriile lui 
Einstein astfel ca ele să fie compatibile cu exigenţele invariabile ale metafizicii 
şi bunului simț (simultaneitatea la distanță şi timp universal). Legitime ca 
simboluri științifice, teoriile lui Einstein ar fi, după Maritain, absurde atunci 
când sunt ridicate la rang de expresii filosofice ale realului. Asupra unei atari 
expresii singure metafizica şi filosofia naturii de origine aristotelico-tomistă ar 
deține o jurisdicție infailibilă. 
Argumentele invocate de Bergson în Durată și simultaneitate nu diferă 
fundamental de cele ale lui Maritain. El crede că fizica relativistă ar trebui 
orientată în direcția idealistă, dacă vrem să o ridicăm la rang de filosofie (cf. 
Piaget, op. cit., p. 200 şi urm.). Un singur timp este real, cel al observatorului, 
toate celelalte nu sunt decât „ficțiuni matematice“. Este regretabil, scria 
Einstein, ca Bergson să se fi înşelat atât de grav; „eroarea sa este într-adevăr 
de ordin fizic, independentă de orice discuție între școli filosofice“. 
Precauțiunile și rezervele din prefața la Durată și simultaneitate (cum că nu 
s-ar ocupa de aspectul „fizic“ al problemelor, că ar pune în evidență o 
„confuzie“ care nu priveşte teoria relativității decât dacă aceasta este 
nelegitim asimilată unei filosofii etc.) ne apar astfel a ține de ceea ce Piaget a 
numit: „diplomația bergsoniană“. Totuşi, în cele din urmă, „convingerea de 
nezdruncinat“ a lui Bergson a cedat: ultima ediție a operelor complete ale 
maestrului, realizată după indicațiile sale, nu cuprinde Durată și 
simultaneitate, adică tocmai lucrarea în care altădată avea aerul, cum nota 
A. Metz, de a-i învăţa pe relativiști „esenţa teoriei relativităţii“, ce trebuie 
făcut şi spus dacă se adoptă punctul de vedere al relativităţii. 
Această dezicere nu l-a împiedicat pe M. Merleau-Ponty să sesizeze, în 
Durată și simultaneitate, o idee profundă: „raționalitatea, universalul fundate 
din nou, dar nu pe dreptul divin al unei ştiinţe dogmatice, ci pe acea evidenţă 
preştiinţifică a existenţei unei singure lumi, pe acea rațiune — anterioară 
rațiunii — implicată în existența noastră, în comerțul nostru cu lumea 
percepută şi cu ceilalţi. Vorbind astfel, Bergson devansa clasicismul lui 
Einstein. Se putea reconcilia relativitatea cu raţiunea tuturor oamenilor, 
numai dacă se consimţea a trata multiplicitatea temporală ca expresie 
matematică, și a recunoaşte, dincoace sau dincolo de imaginea fizico- 
matematică a lumii, o vedere filosofică a lumii care este totodată aceea a 
oamenilor vii. Numai dacă se acceptă să regăsim lumea concretă a percepţiei 
noastre cu orizonturile ei, şi să situăm în ea construcţiile fizicii, fizica ar putea 
să-şi dezvolte nestingherit paradoxele fără să autorize nesăbuinţa“ (op. cit., 

Einstein și-a început replica la pledoaria lui Bergson cu o intrebare: 
„chestiunea se pune deci astfel: timpul filosofului este acelaşi cu timpul 
fizicianului?“ Fizicianul concedea că timpul trăit în experienţa comună 
constituie punctul de plecare al noţiunilor noastre temporale, și că el ne-a 
condus la ideea unui timp unic al întregii lumi. Dar acest timp nu ar avea nici 
o competenţă dincolo de experiența comună și nu justifică extinderea la 
întreaga lume a noţiunii intuitive de simultaneitate. „Nu există deci timp al 
filosofilor“ (vezi „Bulletin de la Société française de philosophie“, 1922). 
Numai ştiinţei i se poate cere adevărul despre timp ca şi despre orice altceva. 
Experiența lumii percepute cu evidențele ei nu ar fi decât o bâlbâială care 
precede rostirea clară a ştiinţei. 
Acest refuz nu-l putea satisface pe fenomenologul francez. Rațiunea fiziciană, 
ea singură, ridicată abuziv la o demnitate filosofică, abundă în paradoxe și se 
distruge atunci când arată, de exemplu, că prezentul meu este simultan cu 
viitorul unui alt observator aflat la o mare distanță de mine și ruinează astfel 
însuși sensul viitorului. Tocmai pentru că păstra idealul ştiinţific clasic și 
revendica pentru fizică valoarea nu a unei expresii matematice și a unui 
limbaj, ci a unei notații directe a realului — remarcă în concluzie autorul 
Fenomenologie percepției —, Einstein ca filosof era condamnat la paradoxul 
pe care niciodată nu l-a căutat ca fizician nici ca om. Nu putem apăra valorile 
raţionale transmise de știința clasică dacă reclamăm pentru ştiinţă un gen de 
adevăr metafizic sau absolut. Lumea numără mulţi „raţionaliști“ care sunt un 
pericol pentru raţiunea vie. „Şi, dimpotrivă, vigoarea rațiunii este legată de 
renașterea unui simţ filosofic care, fără îndoială, justifică expresia științifică a 
lumii, dar în ordinea sa, la locul său în ansamblul lumii umane“ (op. cit., 
p. 320). 
Problema este dacă această renaștere... capabilă să justifice..., nu are ca preţ 
vechea pretenție dogmatică a filosofiilor necesitare; dacă ea poate fi, cu 
autenticitate, opera filosofiei cantonate într-o reflecţie sieși suficientă (auto- și 
atoatejustificatoare) asupra lumii trăite, dincolo sau dincoace de lumea 
obiectivată ştiinţific de către fizician (în sens generic şi paradigmatic). Iată 
însă și reacţia de simpatie față de bergsonism din partea unui fizician de primă 
mărime, laureat al Premiului Nobel (1977): Ilya Prigogine. El mărturisește că 
activitatea lui de cercetător a fost orientată de traducerea științifică a nevoii 
presante de a răspunde, ca fizician, unei probleme de filosofia naturii întâlnită 
în mediul său cultural sub forma provocării bergsoniene: timpul este invenţie 
ori nu este nimic. Nu mai suntem aici în planul unei confruntări determinate 
între un savant şi un metafizician relativ la o problemă precisă de fizică. Este 
vorba de situarea „invenţiei ştiinţifice“ în contextele mai largi în care trăiește 
şi la care participă mai mult sau mai puţin direct „inventatorul“ însuși; de 
asimilarea ştiinţifică a ambianţei culturale. Desigur, în această asimilare 
urgenţa morală și existenţială, urgenţa intelectual-umană a răspunsului nu 
constituie decât o condiţie necesară, un imbold (dar poate şi un obstacol). 
Trebuie ca interogaţia să-şi găsească o formă adecvată, un mediu teoretic şi 
tehnic-experimental propice. (Pentru o mai cuprinzătoare informare asupra 
discuțiilor privind relevanţa filosofică și ştiinţifică a concepţiei bergsoniene 
asupra timpului, a se vedea, între altele: I. Prigogine şi I. Stengers — Noua 
alianță şi N. Georgescu-Roegen — Legea entropiei şi procesul economic.) 
Pusă în termeni abstracţi (de competenţe dinainte şi definitiv stabilite, de 
criterii absolute de demarcaţie etc.), problema raportului dintre ştiinţă şi 
filosofie riscă să devină factice și sterilă. Gonseth nu se situează pe o poziţie 

antimetafizică de tip scientist și pozitivist atunci când revendică autonomia 
metodologică și filosofică a științei în exercițiu. Arbitrară i se pare lui, ca 
membru al comunităţii științifice și ca participant la „mediul euristic“ pe care 
aceasta îl poartă și îl transmite, postularea unei subordonări necondiționate a 
cercetării față de o instanță absolută de legitimitate anterioară și exterioară 
cercetării însăşi: un Sistem filosofic, o Metodă, o Logică. E drept, Gonseth a 
acordat mai puțină importanță influenţei pe care o exercită asupra cercetării 
contextele ei socio-culturale, multitudinii de imagini, simboluri, interogații, 
discursuri care se varsă în „mediul euristic“ (acesta nu este în exclusivitate o 
„secreție internă“ a cercetătorilor), inițiativei individuale bulversante ca 
inițiativă stimulată de lumea culturală în care s-a format individualitatea 
savantă inițiatoare. 

10 În același număr al „Revistei internaţionale de filosofie“, care se deschide cu 
articolul cerut lui Gonseth, Ch. Perelman nu scapă ocazia de a readuce în 
atenţie propria lui concepţie cu privire la pluralitatea sistemelor filosofice. 
„Pentru mine, scandalul era pluralitatea discordantă a sistemelor care vizează 
certitudinea deplină; calea justeţei (şi a concilierii sistemelor contradictorii) 
nu putea fi decât aceea a cercetării, constituind o ştiinţă în devenire, 
traversând și dezlegând din aproape în aproape situaţiile de criză pe care le 
suscita inevitabil“ (1, p. 418-419). Perelman întrevede, în această declaraţie a 
lui Gonseth, speranța idoneistului de a readuce la unitate pluralitatea 
sistemelor filosofice grație metodologiei deschise care se inspiră din modelul 
oferit de cercetarea ştiinţifică. Speranţă iluzorie, după Perelman, întrucât 
modelul ştiinţelor este inadecvat filosofiei. Aceasta nu urmăreşte în 
exclusivitate cunoaşterea realului, ea se străduieşte să elaboreze o ontologie 
capabilă să orienteze acțiunea. Pluralitatea ireductibilă a sistemelor filosofice 
n-ar trebui atunci să mai scandalizeze. Ea este un fapt la fel de legitim, de 
normal, ca și pluralitatea sistemelor juridice care i-ar putea servi de model. 
Gonseth este de acord că pluralitatea sistemelor filosofice incompatibile 
constituie un fapt de netăgăduit. Dar de aici nu rezultă, pentru el, ca o 
consecinţă inevitabilă, admiterea unei validități proprii fiecărui sistem posibil. 
În contextul general al cercetării deschise la experienţă, s-ar cuveni mai 
degrabă să vorbim de incompletitudinea oricărui discurs metafizic, de 
ambiguitatea oricărui discurs autoreferenţial. 

11 F. Gonseth, Les mathématiques et la réalité, în „Dialectica“, nr. 1, 1975. 

12 Jean Ladritre, La philosophie ouverte et les mathématiques, în „Revue 
internationale de philosophie“, 1970, fasc. 34. k eee 

13 O mărturie cu totul ieșită din comun privind puterea de creație a „intuiției 
matematice“ este legată de împrejurările în care matematicianul englez de 
faimă mondială pe atunci, G. H. Hardy, l-a descoperit pe necunoscutul indian 
Ramanujan, în 1913 (cf. relatării dr. C. P. Snow, vezi G. H. Hardy, Crezul 
meu? Matematica, Editura Enciclopedică Română, București, 1970, p. 30 şi 
urm.). Modestul funcţionar din Madras, brahman de o rigurozitate 
neobișnuită în respectarea regulilor religioase, i-a expediat lui Hardy o 
scrisoare rugându-l să-și spună părerea despre descoperirile matematice pe 
care le făcuse, Textul părea a consta din teoreme, neinsoţite de nici un fel de 
demonstraţii. La început Hardy nu i-a acordat nici o atenţie specială. 
Manuscrisul indian îl intriga totuşi: teoreme stranii, cum nu mai văzuse nici 
închipuise. Un impostor sau un geniu? La o nouă lectură, inigeprinsă 
împreună cu colaboratorul său Littlewood, răspunsul era clar: autorul 
manuscrisului era un om de geniu. Grație stăruințelor şi sprijinului 

descoperitorului său, Ramanujan soseşte în Anglia în 1914, unde peste patru 
ani devine profesor la Trinity College. I-a fost ușor lui Hardy să constate că 
„acest peniu era aproape incult în domeniul matematicii“, un autodidact care 
„nu ştia nimic despre rigurozitatea modernă în matematici“ (ceea ce Gonseth 
numește aspectul teoretic al conceperii şi stăpânirii formelor matematice). 
ntr-un anumit sens, el nu știa nici măcar ce este o demonstraţie. Hardy 
spunea cu a făcut, cu indianul genial, cea mai ciudată experienţă a vieţii lui: 
cam cum arată matematica modernă pentru un om cu mintea cea mai 
pătrunzătoare, dar care — în sensul strict al cuvântului — n-a auzit niciodată 
nimic despre cea mai mare parte din această ştiinţă. Curând după alegerea ca 
membru al Royal Society (în urma unei afirmări excepţionale), la numai 30 de 
ani, matematicianul indian s-a îmbolnăvit. Hardy povesteşte că în timpul unei 
vizite i-a spus că trăsura care l-a adus avea numărul, mai degrabă 
neinteresant, 1729. La care prietenul său a răspuns: nu-i adevărat! E un număr 
foarte interesant. Este numărul cel mai mic care poate fi exprimat în două 
moduri diferite prin suma a două cuburi (1729 = 123 + 13 = 103 + 93). Pentru 
Hardy, faptul de a fi colaborat cu Littlewood şi cu Ramanujan în condiţii de 
perfectă egalitate a rămas episodul major al vieţii sale de matematician. Cât 
de repede trebuie că a reușit genialul necultivat să recupereze decalajul, la 
început uriaș, ajutat de o neobișnuită înzestrare pentru matematici! Sugestia 
biologică a lui Gonseth pare naturală pentru acest geniu matematic natural 
din clasa lui Gauss și Euler, cum avea să-l considere Hardy. 
14 F. Gonseth, Enseignement selon le modèle de la recherche, în „Revue 
universitaire de science morale“, nr. 1, 1971. 
15 F. Gonseth, Qu'est-ce que la logique?, Hermann, Paris, 1937. 
16 F. Gonseth, Strategie de fondement et strategie d'engagement, Archives de 
PInstitut international des sciences théoriques, 16, Bruxelles, 1970. 
17 Jean Cavaillès, Sur la logique et la théorie de la science, Paris, 1947. 
18 cea Cavaillès, Studii asupra teoriei mulțimilor, Editura Științifică, București, 
19 Gonseth se referă, în particular, la definiția zisă semantică a „adevărului“ 
expresiilor pur formale, a lui Tarski, căreia E. W. Beth, prezent la Colocviul 
de la Zürich din 1948, îi aducea un elogiu fără rezerve, arătând în schimb o 
„sălbatică“ agresiune față de însăşi tema colocviului (ideea de dialectică) 
proscrisă fără drept de apel ca iremediabil vetustă („conservatism perimat“ — 
cu expresia lui). Aşa zisa soluție semantică a adevărului comportă, printre 
prealabilii ei, închiderea problemei realităţii şi cunoaşterii într-un realism 
dintre cele mai simple și mai lipsite de orice profunzime critică. (Notăm, cu 
titlu de sugestie, că o analiză a poziţiei lui Popper — şi el adversar al 
„dialecticii“ — față de aceeaşi definiție ar putea servi ca punct de plecare într-o 
mai cuprinzătoare întreprindere de comparaţie a idoneismului cu 
raționalismul critic.) Aşadar acuzaţia de conservatism perimat putea fi 
întoarsă împotriva lui Beth. Pe de altă parte, printr-un raţionament simplu 
care ar fi fost mai mult decât o simplă paradă verbală, era ușor ca în 
semanticianul intransigent, acaparat de intenţia precipitată de a conferi 


metodologiei semantice o valoare universală, să descoperi un dialectician care 
se ignoră. 

20 F. Gonseth, La loi du dialog, în „Dialectica“, nr. 2, 1952. 

21 M. Nedoncelle, Dialectique et dialog dans la réciprocité des consciences, în La 
dialectique (Actele Congresului al XIV-lea al societăților de filosofie de 
limbă franceză), PUF, Paris, 1969. 

22 Antonio Gramsci, Opere alese, Editura Politică, Bucureşti, 1969. 

23 F. Gonseth, Sciences, morales et foi, L'âge d'homme, Lausanne, 1986 (texte 


culese, ordonate ŞI prezentate de Eric Emery, care semnează şi studiul 
introductiv, Phenomenologie gonséthienne et sciences, p. 15-40). 


24 F. Gonseth, La question de la méthode en psychologie, în „Dialectica“, nr. 4, 


1949. 


25 Jürgen Habermas, Cunoaștere și acţiune, Editura Politică, Bucureşti, 1983. 
26 * * + Les entretiens de Zurich sur les fondements et la méthode des sciences 


mathématiques (6-9 decembrie 1938). Expuneri și discuții publicate de 
preşedintele dezbaterilor F. Gonseth, Zürich, 1941. 


27 W. Servais, La dialectique de F. Gonseth et la pedagogie ouverte de la 


mathématique, în „Revue internationale de philosophie“, nr. 3—4, 1970. 


28 M. Rüeff, Sur l’enseignement de la géométrie élmentaire, în „Revue 


internationale de philosophie“, nr. 3—4, 1970. 


29 F. Gonseth, Le probleme du langage et la philosophie ouverte, în 


„Dialectica“, nr. 1, 1966. 


30 Reiau prin aceste sintagme o parte din titlul articolului meu omagial consacrat 


filosofului octogenar și apărut în „Revue internationale de philosophie“, nr. 
3—4. 1970 (La philosophie et la méthodologie ouverte: un nouveau style et un 
nouvelle conscience). Sintagmele i-au părut filosofului pertinente: o 
dovedeşte şi adoptarea lor, cu indicarea sursei, în Mon itinéraire 
philosophique (vezi 1, p. 401, notă). 


31 Michel Butor, Essais sur les modernes, Gallimard, Paris, 1965. 
32 C. G. Jung, Rolul unui centru de gravitate, în „Secolul XX“, nr. 307-308-309. 
33 F. Gonseth, Philosophie n€o-scolastique et philosophique ouverte, L'âge 


d'homme, 1973. 


34 Paul Claudel, Positions et propositions, NRF, Gallimard, Paris, 1928. 
35 Alfred Berchtold, Punţi și orizonturi, în „Secolul XX“, nr. 307-308-309. 
36 Paul-Emile Pilet, Ferdinand Gonseth, Phomme et le dialog, în „Dialectica“, 


vol. 24, fasc. 1-3, 1970. 


37 Murray Krieger, Teoria criticii, Editura Univers, Bucureşti, 1982. 
38 F. Gonseth, L'apport de la colorimetrie à une méthodologie générale de la 


recherche (Actes de Journées internationales de la couleur, Luzern, 1965. 


39 Jean Dieudonné, Mathématiques vides et mathématiques significatives, în 


Penser les mathématiques, Séminaire de philosophie et mathématiques de 
lEcole normale superieure (J. Dieudonné, M. Loi, R. Thom), Éditions du 
Seuil, 1982. A ; 4 
40 Jean Toussaint Desanti, La philosophie silencieuse, Éditions du Seuil, Paris, 
1975. 


41 Solomon Marcus, Provocarea științei, Editura Politică, București, 1988. 


42 F. Gonseth, Les mathématiques et la réalité. Essais sur la méthode 
axiomatique, Albert Blanchard, Paris, 1936. ; 5 A 

43 Prin vocaţia ei reorganizatoare, opţiunea gonsethiană ne aminteşte, în 
filosofia românească, de reconstrucția lui Mircea Florian din Recesivitatea ca 
structură a lumii (Editura Eminescu, Bucureşti, 1983 — vol I, 1987 — vol. II). 
Întreaga noastră lucrare, scrie filosoful român, „are ca axă reforma noţiunii de 
experienţă şi slăbirea antagonismului tradiţional dintre experienţă şi taci 
(vol. I, p. 249). Apelul la experienţă ca un protest împotriva intelectu ismului 
sau raționalismului (a filosofiilor necesitare sau eidetice în Sprain 
gonsethian) i se pare prea general, „Esenţial este sensul autentic a 


ii i i de armonie sau de 

adrul cunoașterii, este elucidarea raportului de armoni 
Me ce pf şi alte modalităţi ale cunoaşterii“ (ibid.). Cea 
înrădăcinată dogmă a filosofiei europene, opoziția 
tilată a experienţei. În contrast cu 

cunoască. 

44 Jacques Bouveresse, Le philosophe chez les autophages, Les éditions de 
Minuit, Paris, 1984. 

45 Hugo Friedrich, Structura liricii moderne, Editura pentru Literatură 
Universală, București, 1969. 

46 F. Gonseth, Le problème du temps, Editions du Griffon, Neuchâtel, 1964. 

47 F. Gonseth, Le référentiel, univers obligé de mediatisation, Editions Pâge 
d'homme, Lausanne, 1975. 

48 Este instructivă, în această privință, discuţia stârnită de locul pe care îl ocupă 
Kehre („schimbare de direcţie“, „răsturnare“, „viraj“...) în itinerarul filosofic 
al lui Heidegger (vezi Martin Heidegger, Repere pe drumul gândirii, 
traducere și note introductive de Thomas Kleininger şi Gabriel Liiceanu, 
p. 130-133 — Excurs despre „Kehre“). 

49 O epistemologie sau o filosofie a matematicilor actuale, consideră Jean 
Dieudonné, trebuie să se ocupe de felul în care lucrează actualmente 
matematicienii. Multe din studiile pe care le consacră filosofii matematicilor 
se referă la o problematică activă pe la începutul secolului dar care nu mai are 
nici o legătură cu temele şi mobilurile matematicienilor creatori de azi. Este 
ca şi cum o epistemologie a fizicii nu ar ţine seama de teoria relativităţii și de 
mecanica cuantică, sau o epistemologie a biologiei ar trece sub tăcere 
genetica. „Nu încape îndoială, complexitatea şi întinderea disciplinelor 
matematice actuale necesită un mare efort de informare pentru a le sesiza 
conexiunile și evoluţia. Dar dacă filosofii dau înapoi în faţa acestui efort, 
pentru a dizerta despre o fantomă a științei, ei riscă să devină fantome ale 
filosofilor“ (Jean Dieudonné, Bourbaki et la philosophie des mathématiques, 
în Ie de l’Institut international des sciences théoriques“, nr. 23, 1981, 
p. 187). 

50 Idoneismul nu este ferit în mod automat de riscul trădării propriei sale 
inspiraţii antinecesitare. „F. Gonseth se închide în sistemul filosofiei 
deschise“. Această formulă spirituală răutăcioasă pe care o repeta Hermann 
Gauss pe la jumătatea secolului la catedra sa de filosofie de la Berna, nu este 
lipsită de un dram de adevăr. În principiu orice filosofie poate degenera 
într-un ism, într-o ideologie leneșă, în stereotipie şi retorică stearpă. Dramul 
de adevăr îi priveşte acum, cu osebire, pe cei care consideră încă actuale și 
active opţiunile şi ideile organizatoare ale filosofiei deschise. 

MATEMATICILE ȘI REALITATEA. 
ESEU ASUPRA METODEI AXIOMATICE 


Prefață 


Fie-ne îngăduit să spunem în câteva cuvinte din ce dorință s-a 
născut această lucrare, care îi era scopul și cum l-a atins. 

De câteva decenii s-a declanşat ceea ce s-a numit Criza 

Fundamentelor. Ea a luat în matematică o formă deosebit de 
ascuțită opunând, într-un mod aparent ireductibil, noţiunea 
clasică şi platoniciană a adevărului matematic noţiunii 
intuiționiste a adevărului proprie școlii lui Brower. 
Dar nici celelalte ştiinţe nu sunt scutite de dificultăţi, deşi 
n-au apărut încă la fel de distinct. Acestea se manifestă printr-o 
anumită ezitare, şi chiar printr-o anumită jenă, în aprecierea 
raporturilor dintre experienţă şi teorie; printr-o anumită 
neorânduială în joncțiunea necesităților de ordin raţional şi a 
necesităților de fapt. În timp ce speculaţia rațională urmează 
idealul necesarului în ce priveşte Adevărul, științele zise naturale 
urmează idealul cunoaşterii totale a Realităţii. Două spirite 
rivale, dacă nu contrare, par a orienta cunoașterea. Or, deşi 
presimțeam acordul lor ascuns, ne lipsește un punct de vedere 
metodologic în cadrul căruia acest acord s-ar putea realiza 
potrivit necesităților care îi sunt proprii. 

Am considerat totdeauna că aceste dificultăți nu vor putea fi 
depășite fără o energică revenire asupra problemei centrale a 
întregii cunoașteri: problema adecvării raționalului la real. 
Lucrarea noastră vizează direct tocmai acest punct central. 

Am sesizat oare doctrina capabilă să restabilească unitatea pe 
cale de a se pierde? Credem! Vreun sistem filosofic? se va spune. 
Nu! Nu un sistem! A trecut vremea sistemelor. Dar o sistematică! 
Un punct de vedere metodic, cum spuneam adineauri. Ceva de 
felul unei Teorii a adecvării, în sensul totodată tare şi slab pe 

care îl ia în științele fizice cuvântul „Teorie“. l-am dat un nume; 
doneismul. 

Căile expunerii noastre nu sunt pe tot parcursul atât de largi 
și drepte pe cât am fi dorit-o. Îndrăznim totuşi să sperăm că 
cititorul care va fi binevoit să ne urmeze, care va fi acceptat 
sugestiile noastre privind natura geometricului, a numericului și a 
logicului, şi privind procesul axiomatizării, va putea distinge clar 
și trăsăturile esenţiale ale „doctrinei prealabile“ pe care i-o 
propunem. Și mai sperăm că, dacă se poate ralia acesteia, va 
vedea cum între cele două tendinţe rivale de care vorbeam se 
stabilește un acord — acord ale cărui prime simptome constau în 
rezolvarea cu totul naturală a antinomiilor şi concilierea între 
matematicile tradiționale și intuiționiste. 

Vederile pe care le expunem aici nu le dezmint defel pe cele 
care inspirau lucrarea noastră anterioară asupra Fundamentelor 
matematicii. Dar ele nu erau acolo decât presimţite. 

Deja în Cuvânt înainte la Fundamente mă simțeam obligat să 
mulțumesc credinciosului meu prieten, M. Besso. Și de această 
dată spre el se îndreaptă în primul rând recunoştinţa mea. În 
multe locuri această lucrare poartă urmele discuţiilor noastre. 

Colegii şi prietenii mei, G. Juvet de la Lausanne Și 
J.-P. Zimmermann de la Chaux-de-Fonds au acceptat să-mi 


citească manuscrisul și părerile lor mi-au fost adesea de folos. Le 
mulțumesc prietenește! 


Zürich, februarie 1936 

Capitolul I 


EXPLICAŢII PRELIMINARE 
(Scopurile și vederile autorului) 


1. Evocarea problemei fundamentale 


Subtitlul acestei lucrări: Eseu asupra metodei axiomatice, ar 
putea fi prost interpretat. Fără îndoială, el vrea să indice câ 
metoda axiomatică va ocupa locul central al reflecțiilor noastre. 
Că urmărim să-i sesizăm rolul și semnificația! Și că în momentul 
în care îi vom descrie și formula trăsăturile esenţiale, analiza 
noastră va trece printr-un punct culminant! Dar studiul metodei 
€ axiomatice nu va fi singurul nostru obiectiv, nici chiar obiectivul 
principal. Prin intermediul acestei metode vom viza o chestiune 
ai complexă şi mai fundamentală; titlul nostru Matematicile și 
d realitatea îi evocă unul din aspectele esențiale, dar nici el nu o 
n desemnează în totalitate. 

Această chestiune este multiformă, şi a vrea s-o formulăm — 
s-o punem! — în câteva cuvinte ar fi absolut contrar spiritului a tot 
ce va urma. Mai mult, orice încercare de a o exprima în termeni 
precişi şi definitivi i-ar anticipa deja rezolvarea, şi succesul ar fi 
cu totul iluzoriu. De aceea trebuie să ne mulțumim, pentru 
început, cu indicații având contururi încă puțin vagi. Fiecare 
dintre expresiile care urmează, prin opoziţia pe care o conține, 
pune mai mult sau mai puțin distinct în relief un aspect al 
chestiunii: „...subiectivul și obiectivul, abstractul şi concretul, 
gânditul și datul; metafizicul şi fizicul; raţionalul şi realul; 
țeoreticul și experimentalul,..“, 

Fiecare dintre aceste antiteze sugerează un anumit 
antagonism între două tendinţe, două orientări ale facultății 
noastre de cunoaştere, Toate evocă dualitatea lucrurilor care 
sunt în afara noastră şi a gândurilor care le pot corespunde în 
spiritul nostru, Sau, mai general, dualitatea a tot ceea ce 
constituie materia cunoașterii și a cunoaşterii înseși care se referă 


la aceasta, Toate par a opune unul altuia două planuri de 

realitate esenţial diferite, unul referitor la existență, celălalt la 
cunoaștere. În acelaşi timp însă ele fac un fel de aluzie la o 
anumită concordanţă, la un anumit paralelism, la anumite 
legături care există între aceste două ordini de realitate. Ideea 
acestei conexiuni se exprimă, la rândul ei, în forme foarte variate 
de felul: „...Conformitatea ideilor cu realitățile; adecvarea 
conceptelor la lucruri; fidelitatea imaginilor mentale față de 
obiectul lor; idoneitatea reprezentărilor simbolice; adevărul unei 
teorii; justețea unui punct de vedere; îndreptățirea unei intuiții 
etc.“ Problema fundamentală, care nu va înceta să ne preocupe 
pe parcursul lentei și uneori dificilei noastre înaintări, care nu va 
părăsi niciodată complet scena, chiar dacă dispare din primele 
planuri, este aceea pe care o pune conexiunea despre care 
vorbeam; este problema de a o concepe și de a o cunoaște, odată 
cu cele două ordini de realitate pe care le pune în legătură. 


2. Rezerve asupra sugestiilor limbajului 


Indicaţiile anterioare sunt încă destul de imprecise și totuşi 
reclamă deja rezerve și corecţii necesare. Toate expresiile date ca 
exemplu pentru a ilustra multiplele aspecte ale problemei 
noastre fundamentale au într-adevăr un inconvenient grav: ele 
lasă să se creadă că cei doi termeni pe care îi opun pot fi realizați 
independent unul de altul, că există fiecare pentru sine sau cel 
puţin că pot fi concepuți în mod izolat și autonom. De exemplu, 
ele par a presupune că separaţia obiectivului și subiectivului este 
deja un fapt împlinit; că linia de demarcaţie între abstract şi 
concret a fost trasată o dată pentru totdeauna; că știm să izolăm 
sferele raționalului şi realului, ale gânditului şi datului, ale ideilor 
şi lucrurilor; că teoria şi experiența operează în planuri esenţial 
diferite. Într-un cuvânt ele lasă să se presupună că toate cuvintele 
de felul: realitate, cunoaştere; obiect, subiect; lucru, gând; 
concret, abstract; real, raţional etc., au deja o semnificație 
definitivă şi ne varietur, că sunt concepte fixate pentru eternitate 
și care desemnează lucruri determinate și ele pentru eternitate. 

Dacă se acceptă aceste sugestii, atunci însăşi conexiunea care 
trebuie imaginată între lume și gândurile noastre capătă aspectul 
unui lucru în sine cu trăsături predeterminate. 

Limbajul curent conţine astfel în mod implicit sugestii cărora | 
nu trebuie să le cedăm. Ar însemna să prejudecăm asupra 
soluțiilor veritabile pe care le poate comporta problema. Astfel, 

de exemplu, este oare absolut necesar să admitem a priori 
invariabilitatea conceptelor? Să excludem orice posibilitate de 
tr ansformare, de degradare sau chiar de mutație a semnificației și 
intrebuințării lor? De ce imaginea pe care ne-o facem despre o 
idee trebuie să fie aceea a unui lucru mort, al cărui viitor este 
constant egal cu trecutul său, iar nu imaginea unui lucru viu, a 
cărui existență actuală este suspendată între trecutul și viitorul 
lui? Comparaţia care urmează va da acestei obiecţii o formă mai 
precisă. L-am întâlnit azi pe prietenul meu Alain, pe care nu-l 
revăzusem de doi ani. L-am găsit întrucâtva schimbat, dar aceasta 
nu m-a împiedicat să-l recunosc. Și când mă gândesc la el acum, 
noua imagine pe care mi-o fac despre el conţine în același timp 
amintirea a ceea ce era altădată şi impresii cu totul recente și în 
parte noi şi neprevăzute. Afirm: „Este tot el, deşi uşor schimbat“. 
Dar cine ştie dacă peste patru ani, și dacă între timp nu ne 
revedem, îl voi mai recunoaște? Astfel, imaginăm cu totul firesc 
permanența unei persoane de-a lungul împrejurărilor 
schimbătoare ale vieţii, deşi cu siguranță ea nu rămâne complet 
„identică sieși. N-am putea adopta, faţă de problema semnificației 
| conceptelor, o atitudine mai mult sau mai puţin asemănătoare? 
De ce conceptele n-ar avea şi ele o istorie? Și de ce ar trebui să 
fie imposibil a priori să imaginăm o continuitate de semnificație 
care se acomodează cu retușuri eventuale, îmbogățiri sau slăbiri, 
sau chiar alterări esenţiale? Se poate crede că conceptele cele 
mai puțin expuse unor avataruri de acest gen sunt conceptele 
matematice simple, precum acelea de dreaptă sau număr. Dar 
n-ar trebui să mai existe de acum înainte nici o îndoială în această 
privință: conceptele matematice ele însele nu sunt imuabile. De 
aceea trebuie să ne apărăm împotriva tentaţiei de a considera 
obiectele aparținând universului gândirii ca lucruri încheiate, 
înzestrate cu trăsături şi calităţi definitiv fixate. irc 
Aceste rezerve afectează cei doi termeni ai fiecăruia din 
opoziţiile citate mai sus, atât termenul care se referă la obiectul 
cunoașterii cât şi cel care se referă la facultatea cunoașterii și la 
mijloacele ei. Ceea ce alcătuiește realitatea lucrurilor, ceea ce 
distinge realul de imaginat, ceea ce constituie fizicul şi exclude 
metafizicul nu mai este dat în mod definitiv. Ceea ce numim dura 
obiectivitate a faptelor nu se impune de la sine, declanșând 
automat un act de apercepție inexorabil adecvat şi mereu identic 
sieși. Figura realului şi a obiectivului pe care OAS) 
imaginarului și arbitrarului este și ea schimbătoare şi neîncheiată. 


Meu M 1 

Dacă este greu să definim în mod precis ce aparține planului 
realităților şi ce planului cunoaşterii subiective, ce să spunem 
despre conexiunea care trebuie să pună în acord cele două 
planuri? Dacă nu ne-am lua precauţiunile necesare, jocul de 
cuvinte și expresii din limbajul curent ne-ar fi sugerat la 
repezeală o soluţie foarte simplă: că ideile nu sunt, de exemplu, 
decât imaginile mai mult sau mai puţin fidele ale lucrurilor; sau 
că realitățile nu sunt decât materializări mai mult sau mai puţin 
reușite ale ideilor-modele. Dar poate că ambii termeni care se 
înfruntă nu dobândesc semnificație eficace decât prin opoziţia lor 
reciprocă. Poate că ei nu posedă existență autonomă și nu pot fi 
realizați izolat! 

În aceste condiții, e clar că „problema noastră fundamentală“ 
este departe de a fi pusă în termeni definitivi. Ne putem chiar 
îndoi cu cea mai deplină bună credință că este posibil să o 
formulăm în termeni adecvaţi, că o abordăm și să o tratăm în 
mod eficace. Într-adevăr, e ușor de zis: „Ne propunem să 
concepem şi să cunoaştem conexiunea care trebuie să existe între 
lumea lucrurilor și lumea gândurilor noastre“. Dar e infinit mai 
greu să explici de ce ordin va fi această cunoaştere. Nici una 
dintre cele două expresii: „lumea lucrurilor“ și „lumea gândurilor 
noastre“ nu are sens perfect definit, semnificație complet 
încheiată; prin urmare, nici corelația de care vorbim nu trebuie 
considerată ca un lucru care ar poseda proprietăţi şi calități 
determinate dinainte, de care cunoașterea s-ar putea prinde pur 
şi simplu. Aşadar, pe ce se va întemeia această cunoaștere? Dacă 
„obiectul“ său nu posedă trăsăturile esenţiale ale obiectului 
obișnuit, pe ce căi îl va putea ea atinge? Am avut dreptul să 
vorbim de o cunoaștere „obiectivă“ susceptibilă de a fi explicată 
şi transmisă? 

Într-un cuvânt, corelația despre care vorbim poate fi studiată 
și cunoscută asemenea, de exemplu, unui fenomen natural? ȘI 
realitatea sa, tot ceea ce vom putea concepe și cunoaşte despre 
„ființa“ sa, va avea oare acea trăsătură de necesitate naturală 
fără de care ideile noastre asupra lumii fenomenelor n-ar fi decât 
construcții mentale arbitrare? 

Nu putem renunța la deschiderea unei dezbateri preliminare 
asupra acestui punct capital. Așa cum există platouri ale căror 
ape se despart pentru a cobori spre oceane diferite, terenul 

acestei dezbateri ocupă o poziţie cu totul centrală, și după 
răspunsurile pe care le vom da întrebărilor precedente, curentul 


ideilor noastre va cobori spre două universuri intelectuale 
complet opuse. 


3. Deschiderea primului dialog: 
„Despre obiectivitatea judecăților 
privind propria noastră cunoaștere“ 


Vom încredința sarcina de a explica și de a contrazice celor 
trei personaje care vor purta numele de Sceptic, Idoneu, Perfect. 
Idoneu va expune vederile autorului şi se va vedea constrâns să 
se apere pe două fronturi: Sceptic va admite cu greu că gândurile 
lui Idoneu nu sunt lipsite de sens, ci substanţiale și încărcate de 
realitate. De cealaltă parte, Perfect va căuta tot timpul să 
ancoreze definițiile şi explicaţiile într-un absolut de care Idoneu 

rămâne esenţial străin. 
Idoneu. Mi-ar plăcea să încep cu câteva remarci foarte simple 
şi chiar primitive. 
Imaginează-ți că vrând să traversezi o stradă te vezi brusc 
ameninţat de a fi lovit de un automobil. Înainte de a fi reflectat la 
rațiunile actelor tale vei evita pericolul urcând iarăşi pe trotuar. 
Aceasta este o reacţie cu totul naturală și care nu are nimic 
problematic... | a 
Și totuşi, acest gest cu totul instinctiv conține un răspuns lipsit 
de ambiguitate la următoarea întrebare: afirmi sau negi existența 
(în sensul practic al cuvântului) unei conexiuni între automobilul 
- care este ca o imagine și o reprezentare în conștiința ta, pe de o 
parte, şi o realitate amenințătoare, pe de altă parte, Rua 
automobil şi a cărei existență nu ţine de propria ta ol cd 
interesează că ai acționat din reflex și fără intenție prealabilă: 
gestul tău afirmă pentru tine că nu pul la A existența unei 
corespondențe între idei și lucrurile din această lume. 


1 Dicţionarul definește: 


Sceptic; care se îndoiește de tot ce nu este dovedit în mod evident. 


Idoneu: care este adecvat obiectului său. 
Perfect: care și-a găsit realizarea deplină. 

Să-i acceptăm mărturia, și acest gest ne va face deja să 
progresăm în studiul nostru. El ne aduce deja un element al 
cunoașterii pe care o urmărim. Vom considera de acum înainte 
ca sigure: a) faptul că este uneori legitim şi necesar să concepem 
obiectivul în opoziție cu subiectivul și b) faptul că între aceste 
două ordini de realități există o anumită conexiune eficace. 

Sceptic. Acestea sunt nişte banalităţi și se pare că-ţi face 
plăcere să le redai şi mai neutre decât sunt ele de obicei. 

Idoneu. Intenţionat adopt imprecizia. Opoziția subiectului și 
obiectului nu trebuie considerată decât sub unghiul eficacității 
practice; nu este loc aici să ne întrebăm deja dacă cei doi „poli“ ai 
opoziţiei pot fi realizați în mod perfect și fiecare pe seama lui. 

Sceptic. Trebuie să mărturisesc că nu sesizez cum poate fi 
eficace o opoziţie ce se stabileşte între două lucruri care n-au încă 
o existență bine determinată. Până la noi ordine voi rămâne la 
judecata bunului simț pentru care lucrurile sunt sau nu sunt, şi 
care nu le concepe decât dacă sunt. 

Idoneu. Și totuși te vei lăsa cu siguranță convins de exemplele 
care urmează. Vei admite că „sus“ şi „jos“ se opun efectiv în 
spiritul omului care crede că pământul este plat — şi speța acestor 
oameni nu a dispărut complet. Acesta este, de exemplu, cazul 
copilului sau al primitivului. Această distincţie între „lucrurile 
care sunt sus“ și „cele care sunt jos“ este perfect legitimă, în 
anumite împrejurări şi între anumite limite, pentru că este 
indubitabil eficace, şi aceasta este suficient. Nu este mai puţin 
adevărat că, dacă ținem seama de forma şi mișcarea pământului, 
„Sus“ și „jos“ devin foarte greu de definit; și că, dacă vrem să 
ducem analiza până la semnificaţii definitive, aceste două noțiuni 
se golesc de sensul lor şi se destramă complet. 

Nu încape deci îndoială că două noțiuni încă imperfecte şi 
care nu pot fi aduse la o stare de desăvârșire completă pot forma 
cei doi termeni ai opoziţiei al cărei sens poate fi clar realizat. Pe 
acest model ne-ar plăcea să concepem mai întâi antiteza 
subiectiv-obiectiv. Încă o dată, afirmaţia: a) este perfect legitim și 
necesar să concepem obiectivul în opoziție cu subiectivul nu 
implică defel că am ști deja perfect să concepem și să definim 
subiectul și obiectul. Ea nu are mai puţin o semnificaţie foarte 
reală care ne satisface. 

Sceptic. Mă îndoiesc că această umbră de semnificaţie ne 
poate duce prea departe. Dar dacă îmi e deja greu să-ţi accept 
explicaţiile asupra opoziţiei subiectivului și obiectivului, formulez 
cele mai exprese rezerve în ce privește concordanța lor. 

„ Idoneu. Aș mai da un exemplu. Există o concordanță sigură, 
incontestabilă, intre mișcările unui om matur și mișcările unui 
copil care încearcă să-l imite. De pildă, ei fac amândoi doi pași şi 
mișcă amândoi braţul drept... Și totuşi, privind mai atent, dacă 
descompunem mișcările pe care cei doi le execută în elemente 
suficient de mici, nu mai observăm decât diferență şi dezacord. 
Concordanţa nu rămâne vizibilă decât dacă ne mulțumim cu o 
cunoaștere destul de grosieră a mișcărilor respective. Presupune 
perfectă această cunoaștere... şi analogia pe care crezuseşi a o 
distinge se va estompa complet. 

A spune că există o concordanță reală între două ordini de 
fapte nu înseamnă deci a spune că tot ce există de o parte trebuie 
să-şi găsească un echivalent imediat şi precis de cealaltă parte. 
Nu înseamnă nici a presupune că cunoaşterea celor doi termeni 
ai comparaţiei este foarte avansată, nici că această cunoaștere 
trebuie sau poate fi adusă vreodată la o stare de perfecţiune 
definitivă. 

Sceptic. Altfel zis, nu atribui cuvintelor, pentru început, decât 
un sens destul de vag. 

Idoneu. Vag nu este defel adjectivul potrivit. Spui că nu 

“vreau să invoc decât acte de gândire grosieră, dar asupra 
importanţei cărora nu poate exista nici o îndoială. Că conceptele 
de care vreau să mă folosesc sunt încă în stare brută, şi că ele sunt 
încă destul de prost delimitate; dar că ele au totuși o priză 
incontestabilă asupra obiectului lor. 

Ne vom ajuta iarăși de un exemplu. Să presupunem că un 
comandant de trupă spune oamenilor săi: „v-o iau înainte, mă 
veţi reîntâlni când vă voi fi făcut semn cu mâna“. Un „semn cu 
mâna“ este o indicație destul de grosieră. Este un gest prost 
delimitat care poate fi efectuat în foarte multe moduri diferite. 
Dar interpretarea lui, în împrejurările pe care le-am imaginat, nu 
lasă loc nici unei ambiguități. Este un semn eficace. 

Afirmația: b) trebuie să considerăm că o anumită 
concordanţă între ideile noastre şi lucrurile la care se referă ele 
există și este eficace — nu implică deci că cunoaşterea de către noi 
a ideilor, a lucrurilor şi a adecvării lor reciproce a depășit stadiul 
embrionar în care idoneitatea (Chiar relativă) şi succesul (Chiar 
provizoriu) sunt singurele criterii. atat Lip că asta 
cunoaștere este încă sumară. Că nu știm încă să ne E espre 
ea decât o imagine informă și fără contururi iaa s este 
provizorie şi nimic mai mult decât o schiță încă neîncheiată. 

Dar afirmăm în același timp că primele baze ale întregii 
noastre cunoașteri au un caracter analog. Şi dacă, pentru a 
începe, facem apel la aceste noțiuni grosiere şi primitive, la aceste 
idei de o justeţe sumară, la aceste cunoștințe cu totul brute și de o 
exactitate redusă, înseamnă că vrem să păstrăm contactul cel mai 
strâns posibil cu faptele de care suntem practic siguri. 
„Conţinutul lor de realitate“ este suficient de dens pentru ca, 
dacă nu le întrebuințăm în afara cadrului lor natural, 
interpretarea și semnificaţia lor să fie practic imediate. 

Într-un cuvânt, sensul pe care îl atribuim conceptelor nu este 
vag, ci sumar: aceasta este condiția însăși pentru ca sensul să fie 
practic asigurat. 


4. O observaţie a lui Perfect 


În fața îndoielilor lui Sceptic, Idoneu nu a încercat decât să 
apere o idee esenţială: rezervele şi precauţiunile sale se inspiră 
doar din preocuparea de a nu abandona realităţile practic sigure. 
Aici se plasează prima intervenţie a lui Perfect. 

Perfect. Am de prezentat o observaţie preliminară. (După 
aceea voi formula obiecții de principiu.) 

Ezitările tale îmi par a nu fi decât artificiu și simulacru. 
Afirmi că nu ai nici un motiv să admiţi a priori că ideile opuse de 
subiectiv și obiectiv ne sunt date ca lucruri încheiate şi având o 
existență autonomă. Dar toate experiențele care îți umplu viața 
cotidiană, toate faptele pe care le socoți practic asigurate și a 
căror mărturie o cauţi, nu demonstrează oare cu prisosință 
caracterul bine fundat al acestor două concepte şi al opoziţiei 
lor? Cum poţi vorbi de fapte asigurate, dacă nu afirmi în fapt 
existența unei realități independente de voința ta? Nu sesizez 
scrupulul care te reține să enunţi concluzii mai hotărâte, ca 
acestea: a) experienţele cotidiene ne fac să concepem existența 
obiectului în opoziție cu cea a subiectului; și b) cunoaşterea 
subiectivă a realităţii obiective trebuie considerată ca posibilă. 

Aceste afirmaţii nu sunt de simţ comun? 

Idoneu. Aceste întrebări tulbură puţin distincțiile pe care mă 
străduiesc să le fac. 

Afirmațiile pe care mi le propui trebuie considerate ca 
judecăţi definitive și asigurate pentru totdeauna? În acest caz, nu 
pot subscrie la ele. Concluziile întregului eseu care va urma vor 
avea tocmai destinaţii contrare, 


] 

| ; lrebuie, dimpotrivă, să înțeleg că afirmațiile în chestiune nu 
| sunt decât judecăţi sumare, dar practic verificate în toate 
| împrejurările vieții obişnuite? N-aş vedea atunci nici un 
| inconvenient în a le accepta. A concepe obiectul în opoziție cu 
| subiectul constituie tocmai unul din acele acte intelectuale 
grosiere și primitive pe care se bazează exercițiul gândirii. Și a 
considera cunoaşterea ca accesibilă reprezintă unul din 
principiile, una din regulile de acțiune care informează activitatea 
noastră mentală. 

Dar în cadrul în care se vor înscrie reflecțiile care vor urma şi 
care nu se află pe același plan cu acțiunile din viaţa cotidiană 
destul de sumar determinate se va dovedi că aceleaşi judecăți nu 
mai sunt complet adecvate. Ele vor rămâne însă adecvate în 
forma mai puţin ambițioasă pe care le-o dădusem la început. [...] 

Perfect. Repudiezi astfel judecăţile „asigurate pentru 
totdeauna“. Dar bănuiesc că ele reapar în explicaţiile tale, sub 
forma mascată a „judecăților practic asigurate pe planul 
reflecțiilor actuale“. 

Idoneu. Este o eroare! Chiar când le vom acorda deplină 
încredere, nu vom scăpa din vedere că judecăţile noastre nu sunt 
“decât „sumare“. Că n-ar fi contrar firii lucrurilor ca ele să 
"reclame revizuiri. Te îndoiești că aşa ceva este cu putință? 
Îngăduie-mi o comparaţie. Un rege constituțional căruia 
parlamentul său i-ar fi delegat toate puterile pentru scopuri 
determinate nu este echivalentul unui rege de drept divin. Teoria 
dreptului divin nu poate să nu informeze toată politica. La fel în 
ce priveşte teoria judecăților veșnic asigurate şi contrarul ei: ele 
informează tot jocul gândurilor noastre în sensuri opuse. 

De altfel, formulând concluziile de adineauri a şi b, era vorba 
numai de a stabili un prim jalon, de a marca direcția în care vrem 
să ne angajăm. Nu să mergem dintr-o dată la culmea a ceea ce se 
poate afirma, ci să cităm un singur fapt primitiv şi asigurat. Va fi 
suficient să constatăm că despre adecvarea reprezentărilor 
mentale la realități se pot enunţa judecăţi asemănătoare cu cele 
care se referă la existența sau nonexistența unui obiect, într-un 


cuvânt judecăți obiective! 


5. Despre cunoaşterea intuitivă 


jează acum disputa de fond. 
pe lol see prea rapid teoria judecăților pertect 
adevărate şi a conceptelor definitiv stabile. În ceea ce mă 

priveşte, nu văd cum ne-am putea dispensa de ele. Și susțin că, în 
pofida contestărilor, și tu te sprijini inevitabil pe astfel de judecăţi 
și concepte. Și o demonstrez: cum poţi într-adevăr vorbi de 
„judecăţi obiective“, dacă, pentru tine, obiectivitatea nu este un 
concept bine definit, care să corespundă în mod clar la ceea ce 
vrei să desemnezi prin aceasta? Cuvintele a căror întrebuințare 
nu o poți evita dejoacă precauțţiile pe care pari a le lua — și 
resping ideile pe care vrei să le exprimi. 

Idoneu. Critica ta nu este lipsită de temei și cuvântul 
„obiectiv“ nu este singurul care o merită. Această remarcă atinge 
întregul discurs. Şi iată-ne brusc duși foarte departe de punctul 
nostru de plecare, ceea ce nu este de natură să uşureze 
explicaţiile. Cu părere de rău mă văd obligat să revin asupra 
începutului şi să reiau ceea ce declaram lui Sceptic. 

Spunând: „Acceptăm mărturia acestei mişcări cu totul 
instinctive care ne-a pus în siguranță pe trotuar“, este clar mai 
întâi-că nu tragem o concluzie doar din acest incident cu 
automobilul. Nu judecăm acest gest în și pentru el însuși. El doar 
decelează o stare de cunoaștere implicită a realului la a cărei | 
stabilire au contribuit toate clipele vieţii noastre. Ştim că ziua 
urmează nopții. Că un obiect greu, dacă nu este susținut, cade. 

Că apa curge etc., etc. Nici una din toate aceste cunoştinţe nu | 
poate fi considerată perfectă şi absolută. Ele ne fac să participăm | 
doar la o realitate destul de grosieră şi superficială. Nu reprezintă | 
decât informaţii sumare, în ciuda importanţei și pertinenței lor. | 

În cadrul acestor experienţe situăm incidentul cu 
automobilul. Reacţia noastră în faţa pericolului este revelatoare 
tocmai în acest cadru. 

Tot acest volum de cunoștințe fundamentale şi imperfecte; 
toate aceste vederi juste, dar numai în mod aproximativ; toate 
aceste idei nedesăvârşite asupra cărora se exercită activitatea 
noastră mentală, am vrea să le numim elementele cunoașterii 
intuitive. (Poate abatem puțin cuvântul intuitiv de la semnificaţia 
lui obișnuită. Dar aceasta este extrem de vagă și instabilă.) 

Perfect. Introducerea unei desemnări nu poate ea singură 
conferi lucrului desemnat precizia care îi lipseşte. Care sunt 
limitele cunoașterii tale intuitive? Cum îi recunoşti elementele? 

Idoneu. Cât de potrivită este această remarcă! Insist, 
împreună cu tine, asupra faptului că „sfera intuitivului“ nu este 
strict delimitată; că nu se ştie exact unde se opreşte și tot ce 
cuprinde ea. Faci din aceasta un reproș! Dimpotrivă, eu văd aici 

O trăsătură tipică a tuturor desemnărilor, delimitărilor și 


| 
| 

tie ia care ne permit să ne orientăm în complexitatea 
I ul (ŞI această trăsătură de incertitudine se va regăsi până şi 
în definiția matematică). Din acest punct de vedere, definiţia 
precedentă a intuitivului trebuie considerată ca o definiție model, 
întrucât toată imprecizia ei nu o împiedică să fie operantă, 
adecvată, eficace, fireşte între anumite limite. Și nu-i pretindem 
mai mult. 

Sceptic. Nu repeţi pur și simplu ceea ce mi-ai spus deja? 

Idoneu. În parte. Cu diferența că punctul esențial al disputei 
s-a deplasat. Nu mai este vorba de a şti dacă noţiunile și 
judecăţile pe care le-am numit intuitive au un sens deplin. Este 
acum în discuţie, într-un fel, însăşi natura lor. Eu nu mi le pot 
reprezenta decât ca schițe aflate încă în permanentă stare de 
devenire, în timp ce Perfect nu și le imaginează decât bazate pe 
concepte imuabil fixate. Mi se pare că nu există nimic paradoxal 
în alianța strânsă între plenitudinea sensului şi nedeterminarea 
actuală a unei deveniri încă deschise. În acest fel percepem un 
obiect la distanță, recunoaștem o persoană într-o caricatură (sau 
chiar într-un portret), regăsim un peisaj familiar într-un tablou 
etc. Într-un cuvânt, pentru a fi efectivă, cunoașterea nu trebuie 

dusă la perfecțiune în nici o direcţie. 


6. Despre judecăţile B 


Perfect. Nu cred că ai explicat deja ce sunt „judecăţile 
obiective“ și că ai justificat felul în care întrebuințezi această 
expresie. 3 ppup 

Idoneu. Cred totuşi că am făcut-o pentru judecăţile intuitive 
de felul: (A) Acest lucru care se apropie in viteză este un 
| automobil. : i > 
| (Ar fi comod să spunem că aceste judecăţi sunt de tip A, că 
| aparțin domeniului de cunoaștere A, că sunt enunțate la nivelul 
A etc.) Acestea sunt judecăţile asigurate din viața cotidiană 
| despre care era deja vorba în discuţia noastră cu Sceptic. Fă 
legătură cu ce spuneam atunci despre felul în care concep eu 
| opoziţia obiectiv-subiectiv la acest nivel. A spune că o judecată 
| de tip A este obiectivă, înseamnă simplu a spune că validitatea ei 
este independentă de voința mea, ca și existența unui obiect... 
Adică lucruri a căror semnificaţie poate foarte bine să nu 
depăşească limitele destul de vagi între care cunoștințele din 


domeniul A sunt efective. 

Perfect. Ştii bine că judecăţile obiective a căror definiţie o cer 
nu sunt judecăţi de tip A, ci judecăţi referitoare la idei. Am deci 
dreptul de a nu fi satisfăcut. În „sfera acțiunii imediate“ poți avea 
iluzia că reprezentările deschise și conceptele încă în devenire 
sunt suficiente pentru a-ţi susține şi dirija întreaga activitate. Dar 
această eroare nu va putea pătrunde în lumea ideilor. 
Cunoașterea ideilor stă sub semnul Adevărului, nu sub semnul 
informului și haoticului. 

Idoneu. Sunt profund convins de contrariu. În domeniul 
intuitivului, criteriile obiectivităţii sunt în ultimă instanță 
adecvarea la propriile noastre scopuri și succesul acțiunilor 
noastre. Or, modalităţile gândirii nu sunt contradictorii 
modalităților acţiunii. [...] Gândirea imită acţiunea şi acțiunea 
realizează gândirea. Obiectele care populează gândurile noastre 
sunt scheme neîncheiate încă, profund angajate în viața 
instinctivă a sufletului și încărcate de impulsiile sale iraționale. 
Ele pot cădea și sub acţiunea cunoașterii, ca și obiectele care 
populează sfera acţiunii imediate. Ce căi urmează această 
cunoaștere? De ce natură sunt judecăţile în care ea se exprimă? 
Pentru a înțelege acest lucru, nu mă simt deloc obligat să apelez 
la o lume ideală supusă jurisdicției Adevărului integral. N-am 
decât să extind și să transpun ceea ce spuneam adineauri despre 
noțiunile intuitive şi despre judecăţile asigurate. Nici aici 
devenirea încă deschisă nu exclude plenitudinea relativă a 
sensului. 

Perfect. Sunt gata să-ţi ascult demonstraţia. 

Idoneu. Îţi baţi joc? Ştii bine că nu poate fi vorba de o 
demonstraţie prin intermediul logicii. Există constatări a căror 
evidenţă practică se impune. Se demonstrează mișcarea mergând. 
A demonstra înseamnă a reuni elementele certitudinii practice 
(fără a exclude posibilitatea unor împrejurări deosebite în care ar 
putea fi dezminţite). În acest sens invocăm şi acceptăm noi 
mărturia faptelor. 

Perfect. Aceste fapte!? 

Idoneu. Nu te aștepta la ceva nou. O să mă repet, dimpotrivă. 
Voi căuta chiar să mă imit și să străbat din nou aceeaşi cale... 

Să punem mai întâi problema clar. Nu mai este deci vorba de 
judecăţi de tip A, ci de a ști dacă cunoștințele de la nivelul A pot 
fi ele însele obiect de cunoaştere; dacă se poate transpune aici 
opoziţia subiectului cunoscător şi a lucrului cunoscut, şi dacă se 
poate concepe o anumită corelaţie între cei doi termeni ai acestei 
opoziții, 


N DA AU. 


„__ Vom căuta o indicație într-un fapt lipsit de orice complicaţie. 
Să revenim la incidentul cu automobilul, Iată-ne reveniți pe 
trotuar înainte de a fi realizat clar toate împrejurările a ceea ce ni 
s-a întâmplat. Ne vom mira acum că am acționat cu atâta 
promptitudine? Ne vom închipui intervenția unei inteligențe şi a 
unei voințe străine? Nu! Fiindcă știm - nu dintr-o cunoaștere 
absolută şi mereu infailibilă, ci într-un mod cu totul practic şi 
asttel încât să putem acționa în consecință — știm că ideile noastre 
despre lumea obiectelor fizice merită să fie crezute . Ele ne înșală 
rar dacă nu le forțăm semnificația. 

Această știință este un element de cunoaștere cu totul 
pozitivă. Evident, este vorba aici de o cunoaștere empirică; de o 
cunoaștere care întâlneşte imediat actele vieţii cotidiene și care 
se încorporează în ele. Dar dacă vrem să luăm în serios 
sentimentul de securitate care însoţeşte gesturile noastre cele mai 
obişnuite, trebuie să recunoaștem: 

a) Că ştim ceva despre propria noastră cunoaștere a 
lucrurilor. Că prin urmare este util — și legitim — să o concepem ca 
un obiect (mental) având o existență proprie; 

b) Că facultatea noastră de a reacționa implică o anumită 


conexiune utilizabilă între această cunoaştere a lucrurilor şi 


conştiinţa subiectivă pe care i-o avem. Acceptaţi aceste 
concluzii? Dacă da, demonstrația mea este încheiată. 

Sceptic. Îţi place să numeşti cunoaștere pozitivă această 
știință indistinctă. 235, suf 

Perfect. Nu poţi vorbi despre ea decât pentru că dispui de 
conceptele de „ştiinţă pozitivă“ şi „lucru în sine“. 

Idoneu. Observ că va trebui să fac față mereu acelorași 
obiecții. Intenţionat nu rețin din această ştiinţă decât o trăsătură 
cu totul primitivă. Dar nu abandonez nimic din afirmaţiile mele. 
Cunoaşterea pozitivă este aceea care, informând gândurile şi 
acțiunile noastre, nu se vede dezminţită de dezvoltarea 
gândurilor și de consecinţele acțiunilor. Chiar dacă succesul este 
doar relativ, și dacă împrejurări noi și neprevăzute îl repun în 
chestiune. A spune, în lumea obiectelor fizice, că Pământul este o 
sferă, înseamnă a exprima o cunoștință pozitivă, chiar dacă 
trebuie după aceea să corijezi această primă afirmaţie ținând 
seama de aplatizarea la poli etc. La fel și în lumea ideilor. Nu 
există cunoștință perfectă şi totală: ea este Saguna, relai la 
împrejurări, la limitele între care trebuie să fie valabilă și la 
obiectivele cărora trebuie să le slujească. 

Această concepţie despre cunoașterea pozitivă este un punct 
central în care ancorează toate reflecțiile şi toate deducţiile 
noastre. De altfel, odată ferm instituit acest punct, trebuie puse 
în valoare neîntârziat toate rezervele și toate atenuările 
complementare. Este clar că o judecată ca aceasta: „judecățile 
noastre intuitive (judecăţile noastre A) asupra lumii lucrurilor 
sunt demne de crezare“, nu este deloc exhaustivă. Cunoașterea 
care se exprimă aici este oarecum embrionară. Nu este decât un 
prim jalon. Ea va trebui să fie completată. Trebuie concepută în 
stare de devenire [...] 

Spunând acum că reprezentările intuitive relative la lumea 
exterioară şi cele care se raportează la propria noastră persoană 
intră în relație unele cu altele, aduc noi elemente de cunoaștere, 
pe care nu ezit să le calific drept pozitive, în ciuda incompletei lor 
determinări. 

Pentru a conchide, să numim judecăţi B judecăţile care au ca 
obiect noțiunile şi judecăţile din sfera A. Afirmația de odinioară: 
„Între anumite limite, judecăţile intuitive (judecăţile A) sunt 
demne de crezare“ este deci o judecată B. Este chiar modelul 
genului. Și acum nu observi că poziţia ta, poziţia lui Sceptic şi a 
mea, față de judecăţile B, sunt exact asemănătoare cu ceea ce 
erau ele față de judecățile A!? Toată disputa noastră s-a transpus 
aproape identic pe acest teren nou. Nimic nu ne împiedică să 
transpunem aici şi toate vederile noastre asupra naturii și rolului 
reprezentărilor primitive şi ale noțiunilor fundamentale. Această 
extindere va duce sensul cuvintelor întrebuințate dincolo de 
sensul lor primitiv. În particular, acesta va fi cazul pentru 
cuvintele subiect, obiect, cunoaștere obiectivă etc. Departe de a 
presupune că sensul lor extins a fost oarecum predeterminat în 
conceptul încheiat şi perfect, îl vedem evoluând şi progresând 
plecând de la semnificaţia sa restrânsă. De altfel, în sensul extins 

ca și în cel restrâns, „conținutul lor de realitate“ se reduce la 
constatări practic asigurate relative la lumea fizică sau la propria 
noastră persoană. 


7. Ierarhia judecăților 


Perfect. Argumentaţia ta este cât se poate de comună. Astfel, 
ca să demonstrezi că atributul „obiectiv“ poate fi legitim 
întrebuințat pentru a caracteriza judecățile intuitive, te limitezi să 

spui: „lată! Oportunitatea şi reușita acestui gest fac dovada 
obiectivității judecății care l-a inspirat“. 

Idoneu. Perfect! Pentru că, practic, sensul cuvântului 
„obiectiv rezidă în faptul că judecata calificată drept obiectivă 
nu este dezminţită de desfășurarea împrejurărilor ulterioare. 
Perfect. Şi toată demonstraţia ta în cazul judecăților B constă 
in a spune: „Semnul obiectivităţii lor îl constituie sentimentul de 
securitate care însoţeşte constanta lor intervenţie...“ 
~ Idoneu. Pentru că acest sentiment îmi garantează că 
judecăţile respective nu sunt în general falsificate. Și în fond 
aceasta epuizează sensul practic al obiectivităţii unei judecăți. 

Este nevoie să mă exprim în termeni mai abstracţi? Eu 
demonstrez că un cuvânt poate fi întrebuințat în mod legitim 
arătând că există împrejurările în care îl pot întrebuința conform 
semnificației sale. Și aceasta pentru excelentul motiv că 
semnificaţia lui este în definitiv fixată de modalităţile 
întrebuințării sale. EI are semnificaţia pe care o are pentru că 
este folosit cum este folosit! 

Perfect. Şi crezi că poţi continua în același fel. Dar 
dificultățile nu s-au încheiat, întrucât judecata care a declanşat 
această dispută nu este fără îndoială nici o judecată A nici o 
judecată B, ci una de un tip mai complicat. Am sentimentul că pe 
această cale nu vom ajunge niciodată la capăt. 

Idoneu. Dimpotrivă! Explicaţiile mele își ating ținta. În 
ierarhia judecăților pe care am început s-o schițăm, judecata 
„contestată“ este de un tip imediat superior tipului B. Ea are 
forma următoare: TAR 

c) Judecățile de tipul B pot fi obiective. 

Judecățile de acest gen vor fi numite de tip C. ; Ż A 

Pentru mai multă claritate, să enunțăm succesiv trei judecăţi 
urcând de fiecare dată o treaptă în ierarhia tipurilor. lată mai 
întâi o constatare de tip A: i 

(Spun că) Acest lucru este un automobil. i 

Judecata B care urmează o are ca obiect pe precedenta: 

Am dreptate să spun că acest lucru este un automobil; sau: 

Am motive să nu mă îndoiesc de mărturia simțurilor mele; 


sau: . . Lă . 
Între anumite limite, constatările intuitive sunt exacte. 


| 
f 
| 
| 
i 
| 
f 


| 
| Iată în sfârşit o judecată C care enunță o apreciere asupra 


judecăţi B: 
pe ii d să an — că am dreptate să spun că acest lucru 


este un automobil, sau: 

Am motive să cred că nu mă înşel — neîndoindu-mă de 
mărturia simţurilor mele; sau: 

Ştiu ceva pozitiv — despre ceea ce știu. 

Și acum toate aceste explicații preliminarii ne-au readus exact 
la locul în care, pentru prima dată, ţi-ai formulat în acești termeni 
obiecţia fundamentală: „Cum poţi vorbi de judecăţi obiective 
dacă, pentru tine, obiectivitatea nu este un concept bine 
determinat?...“ Sunt acum în măsură să răspund: îmi va fi de 
ajuns să înaintez cu un pas în argumentarea mea fără să-i modific 
linia generală. 

Perfect. Nu-mi e deloc greu să imaginez singur urmarea 
discursului. Îmi vei cita ca exemplu o judecată C a cărei 
obiectivitate n-o să am de gând s-o contest. Poate vei distinge 
chiar semnele consimţirii mele în una sau alta din acțiunile mele. 
Vei distinge, pe acest exemplu, criteriile practice mai mult sau 
mai puţin vagi care, după tine, fixează mai mult sau mai puţin net 
condiţiile întrebuințării efective a cuvântului „obiectiv“. 
Semnificaţia acestuia din urmă, vei spune în încheiere, este 
funcție de întrebuinţarea lui. 

Poate vei alege ca exemplu pe cel mai simplu din cele pe care 
le citai adineauri: „Am dreptate să spun — că am dreptate să spun 
că acest lucru este un automobil“. 

Idoneu. Acest exemplu prezintă într-adevăr avantajele lui. 
Abstracţie făcând de câteva nuanţe, el echivalează cu simpla 
judecată intuitivă: „acest lucru este un automobil“, şi în nici un 
caz el nu poate fi verificat dacă aceasta din urmă nu este 
verificată. Observăm astfel că judecăţile formulate la diversele 
niveluri ale ierarhiei se reduc, parțial, la judecăți intuitive asupra 
validității sau inexactității cărora nu există nici o îndoială. 

Pe de altă parte însă acest exemplu este prea transparent. 
Atenţia nu este îndeajuns reținută de procesul mental care 
însoţeşte această proiecție a sferelor mai înalte pe sfera intuiţiei. 
Verificarea unei legi fizice, de exemplu, se descompune şi ea, în 
definitiv, în constatări imediate și incontestabile. Dar legea însăşi 
se suprapune acestora din urmă, şi poate avea un atare caracter 
de fixitate şi permanenţă încât are dreptul să fie considerată o 
realitate obiectivă. La fel în privinţa judecăților la toate 
nivelurile. 

Perfect. Nu văd ce mi-ai mai putea spune nou despre geneza 
ideii de obiectivitate. O întemeiezi pe constatările practic 
asigurate. Acestea sunt oarecum înveşmântate în judecăţi cărora, 
într-o privință, le constituie sensul; dar, pe de altă parte, 


obiectivitatea lor poate prilejui noi constatări practic asigurate 
ș.a.m.d. Nefericirea este că întreaga-ţi teorie a ierarhiei 
judecăților se va izbi de un obstacol de netrecut. Într-adevăr, nu 
se poate vorbi despre judecăți C, de exemplu, decât formulând 
judecăți D, care trebuie să fie presupuse obiective, altfel ar fi 
inutil să le enunțăm. Îngăduie-mi o comparaţie: alergi după 
propria-ţi umbră! Ierarhia judecăților pe care o stabileşti nu 
comportă un ultim nivel. Ea este indefinită şi niciodată n-o să te 
poţi fixa undeva. 

Această scară infinită mă face să mă gândesc la scara lui 
Iacov pe care îngerii se suiau şi se pogorau și al cărei vârf numai 
ei îl puteau atinge. 

De ce nu vrei să admiţi că ea descinde din concepte imuabile 
şi perfecte și se oprește la realizări variabile şi coruptibile de care 
ne folosim? 

Idoneu. Să nu repunem totul în discuţie. 

Ai vorbit chiar tu despre judecăți D fără ca eu să le fi definit 
vreodată. Nu-ţi fac din aceasta o vină, dimpotrivă. Dar văd aici 
dovada că ai sesizat, pe baza primelor două încercări de care 
m-am ocupat, în ce ar putea consta trecerea de la un nivel 

oarecare la următorul. Ai înţeles modul în care ideea de 
"obiectivitate poate fi prelungită printr-o întrebuințare extensivă a 
cuvântului „obiectiv“, întrebuințare care trebuie să rămână mai 
mult sau mai puţin conformă semnificațiilor inițiale și restrânse, 
dar care ar putea şi să reacționeze asupra acestora din urmă. Or, 
această putință a devenirii, această facultate de a fi constant 
proiectată dincolo de şi înaintea semnificației sale prezente se 
integrează în ideea de obiectivitate. Ea îi constituie unul dintre 
elementele esenţiale, face parte din „substanța ei semnificativă“. 
| (Şi toate conceptele se supun într-o măsură mai mare sau mal 
mică acestei legi a extensiunii.) Datorită acestui fapt, putem 
| presupune că noțiunea în discuţie este adusă pe planul 
| discursului. Cu fiecare întrebuințare, semnificația ei sporeşte 
i pentru mine datorită acestei întrebuințări şi ori de câte ori o 
| concepi, semnificaţia ei crește pentru tine în urma acestei 
l experiențe. Aş putea opri aici explicaţiile mele, dacă n-ar fi 
neapărat necesar să formulez câteva rezerve in ce priveşte 
ierarhia judecăților. Trebuie să ne ferim a împinge această idee 
până la consecinţele ei extreme Și a pretinde, de să pp că 
Í orice judecată își va găsi aici odată pentru totdeauna w E bine 
| determinat. Dimpotrivă, nu.este exclus ca oie im eE a 
punctului de vedere să fie suficientă pentru a bulversa întreaga 

clasificare, Cutare noţiune va cădea poate, în funcţie de unghiul 
din care sunt considerate lucrurile, dintr-o sferă abstractă în sfera 
intuitivului, 

Sceptic şi Perfect. Te pierzi în complicaţii! 

Idoneu. Aceasta pentru că nu există nimic absolut simplu, 
nici în lucrurile naturii, nici în cele ale spiritului, 

Și acum să mi se îngăduie să revin la ideile pe care le apăram 
atunci când a intervenit Perfect pentru a-mi contesta uzajul 
cuvintelor pe care le întrebuințam. În găduiți-mi să repet — și 
poate se va înţelege mai bine acum sensul acelor cuvinte: 

Era vorba doar să arăt pe un exemplu foarte simplu și chiar 
primitiv că putem enunța asupra propriei noastre activități de 
cunoaştere judecăţi care poartă semnul obiectivității. 


8. Despre o teorie naturală a ideilor 


Câteva cuvinte încă despre discuția care s-a încheiat, înainte 
de a reînnoda firul explicaţiilor noastre. Este clar că Idoneu nu a 
vrut să facă o expunere definitivă şi completă a punctului său de 
vedere. El a încercat doar să-și definească poziţia între două 
poziții extreme pe care le respinge deopotrivă, deşi din motive 
diferite, e drept. 

Sceptic își face un merit din a nu acorda atenţie decât la ceea 
ce poate fi exact delimitat şi clar conceput. El se îndoiește de 
valoarea oricărei reflecții care depăşeşte limitele domeniului în 
care se simte în siguranță. Ceea ce nu vrea el în nici un chip să 
vadă este că orice lucru din această lume îşi dobândeşte 
semnificația de la ceva diferit de sine și ne conduce, dacă vrem 
să-i sesizăm esenţialul, la ceea ce este încă inform şi greu de sens. 
Pentru a asigura jocul ideilor zise simple şi acordul noțiunilor zise 
clare, e uneori imperios necesar să le luăm atât pe unele cât și pe 
celelalte ca obiecte ale reflecției noastre critice. Se poate oricând 
întâmpla să avem nevoie să știm cum este făcută cunoştinţa pe 
care o considerăm dobândită o dată pentru totdeauna. Realitățile 
cele mai dense și mai dure nu sunt în mod necesar acelea care se 
exprimă cel mai clar, 

Poziţia lui Perfect este la opusul extrem. El pretinde a îi deja 
în posesia cheii problemei noastre fundamentale; spune că a 
pătruns misterul semnificației conceptelor, că a conceput modul 
adecvării lor la lucruri, Într-un cuvânt, Perfect este omul unei 

anumite „teorii a ideilor“, teorie care inspiră toate judecăţile sale 
| despre lumea spiritului. 

„Dacă am reda libertatea personajelor noastre, întreaga 
| discuţie s-ar reaprinde instantaneu în legătură cu sensul care 
trebuie atribuit acestor cuvinte: „teorie a ideilor“, Servindu-se de 
ele, Idoneu se gândește la semnificaţia cuvântului Teorie în 
fizică. El nu ar respinge o comparație cu Teoria luminii, de 
exemplu; teorie asupra valorii căreia ultimul cuvânt îl va avea 
întotdeauna experiența. Perfect ar revendica dimpotrivă un sens 
mai ambițios, acela de exemplu care se realizează în expresia 
„teoria numerelor“. „Teorie dacă vrei, ar spune el; dar cu 
condiția ca ea să formuleze adevăruri totale, nu adevăruri mai 
mult sau mai puțin aproximative“. 

Dacă Idoneu şi Perfect ar putea cădea de acord în această 
privință, antagonismul punctelor lor de vedere ar slăbi 

considerabil. Idoneu şi-ar face o plăcere să enumere meritele „de 
ordin practic“ ale teoriei lui Perfect și ale modelului său, 
realismul platonician. N-am putea uita că ea a servit drept primă 
bază înălțării întregului edificu matematic, că are parte de toate 
ccesele speculației raționale şi că vom avea încă multă vreme 
e câștigat de pe urma vederilor atenuate în mod eficace pe care 
ea ni le sugerează. 

Dar acordul n-are nici o şansă de realizare întrucât Perfect nu 
va admite niciodată că teoria ideilor poate fi asimilată teoriei 
unui fenomen natural. Nu va accepta niciodată că ea poate fi 
supusă aceloraşi avataruri ca formulele totodată magice şi fragile 

în care ştiinţa caută să închidă realitatea fizică; că poate face 
! obiectul aceloraşi critici; că după ce va fi fost considerată exactă, 
| ea poate fi declarată, într-o bună zi, insuficientă; că ea este, de 

drept, supusă probei şi contraprobei verificărilor practice; că 
poate fi retușată şi remaniată; că s-ar putea întâmpla ca la un 
| moment dat să trebuiască să dispară pentru a face loc unei alte 
| 
| 


teorii mai adecvată scopurilor noastre. Tocmai acesta este fondul 
ideilor lui Idoneu, După părerea sa teoria lui Perfect prezintă 
semne prea evidente ale crescândei sale inadecvări la nevoile 
filosofiei noastre științifice, pentru a mal putea îi vorba de a o 
trata cu manajamentele datorate obiectelor de care nu ştim încă 
să ne desprindem, De multă vreme ea dă înapoi pe planul 
general al gândirii, dar și-a găsit un refugiu ce părea inexpugnabil 
în matematici și logică. Or discuţiile din ultimii ani asupra 
fundamentelor au modificat rofund situația, „Criza atul a 
matematicii și logicii“ este în ond o criză a idealului platonician 

în ultimele poziții pe care le ocupă. Dacă se urmăreşte cu 
adevărat depăşirea acestei crize trebuie revizuite fundamentele 
însăşi. Trebuie să sacrificăm noțiunile „etern fixate“, conceptele 
„dinainte şi exact delimitate“ pentru a le substitui conceptele „în 
devenire“ şi „deschise spre viitorul lor“ despre care Idoneu s-a 
străduit să dea o primă idee în discuțiea de adineauri. Acesta va 
fi unul din obiectivele acestui eseu. 


9. Despre noțiunea de concept 


Ceea ce imaginează Idoneu ca „teorie a ideilor“ ar putea fi 
deci comparat cu descrierea mai mult sau mai puțin schematică a 
unui fenomen natural, descriere care nu s-ar opri la aspectele 
exterioare şi imediate, ci ar viza, în măsura posibilului, și 
structura fenomenului și felul în care se desfăşoară el. Și primul 
obiect care ar trebui să fie supus acestui studiu, care ar trebui să 
fie despuiat de sensul aproape mistic pe care îl mai poartă pentru 
a fi adus pe planul cunoașterii obiective, este conceptul însuși. 

Dar care pot fi mijloacele şi căile unei asemenea tentative? 
Ceea ce reclamă Idoneu nu este pur și simplu o psihologie 
experimentală? Nu strânge ea informaţii obiective asupra ideilor 
şi asupra modului în care ele se nasc și se combină? Fără 
îndoială, toate aceste informaţii contează şi trebuie să acceptăm 
că ne pot fi de folos. Dar această psihologie este în afara 
întreprinderii imaginate de Idoneu. Ea nu se ocupă decât de 
fenomene de gândire mai mult sau mai puţin instantanee, de idei 
simple şi fragmentate. Evită marile construcții mentale în care 
este înscris un întreg trecut de eforturi fructuoase. Ar trebui 
scrutate, deopotrivă, noţiunile cu un trecut îndelungat şi cu 
viitorul încă deschis, de exemplu, ideile de cauzalitate, finalitate, 
adevăr, timp, spaţiu, număr, lege, substanţă etc. Astfel, de 
exemplu, ideea de cauzalitate ar fi studiată de la origini până la 
semnificația ei cea mai extinsă și mai abstractă; i s-ar reţine 
variațiile și mutaţiile de-a lungul secolelor, al filosofiilor şi 
teoriilor, S-ar constata ce a distrus și ce a recreat timpul... Dar 
toate acestea cu privirea fixată aiurea! Nu pentru a şti mai bine 
ce este cauzalitatea, nici pentru a aprecia valoarea sau 
necesitatea acestei noțiuni în textura ideilor noastre despre 
lumea fizică; nici pentru a acorda vreun interes oamenilor care au 
conceput, au modificat sau extins această noțiune... Doar pentru 
a cunoaște un impunător exemplu de concept, cu semnificaţii 

SU atilicate ŞI suprapuse ca nişte straturi geologice, Şi pentru a 
distinge pe acest exemplu caracteristicile, natura și posibilităţile 
de devenire ale fenomenului mental destul de superficial 
cunoscut și desigur foarte complicat pe care îl desemnăm prin 
acest cuvânt: conceptul, 

Dacă am vorbit în mod special de cauzalitate, este fireşte 
pentru că ne gândeam la lucrarea celebră a lui L. Brunschvicg: 
Experiența umană și cauzalitatea fizică în care este realizată o 
bună parte din programul pe care l-am trasat. Totuşi, nu credem 
că sunt aici atinse sau chiar urmărite obiectivele pe care ne-ar 
plăcea să le atribuim unui studiu de acest fel. Brunschvicg 
studiază cauzalitatea în plenitudinea semnificației sale, ca 
concept individual și unic în felul lui, dar nu de-a lungul tuturor 
semnificaţiilor sale, cauzalitatea ca exemplar şi reprezentant al 
genului: concept. 

În capitolele următoare vom efectua această analiză pe 
noţiunile fundament:le ale matematicilor și logicii. Din noţiuni 
geometrice cum sunt punctul, dreapta sau spațiul; din noțiuni 
aritmetice precum numărul sau şirul tuturor numerelor; din 
noţiuni logice cum ar fi clasa, elementul sau proprietatea, vom 
desprinde elementele unei teorii a abstracţiei (sau a 
axiomatizării) care s-ar putea înscrie în teoria „naturală“ a ideilor 
despre care vorbeam mai înainte. 

Aceste exemple luate din domeniile matematicii n-ar putea fi 
oare înlocuite cu folos de alte exemple mai puţin abstracte și mai 
larg accesibile? Nu credem! Noţiunile matematice sunt adesea 
considerate drept tipul însuși de noţiuni definitiv fixate şi perfect 
delimitate. Or, așa cum am spus deja — și avem de gând să 
revenim —, aceasta este o idee falsă sau cel puțin mult prea 
sumară. Una din proprietăţile naturale ale obiectului mental 
„concept“ este că se află în mod esenţial în stare de devenire. 
Dar trebuie s-o demonstrăm — și în special pentru conceptele 
matematice: drumul nostru nu poate deci să le evite. În 
consecință, să le acordăm imediat importanţa care li se cuvine și 
să le plasăm în centrul problemei. 

De altfel, simplitatea lor este doar aparentă. Ele sunt departe 
de a fi rămas imuabile de-a lungul istoriei lor. Două milenii de 
perseverentă şi constantă elaborare n-au trecut fără să lase urme 
vizibile. Într-un concept ca cel de spaţiu, putem distinge straturile 
suprapuse pe care le-au depus diferitele epoci, Sunt reunite acı 
toate caracteristicile semnificative: origini intuitive toarte 
apropiate, realizare imediată în lumea sensibilă, lungă istorie ale 

cărei fapte esenţiale ne sunt toate cunoscute, mutații de sens şi 
extinderi repetate etc. 

În rezumat, prin poziţia centrală şi dominantă pe care o 
ocupă, matematica este terenul natural al discuţiei noastre. 


10. Ultimele poziții 
ale realismului platonician 


De altfel, orice analiză cât de cât aprofundată a raporturilor 
dintre real și rațional trebuie mai devreme sau mai târziu să 
atingă problema aplicării matematicilor la ştiinţele fizice și 
naturale. Există, într-adevăr, în expresia unei judecăți oarecare 
asupra realului, un moment specific matematic. În constituirea 
oricărei cunoștințe şi mai ales atunci când ea ajunge la nivelul 
raționalului, există un act al cărui model cel mai pur este oferit de 
constituirea schemelor matematice. Gândirea matematică nu este 
în afara sau dincolo de câmpul obişnuit al gândirii, chiar când 
aceasta formulează aprecierile cele mai simple asupra realității 
de toate zilele. Vom observa, dimpotrivă, o unitate fundamentală 
care se extinde la toate domeniile cunoașterii, de la cea mai s 
angajată în intuitiv până la cea mai abstractă. Într-un cuvânt, 
printre opozițiile de care ne-am folosit pentru a evoca diferitele 
aspecte ale problemei noastre fundamentale, cea mai 
semnificativă dintre toate este: matematicile şi realitatea. Tocmai 
aici tensiunea între cei doi termeni antagoniști este cea mai mare 
și totuşi adecvarea lor este cea mai profundă. Orice progres 
realizat asupra acestui punct se va răsfrânge asupra tuturor 
celorlalte puncte. Fiecare aspect al problemei prezintă dificultăți 
caracteristice: dar dacă dificultățile pot fi depăşite referitor la 
matematică, toate celelalte cad în același timp. Decizia asupra 
acestui punct implică decizia asupra tuturor celorlalte. Dacă s-a 
înțeles rolul și sensul axiomelor, dacă s-a realizat integritatea 
celor două feţe ale lor, una care priveşte spre concret, cealaltă 
orientată spre abstract, putem pune pe o bază comună 
cunoașterea rațională, 

De altfel această unificare trebuie plătită cu prețul ei: 
realismul platonician trebuie respins din ultimele lui poziţii pe 
care le mai ocupă în matematici și logică, conceptul de-a pururi 
fixat trebuie să cedeze locul conceptului în devenire, 

Este clar că această renunțare antrenează o anumită 
degradare a idealului matematic şi o degradare paralelă a 
noţiunilor de adevăr şi fals. Mai general, antrenează o degradare 
asemănătoare a noțiunilor de rațional, inteligibil, explicabil, 
evident, necesar, demonstrabil, logic, corect etc, Este alterată 
însăși ideea de existență. 

Ameninţăm astfel prestigiul justificat al speculaţiei 
matematice? Nu credem. Avem sentimentul că, dimpotrivă, 
contribuim la a-i reda locul pe care l-a ocupat cândva și pe care îl 
merită mereu: în centrul însuși al întregii cunoașteri. 


Capitolul H 
PARADOXUL LIMBAJULUI 


11. „Obiectele eterne“ interpuse 


Dacă modelul oricărei explicaţii ar trebui să fie o reducție a 
lucrului de explicat la termeni anteriori a căror semnificaţie este 
perfect cunoscută, cât de puţin ar corespunde acestui model 
explicaţiile lui Idoneu asupra sensului care trebuie atribuit 
cuvântului „obiectiv“. Ele făceau apel, dimpotrivă, la un număr 
considerabil de cuvinte noi al căror sens nu era mai bine 
delimitat decât cel al cuvântului de definit. Perfect l-ar fi putut 
întrerupe în orice moment pentru a-i cere explicaţii 
complementare. Discuţia s-ar fi deplasat astfel constant, şi 
departe de a urca la nişte „celule primitive“ ar fi intersectat şi 
reintersectat indefinit propria sa urmă. Trebuie să înțelegem de 
aici că explicaţiile lui Idoneu n-au nici o vzloare? Nu ni se pare. 
Credem, dimpotrivă, că idealul definiției „complet recurente“ 
este înşelător; că orice explicaţie, dusă suficient de departe, va 
sfârşi prin a prezenta aceleaşi trăsături. p 

Aceasta înseamnă că am fi putut lungi lista opozițiilor care 
evocă, fiecare, un aspect al problemei noastre fundamentale cu 
expresiile următoare: „semnul și lucrul semnificat“, „cuvântul şi 
lucrul pe care îl visează“ sau „limbajul şi ceea ce vrea el să 
exprime“. Pentru început chiar sub acest aspect se prezintă 
problema noastră şi nu ne vom putea dispensa de un examen 
prealabil al rolului limbajului. Discuţia între Idoneu şi Perfect 
conţine deja câteva indicaţii în această privinţă. Nu le vom relua 
ab ovyo, i 

Rolul limbajului constă în esență în a stabili o legătură de 
comprehensiune mentală între două ființe gânditoare — acestea 
putând fi reprezentate și de o aceeaşi persoană în două momente 
ale existenţei sale. Problema pe care o pune spiritului este aceea 
a eficacităţii sale. 

A Explicaţia cea mai naivă ar consta în a admite sc 
fiecărui substantiv există un concept bine definit, înapoia fiecărui 
adjectiv o calitate determinată, înapoia fiecărui verb o operaţie 
precisă şi invariabilă etc. Că aceste concepte, calități și operaţii 
sunt adecvate unor obiecte, unor moduri de a fi, unor legături din 
lumea lucrurilor sau din cea a pândurilor noastre. Că grație 
acestei corespondențe dinainte date între real şi gândit, două 
spirite se pun de acord pentru că ambele participă, prin 
intermediul limbajului, la aceeaşi realitate“. 

Această reprezentare reclamă toate rezervele şi criticile pe 
care le-am formulat în capitolul anterior: ea presupune că realul 
şi gânditul se realizează fiecare pentru sine şi în propriul său 
plan, până la determinarea perfectă, şi că însăşi conexiunea lor 
este predeterminată. E clar că nu putem adopta această 
reprezentare. Nu că i-ar lipsi complet forța explicativă: dar e prea 
sumară şi slăbiciunile ei sunt prea evidente. 

Această primă tentativă câștigă mult în supleţe şi eficacitate 
dacă între reprezentarea mentală şi realitatea corespunzătoare se 
interpune o entitate abstractă care trebuie să fie concepută de 
spirit şi realizată de lucruri. 

În această teorie ameliorată, realizarea mentală a entității ar 
putea fi mai mult sau mai puțin incompletă şi realizarea fizică 
mai mult sau mai puţin imperfectă: adecvarea lor reciprocă ar 
slăbi atunci, dar ar rămâne în continuare posibilă. Asupra 
termenilor intermediari trebuie să fie acum reportate toate 
atributele existenţei absolute, în particular fixitatea imuabilă şi 
delimitarea netă. Am putea numi aceste entităţi, împreună cu 
A. N. Whitehead?, „obiecte eterne“; şi încercarea de explicație 
de care vorbim ar putea fi numită o „explicaţie prin obiectele 


eterne interpuse“. “ 
La o poziţie foarte asemănătoare se opreşte Whitehead, în 


lucrarea citată. Socotim util să reproducem din ea câteva pasaje. 
lată mai întâi ceea ce interesează conceperea „obiectelor 


ă înapoia 


eterne“. 


Payot, Paris, cap. X: 


2 A, N. Whitehead, La Science et le monde moderne, 
L’abstraction. 

gt Aceste unităţi transcendente au fost numite «universalii». 
Eu prefer termenul «obiecte eterne», pentru a mă elibera de 

presupoziţiile care se asociază termenului precedent, datorită 
tolosirii sale prelungite în istoria filosofiei. Obiectele eterne sunt 
prin natura lor abstracte. Prin abstract vreau să spun că ceea ce 
este obiectul în el însuși, adică în esenţa lui, poate fi înțeles fără 
să ne referim la cazuri particulare date în experienţă“. 

Nu vrem să insistăm asupra faptului că această definiție a 
„abstractului“ se expune direct tuturor criticilor formulate în 
legătură cu opoziţiile de felul „abstract și concret“. 
Întrebuinţarea expresiilor „prin natura sa“, „în el însuși“, „în 
esența lui“, nu se justifică decât dacă obiectul etern este 
considerat a avea o existență autonomă și predeterminată. 

lată acum pasajele care se referă la realizarea entităților 
eterne în ordinea realului concret. 

„Consider că fiecare obiect etern este în strânsă legătură cu 
modul său de inserție în cazul concret... Situaţia metafizică a unui 
obiect etern este cea a unei virtualități care poate deveni o 
realitate... etc.“ 

În legătură cu opoziţia „virtualitate și realitate“ ar trebui să 
formulăm iarăşi aceleași rezerve. Iată, pentru a încheia, un citat 
privind raporturile obiectelor eterne între ele: 

„În esenţa obiectului etern, există o determinare în ce 
priveşte relaţiile sale cu celelalte obiecte eterne şi o 
nedeterminare în ce priveşte relaţiile sale c1 cazurile reale. Cum 
relaţiile unui obiect etern cu celelalte obiecte eterne sunt 
determinate de esența celui dintâi, rezultă că acestea sunt relații 
interne etc.“ 

Aceste câteva citate sunt suficiente pentru a pune în lumină 
antagonismul profund care există între acest punct de vedere şi 
cel care pune accentul principal pe conceptele „în permanentă 
stare de devenire“. În fond, obiectele eterne nu intervin decât 
pentru a adăposti atributele absolute refuzate obiectului mental 
sau obiectului fizic. 


12. Problema pe care o pun 
semnificaţiile în devenire 


Dacă l-am putea adopta, acest punct de vedere ar oteri 
avantaje extraordinare. Aceasta se observă foarte clar în 
momentul în care trebuie să-l părăsim. Câtă vreme îl împărtăşesc, 
pot admite că ceea ce spun şi ceea ce scriu, este simpla expresie a 

unor fapte precise (din sfera obiectelor eterne) și univoc 
desemnate prin intermediul limbajului. Adecvarea cuvintelor la 
realitățile pe care ele trebuie să le exprime — se reduce la o 
chestiune de puritate a expresiei și de corectitudine gramaticală. 
Nu am a mă teme că, graţie unei slăbiciuni şi unei insuficiențe 
care le sunt inerente, cuvintele ar trăda constant efortul de a da o 
expresie integrală gândirii mele. 
: Dimpotrivă, ne izbim de dificultăți foarte descurajante de 
îndată ce abandonăm punctul de sprijin al obiectelor eterne. Le 
cunoaştem deja: tocmai acelea pe care Idoneu trebuia să le 
depăşească în explicaţiile sale privind sensul cuvântului obiectiv, 
şi la care făceam aluzie la începutul acestui capitol. Încă o dată, 
dacă cuvintele nu au un sens precis şi dat dinainte, cum pot fi 
sigur că frazele înseși pe care le-am scris exprimă ceva destul de 
bine determinat pentru ca cititorul să poată extrage din ele un 
sens suficient de conform intenţiilor mele? Odată ce te-ai angajat 
pe terenul mişcător al semnificaţiilor în devenire, nu te mai poți 
explica esenţial și definitiv în legătură cu nimic. Orice încercare 
de clarificare pe care am putea-o propune ar fi tot în funcție de 
limbaj. Ar trebui deci să explicăm din nou explicaţiile, şi așa mai 
departe fără speranţa de a putea încheia vreodată. Pentru cel 
care reclamă un punct de plecare perfect asigurat poziţia este 
fără ieşire. 

Odată recunoscut acest lucru, se pune cu totul firesc 
următoarea întrebare: cum se face că limbajul, fără nici un sprijin 
de ordin absolut, posedă totuși eficacitatea pe care i-o 
cunoaştem? Trebuie să ne dăm seama că în absența oricărei 
clarificări asupra acestui punct, nu dispunem de nici un principiu, 
de nici o normă, care să permită a aprecia semnificația unei 
construcții verbale, în măsura în care vizează puțin mai sus decât 
constatările imediate şi grosiere. Şi totuşi gândirea filosofică 
modernă nu pare a se fi oprit în mod conştient asupra acestei 


chestiuni de principiu. 


13. Soluția fenomenologică 


4 de explicație - gaq poart soman 
fi enologiei lui Husserl - O găsim în eseul lui F. auflamnn: 
Das Unendliche in der Mathematik und seine Ausschaltung. 

Pentru nevoile cauzei, să introducem mai întâi un termen 
destul de general; acela de moment de conștiință. El ar trebui să 


O altă schiț 

desemneze tot ce poate fi prezent în conștiință la un moment 
determinat şi ca entitate individuală. 

„Cuvintele și frazele, spune autorul nostru, sunt expresia 
momentelor de conștiință. Aceasta înseamnă că cel care vorbește 
comunică propriile sale momente de conștiință celui care ascultă, 
prin intermediul anumitor semne acustice (sau vizuale). 
Momentele de conştiinţă pot fi deduse din semnele lor care sunt 
expresiile verbale. Dacă acum cel care ascultă trebuie să fie în 
măsură să înţeleagă ce îi spune cel ce vorbește, trebuie ca el să 
„posede limba“ acestuia din urmă, adică să cunoască schema de 
corespondență (între cuvinte și momentele de conștiință) de care 
acesta se foloseşte. A spune că, într-o anumită limbă, anumite 
combinaţii de sunete au o semnificație precisă, nu înseamnă defel 
a spune că această semnificaţie sălășluieşte în aceste sunete ca o 
qualitas occulta, ci doar că un anumit număr de persoane, 
membrii aceleiaşi comunități lingvistice, se servesc de o schemă 
de corespondență comună“. 

O remarcă, înainte de a continua: dacă expresiile de felul 
„moment de conștiință“ şi „schemă de corespondență“ nu ar 
trebui să desemneze ele însele decât momente de conștiință 
(realizare mentală a unor fapte de cunoaștere obiectivă sau 
intuitivă) destul de prost precizate; dacă deci explicaţiile 
precedente nu ar trebui să fie înțelese decât ca indicaţii, desigur 
pertinente, dar cu totul schematice şi sumare, n-am avea fireşte 
de formulat nici o obiecţie. ir 

Cel mult ar trebui să remarcăm că presupunând o identitate 
de structură în privința momentelor de conştiinţă și a schemei de 
corespondenţă între doi indivizi oarecare aparținând aceleiaşi 
comunități lingvistice, se face o ipoteză destul de grosolan 
simplificatoare — al cărei temei, de altfel, suntem departe de a-l 
contesta. Pe de altă parte ar trebui să remarcăm că rămâne de 
explicat motivul acestei identități, care este condiția sine qua non 
a comprehensiunii reciproce. S-ar putea eventual invoca aici 
identitatea organică a respectivelor ființe omeneşti, şi identitatea 
experienţelor lor mentale în fața aceloraşi fenomene fizice sau 
sociale... Toate astea sunt lucruri care sună destul de bine câtă 
vreme nu ne depărtăm prea mult de stera intuitivă, dar pe care ar 
trebui să le punem în valoare şi în sfera abstractului... şi care şi-ar 
pierde evident orice coerență dacă am vrea să le definim prea 
riguros. În fond, toate noțiunile care au jucat un rol ar trebui 
considerate ca legate într-o devenire comună... Dar, după cum se 

vede, ajungem astfel iarăși la propriile noastre concepții, Or căile 
autorului nostru sunt diferite. Să continuăm citatul, 

„„„Constatările de mai sus urmăreau mai ales să pună în 
lumină două lucruri: caracterul convenţional al limbajului și 
raporturile lui cu gândirea, cu apercepția ființei. Vrem să 
subliniem cu osebire rolul accesoriu al limbajului în funcţia lui de 
exprimare a gândirii. În limitele acestui rol, limba nu poate 
îmbogăţi sau modifica gândirea. Ea doar îi oferă o proiecţie sau o 
figuraţie. Natura acesteia depinde în foarte mare măsură, 
abstracţie făcând de starea de înaintare a cunoașterii, de 
scopurile pe care și le propune limbajul. Astfel limbajul curent nu 
va reproduce în general structura ființei cu precizia pe care o cer 
cercetările de logică ceva mai complicate. De aceea trebuie să 
dăm o înaltă apreciere elaborării unei logici simbolice. 

„Înainte de a ne ocupa de logistica simbolică, trebuie să fim 
perfect clarificați asupra semnificației expresiei: «obiectivitatea 
limbajului sau a unor semne lingvistice». Această expresie are de 
fapt un dublu sens care este de natură să provoace confuzia. 

Pe de o parte, înțelegem prin semnificaţia obiectivă a 
limbajului gândurile a căror expresie este, într-un anumit mediu, 
unanim acceptată. Obiectivitatea înseamnă deci aici o 
unanimitate a subiectivității... 

Pe de altă parte şi într-un sens mai restrâns, spunem de 
asemenea că o expresie are un sens obiectiv dacă exprimă un 
gând el însuşi adecvat. Aici obiectivitatea consistă în aceea că 
gândurile exprimate se raportează la «realitatea obiectivă», la 
obiectele, stările şi faptele lumii. 

„„Prin semnificația sa, adică prin conexiunea sa cu gândul, 
semnul este corelat fiinţei care formează obiectul gândului. Ține 
deci de natura semnului să semnifice cu adevărat ceva: tocmai 
ceea ce formează obiectul gândului a cărui expresie este.“ 

ntrerupem aici citatul. Să adăugăm doar că aceste 
consideraţii asupra limbajului sunt nu urmate ci precedate de 
enunțarea unor principii fundamentale și definiţii preliminarii 
inspirate din Husserl, Iată un exemplu: 

„Toate esenţele, fie ele concrete sau vide (adică pur logice), 
pot fi ordonate prin generalizare şi specializare, Lor le corespund 
în mod necesar două limite totdeauna diferite: coborând se 
ajunge la diferenţe specifice ireductibile, pe care le-am numi 
singularități «eidetice»; urcând pe scara speciilor şi a genurilor se 
ajunge la un gen maxim, care nu admite nici un gen mai general. 

De exemplu, genului maxim «culoare» îi corespund ca 
singularităţi eidetice nuanțele concrete prezentate de cutare sau 
cutare obiect (de exemplu, roșul acestui acoperiș) etc.“ 

Pasajele citate sunt deja suficiente, credem, pentru a 
caracteriza doctrina autorului nostru. Termenii în care stabilește 
o opoziţie între cele două sensuri ale cuvântului obiectiv sunt în 
această privință foarte sugestivi. Totul se bazează pe ideea 
realităţii dinainte dată a fenomenelor, realitate care este 
aprehendată adecvat în structura şi esența ei. Schema acestei 
teorii este deci următoarea: de la semn la momentul de 
conştiinţă, și de la acesta la fenomenul în esența lui, existența 
autonomă a celor trei termeni ai schemei trebuind să fie 
acceptată fără rezervă. 

n concluzie, problema eficacităţii limbajului aşa cum ne 
străduim s-o punem nu este aici nici măcar atinsă. 


14. Metoda istorică 


Nu suntem prea interesaţi să înmulțim exemplele. Există 
totuşi unul pe care nu-l putem trece sub tăcere: metoda istorică. 
Dar mai înainte să intercalăm câteva remarci. 

Slăbiciunea punctului de vedere precedent se manifestă clar 
când este vorba de a introduce şi explica o concepţie nouă. 
Dificultăţile dobândesc atunci o formă cu adevărat paradoxală. 
Să reluăm, de exemplu, al doilea alineat din introducerea 
noastră: 

„Această chestiune, spuneam, este multiformă... și fiecare din 
expresiile care urmează, prin opoziţia pe care o conține, îi pune 
în relief un aspect: subiectivul şi obiectivul... etc.“ 

Dar abia încheiată enumerarea că și resimțeam obligaţia de 
a-i slăbi toţi termenii. Așa cum îi concepem noi, termenii contrari 
nu se acomodează cu opoziţiile prea tranșate pe care le sugerează 
limbajul: vom vedea că ei se condiționează şi se determină 
reciproc. Ne aflăm deci într-o poziţie dintre cele mai incomode: 
spunem că vrem să sugerăm o nouă concepţie despre raporturile 
dintre concret și abstract; dar aceste din urmă cuvinte ar trebui să 
ne fie interzise, pentru că nu le acceptăm în sensul lor uzual. Câtă 
vreme vor rămâne încărcate cu vechea lor semnificație, ele vor 
rămâne inadecvate noii lor destinaţii, N-ar fi mai bine să 
introducem denumiri noi? Dar la ce ne-ar putea servi, câtă vreme 

noile noţiuni nu au fost efectiv delimitate: vechi sau noi, 
cuvintele sunt la fel de neputincioase să le evoce în deplinătatea 
sensului lor. Şi de altfel nu e vorba doar de a crea noi semnificații 
ci de a le substitui celor vechi. 

Se vede clar că schema după care cuvintele exprimă și trezesc 
aceleași „momente de conștiință“ în două conştiinţe diferite nu 
mai are nici o forță explicativă: într-adevăr, momentul de 
conştiinţă s-a realizat deja într-o conștiință; dar semnele verbale 
corespunzătoare lipsesc încă și poate că momentul de conștiință 
n-a fost încă niciodată conceput de a doua conștiință. 

În consecință, trebuie să distingem în semnificația 
construcțiilor verbale două componente antagoniste: prima este 
cea a permanenţei sensului anterior, care se însoţeşte de o 
explicație a împrejurărilor prin concepte deja formate; a doua își 
are originea în variabilitatea conceptelor, în constanta evoluție a 
conținutului conștiin;ei care se îmbogățește uneori cu concepții 
noi: componenta adaptării cuvintelor vechi la o semnificație 
modificată. 

Într-o foarte mare măsură, sensul cuvintelor depinde de 
modurile vechi de a vorbi şi gândi; dar depinde, pe de altă parte, 
şi de modul actual de a vorbi și gândi. Cuvintele care desemnează 
lucrurile abstracte sunt fireşte acelea al căror sens are cea mai 
puţină fixitate. Cuvântul rațional, de exemplu, îşi mai împlântă 
rădăcinile semnificației în sistemele filosofice vechi, adică în 
viziunile perimate și în parte fără îndoială false. De altfel el a fost 
puternic deviat de la întrebuinţarea lui primitivă, şi scopul nostru 
este de a-l abate și mai mult. Cuvintele ajung să încorporeze o 
gândire contemporană numai printr-o deformare continuă a 
semnificației lor originare, deformare pe care un întreg context 

| de explicaţii și rezerve, de aluzii și reminiscențe urmăresc s-o 
| provoace sau chiar s-o sugereze. Mereu, în viața gândirii, vinul 
| nou al spiritului trebuie pus în vechile burdufuri ale limbajului. 
| Pe scurt, gândirea nu se limitează, pentru a se exprima, să 
stabilească combinații determinate de „semnificații prede- 
terminate“. Dimpotrivă, cu ajutorul cuvintelor, ea operează 
evocări ale unor lucruri gândite cu contururi mai mult sau mai 
puțin fixe; uneori ea construiește semnificaţii într-un plan 
superior celui al cuvintelor pe care le întrebuințează. Cuvintele, 
cu semnificaţia pe care le-o atribuie dicționarul, nu sunt decât 
materialele de care se foloseşte arhitectura verbală, dar sensul 
edificiilor este cu totul altceva decât o juxtapunere sau o 

combinație de semnificații individuale ale tuturor materialelor 
întrebuințate — la fel cum frumusețea unui templu nu este doar 
suma frumuseţilor marmurilor, porfirelor, obiectelor de aur etc. 

Aceasta este de altfel una din rațiunile — poate rațiunea 
principală - pentru care orice gândire cu adevărat nouă este atât 
de greu de înțeles. Miracolul este că sfârșește prin a fi înțeleasă. 

Suntem deci foarte departe de schema de adineauri a 
conexiunii atât de simple între cuvinte, lucruri gândite și lucruri 
pur şi simplu. Dar acum problema noastră fundamentală își 
recapătă întreaga acuitate: care sunt normele acestei arhitecturi 
verbale care îi conferă un sens suficient de obiectiv pentru ca 
două spirite diferite să poată vedea în ea expresia unui gând 
comun? Este tocmai momentul să examinăm dacă metoda 
istorică oferă răspunsul la această întrebare. Cum am spus deja, o 
găsim cel mai clar expusă în lucrările lui Brunschvicg. lată un 
pasaj din introducerea la Experiența umană și cauzalitatea fizică, 
unde justificarea metodei este făcută în termeni cu adevărat 
admirabili. 

„Noţiunile iniţiale care susțin acum greutatea teoriilor fizice 
nu mai sunt nici idei destul de simple pentru a se defini cu un 
privilegiu al evidenţei, în termeni care de la sine ar fi clari și 
distincți, nici fapte destul de aproape de intuiţia naivă pentru a se 
mai prezenta ca obiecte ale reprezentării şi realizării nemijlocite; 
ele sunt formule în care expresia abstractă şi semnificația 
concretă sunt relative una la alta și solidare, această relativitate, 
această solidaritate nefiind susceptibile de a fi justificate sau 
măcar clarificate altfel decât prin revenirea la înaintarea 
succesivă a generaţiilor care au desenat, cum fac valurile pe 
litoral, structura sinuoasă şi subtilă a ştiinţei actuale. Conexiunea 
simbolurilor matematice și a faptelor experimentale este la fel de 
misterioasă pentru fizicianul care, tără să fi meditat asupra 
evoluției matematicii, îşi închipuie că ea se mai reduce la o 
derulare mecanică de scheme logice, sau pentru matematicianul 
care, fără a fi urmărit dezvoltarea fizicii, vrea ca faptele să apară 
aici sub forma unor obiecte date intuiţiei sensibile“. 

Mai departe Brunschvicg adaugă: 

„A defini experiența umană înseamnă a-i retrasa geneza şi 
dezvoltarea, Într-adevăr, pe de o parte experiența nu se etalează 
pe un singur plan: ea are o istorie şi această istorie nu este 
încheiată, Pe de altă parte, raţiunea, care trebuie să «informeze» 
experiența, nu-și poate nici ea etala conţinutul pe un singur plan: 

rațiunea se constituie și continuă să se constituie, în funcţie de 
peripeţiile experienţei, şi, oricât de originale i-ar fi construcțiile, 
acestea îşi pierd sensul odată desprinse de contextul lor istoric. 
Mai mult, experienţa şi rațiunea nu sunt doi termeni pe care să-i 
putem separa: rațiunea reglează experiența şi experiența 
adaptează rațiunea. Singura realitate concretă care poate face 
obiectul criticii este deci istoria gândirii: istoria interacțiunilor 
experienţei şi rațiunii. A izola o etapă şi a o considera absolută ar 
însemna să falsificăm perspectiva deopotrivă a realității și a 
rațiunii, întrucât acești doi termeni nu se prezintă așa cum sunt ei 
în etapa respectivă decât în funcție de experienţele stadiilor 
anterioare““?. 

Jean Piaget comentează această poziţie intelectuală în 
termenii următori: 

„I s-a obiectat lui Brunschvicg că nu ne defineşte nici ce este 
realitatea, nici ce este raţiunea, nici măcar ce este cauzalitatea. 
Dar toată opera relativismului critic este îndreptată tocmai 
împotriva pretenţiei unei formule fixe. Nu există o realitate, o 
rațiune, o cauzalitate, în care să ne putem instala ca și cum ele ar 
fi independente de devenirea intelectuală: acești termeni variază 
cu fiecare etapă nouă și nu putem atinge formula relaţiilor lor 
reciproce decât prin intermediul studierii succesiunii echilibrelor 
care n-au încetat și nici nu încetează să-și urmeze unele altora în 
cursul unui progres neîntrerupt“. 

În consecință, și pentru că aceasta este singura cale pe care se 
poate întâlni ceea ce ne este accesibil din realitate, trebuie, mai 
| spune Brunschvicg..., „să împingem cunoaşterea istoriei până la 
| randamentul ei maxim“. 
| Se vede imediat cât de mult ne-am apropiat de punctul de 
| vedere al lui Idoneu. Obiectele eterne și momentele de conștiință 
i 
l 
| 


gata să răspundă la apelul numelui lor, au făcut loc conceptelor 
deschise şi semnificațiilor în devenire... În consecință, nu ne va 
putea oferi metoda istorică „cheia semniticaţiilor“ pe care o 
căutăm? Nu pretinde și ea că întâlnește sensul actual al 
cuvintelor în ultima etapă a analizei sale? 


: L. Brunschvicg, L'expérience humaine et la causalité phisyque, p. X. 
J. Piaget, L'experience humaine et la causalité physique, de L. Brunschvicg, 
în „Journal de Psychologie normale et pathologique“, 1924, nr. 6, p, 587. 

Natural, nu poate fi vorba de a pune la îndoială meritele 
evidente ale metodei pe care o preconizează Brunschvicg. Totuși 
ea nu ne poate satisface pe deplin. Comparația care urmează ne 
va permite să formulăm pe scurt obiecțiile noastre. 

O noţiune atât de complexă ca cea de cauzalitate, de 
exemplu, este comparabilă cu un oraș, al cărui sol conține în 
straturi suprapuse şi uneori amestecate, ruine aparținând mai 
multor epoci istorice, cu un oraş de mai multe ori distrus şi 
reconstruit cu o parte din aceleaşi materiale. În această analogie, 
tot ce ne poate interesa în legătură cu oraşul, forma lui fizică şi 
fizionomia morală, importanța economică și rolul pe care i joacă 
în viaţa artelor și a ştiinţelor etc., etc., trebuie să fie asimilat 
semnificației noțiunii. De aceea vom numi semnificația orașului 
ansamblul acestor multiple componente. Este clar din capul 
locului că această semnificaţie nu poate fi detașată de istorie. 
Fiecare trăsătură, pentru a fi apreciată la justa ei valoare, trebuie 
pusă la locul ei în cadrul spațiului și timpului. Dar semnificația 
unui oraş depinde chiar mai mult decât de trecutul său 
îndepărtat, de trecutul apropiat şi de prezentul său. Există un 
element instantaneu pe care istoria îl pregăteşte şi susține, dar 
nu-l determină. Acest element trebuie sesizat în el însuși: nimic 
nu te poate scuti de așa ceva. Între o constelație instantanee şi 
desfășurarea istorică a faptelor există raporturi asemănătoare 
acelora care există între un instantaneu şi reproducerea 
cinematografică a unei mișcări. Instantaneul nu conţine evident 
mișcarea, dar reconstituirea acesteia îl face necesar. Instantaneul 
este condiția necesară a imaginii animate. 

Este deci cu totul natural să ne întrebăm, înainte de a ne 
îndrepta către istorie, cum se constituie instantaneele a căror 
succesiune constituie istoria. Este tocmai ceea ce nu explică 
metoda istorică. 

Şi aceasta nu este totul. În cadrul acestui studiu realizarea 
programului istoric al lui Brunschvicg se loveşte de dificultăți 
insurmontabile, pe care le vom prezenta. Dezvoltarea analizei 
noastre ne va cere să trecem la o nouă apreciere a rolului şi 
semnificației axiomelor matematice. Metoda istorică ar cere în 
acest moment cunoaşterea sensului sau a sensurilor diferite care 


le-au fost atribuite până acum, Ar trebui deci să explicăm odată 
ce vrea să zică următoarea definiţie: 


O axiomă este un adevăr evident prin el însuși. 

Or, cum am spus deja, trecerea la punctul de vedere pe care 
vrem să-l expunem determină o degradare a ideii de adevăr care 
suspendă tot sensul definiţiei precedente. Axioma așa cum O 
înțelegea Euclid, de exemplu, nu poate fi extrasă şi separată de 
întreaga atmosferă intelectuală în care era scufundată. Dar 
aceasta este © atmosferă la care eu nu mai particip. Cu cât 
reflectez mai mult asupra acestui lucru, cu atât definiția 
precedentă îmi apare lipsită de sens și cu atât slăbește legătura 
care mă ataşează la acest univers de gânduri moarte. Adunân- 
du-mi amintirile lecturilor şi stărilor mele de spirit anterioare, aş 


mai putea formula câteva judecăţi de felul: 


„Pentru greci, o propoziție de matematică era adevărată prin 


însăși esența ei şi în afara oricărei alte consideraţii. Pentru a-şi 


dezvolta consecințele, pentru a se realiza și a dobândi poziţia pe 


care o comporta importanța sa, acest fapt fundamental cerea 
crearea unei lumi spirituale în care adevărul să fie identic cu 
realitatea, vreau să zic Lumea Ideilor. 

O axiomă de geometrie de exemplu este unul din adevărurile 
pe care un spirit suficient de luminat le parcurge imediat, un 
- adevăr evident prin el însuși eteni 

Dar acesta este poate un joc lipsit de sinceritate profundă. 
Trebuie probabil să renunţ neîntârziat la înțelegerea deplină a 
gândului pe care aceste cuvinte pretind a-l evoca, întrucât eu nu 


mai particip la spiritul care le dădea un sens deplin, care le 


însuflețea şi le insufla 


forța de persuasiune. Aşadar, îmi scapă 


cunoaşterea reală a gândirii platoniciene chiar în măsura în care 
mă străduiesc s-o sesizez, şi nu mai ştiu să percep din ea decât 
anumite aparenţe. În aceste condiţii această cunoaştere nu poate 
susține cu adevărat gândirea mea actuală; și sunt obligat să 
renunţ la ea şi să-mi caut punctele de sprijin în starea actuală a 


ştiinţei matematice. 


Al doilea exemplu care urmează conduce la consideraţii 
asemănătoare. Noţiunea contemporană de punct -este 


complementară aceleia 


de continuu: punctul desemnează un loc 


precis într-o întindere continuă. Pe de altă parte, noțiunea 
actuală de continuu nu se explicitează la rândul ei decât cu 
ajutorul numerelor iraționale. Or grecii au tăcut geometrie cu 
mult înainte de descoperirea iraţionalelor. Punctul era atunci 
„monada având poziţie“. Fireşte această definiţie nu își 
dobândeşte sensul decât în raport cu o anumită mentalitate; cu 
un anumit sistem de explicaţii în care, de exemplu, noțiunile de 

unitate şi de număr întreg dețineau prin ele însele O putere 
explicativă, putere pe care dezvăluirea existenţei iraţionalelor 
avea s-o distrugă în mod radical. Ne putem îndoi și în acest caz că 
este posibil pentru un spirit contemporan să resuscite în el, cu 
plenitudine, fără să fie susținut de ambianță, această mentalitate 
perimată. Se poate pretinde cel puțin că noțiunea actuală de 
punct n-a păstrat nimic specific din această mentalitate și că 
înţelegerea sa poate fi întemeiată numai pe cunoașterea 
geometriei elementare aşa cum se predă ea în zilele noastre. 

Observațiile precedente sugerează o obiecţie de principiu la 
adresa metodei istorice, obiecție pe care vrem s-o prezentăm 
pentru că are legătură cu subiectul nostru. Anume că este 
imposibilă o istorie autentică a gândirii umane, în care sistemele 
şi teoriile ar retrăi cu proprietăţile lor autentic specifice. Când 
gândesc, și când îmi formulez gândul, intervin imaginile mele 
intuitive, reprezentările, realizările, abstracţiile mele. Prin 
vederile şi ideile mele asupra lumii și asupra spiritului uman, 
asupra cunoaşterii de către spirit a lumii, se exprimă mentalitatea 
mea. E posibil ca ființa mea intelectuală să se fi nutrit din idei 
disparate, întâlnite ici şi colo, la Aristotel şi Platon ca și la Kant şi 
Poincaré. Totuşi ea formează din acestea în fiecare moment O 
totalitate care domină și orientează activitatea mea de gândire. 
Eu gândesc şi interpretez gândirea celorlalți în funcție de această 
totalitate. Dar există idei şi construcții intelectuale cu care ea este 
incompatibilă. Eu nu ştiu deci ce realitate vizează aceste idei şi 
îmi lipsesc normele necesare pentru a le formula în mod adecvat. 
Cunoașterea de către mine a trecutului se orientează după 
prezentul meu: în general îmi vor lipsi prea multe elemente 
pentru a restitui sensul adevărat al unei idei altădată vii, în sânul 
unei civilizații care o susținea de pretutindeni. Înțelegerea de 
către mine a trecutului nu va fi decât o interpretare ale cărei 
elemente îmi sunt oferite de prezentul meu. S-ar putea chiar ca 
acest prezent să obnubileze viziunea justă a trecutului. 

Altfel zicând, dacă e adevărat că pentru a se naşte și a se 
formula orice noțiune nouă se serveşte de cuvinte şi în consecință 
de idei deja existente, dacă este deci adevărat că ea ne parvine pe 
undele trecutului, nu e întotdeauna la fel de adevărat că acest 
trecut continuă să o susțină, Se poate întâmpla dimpotrivă ca ea 
să se desprindă de trecut și să-și capete sensul şi conținutul de 
realitate din condiţiile în parte noi ale întrebuințării sale. 

în concluzie, constatăm că de la primele sale demersuri 
metoda istorică se izbeşte de dificultăţi în care observăm din nou, 
într-o altă formă, problema noastră fundamentală. Ea este 
evocată aici prin opoziția următorilor doi termeni: „Faptele 
istorice şi istoria ca o cunoaştere a acestor fapte“. Departe de 
noi, fireşte, de a contesta că poate fi constituită o anumită 
cunoaştere obiectivă şi practic asigurată a trecutului, şi că o 
cunoaştere de acest gen este de cel mai mare ajutor într-un studiu 
ca cel pe care îl întreprindem. Să nu pierdem însă din vedere că 
ea nu poate fi decât sumară şi schematică și că poartă în chip 
necesar amprenta mentalități noastre actuale. Dacă vrei s-o duci 
până la perfecțiunea ei, ideea de Adevăr istoric se destramă în 
nedeterminat. 

În definitiv, trecând sub tăcere aceste rezerve (sau rezerve 
mai mult sau mai puţin echivalente) și neexplicând niciodată de 
ce le-a nesocotit, metoda istorică își ignoră semnificația. Ea trece 
cu siguranță alături de problema pe care o evocăm aici. 


15. Paradoxul limbajului 


Comentariile anterioare clarifică îndeajuns, credem, ceea ce 
numim paradoxul limbajului. Paradoxul constă în posibilitatea de 
a conferi anumitor cuvinte, servindu-ne chiar de ele, un sens pe 
care nu l-au avut încă niciodată. În faptul că formularea unui 
gând nu constă numai în a stabili relații bine determinate între 
noțiuni perfect precise, relaţii și noţiuni de care am dispune 
dinainte, ci dimpotrivă înseamnă a pune în joc o întreagă lume de 
evocări şi sugestii, și totuşi a reuşi. 

A explica eficacitatea limbajului înseamnă a descoperi 
regulile acestui joc. Dar din punctul în care ne aflăm nu vedem 
încă posibilitatea de a stabili cu o precizie şi o eficacitate 
suficiente la ce poziţie ne vom opri. Ar trebui mai întâi să 
schimbăm terenul discuţiei. Problema relațiilor dintre cuvinte şi 
lucruri — fie că lucrurile aparțin lumii fizice sau universului 
gândurilor noastre — este în fapt analogă, deși într-un plan diferit, 
problemei relaţiilor dintre geometrie şi spaţiul zis fizic şi mai 
general dintre matematică și realitate, Aceasta este de altfel 
ideea pe care o exprimam deja la sfârșitul capitolului precedent. 

n aceste condiţii, ar putea părea natural să plecăm de la ceea 
ce pare a fi cel mai simplu, adică de la limbaj, şi să analizăm felul 

în care el ne permite să ne punem de acord efectiv și univoc 
asupra realităţilor tangibile, pentru a ajunge apoi la ceea ce pare 
cel mai dificil şi mai depărtat: relațiile universului matematic cu 
lumea fenomenală. Explicaţiile lui Idoneu, când acesta încerca 
să lărgească în direcția abstractului sensul cuvântului obiectiv, ar 
putea fi considerate ca un prim pas pe această cale. Dar cel mai 
fructuos este dimpotrivă modul invers de a proceda. Singură 
experiența matematică ne poate oferi actualmente firul 
conducător prin labirintul părerilor contradictorii. După ce vom 
fi examinat cum se petrec lucrurile pe plan ştiinţific, putem 
reveni la problema limbajului cu spiritul avertizat şi îmbogăţit de 
rezultate pe cât posibil precise. Elementele intelectuale — imagini 
şi idei — pe care le necesită analiza noastră vor putea fi reunite 
tocmai pe teren matematic. 

Dar, repetăm, îndepărtarea problemei limbajului în plan 
secund nu trebuie să fie definitivă: orice analiză a raporturilor 
dintre raţional şi real care nu ne-ar aduce nimic referitor la 
această problemă, ne va părea a-şi fi ratat scopul. 


Capitolul INI 
| CONSTRUCȚIA REALITĂȚII 


| 16. Realitatea trebuie construită mental 


Observăm — ni s-ar putea spune — că prin „construcția 
realităţii“ vreţi să desemnaţi procesul mental prin care se 
constituie ideile noastre asupra a ceea ce se cheamă „realitățile 
obiective“. N-ar fi însă preferabil să spunem mai simplu 
„cunoaşterea realității“? 

Nu! am răspunde, întrucât expresia pe care ne-o propuneţi 
sugerează ideea că realitatea așa cum O concepem noi există deja 
gata făcută și gata pregătită, în afara noastră. Şi că noi ne limităm 
să primim amprenta ei a cărei formă nu depinde de propria 
noastră activitate. Or noi vrem dimpotrivă să sugerăm că ideile 
noastre despre lume poartă semnul structurii proprii a ființei 
noastre mentale; aşa cum personalitatea, structura artistică a unui 
pictor, se regăsesc în „maniera“ lui. 

Să concretizăm această idee cu ajutorul unei comparații. 
Presupuneţi că un portret fotografic a fost acoperit de un cadrilaj 
regulat. Aceste numeroase mici pătrate vor conţine totodată 
părți luminoase şi părţi închise la culoare. Le vom retuşa 
egalizând tenta, dar astfel ca luminozitatea totală a fiecărui pătrat 
să nu se schimbe. Substituim astfel imaginii inițiale o tablă de şah 
cu căsuțe albe, cenușii și negre. E clar că dacă aceste despărțituri 
sunt destul de mari, nu va subzista aproape nimic din portretul 
iniţial în figura geometrizantă pe care i-am suprapus-o. Dacă însă 
pătratele sunt destul de mici, şi dacă nu privim prea de aproape, 
ne va fi restituită o asemănare aproape nealterată. 

„Ce ați spune despre construcția acestei imagini schematizate? 
Aţi ezita poate să recunoaşteţi în ea un model adecvat al acțiunii 
mentale care ne permite să „luăm cunoștință“ de fapte şi lucruri. 

n ce ne priveşte, n-am ezita nici o clipă să o considerăm o 
autentică construcţie a realității, Credem că sesizăm diferența 
asupra căreia insistaţi, ni s-ar putea răspunde. Vreţi să spuneţi că 

imaginile și reprezentările care populează spiritul nostru nu ating 
niciodată starea lor de perfecţiune. Dar nimic nu ne împiedică să 
admitem aşa ceva și să vorbim totuși mai degrabă de cunoașterea 
decât de construcția realității! 

Aceasta înseamnă că n-am ştiut să ne exprimăm gândul până 
la capăt, am adăuga noi. Comparaţia precedentă este prea slabă. 
Ea lasă să subziste preponderența absolută a modelului ca factor 
predeterminant. Să imaginăm altceva. 

Să ne închipuim că într-un ţinut necunoscut un explorator şi-a 
marcat drumul cu anumite puncte de reper destul de apropiate, 
încât plecând de la oricare din ele să-l poată descoperi pe 
următorul. Să presupunem apoi că uită toate celelalte observații 
pe care le-a putut face şi că n-a reuşit decât să facă o schemă, 
mentală sau materială, a ansamblului reperelor sale: în 
construirea acestei scheme vom recunoaște încă o dată tipul 
autentic al construcției realității — a unei realități în același timp 
obiective și individuale. 

Cu alte cuvinte, realitatea așa cum o cunoaștem este o 
construcție mai mult sau mai puțin autonomă a spiritului nostru, 
ale cărei scopuri esenţiale sunt acelea de a face posibilă acțiunea. 


17. Atitudinea precritică 


Ni se pare util să subliniem o trăsătură comună tuturor 
punctelor de vedere a căror insuficiență am relevat-o pe scurt! 
Vom numi „precritică“ o atitudine intelectuală universală până la 
Kant și care se caracterizează în mod esențial prin următoarea 
trăsătură: ea își imaginează că cunoașterea ar putea atinge 
într-un fel sau altul, o realitate, abstractă sau concretă, perfect şi 
definitiv determinată, Întorcându-ne la discuţia din primul 
capitol, vom distinge în personajul Perfect un reprezentant tipic 
al acestei atitudini, Ideile lui Platon, universaliile scolasticii şi 
obiectele eterne ale lui Whitehead sunt tot atâtea concepte 
precritice, Descartes era precritic imaginând că lumea poate fi 
complet dedusă în termeni de matematică, Precritic era și 
empirismul englez căutând un dat absolut în senzația pură etc. 


| 
| 

l-a fost dat lui Kant să arate, prin intermediul analizei 
noţiunilor de timp, spațiu, substanță, cauzalitate, că ceea sE 
formează cunoaşterea este în funcție de o structură inerentă 
spiritului cunoscător. Această descoperire care, în ordine 
mentală, este echivalentul descoperirii unei legi naturale în 
ordine fizică, avea să ruineze în mod necesar fundamentele 
filosofilor prekantiene. Dar ea nu și-a epuizat încă întreaga 
forță. Trebuie să știm că a existat după Kant o perioadă în care 
savanții şi filosofii nu au privit-o favorabil pentru a nu ne mira de 
întârzierea cu care şi-a dezvoltat consecinţele. Este adevărat că 
doctrina lui Kant nu a suferit netulburată șocul anumitor 
descoperiri matematice şi fizice. Construirea geometriilor 
neeuclidiene era deja suficientă pentru a demonstra că în formula 
celebră „Spaţiul este o formă a priori a intuiţiei noastre“ sensul 
expresiei subliniate este foarte problematic. Noţiunea generală 
de a priori trebuie să fie remaniată şi regândită; în forma ei 
kantiană ortodoxă ea este eminamente precritică. Edificarea noii 
cinematici care a fost şi este încă relativitatea zisă restrânsă a 
făcut să apafă aceeași insuficiență a sistemului kantian în ce 
priveşte timpul; și noile teorii ale substanţei şi cauzalităţii — 
teoriile gravitaţiei și materiei radiante — au redeschis problema 
asupra tuturor celorlalte puncte. 

Dezvoltarea ştiinţei a infirmat deci pretutindeni 
epistemologia kantiană în ce priveşte chestiunea centrală a 
funcţiilor a priori. Dar aceasta nu ştirbeşte cu nimic din 
însemnătatea descoperirii fundamentale a lui Kant. Evoluţia 
actuală a matematicilor și a științelor naturale nu o dezminte. Ar 
fi în linia acestei evoluţii ca atitudinea precritică să fie 
abandonată în toate domeniile gândirii. Ceea ce nu este cazul 
încă, mai ales în privința matematicii și logicii. Descoperirea 
geometriilor neeuclidiene alterase deja noţiunea tradițională de 
adevăr. Pentru că există mai multe moduri de a construi o 
geometrie a spaţiului, și pentru că toate sunt ireproşabile sub 
raport matematic, se impune să distingem pentru fiecare dintre 
ele între justeţea ca teorie pur matematică şi eficacitatea pentru 
reprezentarea spaţiului zis fizic sau real. Construcţiile fizicii 
DAMANE au subliniat imperios necesitatea acestei disjuncții. 

á semnificația unei teoreme de geometrie, conținutul ei 
de realitate „devin prin aceasta puţin problematice, nu ne 
imaginăm mai puţin o sferă abstractă, aceea a matematicii pure 
în care adevărul acestei teoreme rămâne intangibil şi absolut. În 

acest sens se vorbeşte adesea de aplicarea calculului în ştiinţele 
fizice şi naturale. În acest sens s-ar spune, de exemplu: 
_Matematicile demonstrează că dacă anumite premise au fost 
admise în prealabil, trebuie să fie admise și anumite consecințe. 
Dacă o demonstraţie matematică este bine condusă, nimeni nu 
are îndoieli asupra adevărului propoziţiilor stabilite, întrucât 
matematicile sunt absolute în relativ etc.“. 

În ce priveşte logica, de-abia dacă disjuncția corespunzătoare, 
în logică formală și logică aplicată, a fost clar concepută. 

Nu poate exista nici O îndoială în această privinţă: 
matematicile pure şi logica clasică sunt încă ferm aşezate în plin 
teritoriu precritic. Va veni, de altfel, timpul când vor fi obligate 
să-l părăsească. 

Foarte atenuată, atitudinea precritică se regăsește ȘI în 
metoda istorică, în momentul în care aceasta pare a ignora 
problema datului istoric instantaneu. Nu vom reveni asupra 
acestui lucru; în schimb, cu fenomenologia ne vom mai întâlni 
o dată. FA 


18. O primă aluzie la o ştiinţă naturală 
a adevărurilor elementare 


Fără a întârzia mai mult asupra modului în care se constituie 
noțiunea însăşi de realitate, să presupunem acum că ne este oferit 
un obiect precis şi că trebuie să luăm cunoştinţă de ceea ce 
constituie existența lui obiectivă, de realitatea determinată pe 
care o constituie el pentru noi. Vom începe firește prin a-l 
supune aprecierii simțurilor noastre şi vom culege astfel anumite 
indicații mai mult sau mai puţin exacte privind forma, culoarea 
greutatea lui etc. | | 

S-ar crede poate că aceste proprietăţi, aceste calități care cad 
sub simțurile noastre, ne oferă deja elemente simple de 
cunoaştere; sau, cel puţin că ele pot fi imediat descompuse în 
calități elementare. Fenomenologul ar spune de exemplu: 
„Simțurile percep o culoare de ton, saturație şi intensitate 
determinate ca un singur fenomen. Dar analiza acestuia, adică 
examinarea modului în care poate fi el variat în toate sensurile pe 
care le comportă, ne va conduce la „momente sau calităţi 


i 

elementare“ — calități care pot fi considerate atunci separat, deşi 
ele nu pot exista izolat...” 

Aşa vorbeşte tenomenologul; dar aproape toate cuvintele 
declaraţiilor sale pot fi supuse criticii. El vorbeşte de o culoare 
determinată: dar culoarea nici unui obiect nu este perfect 
omogenă; ea poate varia în funcție de distanța de la care este 
observată. Să ne gândim numai la procedeele picturii moderne! 
Ar trebui după aceea să variem fenomenul „culoare“ în toate 
sensurile pe care le comportă: cine-mi va oferi mijloacele pentru 
aceasta și cum voi fixa rezultatele analizei? Pentru a-i putea 
atribui o semnificaţie nu absolut sigură, ci numai practic 
asigurată, fiecare din termenii pe care îi întrebuințează 
fenomenologul reclamă un întreg program de încercări și 
experienţe. În aceste condiţii este foarte util să apelăm la fizician. 
EI are, despre fenomenul în discuţie, o cunoştinţă pe care nu oO 
epuizează cele câteva indicaţii precedente foarte sumare. Iată 
care ar putea fi răspunsul fizicianului: „Momentele elementare 
pe care le-aţi distins convin unei descrieri destul de grosiere a 
fenomenului. Dar dacă vrem să-l cunoaştem mai profund, 
noțiunea însăși de calitate elementară devine insuficientă la un 
moment dat: ea nu poate indefinit să dea socoteală de realitate 
în mod adecvat“. 

Am vorbit despre culoare și cele trei calități elementare ale 
ei; dar am fi putut la fel de bine alege un alt exemplu oarecare. 
Trebuie că nici una din noţiunile noastre intuitive nu rezistă 
victorios progreselor cunoaşterii. Trebuie să considerăm ca ceva 
normal faptul că ele nu ne dau decât o primă idee despre lucruri, 
idee care se dovedește falsă îndată ce vrem să-i cerem mai mult 
decât ne poate oferi. Am putea relua aici exemplele deja citate în 
primul capitol. Dar vrem să ridicăm la rang de exemplu clasic 
noțiunea de linie dreaptă. 

Spunând că muchiile unui cristal determinat sunt segmente 
de linie dreaptă, se enunță fără îndoială un rezultat foarte precis. 
Până la un anumit punct această afirmație poate fi controlată şi 
verificată, Noţiunea de linie dreaptă este deci perfect legitimă şi 
practic adecvată în descrierea acelui cristal. Dar este la fel de 
sigur că această adecvare nu are un caracter absolut, că ea nu se 
realizează decât la nivel macroscopic. Dacă se trece la scară 
atomică, nu mai rămâne din ea aproape nimic. Muchia respectivă 
nu mai trebuie gândită ca o linie continuă, ci ca o succesiune 
discontinuă de insulițe materiale; imaginea liniei drepte este 


178 FILOSOFIA DESCHISĂ 


acum iremediabil falsă. Când îmi reprezint deci intuitiv muchia 
unui corp ca o linie dreaptă continuă, îmi fac o imagine foarte 
grosier adecvată pe care o proiectez asupra unei realități a cărei 
structură mai detaliată nu ştiu încă s-o concep: dreapta este o 
imagine sumară, schematică și provizorie. | 
n general, calitățile elementare, ca orice altă noțiune, nu 
sunt deci decât aparențe globale prin intermediul cărora nu știm 
să distingem o realitate mai complexă, aparenţe în care se 
exprimă felul nostru de a concepe și cunoaşte. 
Pe de altă parte, tot ceea ce ne parvine prin canalul simțurilor 
noastre nu ne atinge decât în formă de reprezentări, imagini și 
noțiuni intuitive. Cunoașterea, chiar dacă depăşeşte intuitivul 
imediat, nu se poate dispensa de intuitiv ca interpret și 
traducător. Noul nu poate fi evocat decât printr-o anumită 
constelație a vechiului. Regăsim aici, într-o formă și mai 
primitivă, ceea ce numeam paradoxul limbajului. Paradoxul se 
manifestă aici în faptul că cunoaşterea, nedispunând decât de 
vederi globale şi sumare pentru a se constitui, se poate ridica 
într-un fel deasupra ei înseși; în faptul că, susținuți de 
reprezentările noastre intuitive imperfecte, putem avea acces la o 
cunoaştere mai profundă în câmpul căreia vederile noastre 
primitive sunt nu numai completate, dar şi dezminţite uneori. 
Se observă de pe acum ce anume respingem şi ce acceptăm 
din fenomenologie. Respingem ideea unei construcții totodată 
verbală, logică și esenţială a realităţii, pornind de la momente și 
calităţi elementare; și mai general pornind de la date imediate ale 
intuiției. E adevărat că întreaga cunoaștere își are rădăcinile în 
intuitiv; dar nu este posibil să deducem verbal sau rațional 
întreaga cunoaștere din câteva noțiuni prime. Analiza realului nu 
| este lipsită de analogii cu o analiză verbală, dar este exagerat a 
vrea să găseşti, în aceasta din urmă, condiţiile celei dintâi. 
Această parte a programului fenomenologic este evident 
precritică. 

Dacă respingem ideea unei construcţii sau a unei deducții 
verbale, nu contestăm totuşi că cunoașterea trebuie să se sprijine 
pretutindeni pe imagini, pe ceea ce vom numi îndată formele 
intuitive; și că ea nu se constituie decât în funcție de acestea. 
Recunoaștem deci legitimitatea și chiar necesitatea unei fizici 
rudimentare, care nu ține seama decât de proprietăţile cele mai 
aparente ale fenomenelor, o fizică foarte naivă, în care impresiile 
noastre senzoriale vor [i direct interpretate ca simptome evidente 

ale unor realități practic asigurate. De exemplu, următoarea lege 
naturală: „Două obiecte diferite nu pot ocupă simultan același 
loc în spaţiu“ ar putea foarte bine interveni într-o fizică de acest 
gen. într-un cuvânt, acceptăm tot ceea ce, 1n fenomenologie, 
răspunde ideii unei științe naturale a adevărurilor elementare 
practic asigurate. Este clar de altfel că acest prim capitol al 
ştiinţei nu se poate constitui ca doctrină autonomă (ceea ce ar 
însemna revenirea la atitudinea precritică), ci trebuie să fie 
deschis deopotrivă ştiinţelor exacte și psihologiei. | 

Analiza semnificaţiilor originare ale majorităţii cuvintelor din 
limbajul curent aparține fără îndoială unei fenomenologii astfel 
înțelese. Această idee va fi reluată mai târziu, în special în 
capitolele consacrate logicii. 


12. Formele intuitive 


Iată-ne acum în faţa întrebării: „Care este partea de realitate 
obiectivă la care ne fac să participăm mărturiile simțurilor 
noastre?“ Ea ne prezintă încă o dată unul din aspectele 
problemei fundamentale care ne preocupă: aceea evocată de 
opoziția între noţiunile intuitive şi realul fizic pe care ele îl 
vizează. Potrivit metodei pe care am indicat-o deja, nu o vom 
aborda frontal pe acest plan. Este preferabil s-o transpunem mai 
întâi; să observăm, de exemplu, analogia sa cu problema 
raporturilor dintre spaţiul geometric şi spațiul fizic, pentru a 
reveni apoi. Totuşi anumite observaţii fundamentale nu trebuie 
amânate. 

Pentru nevoile explicaţiei vom imagina un om mecanic, a 
cărui realizare mai mult sau mai puţin fidelă este cu siguranță 
posibilă graţie mijloacelor tehnicii moderne. Îl vom înzestra mai 
întâi cu un aparat vizual, pentru a explora spaţiul. Acest 
dispozitiv va înregistra automat, de exemplu, prin cele trei 
coordonate ale sale, poziţia oricărei surse luminoase aflată pe o 
anumită rază de acțiune. 

| vom înzestra apoi cu membre articulate şi cu o musculatură 
mecanică permițându-i să pivoteze pe un ax şi să pună mâna pe 
toate punctele dintr-un anumit spaţiu înconjurător. Aceste 
mișcări vor fi și ele înregistrate automat. 


| 

Aparatul motor va fi conectat cu aparatul vizual astfel ca 
reperarea unui punct determinat de către primul dispozitiv să 
corespundă reperării aceluiași punct de către aparatul motor. 
Prin intermediul acestei conectări, apariția luminii va declanșa 
automat gestul de apucare al mâinii. w, A 

Să punem acum automatul nostru în competiție cu un Om in 
carne şi oase. E posibil ca cel dintâi să câștige in ce privește 
siguranţa și precizia mișcărilor. Vom considera derularea 
întregului său mecanism ca O schemă adecvată a ceea ce se 
desfăşoară în cazul omului viu? Să urmărim în ambele cazuri 
circuitul închis care pleacă de la sursa luminoasă odată cu lumina, 
pentru a reveni aici cu mâna gata să apuce. Deși grosiere şi 
imperfecte, nu pot fi negate anumite analogii. Există totuși un 
punct în care omul natural și copia lui mecanică încetează 
complet de a fi comparabile: este vorba de partea din circuit în 
care aparatul vizual şi aparatul motor sunt racordate şi acordate, 
conectate şi reglate reciproc. În această regiune se situează, la 
omul natural, un fenomen mental cu totul special și fără nici o 
analogie în lumea fizică: fenomenul de conștiință. Noi suntem 
conştienţi atât de vederea luminii cât și de mișcările pe care le 

executăm. Mai mult, suntem conștienți de poziţia sursei 
luminoase în spaţiu. Înregistrarea vizuală, ca şi exercițiul 
muscular sunt ca şi conectate ambele la un câmp de momente de 
conștiință. Acesta este o totalitate mentală căreia trebuie să-i 
atribuim o existență obiectivă şi o anumită structură. Ea ocupă 
totdeauna mai mult sau mai puțin complet conștiința noastră și se 
manifestă prin reprezentarea intuitivă şi ideea de spațiu. Cu alte 
cuvinte, ceea ce numim spațiul sensibil, spațiul reprezentărilor 
noastre este o realitate pur mentală: este ceva de felul urmei pe 
Are ee ERI Virtual al momentelor de conștiință despre care 

) conștiința noastră actuală. În acest sens noi 
adoptăm, înlăturând a priori-ul, afirmaţia celebră a lui Kant: 
spaţiul este o formă a intuiției noastre. Ni se pare de altfel 
legitim și chiar necesar să desemnăm printr-o expresie com 

A plexul 
rii momenteto de conștiință actuale sau virtuale relative la 
K aiel ie l vom numi forma intuitivă relativă la noțiunea 

Pentru a clarifica mai bine semnificați icatii 

precedente, nu este poate inutil să te Spaga de cadea 
al doilea exemplu, Aşa cum am încercat să înțelegem faptul de 


aţi 4 46 
conştiinţă „spaţiu“, să facem acum acelaşi lucru în legătură cu 

faptul „culoare“. Putem şi aici imagina un ochi artificial a cărui 
funcție ar fi să analizeze orice culoare asupra căreia i s-ar 
îndrepta „privirea“, Să presupunem că, prin construcție, el este 
capabil să disocieze automat după legile triunghiului luminos O 
culoare oarecare în cele trei componente ale ei. 

Să presupunem apoi că determinarea acestora din urmă face 
să țâşnească automat trei fascicule luminoase de culori diferite. Și 
să presupunem în sfârşit că aparatul vizual și dispozitivul luminos 
sunt astfel reglate încât întâlnirea și suprapunerea celor trei 
fascicule luminoase pe un ecran să reproducă aici însăși culoarea 
care a declanșat întreg mecanismul. 

Acest aparat, poate foarte complicat, ar putea fi comparat cu 
un colorist experimentat recompunând o culoare pe care ochiul 
său tocmai a analizat-o. Alături de analogii grosiere, dar 
evidente, distingem și aici imediat locul în care comparaţia este 
complet întreruptă. Fenomenul pur fizic al acţiunii luminii asupra 
organismului se însoţeşte, la pictor, cu un fenomen mental 
absolut indescriptibil: senzația de culoare. Trebuie deci să 
imaginăm o anumită conexiune între câmpul variațiilor organice 
provocate din exterior şi un câmp de momente de conştiinţă 
actuale și virtuale. Mai departe e suficient să transpunem tot ce 
spuneam în legătură cu noţiunea de spaţiu. Imitând și 
completând formula lui Kant, trebuie să spunem acum: culoarea 
este o formă a apercepţiei noastre. Complexul momentelor de 
conştiinţă legate de fenomenul culoare, considerat în totalitatea 
lui, va fi numit de asemenea forma intuitivă relativă la culoare. 
Însăşi noţiunea de culoare este ca şi urma acestei forme pe planul 
| conștiinței actuale. În sfârșit, senzaţia unei culori „determinate“ 
l este suscitată de inserția în însăși această formă a unor impresii 
| 
| 


de asemenea „determinate““$. 
| Aceste două exemple — al doilea cu osebire — arată clar că nu 
| trebuie să confundăm cele două -sensuri ale cuvântului formă 
| din expresiile „formă a intuiției“ şi „formă intuitivă“. Aceste 
l două semnificații nu sunt lipsite de analogie cu cele care apar în 
| fraza următoare; Statuia își dobândeşte forma de la forma în care 
| a fost turnată, 
“Trebuie înţeles de altfel că desemnările introduse puţin mai 
| înainte sugerează comparații numai parțial adecvate. Sensul lor 

$€ va preciza prin însăşi întrebuințarea lor, 

eee 


* Vom reveni și mai detaliat asu i 
IX: Fri a } pra fenomenului mental „culoare“ n cap. 

Nimic nu ne împiedică acum să repetăm, în legătură cu orice 
calitate ireductibilă, ceca ce am spus despre spațiu şi culoare. 
Trebuie să punem în paralelă cu precedentele formele în care 
durata, sunetul, căldura, greutatea etc. se vor înscrie ca 
fenomene, pentru a lua naştere ca senzaţii. 

Structura acestor forme (cuvântul structură fiind luat în 
sensul său cel mai larg) răspunde oarecum structurii lumii 
exterioare. Nu vrem să ne întrebăm acum asupra raţiunii acestei 
corespondențe; dar vrem să remarcăm, încă o dată, că pentru a fi 
efectivă, corespondența nu trebuie să fie totală şi perfectă. Ea 
este poate la fel de sumară şi imperfectă ca și corespondenţa 
între mișcările unui om matur și mișcările unui cpoil care caută 
să-l imite — ca să reluăm comparaţia noastră din primul capitol. 

În rezumat, formele intuitive pot fi comparate cu reprezentări 
parțiale şi schematice ale unei realităţi care, de altfel, nu ne este 
dată în alt mod. Ele ne oferă primele elemente pentru construcția 
oricărei realități. [...] 


20. Experimentarea și măsurarea 


Fără a zăbovi mai mult asupra studiului noțiunilor intuitive și 
al cunoaşterii pe care ele ne-o revelează, vom examina cum se 
precizează şi se completează aceste prime elemente ale 
cunoaşterii. Să presupunem, de exemplu, că obiectul studiului 
nostru este un cristal. Pornind de la calităţi și proprietăţi care cad 
imediat sub intuiție, sporirea cunoștințelor noastre se poate 
opera în direcții foarte diferite. Punctul de plecare cel mai comod 
ne este oferit de proprietatea cristalului nostru de a fi un obiect 
întins având o anumită formă. Această tormă se pretează 
studiului. Am putea spune că acest cristal este un corp poliedric 
ale cărui muchii sunt linii drepte şi feţele planuri. Am putea 
măsura unghiurile diedre, nota simetriile şi asimetriile etc. Or 
toate acestea înseamnă a suprapune imaginii intuitive o imagine 
geometrizată, a proiecta asupra obiectului studiat o reţea 
abstractă, a încadra ideea în devenire a acestui obiect într-o 
pia să pei ideală şi schematică, 

Putem merge și mai departe în aceeaşi direcţie. 
stabilim o clasificare a cristalelor, erai el SE 
noi elemente de cunoaștere pentru fiecare cristal particular, vom 
fi recurs tot la geometrie, și mai special la teoria grupurilor de 

rotații şi de simetrii ale spaţiului. încă o dată, imaginea obiectului 
concret se va preciza prin raportare la O schemă abstractă, 

Procesul care pleacă astfel de la calitatea intuitivă, în cazul 
nostru de la „formă“, pentru a se angaja în scheme matematice 
nu priveşte doar această calitate. Trebuie, dimpotrivă, să facem 
următoarea remarcă absolut generală: ToP j 

Întrucât calitățile intuitive nu sunt percepute decât datorită 
inserării lor în „formele intuitive“ corespunzătoare, acestea din 
urmă trebuie să fie concepute a comporta O anumită „întindere“ 
care corespunde câmpului de variație al calității. Culoarea poate 
varia prin nuanță și intensitate; sunetul prin înălțime și volum; 
forma prin fiecare din dimensiunile ei etc. A preciza datele 
simțurilor înseamnă a introduce un sistem de repere pe cât 
posibil invariabile şi stricte, în raport cu care variațiile calităților 
vor trebui să fie „obiectiv“ apreciate: aceasta este calea care duce 
direct la schematizare matematică și la măsurare. 

Introducerea reperelor marchează trecerea de la intuiţie la 
experimentare. Este, evident, foarte dificil de indicat momentul 
precis în care se efectuează această trecere: se experimentează cu 
corpul, cu simțurile şi cu membrele proprii înainte de a 
experimenta cu instrumente. Fizica experimentală se află în 
relații de continuitate cu ceea ce s-ar putea numi fizica intuiției. 
Știința începe acolo unde sfârşeşte bunul simţ. 

Important de subliniat este că matematizarea de care se 
însoţeşte trecerea la experimentare nu se reduce la introducerea 
unei scări gradate; rolul matematicilor nu se reduce la 
întrebuințarea scării numerelor. 

Ideile abstracte, noțiunile geometrice ca cele de dreaptă sau 
punct, de exemplu, sunt în continuitate cu datele intuitive din 
care au provenit. Ele doar reiau pe seama lor şi prelungesc rolul 
| calităților elementare în construcția realului. Pentru a face mai 
| clară analogia, să imaginăm un nou automat care observă tot 
| timpul o planetă determinată şi îi reproduce deplasările într-un 
| model la scară redusă al sistemului solar. Acest astronom 
| mecanic, comparat cu un astronom care gândeşte, ne va face să 
i observăm, prin ceea ce îi lipsește, funcția esențială a imaginației 

creatoare. Așa cum pictorul nostru artificial nu avea nici o 
cunoştinţă despre fenomenul mental „culoare“, astronomul 
nostru automat nu știe nimic despre obiectele mentale numite: 
traiectorie, elipsă, legi ale lui Kepler etc, Ceea ce este senzația în 
raport cu data intuitivă, adică în acelaşi timp simptom al realului 
ȘI creaţie a spiritului indescriptibilă, unică în genul ei şi de 
neînlocuit, este noțiunea geometrică în raport cu explorarea 

experimentală a spaţiului. NOI vorbim despre spațiu ȘI geometrie, 
dar trebuie să înţelegem întreaga ştiinţă experimentală și toate 
noțiunile abstracte corespunzătoare. Spuneam adineauri: 
calitatea intuitivă este forma apercepţiei: trebuie să adăugăm 
acum: abstracția matematică — sau cel puţin schematică — este 
forma experimentării. viat. =. 

Este tocmai ceea ce nu par a recunoaște anumiți gânditori 
care suportă cu oarecare iritare ingerința crescândă a 
matematicilor în „ştiinţele naturii“ şi care nu le recunosc decât 
rolul de instrument accesoriu. Ei întrevăd idealul unei fizici 
absolut fenomenale, în care toate noțiunile primitive ar fi definite 
prin operații și manipulări realmente efectuate. Marele astronom 
şi fizician Eddington se exprimă destul de clar în acest sens: ,, 
ultimă analiză, mărimile sunt definite de însuşi modul în care 
luăm cunoştinţă de ele, în momentul în care le întâlnim în lumea 
care ne înconjoară... 

„.„Se obţine o definiţie a distanţei descriind pur și simplu 
procedeul exact care permite a o măsura și aceasta trebuie să fie, 
evident, definiția primitivă...“. 

Trebuie de altfel să temperăm acest citat cu rezerva care 
urmează: 

„Totuşi, spune Eddington puţin mai departe, trebuie să 
manifestăm o anumită prudență. M-aş afla într-o mare 
încurcătură dacă mi s-ar cere să explic imediat prin ce serie de 
manipulări şi de calcule trebuie definită lungimea de 10-15 cm. Și 
totuşi n-aș ezita, la nevoie, să mă folosesc de mărimi de acest 
ordin, ca şi cum definiția lor ne-ar fi imediat la îndemână: nu 
poți întârzia indefinit în cercetarea fundamentelor“. 

i Se til afirma că acest mod de a vedea nu ia cunoştinţă 
Erei li aspect al lucrurilor. Celălalt aspect apare imediat 
C se adaugă că aceeași distanță poate fi măsurată prin serii 
indefinit variate de manipulări și de calcule. Cum aş putea 
recunoaște că două serii diferite „definesc“ aceeaşi noțiune de 
distanță? Nu există alt mijloc decât acela de a le integra pe 
amândouă într-o teorie a mărimii de măsurat. Astfel Aini 
distanțelor, suprafețelor şi volumelor depinde de o construcție 
cai ate subiacentă, care informează totodată manipulările şi 

Problema are două fețe; una care este orientată cătr 

sensibil și cealaltă care privește construcțiile spiritului. trăiri 


dintre ele, considerată i i 
realităţii, 4 izolat, nu oferă adevăratul chip al 

Într-un cuvânt, îndată ce experimentarea intervine în 
construcția realităţii, noțiunile intuitive evoluează sub influența 
schematizării matematice. Durata, spațiul, culoarea, sunetul etc., 
ca elemente ale cunoaşterii, apar de-acum legate de o întreagă 
serie de teorii mai mult sau mai puțin autonome. 


21. Experimentarea care suplineşte 
intuiţia slabă 


| Se poate întâmpla ca experimentarea să reveleze aspecte ale 
| realității pe care nu știm să le interpretăm intuitiv, pentru că ne 
lipsesc formele de intuiție în care s-ar putea insera. Noi luăm 
cunoştinţă de ele doar indirect, prin intermediul efectelor pe care 
anumite dispozitive şi anumite instrumente ni le fac perceptibile. 
De exemplu, noi nu dispunem nici de aparat senzorial, nici de 
forma intuitivă corespunzătoare pentru a înregistra presiunea 
atmosferică sau potențialul electrostatic. 

În acelaşi scop de a sesiza mai bine ce poate fi o formă 
intuitivă, nu este inutil să prelungim acest gând. Automatele pe 
care le-am imaginat oferă un punct de pornire comod. În fond, 
le sunt direct comparabile cu orice instrument cu ajutorul căruia 
ecelăm o mărime fizică oarecare comportând un câmp de 
variaţie. Instrumentul înregistrează, printr-o variaţie internă, 
variaţia fenomenului la care este acordat. 

Să imaginăm acum că un organism dispune de un aparat 
senzorial susceptibil de a fi influenţat de acelaşi fenomen. Să 
presupunem apoi că el ştie să aprecieze și să situeze starea 
actuală a acestui organ în raport cu totalitatea stărilor sale 
virtuale, conferind astfel fiecărei percepții o individualitate în 
câmpul posibilităților sale: ar fi, credem, îndeplinite condițiile 
care dau naştere unei forme intuitive; senzația ad hoc ar dezvălui 
un aspect sui generis și fără echivalent al lumii exterioare. 

n absenţa aparatului senzorial convenabil şi al formei 


| 
| 


. 


intuitive corespunzătoare, noile mărimi nu sunt la început 
percepute decât ca „constelații determinate“ în cadrul formelor 
deja existente. Ele sunt concepute după normele acestora: astfel, 
de exemplu, fenomenele electrice ar fi purtate de o substanță, un 
„fluid“ de natură specială etc. Totuşi, prin acelaşi proces de 
abstracție care permite a distinge o lungime, o suprafață sau un 
volum determinat în dimensiunile unui obiect, variațiile 
măsurabile ale instrumentelor-martori sunt raportate la noi 

entități mai mult sau mai puțin autonome. Acestea vin să ia loc 
alături de cele care fuseseră apercepute în calitățile elementare. 
Contactul între lumea reprezentărilor primitive şi lumea lărgită 
grație rezultatelor experienţei se stabileşte astfel în cadrul unui 
edificiu schematic pe care vederile intuitive nu îl susțin decât 
parţial. Metoda experimentală prelungește simplu procesul prin 
care se constituie cunoașterea noastră intuitivă a universului. 

Odată ce procesul de schematizare şi-a croit drumul, el 
imprimă pecetea sa şi ritmul său cunoaşterii. Să revenim de 
exemplu la cristalul care făcea obiectul cercetării noastre. După 
ce vom fi luat cunoștință de forma sa, de proprietăţile sale optice, 
de constituția sa chimică, construcția realității sale nu se va fi 
încheiat. Vom considera tot ca o realitate, şi chiar ca O realitate 
profundă, legăturile pe care le-am putea descoperi sau stabili 
între elementele de cunoaștere precedente. Aceasta se poate 
efectua, de exemplu, pe baza unei „Teorii a materiei cristalizate“; 
altfel zis, în funcţie de noi scheme şi cu ajutorul unor abstrac- 
ţii noi. 

Nu este necesar, pentru ceea ce avem în vedere, să ne 
angajăm aici mai mult în detaliul teoriilor fizice. Trăsătura pe 
care dorim să o subliniem apare deja cu o precizie suficientă: 
dacă, în cunoaşterea unui obiect oarecare, vrem să depăşim sfera 
experimentării destul de grosiere unde se exercită intuiţia, 
această cunoaştere mai profundă a realităților nu se obține, nu se 
constituie decât prin intermediul, decât în funcție de teorii din ce 
în ce mai numeroase, de scheme abstracte ce intervin succesiv şi 
progresiv. 

i egirl Ale Pioda. dat în el însuşi. Descrierea din ce 
ea mure j realit ți concrete necesită concepte din 
stracte de felul: atom, electron, spin, probabilitate 


de existență... Realul nu se leagă precizat : 
idealului și schematicului. ga proc izalidecâticunaiuțerul 


22. Experimentarea care dezminte intuiţia 


Ce revine schemei și ce revine obiectului în cuno 
se stabilește astfel prin acțiunea și reacția din mea ate 
interior şi din interior spre exterior la diferite praguri ale 
abstracției”? Acesta este tot un aspect al chestiunii raporturilor 
dintre real și raţional. Putem de pe acum constata că, în calitate 


MATEMATICILE ȘI REALITATEA 187 


de element al cunoaşterii, unul din termeni — concretul, realul, 
obiectivul — nu este niciodată dat în mod izolat, nu are existență 
autonomă. 

Nu este adevărat nici măcar faptul că schematizarea datelor 

sensibile şi experimentale găseşte în intuiţie un sprijin mereu 
disponibil, o bază imuabilă şi un punct de plecare necesar. 
Dezvoltarea geometriei şi a fizicii nu lasă loc nici unei îndoieli în 
această privinţă: faptele au contrazis de mult această idee prea 
simplă. 
Se poate întâmpla, din contră, ca conceptul intuitiv, datorită 
schematizării la care este supus, să se dubleze şi să piardă o parte 
din legăturile sale cu realul. În particular acesta este cazul 
conceptelor din geometrie, al noţiunilor de unghi, distanță, spațiu 
etc. Analiza acestora a plasat alături și pe acelaşi plan logic cu 
geometria lui Euclid geometriile neeuclidiene în care aceleași 
noțiuni dobândesc un sens parțial diferit. Așadar procesul care 
porneşte de la intuitiv şi sfârşeşte cu construcția realității se poate 
angaja pe mai multe căi, în mai multe direcții. Acestea pot fi 
divergente. 

Se poate întâmpla ca matematizarea să răstoarne vederile 
intuitive care erau considerate cele mai legitime. Cinematica lui 
Einstein, de exemplu, a înlăturat ideea prea simplă a simul- 
taneității universale și a înlocuit-o cu o legătură temporală mai 
complicată şi mai bine adaptată explicării fenomenelor. 

sfârşit, se poate întâmpla ca schema să fie incompatibilă cu 


| intuiţia, ca aceasta să-i fie mai mult un obstacol decât un aliat. 
| Acesta este actualmente cazul fizicii materiei radiante, în care 
| teoria cuantelor nu reușește să se integreze perfect în forma 
| spaţiu-timp. 

| 


23. Justeţea sumară și „în suspensie“ - 
a legilor naturale 


4 Să considerăm acum celălalt termen: abstractul, raționalul. 
untem oare deja în măsură să precizăm natura sprijinului pe 
care schema matematică îl acordă experienţei pentru a constitui 


imaginea realului? Iată ce ar.spune poat î 
AA, p poate Perfect în această 

„Luate în şi pentru ele însele, schemele matematice sunt 
adevărate, în telul în care este adevărată propoziţia: 2 + 3 = 3 + 2. 
În acest fel sunt adevărate geometria lui Euclid, geometriile 
neeuclidiene, cinematica clasică și cinematicile relativiste etc. 
Adevărate câtă vreme nu le considerăm decât din punctul de 
vedere al logicii pure, aceste edificii matematice mai pot fi exacte 
sau inexacte dacă le interpretăm ca teorii în științele naturii. O 
teorie este exactă dacă formulează de o manieră totdeauna 
verificată legile naturale pe care le vizează; ea este inexactă dacă 
fenomenele ies la un moment dat din cadrul precis, din calea 
ideală pe care li le-a trasat teoria“. 

Aproape fiecare din frazele precedente conține un soi de 
reflex al atitudinii precritice. Această opoziție exact/inexact este 
de altfel superficială. Este suficient, pentru a o recunoaște, să 
reamintim ce răspundeam la întrebarea pe care o consideram 
deja tipică: „Este sau nu exact că muchia unui cristal este o 
dreaptă?“ Nu avem nici un motiv, spuneam, să instituim brutal 
alternativa. Exactitatea nu poate fi decât relativă la anumite 
scopuri. Este de-ajuns uneori să schimbăm punctul de vedere 
pentru ca, incontestabilă până atunci, ea să dispară complet. Este 
de ajuns, spuneam, să coborâm la scara atomică pentru ca 
noțiunea însăși de muchie continuă să devină inadecvată... 

Ceea ce nu ne răpește totuși dreptul legitim de a ne servi de 
ea într-o descriere „macroscopică“. Într-un fel acest exemplu 
foarte simplu ne oferă modelul destinului oricărei vederi 
teoretice: Justeţea sa este, prin natura lucrurilor, sumară şi 
încetează dacă vrem s-o extindem dincolo de anumite limite. 
Într-un cuvânt, opoziţia exact-inexact nu este nicidecum 
suficientă pentru a da seamă de eficacitatea sau nonpertinența 
unei teorii. 

Se poate apropia acest fapt de ceea ce spuneam în capitolul 
precedent despre adecvarea cuvintelor la lucruri. Între rolul 
schemelor în descrierea realităţii empirice şi întrebuințarea 
AEE fo ag E AASS avea 
simplu adecvării unui ali t la | aa la A Mae Sonda 
tocmai că pe terenul e A isi dinu piu An NRR 
PIETA HAI ERDO ntre teorie şi experiență, 
insuficiența acestei atitudini este cu osebire evidentă. 


Capitolul IV 
DUBLA FAŢĂ A ABSTRACTULUI 


24. Schematizarea geometrică 


Scopul capitolului precedent era să enunţe câteva constatări 
simple asupra intuiției spaţiului și asupra celorlalte forme ale 
intuiţiei nemijlocite. Vom depăși acum un „prag de abstracție“ 
care operează trecerea de la noţiunea intuitivă de spațiu la 
spațiul abstract al geometriei. Reprezentările spaţiale vor lua 
forma unor figuri exacte. Cunoașterii intuitive a legilor întinderii 
i se va suprapune concepţia unui șir de teoreme. Această 
transmutaţie va distruge oare complet ceea ce am putea numi 
„Substanța noțiunilor intuitive“, adică întreg acel indescriptibil 
“amalgam de amintiri, intenţii şi senzaţii care fac imaginile 
intuitive să apară cvasicorporale atunci când le opunem 
abstracţiilor cărora le dau naştere? Ori „geometricul“ nu este 
încă total despuiat și purificat de trăsăturile care opun un concret 
unui abstract? 

Această problemă va constitui tema principală a capitolului 
IV. Ne vom întreba: care sunt trăsăturile proprii 
„geometricului“? aşa cum în capitolul precedent ne întrebam: 
care sunt trăsăturile proprii intuitivului? Într-un fel vom repera 
urmele intuitivului de-a lungul procesului de abstracție, până la 
nivelul geometricului. ; 

Voința de a concepe geometricul în integritatea sa și în 
totalitatea semnificației sale nu va fi complet decepționată. Ea ne 
va dezvălui dublul rol al oricărui abstract; ceea ce numim dubla 
față a abstractului, 

Pentru a nu rămâne la generalităţi, să ne întrebăm pentru 
început de unde vin noțiunile geometrice cele mai simple, acelea 
introduse în primele elemente, Fiecare poate regăsi în amintirile 
sale modul în care i-au fost sugerate. 

Profesorul propune elevului anumite „realizări fizice“: 
creasta unui acoperiș, muchia unei rigle de desen, traiectoria une! 
raze luminoase, linia de ochire; şi îi propune să sesizeze în aceste 
realizări noțiunea de definit. Li cere să distingă în fiecare din 
exemplele concrete o făptură ideală pe care o au în comun: 
dreapta geometrică. 

I se cere de asemenea să imagineze un obiect din ce în ce mai 
mic, încă mai mic decât oricare din obiectele deja imaginate, 
pentru a-l conduce la noţiunea de loc precis: de punct geometric. 

I se mai cere să observe în obiectele propuse primele 

proprietăţi ale entităţilor abstracte imaginate: că o dreaptă este 
determinată de două puncte etc. 
Într-un cuvânt, profesorul pretinde elevului un act de 
adevărată creaţie mentală, a cărui importanță nu trebuie 
diminuată. Să observăm că această trecere de la noţiunea 
intuitivă: linia de ochire, la noţiunea ideală: dreapta, este ceva cu 
totul indescriptibil. Odată ce a fost concepută, ea poate fi 
evocată. Dar puterea noastră de explicaţie nu merge mai departe. 
Este aici un fapt de o esenţă cu totul aparte. 

Nu este cazul să se spună că dreapta este în creasta 
acoperişului sau în linia de ochire: se știe foarte bine că nu există 
traiectorie perfect dreaptă. Se ştie că lumea fizică nu oferă o 
realizare perfectă. Am mai spus-o: este suiicient să se ceară ca 
aproximaţiile să depăşească o anumită zecimală pentru ca 
trăsăturile realizării să se piardă în nedeterminat! Dacă 
realizările fizice sunt acelea care ne-au sugerat noțiunile de 
dreaptă, punct etc., trebuie să recunoaştem că aceasta se 
datorează unei cunoașteri incomplete a realităţii, unei fericite 
aa a deba ee Nea tea pace a C SE, 
schemă, realitatea nu se ei re sa a ay pui ace 
Sunt păstrate numai unele eră atei. lesa, beată A 

£ , evocate numai unele 
raporturi. O schemă nu este defel o reprezentare fidelă într-un 
sens absolut; trebuie să-i avem cheia explicativă pentru a fi 
comprehensibilă. Toate aceste caracteristici se regăsesc în 
paralelismul care există între noțiunea de dreaptă şi realizările ei. 
za People eo a 
geometrice. Axioniatică, pentru că 


primele raporturi care sunt percepute între elementele acestei 
scheme sunt axiomele geometriei, 

| 
| 25. Modelele geometrice 
| de aceeași structură logică 
Şi acum întrebarea esenţială care se pune este următoarea: 
noţiunea abstractă de dreaptă geometrică n-a păstrat nimic din 
originile ei intuitive? 
| În această privință se pot face câteva experiențe mentale pe 
| cât de simple pe atât de instructive. Prima se bazează pe existența 
| unor modele diferite ale uneia și aceleiași geometrii, ale 
| geometriei elementare, de exemplu. Se obține un „model“ 
| extrem de simplu al geometriei euclidiene procedând în felul 
următor: 
Alegem un punct fix O şi numim „dreaptă“ orice cerc care 
trece prin acest punct. „Distanța“ între două puncte ale acestei 
noi drepte va fi definită de expresia: 


far 


AB =cot PPOR e 
2 25 


Două cercuri care trec prin O se întâlnesc în general încă 
într-un punct A şi formează (în sens obişnuit) un unghi &. Aceste 
două cercuri trebuie să fie numite „drepte“: prin definiție, a va 
rămâne „unghiul“ pe care ele îl formează. 


9) 


192 FILOSOFIA DESCHISĂ 


Şi aşa mai departe... Toate noțiunile necesare construirii 
geometriei plane sunt supuse unei transpuneri, unei traduceri 
asemănătoare. Este inutil să-i dăm „dicționarul“ complet: 
important de ştiut este că sub această nouă înfățișare — ești ispitit 
să spui sub această nouă deghizare — se regăsesc realizate fără 
excepţie toate teoremele din geometria euclidiană. 

Mult mai general, dacă supunem spațiul geometric unei 
deformări arbitrare — deformare care se va exercita asupra 
tuturor planurilor, dreptelor, sferelor, cercurilor etc., astfel ca 
noţiunile de distanţă, unghi, paralelism etc. să sufere o 
modificare corespunzătoare —, geometria îşi păstrează o validitate 
nealterată. 

Avem motive să preferăm unul din aceste modele celorlalte? 
Prin ce se deosebesc şi ce au ele în comun? Ce determină 
individualitatea lor şi de ce pot fi identificate? 

Este poate mai ușor să descoperim ce au în comun aceste 
modele — structura lor logică — decât ce constituie individua- 
litatea lor. Iată cum se procedează. 

Se consideră noțiunile fundamentale — dreapta, punctul etc. — 
într-o formă şi mai despuiată. Din imagini bazate pe intuiţia 
spaţială ele trebuie să coboare (sau să urce!) la rangul de entități 
logice, adică lucruri de la care trebuie reţinute numai relațiile 
logice cu alte obiecte de aceeaşi natură. Această degradare a 
imaginilor geometrice reprezintă o etapă esențială a 
axiomatizării geometriei. Se începe cu enumerarea claselor de 
elemente care trebuie să intervină. După aceea se enunţă, în 
formă de axiome, relaţiile logice care trebuie să fie instituite între 
aceste elemente fundamentale. 

i eat Spune, de exemplu afise existența a două clase de 

litere mari: A B, C, T $ At pipe AN i anae Prf 

desen ale prin lete mici: a, b, c... C ae 
m putea, dacă vrem, numi i i 

categorie punct no celelalte de TEN elementele din prima 
roprietățile care trebuie i ibui 

pei oa încete prin axiome de fel i S Seente 
xioma 1. Două elemente A şi a din prima şi respectiv a 

doua categorie se află, sau nu se află, într-o anumită relația logică 


(A, a) 


pe care o vom numi relația de incidență, 

Pentru a exprima că această relaţie este satisfăcută am putea, 
după voie, spune indiferent că dreapta A trece prin punctul a, că 
dreapta A conține punctul a, că punctul a se află pe dreapta A 
etc. Dar acestea sunt moduri de a vorbi. În particular, nu trebuie 
să le atribuim nici un sens intuitiv. 

Să trecem la axioma următoare: 

Axioma 2. Se poate totdeauna găsi un A şi numai unul care 
să întreţină cu doi a diferiți (a ı și a ») dubla relaţie de incidență: 


Z(A, a.) & Z(A, a) 


(Această axiomă se mai enunță şi astfel: există o dreaptă și 
numai una care trece prin două puncte; sau: două puncte 
determină o dreaptă). 

Se observă acum că axiomele 1 şi 2 conturează deja un 
anumit câmp logic. Într-adevăr, când examinăm dacă se poate 
întâmpla ca doi A diferiți să fie în relație Zcu un același a, 
vedem că nu mai rămân decât două posibilități: sau există un 
singur a cu aceste proprietăți, sau nu există. (În limbaj obişnuit: 
două drepte se intersectează într-un singur punct sau nu se 
intersectează.) i 
Vedem astfel că se schițează o adevărată proiecţie a 
“noţiunilor geometrice asupra altor noțiuni de o specie cu totul 
ai diferită; că se stabileşte un paralelism între două scheme 
$ intelectuale situate în planuri de abstracție suprapuse. De altfel 
nu este suficientă doar introducerea relației Z. ; 

i Se va continua, de exemplu, după cum urmează: 
Axioma 3. Despre trei elemente x, y, z din a doua clasă, se 
poate totdeauna spune: 
sau că verifică o relație O (x, y, 2); 
sau că verifică relația opusă O (x, y, 2); 

„sau că toate trei se află în relaţie Zcu un același A(adică, în 
limbaj obişnuit, trei puncte diferite determină: o orientare 
pozitivă sau o orientare negativă dacă nu sunt în linie dreaptă). 

Şi se va continua în acelaşi fel până ce axiomele enunțate 
formează o bază suficient de largă. După aceea, consecințele 
trebuie să fie desfăşurate doar prin mijloacele deducţiei logico- 
matematice, Vom numi G schema relaţiilor logice care ia astfel 
locul proprietăţilor și teoremelor de care se ocupă geometria 
obișnuită, Această schemă este comună tuturor modelelor 
geometriei noastre: toate aceste modele sunt realizări ale 
schemei G în „domeniul gpeometricului“. 


i 
| 

26. Logicul abstras din geometric 


Există o analogie evidentă între ceea ce spuneam adineauri 
despre trecerea la relaţiile logice şi ceea ce am spus mai înainte 
despre trecerea la noţiunile geometrice. Cerusem anterior, cu 
profesorul, să fie sesizată o aceeaşi noțiune ideală, dreapta, în 
imagini intuitive diferite; acum cerem să se observe o aceeași 
relaţie logică în relaţii geometrice diferite. Trebuie iarăşi să 
facem abstracție de anumite divergențe pentru a distinge, pentru 
a concepe o identitate ideală, de un gen şi mai abstract. Se 
întrevede unde vrem să ajungem: introducerea relaţiilor logice nu 
este altceva decât o nouă schematizare axiomatică. Pentru a trece 
de la geometric la logic, trebuie să depăşim un nou prag de 
axiomatizare. Adineauri, geometricul era un abstract în raport cu 
intuitivul. Acum el este un concret în raport cu logicul. 
Abstracţia anterioară devine acum o realizare a unui abstract mai 
subtil. Schema G -— cum am mai spus — nu face decât să 
expliciteze structura logică comună tuturor modelelor 
considerate. În raport cu această schemă, modelele şi-au pierdut 
orice individualitate: aceasta înseamnă că, dacă am putea pierde 
amintirea reprezentărilor intuitive pe care logica nu vrea să le 
mai cunoască, ne-am afla noi înşine în incapacitatea de a le 
deosebi. Aceasta înseamnă deci şi că existi ceva care se pierde 
datorită axiomatizării în termeni de logică „pură“. Noţiunea de 
dreaptă se desprinde de „haloul sensibil“ pe care ni-l sugerau 
realizările ei în natură; noţiunea de punct nu mai e legată de 
ideea locului perfect şi precis determinat, de noţiunea de „aici“; 
noțiunea de mişcare este desprinsă de ideea de întindere etc. 
Intr-un cuvânt: dacă proiectăm conceptele geometrice pe planul 
logicii, sensul pe care l-au dobândit sau l-ar putea încă dobândi 
din descrierea unor realităţi zise obiective nu le mai este 
Er AN e ei Ante aia A e Ea 
sesiza întinderea și adâncin | n T ante EAE 

; ti și adâncimea „lumii mentale“ hărăzită astfel 
distrugerii. Consideraţiile care urmează ne vor oferi o idee mai 
completă asupra acestui proces. 

Să revenim la schema G: punctele, dreptele etc. sunt 
AELA n Eh ca entități lipsite de formă; existența lor constă 

n a fi diferite sau de aceeaşi natură şi din a servi drept 
punct de legătură unui anumit număr de relaţii logice. A cea. fa 
schemă este abstrasă din toate modelele geometriei euclidiene: 


i 
| 
i 
| 
| 
| 

de altfel, însăşi noţiunea de „abstracţie“ îşi dobândeşte 
semnificaţia prin exemple de acest gen. 

Pe de altă parte, putem încerca să redăm structura lui G 
într-o formă sensibilă făcându-ne despre ea o nouă imagine mal 
mult sau mai puţin materială. Diferenţa între cele două clase 
fundamentale este marcată prin opoziţia literelor mari față de 
cele mici. Relaţiile diferite sunt desemnate prin simboluri 
diferite. Diferenţa rolului anumitor elemente se exprimă aici 
printr-o ordine determinată care le este atribuită etc. 

S-ar putea merge şi mai departe: să reprezentăm un anumit 
număr de elemente prin literele 


a a 
Arca AZ 


Sa Si 


şi să indicăm o relaţie realizată de exemplu pentru A 4 şi a2 şi 
poate de asemenea pentru A , şi 23, prin linii pline trasate între 
Aşi a, sau A, şi 23; să marcăm relația O între a4 ,a2 şi az de 
exemplu printr-o linie punctată care atinge aceste trei litere 
ş.a.m.d. 

Întreg acest set de simboluri Şi linii reprezintă o reintegrare, 
cel puţin parţială, într-o realizare sensibilă în care spiritul își 
găseşte un sprijin dar de care totodată se şi desprinde. Idealul nu 
se separă niciodată complet de un concret destinat a-l susţine. 


27. Dublul aspect al geometricului 


Edificiul geometriei euclidiene cuprinde, alături de 
conceptele primitive şi de axioma, un număr nelimitat de 
concepte derivate (unghiul, distanţa, cercul, conica etc.) şi de 
consecinţele logice (teoremele). Axiomele şi conceptele primitive 
nu au de altfel nici o semnificaţie privilegiată: ca dovadă, 
posibilitatea de a reconstrui același edificiu pe un alt fundament, 
adică ridicând anumite concepte derivate şi anumite consecințe la 
rang de concepte primitive și de axiome. Faptul important pe 
care trebuie să-l reținem este că edificiul geometric euclidian 
poate servi și de model geometriilor neeuclidiene. Altfel spus, 

este suficient un dicționar convenabil ales pentru ca orice adevăr 
euclidian, odată traducerea efectuată, să prezinte un aspect 
necuclidian. Doar pentru a fixa ideile, vom descrie în câteva 
cuvinte cum se prezintă lucrurile, de exemplu, pentru modelul lui 
Poincaré al geometriei hiperbolice. Situăm în două coloane 
paralele, la stânga un anumit număr de termeni euclidieni, și la 


dreapta, noile denumiri pe care ne propunem să le atribuim 
acestora. 


Semiplan euclidian Plan hiperbolic 

Punct din acest plan Punct din acest plan 

Cerc ortogonal cu dreapta frontieră Dreaptă a acestui plan 
Unghi (euclidian) a două din Unghi (neeuclidian) a două 


aceste cercuri etc... din aceste drepte etc... 


Se observă deci, odată stabilit acest dicționar, că orice enunț 
euclidian dă naştere unui enunţ care de altfel ar putea fi obținut 
şi direct prin construirea geometriei hiperbolice plecând de la 
axiomele care îi convin în particular. 

Se poate demonstra, invers, că şi O geometrie neeuclidiană 
oarecare oferă, printr-o traducere convenabilă a noțiunilor 
întrebuințate, un model al geometriei euclidiene. Aceste fapte 
pot fi acum prezentate astfel: să presupunem că au fost construite 
schema de relație G aparținând geometriei euclidiene şi schema 
G” aparţinând unei geometrii necuclidiene oarecare. Dacă din 
relaţiile înscrise în aceste scheme nu reținem decât proprietățile 
lor logice, făcând abstracție de numele care li se dau ocazional 
(în raport cu anumite imagini intuitive), schemele G şi G“ sunt 
identice. Cu acelaşi titlu ca diferitele modele euclidiene, 
geometriile neeuclidiene sunt şi ele realizări ale acestei scheme 
unice. 

Dacă, așa cum am mai presupus o dată, ne-am afla în fața 
schemei G după ce am pierdut orice amintire a realizărilor sale, 
n-am mai putea alege între diferitele modele euclidiene; ba mai 
mult, ne-ar fi la fel de imposibil să distingem euclidianul de 
necuclidian. Într-un cuvânt, schema G nu mai conţine nimic care 
să determine întoarcerea la realizările ei. Dacă, de exemplu, 
n-am mai dispune de nici o cunoștință privind caracteristicile 
proprii unui spațiu, nu există nimic în G care să ne-o poată 
sugera, Drumul de întoarcere nu s-ar deschide în fața noastră 
decât dacă ni se spune: această noțiune este dreapta şi aceste 
relaţii sunt proprietăţile ei, Dar motivele acestei alegeri ne sunt 


| oferite de cunoaşterea noastră anterioară a ceea ce se cere pentru 
ca o construcție intelectuală să poată fi privită ca o geometrie. Pe 
| scurt, noțiunea însăşi de construcție geometrică este complet 
| străină schemei relațiilor. 
I Se observă că prin trecerea pragului de abstracție care separá 
logicul de geometric, noțiunile geometrice au pierdut o parte din 
| ceea ce s-ar putea numi substanța lor: tot ce este formă, tot ce 
| aminteşte semnificația lor în lumea fenomenelor direct percepute 
prin simțurile noastre. Într-un cuvânt, tocmai caracteristicile 
îndeobşte numite specific geometrice nu au acces în domeniul 
logicului. 

După ce am constatat astfel ce au în comun diferitele modele, 
ne putem întoarce la întrebarea: în ce constă individualitatea lor? 
Trebuie s-o căutăm tocmai în ceea ce a doua axiomatizare a făcut 
să dispară. Această individualizare consistă înainte de toate în 
amintirea realizărilur în care noţiunile au fost sesizate inițial. 

La începutul capitolului ne pusesem întrebarea: de unde ne 
vine noțiunea de dreaptă aşa cum ne-o propune geometria? Am 
constatat deja că lumea fizică ne oferă doar realizări imperfecte 
e ei, și că prin urmare nu faptul „de a fi realizată“, î 


| 
| 
| 


în sensul 
işnuit al expresiei, ne oferă garanţia „existenței matematice“ a 
cestei noțiuni. Printr-o reacție destul de firească, spiritul se 
simte ispitit să purceadă imediat cât se poate de departe în 
direcția opusă, și să spună: „este deci o chestiune de pură logică“. 
Dar constatăm acum că nici acesta nu este defel adevărul: logica 
pură nu cunoaște dreapta, nici punctul, nici spaţiul; originea 
geometricului nu se află în domeniul Logicii pure. 

Ideea geometricului îşi are izvorul în intuitiv. Dar sfera ei de 
existență specifică este cuprinsă între prima axiomatizare care 
făcea din ea un aspect abstract față de latura intuitivă a 
cunoașterii noastre și cea de-a doua care face din ea un concret 
față de latura „pur“ logică. Dincoace, şi dincolo de aceste limite, 
ea nu există încă sau nu mai există. În acest dublu rol se 
epuizează existența geometrică, în această dublă înfăţişarea se 
revelează adevăratul ei caracter. 

Ni se pare util să insistăm asupra acestei constatări dintr-un 
dublu punct de vedere; mai întâi considerând doar aspectul 


matematic al problemei; apoi situând-o într-un cadru mai 
general. 

28. Realizarea prin geometria analitică 


Faptul că geometricul se oprește la frontiera logicului i-a 
tăcut pe câțiva matematicieni să refuze geometriei O existență 
autonomă. Ei nu acceptă să o considere decât sub forma ei 
analitică, deci ca ansamblu de formule algebrice care pot fi apoi 
tradise în limbaj geometric prin introducerea unui sistem de 
coordonate. Or, este clar că geometria zisă analitică oferă și ea o 
realizare a schemei G. Să mai punem o dată pe coloane noțiunile 
corespunzătoare. 


Element A Dreaptă Coordonate x, y 
Element a Punct Coordonate u, v 
Relație Z(A, a) Relație de incidență Ecuaţie ux + vyy-1=0 
Relație O (a1,a2,43) Orientare pozitivă Determinant D = O 
etc. etc. etc. 


În cea de-a treia coloană, relațiile logice sunt realizate prin 
relații aritmetice, în cadrul continuului numerelor reale. 
Trăsătura de realizare apare şi în aceasta: dacă se trece de la 
aritmetic la logic, conceptele suferă o „dezincarnare“ cu totul 
asemănătoare aceleia observate în cazul geometriei. Logica pură 
nu reține proprietățile de „mai mare“ sau „mai mic“ care sunt 
ataşate în mod specific noțiunii de mărime aritmetică. Noţiunile 
de ecuație, determinant etc. nu sunt nici ele decât forme sub care 
se pot prezenta relațiile logice și ca atare nu găsesc acces în 
domeniul logicului pur. 

„Acestui rol al numerelor în raport cu logicul îi putem opune 
aici şi rolul pe care ele îl joacă în raport cu intuitivul. Continuul 
aritmetic își găsește o realizare în noțiunea de lungime oarecare, 
în timp ce sistemul numerelor întregi îşi găseşte o realizare în 
numărarea categoriilor finite de obiecte. 


29. Esenţa geometricului 


În rezumat, afirmăm existența unor trăsături proprii 
geometricului și care îi conferă o existență autonomă. Am căutat 
să le sugerăm prin analiza anterioară, dar în fapt limbajul nu 
ajunge să le sesizeze cu adevărat. Pe de o parte, ele sunt încă 
angajate în vederile noastre intuitive, legate de întreaga noastră 

activitate senzorială şi musculară. Esenţialul semnificației lor ține 
| de această înrădăcinare şi de fasciculul de intenții care însoţeşte 
| orice efort de cunoaștere. 

| Considerate în special sub acest unghi, noțiunile geometrice 
| sunt imagini ideale care se sprijină pe realul obiectiv, 
reprezentări schematice al căror sens nu este inteligibil decât 
ținând seama de realitatea pe care o vizează. Nu există noțiune 
de dreaptă fără o cunoaștere preliminară a unor realizări mai 
mult sau mai puţin grosiere, cum ar fi muchia unei rigle sau linia 
pe care o putem trasa cu ajutorul ei; nu există noțiune de punct 
fără intenția de a desemna un loc precis, nici noţiune de spaţiu 
fără imaginea integrală înscrisă în formele noastre de intuiție. 

Pe de altă parte, aceste noţiuni nu dobândesc aspectul lor 
rațional decât datorită axiomatizării, adică actului mental care 
sfârşeşte cu crearea schemei abstracte. 

Numai prin acțiunea şi reacţia acestor două tendinţe ale 
facultății de cunoaştere și înțelegere, prin asocierea și totodată 
disocierea acestor două orientări antagoniste ia naștere noțiunea 
completă a geometriei: două feţe în care pot fi distinse rând pe 
rând trăsături asemănătoare sub expresii diferite sau o aceeași 
expresie sub trăsături diferite. 


30. Evoluţia conceptelor geometrice 


Încheiem acum acest capitol prin câteva remarci de ordin 
general. 

Dacă întârzii cu privirea asupra mijloacelor folosite în analiza 
geometricului la care am procedat, te frapează continuitatea cu 
adevărat grandioasă a efortului despre care mărturisesc. 
Rezultatele acestui efort se etajează în spiritul nostru ca straturile 
geologice într-un teren: cele din perioada pitagoriciană legate de 
mistica numerelor, cele din perioada platoniciană şi euclidiană în 
care geometria dobândește forma unei ştiinţe raționale a 
spațiului, cele din perioada care precede şi pregăteşte 
descoperirea geometriilor neeuclidiene, când noțiunea de axiomă 
începe să se detaşeze de ideea de adevăr necesar de care ar 
depinde forma însăși a lumii, cele ale creatorilor noilor geometrii, 
a căror semnificaţie se va afirma treptat, în stârşit cele din 
perioada modernă cu noua etapă a axiomatizării asupra căreia 

am insistat în mod special, aceea a reducţiei la logic. În pofida 
aparentei simplități a faptelor pe care le-am invocat, tocmai acest 
imens câmp de gândire le susţine şi le animă. Numai ținând 
seama de această înaintare de trei ori milenară, care uneori s-a 
încetinit, dar care niciodată nu s-a dezminţit și n-a renegat nimic 
din ceea ce a dobândit, avem dreptul să afirmăm: nu există 
actualmente un alt domeniu al gândirii care să ofere mijloacele 
unei analize asemănătoare, care să dispună de termeni la fel de 
clar formulați şi de net determinaţi. 

De altfel, oricare ar fi interesul pe care l-ar putea prezenta 
pentru un matematician o reintegrare a geometricului în 
autonomia sa, şi o apreciere reînnoită a rigorii consideraţiilor zise 
intuitive, nu în această direcţie ni se prezintă câștigul adevărat al 
analizei noastre. Aceasta are pentru noi valoarea unui exemplu- 
tip. În raporturile geometricului cu intuitivul și cu logicul sesizăm 
imaginea însăşi a raporturilor dintre concret şi abstract, imagine 
care se reflectă în fiecare din aspectele pe care ni le prezintă 
procesul suprapunerii schemelor în construcția progresivă a 
realităţii. Să-i fixăm acum câteva trăsături din acest orizont lărgit. 

Să insistăm mai întâi asupra faptului că un concept nu are o 
formă dată definitiv şi un conţinut ne varie;ur. Astfel noțiunea 
de dreaptă ne-a apărut de trei ori sub aspecte din ce în ce mai 
abstracte: prima dată ca reprezentare intuitivă accesibilă chiar şi 
spiritului rămas străin 'de orice cultură matematică — o 
reprezentare de felul celei pe care o evocă expresiile: „drept 
înainte“ sau „fără să te abați nici la dreapta nici la stânga“. Al 
doilea avatar poate fi pus sub semnul geometriei greceşti, în timp 
ce al treilea este cel al relaţiei logice. Nu este adevărat că ultimul 
le înlocuiește pe cele precedente sau le distruge. El nu poate 
exista în lipsa lor: în ele își înrădăcinează sensul, de la ele îşi 
primește substanţa, 

Dimpotrivă, chiar după ce îşi va fi dobândit forma cea mai 
epurată, conceptul de dreaptă continuă să trăiască paralel cu 
existenţele sale anterioare. Are loc un soi de proiecție reciprocă a 
planurilor de existenţă, fără ca vreunul să renunţe la rolul său. 


Conceptul conține în acelaşi timp amalgamul şi disocierea celor 
trei forme ale sale, 

31. Axiomatizarea nu este 
nici explicit nici implicit o definiție 


Se observă prin intermediul acestui exemplu cât de complexă 
poate fi constituția unui abstract. Remarcăm în particular cât de 
mult se îndepărtează posibilitatea unei definiții verbale care să-i 
atingă și conțină esenţialul. La reflecţie, însăşi noțiunea de 
definiţie verbală apare angajată în atitudinea precritică. 

Cum aş putea reuși — pentru a relua același exemplu — să 
definesc o dreaptă în plenitudinea semnificației sale? Eşti înclinat 
să te opreşti la ideea că axiomele geometriei lui Euclid 
furnizează, în ansamblul lor, o definiție implicită a tuturor 
noțiunilor geometrice. Dar aceasta nu poate desigur privi prima 
etapă a axiomatizării, etapa deschisă de Euclid şi care nu 
urmărește să depăşească sfera geometricului. Știm, într-adevăr, 
că există mai multe „modele“ care toate satisfac deopotrivă 
întregul sistem de uxiome. Ceea ce este dreaptă în unul este 
poate cerc în altul: numai axiomele nu sunt deci suficiente pentru 
a conferi o individualitate perfectă fiecăreia din aceste două 
noțiuni. Pe de altă parte, nu încape îndoială că într-un fel 
realizăm această individualitate, şi că putem distinge între 
diferitele modele. Fundamentul acestei individualizări se află 
deci în „ideea însăși“ de dreaptă şi de cerc, în sfera care precede 
axiomatizarea. 

Dacă perseverăm în a vrea să definim dreapta prin axiome, 
avem oarecare șansă de a reuși la nivelul relației logice. Dar 
atunci definiția nu mai reține nimic din dreaptă ca imagine şi 
reprezentare idealizate: în plenitudinea sensului său dreapta se 
sustrage puterii de cuprindere exclusivă a axiomelor. 

Actul de a defini fiind astfel transpus pe teren logic, este 
suficient să prelungim puţin linia pentru a ne da seama că 
lucrurile nu se prezintă aici într-o lumină mult mai favorabilă. A 
doua etapă a formalizării debutează, într-adevăr, cu declarația: 
„Elementele despre care va fi vorba nu trebuie să aibă-alte 
proprietăţi decât acelea care vor fi enumerate în axiome și 
definiţii“, Dar trebuie să remarcăm imediat că nici aici nu poate 
exista o adevărată definiţie decât dacă noțiunile de definit sunt 
astfel individualizate. Cum este posibil să ne asigurăm de aceasta 
pentru elementele A, a, relația Z etc.? N-am putea judeca 
asupra acestui lucru decât pe baza unei analize a logicului 
asemănătoare celei anterioare — a geometricului. Aceasta din 
urmă ne-a arătat că nu se poate conta pe sentimentul vag şi 

global al unei comprehensiuni imediate. Cu alte cuvinte, ne 
regăsim, în principiu, în aceeași poziţie ca adineauri. Cum 
axiomatizarea în termeni de geometrie n-a fost suficientă pentru 
a conteri individualitate perfectă noțiunilor geometrice, nu avem 
motive să credem că așa ceva a devenit posibil în termeni de 
logică. Individualitatea acestora se bazează pe rolul lor în 
geometrie. Posibilitatea unui studiu mai aprofundat este legată 
de posibilitatea unei noi etape în axiomatizare... Nimic nu ne 
asigură că procesul poate fi definitiv încheiat. 

Astfel noţiunea de definiție se va destrăma în nedeterminat 
când vrem să-i conferim o semnificație independentă de procesul 
prin care se constituie noțiunile. În fond numai acest proces ne 
oferă o definiţie, de-a lungul intuitivului şi geometricului. Singura 
posibilitate de a o realiza constă într-o adevărată creație 
individuală, pentru care cuvintele oferă puncte de reper pe care 
trebuie să ştim să le interpretăm, puncte de sprijin pe care trebuie 
să ştim să le folosim. Abia dacă mai este necesar să remarcăm că 
altceva se credea, la început, că exprimă formula: definiție 
implicită prin axiome. 

Se confirmă deci încă o dată că abstractul nu poate revendica 
o existență autonomă: aceasta este suficient pentru a îndepărta 
ideea după care axiomele reprezintă convenţii liber instituite de 
către spirit. 

În sfârşit, exemplul geometricului arată clar că, prin 
constituirea unei scheme axiomatice, se creează simultan un 
abstract și un concret relativ la acesta din urmă. Din momentul în 
care am realizat prima etapă a axiomatizării, făpturile geometrice 
sunt entități abstracte în raport cu intuitivul. Acesta primeşte de 
la ele un fel de amprentă opusă și este respins în direcția 
concretului. Acelaşi fenomen se reproduce odată trecut al doilea 
prag: geometricul joacă acum rolul de obiect în raport cu logicul 
Este ca aversul şi reversul unei singure operații. Când se vorbeşte 
de schematizare, nu se vede adesea decât fața orientată către 
abstract. Imaginea completă nu cuprinde numai suprapunerea 
schemei peste obiectele ce trebuie supuse schematizării, dar şi 
maprenta schemei asupra acestora din urmă: ele obiectivează 
pi ga, 7 oferă - potrivit expresiei pe care am întrebuințat-o — o 

Spiritul de abstracţie nu se odihnește de ici 
Facultatea noastră de cunoaștere ia, în A AN na Ke 
schemelor, Dar ea ajunge să le cunoască şi pe ele, şi caută să 
exprime această cunoaștere în cadrul unor noi scheme. 

Capitolul V 


AUTONOMIA ABSTRACTULUI 
(Metoda deductivă în geometrie) 


32. Întrebări 


DUSA 


Fără îndoială, nu a putut trece neobservat faptul că în cursul 
analizei geometricului din capitolul precedent nu am invocat 
| niciodată în mod explicit adevărul enunțurilor geometrice. În 
rolul şi semnificația lui, abstractul a fost determinat prin 
raporturile cu concretul realizărilor sale. Nu i-am căutat 
fundamentul şi justificarea într-o realitate de esență 
transcendentă supusă legilor Adevărului și Falsului. Adevărul 
construcţiilor logico-matematice a rămas până acum în plan 
secund, și numai foarte indirect a concurat la fixarea esenței 
edificiului geometric. 

Analiza noţiunilor de adevăr şi fals se va impune definitiv 
doar mai târziu. Nu ne putem totuşi dispensa de a pune de pe 
acum următoarele două întrebări: 

Pe ce cale ia loc noţiunea de adevăr într-o construcție 
axiomatică? 

Şi cum faptele geometrice (de exemplu) — pe care le-am 
întrevăzut doar sub unghiul schematizării unor fapte aparținând 
lumii fizice şi sensibile — se ordonează într-o teorie deductivă? 


33. Deschiderea celui de-al doilea dialog. 
Despre adevărul intuitiv 


Vom începe prin a pune cele trei personaje să dialogheze 
despre noţiunea de Adevăr. 

Idoneu. Spune-mi ceva, Sceptic, despre acel adevăr 
matematic intanpibil şi imediat, la care te pricepi atât de bine să 
supui cursul gândurilor tale! 

Sceptic. Ferească-mă zeii de filosofie! Îmi ajunge să cunosc ŞI 
să ştiu să recunosc adevărul autentic. Ce nevoie am de altă 
doctrină: nici una nu mi-ar face mai familiare trăsăturile 
Adevărului. 

Idoneu. Fericit cel pentru care „problema adevărului“ nu se 
pune. Cel ce crede a şti că trăsăturile adevărului sunt date o dată 
pentru totdeauna şi ne varietur ; cel pe care reflecţia nu l-a făcut 
niciodată să se teamă că ele pot fi toate înșelătoare. Cel care, 
întrucât n-a vrut niciodată să înțeleagă și să cântărească raţiunile 
certitudinii sale, n-a văzut niciodată cum noțiunea de adevăr se 
estompează şi se destramă în nedeterminat! 

Îți mărturisesc, în ce mă privește, că nu ştiu să imaginez un 
adevăr absolut aşa cum nu ştiu să concep o realitate pură sau o 
obiectivitate perfectă. 

Sceptic. Toate astea sunt lucruri asupra cărora renunţ să 
reflectez. Recunosc bine felul tău de a nu vrea — sau şti! — să te 
oprești la lucruri indubitabil simple. Tu zici: adevăr absolut! Eu 
îţi vorbesc de adevărul matematic. Matematicile nu-şi sunt lor 
însele suficiente? Nu ne oferă ele, sub raport uman, certitudinea 
maximă? Nu sunt metodele matematicii, mai mult decât toate 
celelalte, definitiv asigurate? Avem motivə să ne temem că un 
rezultat autentic demonstrat mai poate fi pus în discuţie? Tu nu 
susţii aşa ceva! Și atunci ce interes aş avea eu să confrunt 
certitudinea matematică cu incertitudinea tumultuoasă şi 
contradictorie a vederilor zise filosofice? 

Idoneu. Aşadar pentru tine nu ridică nici o problemă felul în 
care se realizează adevărul în științele care, asemenea geometriei, 
vizează natura? Accepţi pur şi simplu ca o dată ireductibilă că 
adevărul progresează pe calea deducţiei? 

Sceptic. Nu cunosc nimic mai bine determinat decât o 
demonstraţie matematică. Ce pot spera de la analiza adevărului? 
În toate cazurile, nimic care să atingă gradul de securitate oterit 
dea pi ot E area IEE ja 
fundamentul nostru cel mai si NNA pE 

nt gur. Edificiile abstracte ale 
matematicilor sunt ancorate aici de neclintit. Încă o dată 
rezultatele autentic demonstrate sunt dobândite odată pentru 
totdeauna şi semnificația lor este definitiv fixată. 

Idoneu. Dar ce constituie exact autenticitatea unei 
| demonstrații? , 
| Sceptic. Îmi ceri criterii ale adevărului? Ar însemna să ceri 
determinarea precisului prin imprecis: dacă cunosc adevărul, ce 
| să fac cu nesigurele criterii ale sigurului? 
| Perfect. Vă ascult, Idoneu şi Sceptic, cu oarecare 
nedumerire. Odinioară tocmai Idoneu invoca faptele practic 
asigurate și tot el nu se înclină acum în fața celei mai asigurate 
certitudini: în fața certitudinii matematice. Există ceva mai 
| de neclintit, mai bine fundat în același timp practic și teoretic, 
decât o formulă din aritmetică, de exemplu decât formula: 
| 52=32 + 42? 
| Dimpotrivă, tocmai Sceptic arată o lăudabilă perseverență în 
| a nu vrea să părăsească terenul adevărurilor de neclintit. Dar de 
| ce simulează el că nu vrea să recurgă la adevăruri absolute? El 
admite fără îndoial?, împreună cu mine, că adevărul este un 
concept primar indefinibil. Realizarea lui perfectă — ca să vorbesc 
ca Idoneu — este un obiect etern, aparţinând lumii abstracte a 
ideilor. Numai existenţa acestui obiect ideal ne poate oferi 
fundamentul adevărului mereu reînnoit al judecăților noastre 
atematice. 

Sceptic. Prea schematica ta lume a ideilor, Perfect, m-ar face 
să trec de partea lui Idoneu... dacă n-aş prefera să optez pentru 
realitatea imediată și fără ambiguitate a conceptelor şi 
raționamentelor matematice. Ea singură... și este de-ajuns! 

Idoneu. Perfect! Reproşurile tale sunt false! N-am declarat 
eu cu insistenţă că o realitate care, acum şi în anumite 
împrejurări, este perfect asigurată, nu este niciodată asigurată în 
mod absolut? Că este suficientă o schimbare a punctului de 
vedere pentru ca totul să trebuiască a fi repus în discuție? Orice 
judecată este sumară și justețea ei ține de cadrul intenţiilor în 
care este pronunţată! Judecăţile matematice ele însele... 

Sceptic. Este absurd să te îndoiești de judecățile matematice. 

_ Idoneu, Înţelege-mă bine, Sceptic: nu voi pune la îndoială 
nici unul din raționamentele tale matematice; ele sunt desigur 
ireproșabile, Şi totuşi îţi fac un grav reproș: acela de a crede că 
sondarea naturii lor nu se poate solda cu nici un câștig. Îţi 
reproşez că negi fără examen prealabil legitimitatea intenţiilor 
care apă nergrariip, analizi a noțiunilor primitive; în sfârşit, că 

ul acestui studi 
ir p a bo EAN studiu nu te poate afecta. Această 

Perfect. Discuţia noastră se rătăcește. Să revenim la noțiunea 
de adevăr. Mi-e greu să înțeleg ce sugerează idoneu: îmi este cu 
neputinţă să concep un adevăr doar pe jumătate, un adevăr 
relativ şi niciodată complet asigurat. După părerea mea, ceea ce a 
putut fi o dată recunoscut drept adevăr, rămâne astfel pentru 
totdeauna. A 

Idoneu. Ai răbdare să mă explic. Să constatăm mai întâi că în 
majoritatea cazurilor concrete vom cădea perfect de acord. Dacă 
eu susțin că fereastra este deschisă şi că afară e timp frumos, nu 
vom avea nici o îndoială asupra adevărului sau falsității acestei 
afirmaţii. A spune adevărul înseamnă a spune în acest caz pur ȘI 
simplu ceea ce este, a spune falsul — ceea ce nu este. 

Dar realitatea — ceea ce este! — nu ne este dată în întregime și 
în toată esenţa ei. De aceea adevărul judecăților în care este 
exprimată nu va fi niciodată integral. 

Sceptic. N-ai putea vorbi mai simplu? 

Idoneu. Presupune că am acoperit o foaie de hârtie cu căsuțe 
destul de mici, dispuse în felul pătrățelelor unei table de şah şi 
colorate de exemplu în albastru şi galben. Plasează-te la o 
anumită distanță: foaia îți va părea de un verde (care bate în 
cenușiu) uniform. Apropie-te treptat: la un moment dat culorile, 
contopite la început, îşi vor redobândi individualitatea. 

Este adevărat sau fals că foaia e verd:? Sau că e bicoloră? 
Răspunsul meu este că afirmaţia: foaia e verde! este adevărată 
din punctul de vedere depărtat; falsă din punctul de vedere 
apropiat. SUr 

Mi-ai putea replica: există totuşi o diferență esențială, verdele 
perceput nu era decât o combinație de albastru și galben: într-un 
fel o sinteză intuitivă schematică. Ți-aş răspunde: albastrul şi 
galbenul pe care le percepem sunt deopotrivă sinteze intuitive 
mai mult sau mai puţin comparabile cu aceea care tocmai ne-a 
oferit un exemplu prețios. Sub semnul absolutului, nu este nici 
adevărat nici fals că foaia noastră este verde sau bicoloră. În 
ambele cazuri nu este vorba decât de aparenţe, de imagini mai 
mult sau mai puţin grosier fidele. 

Sceptic, Spui că nu este nici adevărat nici fals că această 
călimară (care se află pe pupitrul tău și în care îți moi pana... se 
află cu adevărat pe pupitrul tău? Cazi în absurd! 

Idoneu. Să ne situăm într-un punct de vedere depărtat şi de 
unde lucrurile pe care le numim obiecte ne apar ca realități bine 
determinate, bine localizate în spaţiu, bine separate sau 

separabile unul de altul; de acolo acţiunea de a-ți muia pana este 
ca însăşi recognoscibilă și inteligibilă... Atunci e adevărat că sticla 
cu cerneală se află pe pupitrul meu. 

Sceptic. Şi când e fals? 

Idoneu. Pur şi simplu dacă te plasezi într-un punct de vedere 
| apropiat de unde obiectul este observat ca un decupaj potrivit de 
minune necesităților acțiunii, dar în fond destul de arbitrar, 
dintr-o realitate mult mai puţin schematică. Analiza noțiunii de 
obiect ne-ar cere să ştim să vedem lucrurile sub acest unghi. De 
altfel, pe o altă cale şi fizica modernă duce la acest rezultat: ea 
imaginează corpurile materiale ca niște condensări locale ale 
unei energii pretutindeni răspândite (ea vorbeşte chiar de o 
insuficienţă a formei spațiu-timp), afectând astfel individua- 
litatea şi localizarea bine determinată a obiectului. 

Din acest punct de vedere pupitrul, călimara şi pana sunt de 
asemenea aparențe macroscopice care numai aproximativ iau 
forma unei realității raai diverse. 

În concluzie: judecăţile care sunt adevărate pentru că 
exprimă ceea ce este sau ceea ce a fost, sunt numai practic 
adevărate. Ele nu necesită decât intervenția unui adevăr el însuși 
ractic şi sumar delimitat. Nu voi căuta să analizez indefinit ideea 
e care mi-o fac despre el, pentru că ar însemna s-o distrug; 
“pentru nevoile gândirii și acțiunii, cunosc condiţiile întrebuințării 

sale; o numesc noțiunea intuitivă de adevăr. 
Sceptic și Perfect. Şi vei pretinde că adevărul matematic... 
Idoneu. ...Că adevărul matematic nu este decât o varietate 
„evoluată“ a adevărului intuitiv. Că al doilea este față de primul 
în aceeaşi relaţie, de exemplu, ca geometricul cu realizările sale, 
în relația abstractului cu concretul din care a provenit. 


| 
| 

i 
i 
f 


34. Doctrina axiomatică clasică 


Perfect, Încep să înțeleg ce voiai să spui când vorbeai de 
anumite platouri înalte ale căror ape se retrag spre două oceane. 
Noţiunea de adevăr își are sălașul în unul din aceste înalte 
platouri intelectuale. Dacă ideile noastre iau aici direcții opuse, 
n-ọ să mă mai mir că ele ne conduc la granițe opuse ale 
universului intelectual. 

Dar ai măsurat bine, Idoneu, tot ce sacrifici? Îţi dai seama că 
renunţi nu doar la întâietatea abstractului, dar şi la inalterabila 

lui autonomie? Nu trebuie să depășeşti domeniul geometriei 
elementare şi clasice pentru a-ţi da seama de acest domeniu. Vrei 
să ştergi din istoria ştiinţei miracolul matematicii $1 filosofiei 
greceşti? Uiţi semnificaţia acestor nume: Thales, Eudox, Platon şi 
Euclid? ; 

Thales care cel dintâi a imprimat pecetea deducției logice pe 
cunoştinţele geometrice ale egiptenilor și caldeenilor, deschizând 
astfel calea raţionalului; Eudox care i-a asigurat metodele, în 
pofida antinomiilor numerelor iraționale; Platon care primul a 
întrevăzut lumea ideilor adecvată adevărului sublim al 
matematicilor; Euclid ale cărui Elemente demonstrează în sfârșit 
că autonomia raționalului este de acum înainte un fapt. Meritul 
grecilor nu este de a fi inventat geometria; au făcut-o alţii 
înaintea lor. Meritul lor este de a fi remarcat că geometria poate 
fi detaşată de realizările ei; de a fi observat că odată supusă 
ritmului deducţiei, ea dobândea o viață independentă şi lipsită de 
orice legătură cu lumea materială. În sfârșit, ei au meritul de a fi 
descoperit acele câteva reguli precise și suficiente pentru a face 
ca edificiul geometriei să rezulte din axiomele sale. Reguli pe 
care de altfel le cunoşti și tu la fel de bine ca și mine. Ele sunt 
atât de simple şi de clare încât nu le poți descoperi nici un punct 
slab. Dar, pentru a nu rămâne la generalități, să le formulăm: 

a) Există mai întâi propoziţii logic incompatibile, enunțuri 
contradictorii, care au ca model: 


A este şi A nu este 
Unul din aceste enunțuri, și numai unul, este legitim și 


adevărat; celălalt este fals. 


b) Un enunţ logic A atrage uneori după sine un alt enunț B 
care este atunci o consecinţă a celui dintâi. Consecințele 


consecințelor sunt și ele consecinţe. Acest principiu se exprimă 
în formula; 


(A >B) & (B >c )>(4 >C) 


c) Trebuie să respingem propozițiile care impli NE. 
contradictorii, în Ioi propozipile care implică propoziții 


(A >B) & (A >85)» 


j Nu sunt acestea principii totdeauna valabile, reguli adevărate 
în ele însele,.? Dar aș vrea să insist asupra acestui lucru. 


| 
| 
| 

d) În sfârşit, axiomele interzic anumite consecinţe pe care 
regulile deducţiei, ele singure, nu le-ar putea exclude. , 

Astfel, când am introdus punctele și dreptele cu titlul de. 
concepte fundamentale şi am admis că un punct „poate fi situat 
pe o dreaptă“, mă pot întreba: două puncte diferite A şi B pot fi 
situate pe câte drepte? F pu 

Axioma proclamă: „Nu există decât una“ și prin aceasta 
exclude toate celelalte posibilități. Faptele geometrice sunt 
tocmai consecinţele care scapă interdicţiei combinate a 
principiilor şi axiomelor. PS i 

Iată aşadar doctrina pe care O incriminezi, Idoneu. Ea mi se 
pare inatacabilă. j 

Sceptic. Nu tocmai aşa se prezintă metoda deductivă la 
Euclid; dar această remarcă nu privește fondul discuţiei noastre! 

Idoneu. Nu judeci echitabil atitudinea mea, Perfect! Ar 
trebui, pentru aceasta, să apropii ce am spus despre noțiunile 
fundamentale ale geometriei de ce spun acum despre noțiunea de 
adevăr. 

Zici că incriminez noțiunea de dreaptă pentru că mă 
străduiesc să-i disting rădăcinile intuitive şi pentru că încerc să 
înțeleg cum a luat ea forma unui abstract supus legilor logicii? Nu 
neg, o ştii prea bine, nici legitimitatea, nici eficacitatea, nici 
excelența primelor noțiuni geometrice. Ceea ce ne separă este că 
tu vrei să le vezi cu un ochi şi un spirit platoniciene! În ce mă 
privește mi se pare util și chiar necesar, în starea actuală, să le 
consider concepte în devenire. Dar nu contest că ideea de spațiu, 
de exemplu, prezidează la execuţia tuturor mişcărilor noastre, fie 
şi a celei mai neînsemnate. 

Şi la fel nu contest că gândirea noastră, în demersurile ei cele 
mai moderne, își află un sprijin în ideea de adevăr. Dar mă simt 
liber să examinez dacă adevărul nu este și el o idee-schemă. 

Perfect. Eşti sau nu de acord cu opinia după care <: 
„..„Matematicile acordă un interes fundamental metodelor prin 
care unele concepte pot fi definite plecând de la altele; şi unele 
judecăţi deduse din alte judecăţi... Și nici nu pare posibil a funda 


definitiv matematicile înainte de a fi dat o expunere completă a 
acestei doctrine“, 


* Citatul care urmează este extras din H, Weyl: Philosophie der Mathematik, 


p. 3, Perfect găseşte cu cale să se prevaleze de el nu doar în virtutea unei întâlniri 
cu totul fortuite, 

„De aceea, înainte de a aborda domeniul specific matematic, 
este necesar să fi expus în prealabil: structura relațiilor logice şi a 
judecăților; definiţia constructivă, deducția logică și metoda 
axiomatică“, Te raliezi acestui program? | 

Idoneu. Mă întrebi, în fond, dacă recunosc necesitatea de a 
recurge la o logică dinainte stabilită, căreia ar trebui să i se 
acorde o valoare absolută; de ale cărei principii fundamentale ar 
rămâne suspendat întreg conținutul matematicilor. Este clar că 
nu aș putea ratifica această prioritate a logicului fără să intru în 
contradicție flagrantă cu concluziile capitolelor precedente. Ar 
trebui să renunţ la ordinea pe care crezusem a o distinge în 
succesiunea abstracţiilor. În loc de a fi sprijinite pe formele 
intuitive și pe ideile-scheme, „realitățile matematice“ n-ar mai fi 
decât expresia realităţilor transcendente născute din logică. Nu, 
Perfect, nu ratific nici opinia, nici programul. 

Perfect. Realizez toată adâncimea butadei amare a lui 
Poincaré de la sfârșitul articolului său: Matematicile și logica: 
»-N-ai mai avea ce face decât să-ți aduci adversarul la impasul 
unei contradicții. Dar experiența a fost încercată şi nu a reușit... 
Se poate întotdeauna ieși dintr-o contradicţie [...] printr-un 
„distinguo“. 

Idoneu. Trebuie totuşi să mă explic. 


t 


35. Construcțiile condiționale 


Idoneu. Voi începe, într-adevăr, printr-un distinguo. În 
expunerea pe care ai dat-o doctrinei deducției, există un punct 
unde noţiunea de adevăr prezintă indiscutabil o mlădiere. 
Disting, în această expunere, ceea ce este relativ la adevărul 
regulilor de logică şi ceea ce ține de adevărul axiomelor şi al 
proprietăților deduse. De la axiome și consecințele acestora ceri 
ca niciodată ansamblul lor să nu conțină două propoziţii 
incompatibile, Nu ceri ca o propoziţie izolată sau ca o axiomă 
determinată să fie adevărată în sine: te mulțumeşti cu absenţa 
contradicției, Mai degrabă decât din idealul unui adevăr absolut 
APCE it bel din următoarea regulă de conduită: „Orice 
uri eea nie e mAN trebuie considerată adevărată câtă vreme 


Perfect. Este o concesie pe care ti PAN 
j , -a E 
aminte, Îngăduie-mi să revin. [ram făcut-o fără să iau bine 

nu aş putea ratifica această prioritate a logicului fără să intru în 
contradicție flagrantă cu concluziile capitolelor precedente. Ar 

35. Construcțiile condiționale 


Idoneu. Voi începe, într-adevăr, printr-un distinguo. În 
expunerea pe care ai dat-o doctrinei deducției, există un punct 
unde noţiunea de adevăr prezintă indiscutabil o mlădiere. 
Disting, în această expunere, ceea ce este relativ la adevărul 
regulilor de logică și ceea ce ține de adevărul axiomelor şi al 
proprietăţilor deduse. De la axiome și consecințele acestora ceri 
ca niciodată ansamblul lor să nu conţină două propoziţii 
incompatibile, Nu ceri ca o propoziţie izolată sau ca o axiomă 
determinată să fie adevărată în sine: te mulțumești cu absența 
contradicţiei. Mai degrabă decât din idealul unui adevăr absolut, 


doctrina se inspiră din următoarea re i i 
5 gulă de conduită: „Orice 

construcție intelectuală trebuie considera È 

pierzi tă adevărată câtă vreme 


Perfect, Este o concesie pe care ţi-am fă i i 
; ; ~ cut- 
aminte, Îngăduie-mi să revin... t ut-o fără să iau bine 

Idoneu. Nu ai această libertate, întrucât survenirea 
noncontradictoriului în locul adevărului totalitar nu se datorește 
hazardului ci unui eveniment matematic de toată importanța — 
descoperirea geometriilor neeuclidiene. Pentru Euclid şi 
predecesorii săi, ideea adevărului geometric era strict asociată 
| aceleia de adecvare la real. E drept, realul fizic era privit ca 
i fortuit şi imperfect, ca necorespunzând decât într-o mică măsură 

idealului formei geometrice. În adevărul ei univoc, aceasta 
trebuia totuşi să rămână discernabilă în realizările sale. Această 
noțiune foarte complexă avea să rămână intactă încă mult timp. 
Doar descoperirile lui Bolyai şi Lobacevski marchează momentul 
i iremediabilei sale rupturi. Acesta este un fapt esențial și merită 
i efortul de a-i fixa trăsăturile principale. 
Înainte de acest eveniment, axioma paralelelor a lui Euclid: 
a) dintr-un punct exterior nu se poate duce decât o paralelă la o 
dreaptă dată; şi cea a lui Lobacevski, de exemplu: b) dintr-un 
punct pot fi duse două paralele la o dreaptă dată se opuneau 
întocmai cum adevărul se opune falsului; una singură, axioma lui 
Euclid, trebuia considerată ca adevărată. Axiomele erau 
adevăruri evidente și nedemonstrabile. 

Odată recunoscută însă posibilitatea construcțiilor axiomatice 
neeuclidiene, lucrurile şi-au schimbat radical înfățișarea. 
Raporturile dintre cele două enunţuri nu mai pot fi considerate 
într-un mod atât de sumar. Ele nu mai sunt contradictorii decât 
în cadrul uneia şi aceleiaşi geometrii. Dar au devenit ambele 
admisibile ca axiome de bază a două geometrii diferite. 

Continuăm să spunem că toate geometriile, cea euclidiană şi 
cele neeuclidiene, sunt adevărate -— la fel de adevărate din 
punctul de vedere al matematicilor pure. Dar aceasta vrea să zică 
doar că ele sunt la fel de necontradictorii: ştim într-adevăr că ele 
nu sunt decât două realizări diferite ale aceleiași „structuri 
logice“. Dar adevărul lor a slăbit cu un element esenţial: doar 
prin faptul de a fi adevărată, nici una, nici alta nu mai este 
adecvată realului. 

Adevărul tradițional s-a disociat: el dă naştere la două 
concepte care vor evolua progresiv în linii divergente. Unul este 
conformitatea la realul științelor naturale; celălalt este un adevăr 
sărăcit care continuă să poarte vechiul său nume de adevăr 
matematic, Cu alte cuvinte, geometria a luat forma unei teorii a 
spaţiului, teorie în care vom distinge: 


ap j 
i 

a) Eficacitatea sa în ce privește descrierea lumii exterioare; 

b) Adevărul său ca edificiu pur matematic, ji 

Numai în sensul acestui adevăr sărăcit pe care matematicile 
continuă să-l realizeze putem acum declara: 

Dacă axiomele A, B, C... sunt acceptate ca adevărate, Și dacă 
enunţul H este o consecință autentică a lor, H trebuie și el 
considerat ca adevărat. 

Este deci cât se poate de clar că sistemele de axiome pe care 
avem dreptul să le „considerăm ca adevărate“ nu sunt acelea 
sesizate ca adevărate datorită unei evidențe cu totul speciale, ci 
simplu acelea care nu implică o contradicție. Mlădierea noțiunii 
primitive de adevăr mi se pare absolut incontestabilă. 

Sceptic. Dacă accept să spun că sistemele matematice 
legitime sunt cele în care deducția matematico-logică nu este 
niciodată blocată de contradicţie; şi dacă definesc obiectul 
matematicilor ca fiind studiul a ceea ce am putea numi „sistemele 
condiționale““... ce aș câştiga din asta? 

Idoneu. Ce ai câştiga?... Poate faptul de a pierde o prea mare 
siguranță, de a observa că problema fundamentelor poate fi 
legitim evocată și în domeniul matematicilor şi de a recunoaște că 
odată pusă ea nu este şi rezolvată. 

Căci dacă obiectul matematicilor este studiul sistemelor 
condiționale, primul obiectiv al acestui studiu constă în a separa 
lupii de miei, vreau să zic sistemele contradictorii de cele 
necontradictorii. În cele dintâi, de a pune în evidență 
contradicţia; în cele secunde, de a stabili cu certitudine că 
niciodată o contradicție nu va întrerupe desfășurarea lanțului 
consecinţelor. 

Într-un cuvânt, primul obiectiv al programului ar trebui să fie 
formulat astfel: dezvoltarea unei teorii care să ofere mijloacele de 
â distinge sistemele contradictorii de cele necontradictorii. 

Sau cel puţin ar trebui să se poată arăta că sistemele 
condiționale care stau la baza geometriei, analizei, teoriei 
mulțimilor sau logicii relaţiilor sunt coerente, Câtă vreme vor 
lipsi indicaţiile „autentice“ asupra mijloacelor care pot fi legitim 
utilizate pentru a trata aceste chestiuni, şi în absenţa principiilor 


care le-ar oferi justificarea, sensul programului axiomatic al lui 


Perfect va rămâne vag, iar metoda deductivă nu-şi va fi găsit 
ultimele fundamente, 

Perfect. Doctrina pe care eu am formulat-o nu este în fond 
decât metoda axiomatică clasică. Voiam mai întâi să o consider 
sub semnul adevărului absolut. Mi-ai atras atenţia că este 
prudent să te repliezi pe o poziție mai puţin expusă. În fond, nu 
văd nici un inconvenient în a-ți concede sfatul. De ce adevărul 
absolut n-ar abandona domeniile prea angajate în realul fizic — 
realul nu este niciodată complet adecvat ideii — dacă regăsește un 
imperiu sigur în lumea numărului și a logicii? Să mergem până la 
capătul poziţiei axiomatice a lui Hilbert. Să facem complet 
abstracție de natura obiectelor asupra cărora decretează 
axiomele. Să nu reținem decât faptul relaţiei logice introduse 
între elementele fundamentale. Din acest punct de vedere, nu mă 
vei mai putea închide în dilema euclidian-neeuclidian, pentru că 
toate geometriile realizează una și aceeași structură logică. Nimic 
nu mă împiedică să reintegrez aici adevărul univoc în drepturile 
sale: tocmai un asemenea adevăr, unul şi neclintit, este observat 
în diversele sale regularizări geometrice. 

Idoneu. Vorbeşti, Perfect, ca şi cum ai şti deja, și în mod 
complet, ce este o relaţie logică; ca și cum noţiunea de structură 
logică ți-ar fi dată cu un sens perfect delimitat şi determinat, ca și 
cum cunoașterea acestor obiecte intelectuale ţi-ar fi accesibilă 
dintr-o dată grație unei evidențe speciale. 

Or, ceea ce spui acum despre noțiunile fundamentale ale 
logicii o spuneai puţin mai înainte despre noțiunile fundamentale 
ale geometriei. Respingi acum ideea de dreaptă în afara 
domeniului absolutului, pentru că o consideri prea pătată de 
imperfecțiunile inerente realului. Dar cine mă asigură că nu te 
vei vedea obligat să faci același lucru cu conceptele în care şi-a 
găsit un refugiu idealul tău de adevăr? 

Pentru mine, mă văd obligat să repet, noțiunile abstracte — şi 
mă gândesc în special la cea de structură logică — nu au o 
semnificaţie predeterminată și oarecum predestinată. 

Perfect. Atunci, încă o dată, ce faci cu autonomia 
raționamentului geometric? A nega caracterul rațional al ştiinţei 
matematice înseamnă a nega evidenţa. Unde să-i găseşti 
fundamentul și explicaţia, dacă nu în idealul unei logici pure cu 
reguli absolute și complet independente de real? 

36. Logica în intuitiv 


Idoneu. Să nu crezi, Perfect, că nu-ţi împărtăşesc admirația 
pentru ideea specific grecească de ordine rațională, de explicație 
teoretică. Sunt convins că fără intervenția ei, Și chiar dacă 
abstracţiile geometriei ar fi putut trece pragul primei 
axiomatizări, niciodată acestea nu s-ar fi constituit într-o doctrină 
coerentă. Ideea de ordine rațională orientează desigur procesul 
axiomatizării; e aproape miraculos că şi-a găsit atât de simplu 
mijloacele de realizare în deducția logică! 

Perfect. Chiar când suntem cel mai aproape de a ne pune de 
acord, ideile tale au totdeauna o latură prin care mă contrariază. 
Acest fel de a pune ordinea raţională în relație de la cauză la 
efect cu mentalitatea greacă aduce o notă de relativism, care îmi 
displace. 

Idoneu. Şi niciodată eu nu mă voi putea obișnui cu felul tău 
de a regăsi pretutindeni semnul absolutului. O să-ți displac şi mai 
mult vorbind ireverențios despre Logică. În timp ce tu ţii privirile 
aţintite asupra formei sale celei mai abstracte, eu nu mă pot 
împiedica să văd în ea toate realizările imperfecte care ne-au 
putut sugera ideea acestei forme. Aşa de exemplu pentru 
noțiunea de consecinţă... 

Perfect. Ea nu prezintă totuşi nici o ambiguitate. Pe planul 
logicii pure se face abstracţie de orice legătură cauzală, de orice 
dependenţă de origine fenomenală. A spune că B esteo 
consecință logică a lui A (simbolic: A — B) înseamnă pur și 
simplu a spune că eventualitatea „A este adevărat şi B este fals“ 
nu se va prezenta. Formula precedentă nu face decât să 
înlocuiască enumerarea următoarelor cazuri posibile: 


A este adevărat şi B este adevărat 
A este fals şi B este adevărat 
A este fals și B este fals. 


Idoneu, Dar înainte de a lua această formă abstractă, nu 
încape îndoială că noțiunea de consecință s-a găsit realizată într-un 
mod mult mai concret. În expresiile care urmează: 


Dacă știu că soarele străluceşte, deduc de aici că este ziuă. 
Dacă jucăm în doi şi eu pierd, trebuie că tu câştigi. 


Dacă mergem alături și dacă tu nu eşti la dreapt i 
inferez de aici că ești la stânga mea. i pia mea, ştiu să 


MATEMATICILE ŞI REALITATEA 215 


| Dacă mă așteaptă mai puţin de două persoane, deduc de aici 
că doar una sau că nici una nu mă aşteaptă. 


Relaţia de consecință este expresia directă a unor realităţi 
legate în cunoașterea intuitivă pe care o avem despre ele. Primele 
două fac apel mai ales la o relaţie de cauzalitate, a treia la intuiţia 
spațiului, ultima la intuiţia numărului. Se poate vorbi aici de 
deducție logică? igl 

Sceptic. Acestea sunt mai degrabă propoziții demne de 
| Domnul de la Palisse! l 
| Idoneu. Fără îndoială! Dar simțul comun este unanim în a 
proclama că dacă Domnului de la Palisse îi lipsește profunzimea, 
nu îi lipseşte logica. Caracterul logic se introduce aici prin faptul 
că ea pune accentul pe operația intelectuală care stabileşte 
relația, pe asociația ideilor. Spunând „logică“, evocăm pur și 
simplu o anumită autonomie a judecății legată de o evidentă 
eficacitate. Tocmai această logică constituie fondul a ceea ce se 
numeşte „rațiunea sănătoasă“. La acest nivel, se raționează 
sănătos dacă se fac asociații de idei corecte; dar această 
corectitudine este în funcție de conformitatea cu realul a 
vederilor care dictează asociația ideilor. 

Se observă. astfel că noțiunea de deducție există deja în ceea 
ce am numit sfera intuitivă, dar că ea este încă departe de a 
corespunde idealului deducției propriu-zise. La aceasta din urmă 
ajungem plecând de la prima, în toate varietățile ei, prin 
schematizare și abstracție. 

găduie-mi să insist asupra acestui aspect: așa cum noțiunea 
de dreaptă geometrică provine dintr-un act intelectual creator 
care se exercită asupra a ceea ce, retrospectiv, numim realizările 
dreptei, tot așa noțiunea de deducție pură este desăvârșirea unui 
proces de schematizare care se exercită asupra ansamblului 
„raționamentelor noastre intuitive“ eficace, asupra tuturor 
asociațiilor de imagini mentale în care, retrospectiv, putem 
observa forma deducției logice. X 

Perfect. Nu credeam că vei împinge până la înseşi legile 
gândirii jocul în care te complaci de distrugere a noțiunilor 
precise! 

Idoneu. Aşadar nu-ți amintești exact de prima noastră 
discuție, Nu voi renunța să revin la faptele grosiere şi sumare, dar 
practic asigurate, A 

Astfel în legătură cu contradictoriile... 

Sceptic, Este oare necesar? 

Idoneu. Te temi că mă repet? Dacă ăsta e un păcat, nu 
doresc să mă corectez! Spuneam deci că contradictoriile la nivel 
intuitiv apar mai întâi sub forma unor fapte sau calităţi care se 
exclud din punct de vedere practic. Aşa se opun absent și 
prezent, înăuntru sau în afară, de o parte sau de cealaltă etc., fără 
ca sensul acestor opoziții să depășească vreodată un anumit 
cadru de intenţii sau de împrejurări în limitele căruia ele joacă un 
rol practic infailibil. , 

F întreg câmpul gândirii, de la imaginile cele mai angajate în 
concret până la abstracțiile cele mai îndepărtate, reprezentările și 
ideile nu pot subzista decât dacă sunt suficient de coerente și nu 
se contrazic între ele. Dar, ca să existe contradicţie, trebuie ca ea 
să fie observată și resimţită! Ceea ce, de exemplu, este 
contradictoriu pentru un spirit civilizat, nu este totdeauna astfel 
pentru o mentalitate primitivă. Două idei nu sunt, în ele însele, 
compatibile sau contradictorii: totul depinde de felul în care vin 
să se instaleze în mintea noastră şi să intervină în acţiunile 
noastre. Două idei care rămân străine una de alta nu sunt 
niciodată contradictorii. 

Lucrurile se prezintă principial altfel în geometrie? Să 
alegem, ca exemplu, enunţul următor, care ar putea fi acceptat ca 
axiomă fundamentală de ordine în plan: 

„Despre un punct a Oarecare, care nu se află pe o dreaptă 
orientată A, vom putea totdeauna spune că este tie la dreapta, fie 
la stânga lui A, cele două posibilităţi excluzându-se reciproc. 

„Accept să văd în cele două predicate „situat la stânga lui A“ 
ȘI „situat la dreapta lui A“ (pentru orice punct care nu se află pe 
A) realizarea a două contradictorii logice. Dar într-un mod și mai 
nemijlocit descopăr aici două proprietăți geometric 
incompatibile, în sensul pe care l-a primit geometricul de-a 
lungul capitolului precedent. Decretele mele de incompatibilitate 
țin de o judecată, prelogică; odată bine constatată, o 
incompatibilitate poate primi sigiliul contradictoriului. 

Ceea ce spun despre contradictoriile introduse prin axiome 
pot s-o repet în legătură cu consecinţele pe care ele le 
pei sim d ra 5 EE eA LEG copa puncte ale unei drepte 
pie | Menu „ă eaga dreaptă se află în acel plan, 

secinței constă vizibil îm legătura pe care trebuie 


s-0 stabilim între cele două fapte eometri A 
cuvântul atunci, Pi A etrice legate prin 

Care este natura acestei lepături? Dacă îi urmărim geneza 
până la nivelul intuitivului, observăm că ea comportă, la început, 
un caracter cauzal sau cel puţin fenomenal. Prin transmutația în 
abstract pe care o reprezintă trecerea la nivelul geometricului, 
aceste trăsături relative la lumea fizică sunt eliminate. Ea rămâne 
totuşi angajată în intuitiv și fenomenal în aceeași măsură ca şi 
conceptele geometrice. Într-un cuvânt: această legătură este sui 
generis. Ea aparține ca atare sferei geometricului. 

Încă o dată, putem descoperi aici și desenul schematic al 
consecinţei logice în forma ei cea mai abstractă. Dar în același fel 
în care orice abstract poate fi distins în concretul realizărilor sale. 

Perfect. Treci iarăși și mereu alături de faptul însuși al 
deducției! 

Idoneu. Mă mulțumesc într-adevăr pentru moment să 
constat că geometria în semnificaţia ei şi în enunţurile 
nedemonstrabile care o susțin este independentă de jurisdicţia 
unei logici prestabilite și ale cărei judecăţi irevocabile i-ar aduce 
elementele adevărului. Și că adevărul enunţurilor nu intervine în 
construirea geometriei ca schemă abstractă decât sub forma non- 
contradictoriului. Și că în sfârșit judecăţile fundamentale asupra 
contradictoriilor sunt ele însele de origine intuitivă. 

Perfect. Faptul deducţiei are întâietate asupra tuturor 
remarcilor tale. 


37. Parabola regelui negru 


Sceptic. Perfect are dreptate să insiste. Oricare ar fi originea 
a ceea ce Idoneu numește „abstracții geometrice“, oricare ar fi pe 
de altă parte geneza metodei deductive; și chiar dacă se acceptă 
ca îndreptățită observaţia că metoda și „abstracţiile“ au evoluat 
paralel și conjunct de la intuitiv spre rațional, există un fapt pe 
care toate consideraţiile despre esenţa geometricului nu-l explică; 
un fapt ireductibil nou pe care realizările specific geometrice ale 
rahonamentului nu-l fac complet previzibil: este faptul că regulile 
deducției ne oferă o tehnică suficientă sub raport intelectual 
pentru a stabili toată filiaţia teoremelor. Odată admise cele 
câteva relaţii logice și cele câteva proprietăţi ale acestora care 
constituie obiectul axiomelor, tot restul este determinat fără 
echivoc, cu o rigoare inflexibilă. Descoperirea unei teoreme noi 
se datorește rar deducţiei pure; dar aceasta se pronunţă în ultim 

resort asupra adevărului oricărui enunț. Intr-un cuvânt, odată 
bazele acceptate, deducția este aceea care face din geometrie ȘI 
din matematici în general o știință rațională și de acum înainte 
autonomă. Ştiu bine, Idoneu, că nu o contești, pentru că 
adineauri păreai a vedea în aceasta aproape un miracol. Dar 
n-am uitat nici că ai mai declarat, cu aceeași fermitate, că 
autonomia abstractului nu-și poate afla locul în sistemul tău. Încă 
n-ai explicat ce faci pentru ca aceste două declaraţii să nu fie 
contradictorii. 

Perfect. Aprobarea ta, Sceptic, este foarte decepționantă. De 
ce nu spui că regulile deducției sunt legile imuabile care convin 
naturii şi structurii, într-un cuvânt esenței invariabile a 
abstracţiilor? De ce lumea ideilor n-ar avea propriile ei legi, 
modele ideale pe care legile naturale le reflectă imperfect? 

Idoneu. Tehnică intelectuală, rigoare a deducţiei, lege ideală, 
lege naturală, esenţă a abstractului. lată-ne deja departe de 
simpla și fundamentala noțiune de adevăr. O mulțime de idei par 
a vrea să intre deodată în arenă. Și noi ignorăm cuvântul 
vrăjitorului care le-ar face pe toate să se întoarcă în cercul magic 
al semnificaţiilor lor predestinate! Căci acest cerc odată rupt 
pentru ideea de Adevăr este definitiv rupt şi pentru toate 
celelalte. 

confuzia care ne amenință, ne grăbim să fixăm punctul în 
care, cel puțin parţial, ne găsim în acord: că deducţia logică este 
fundamentul autonomiei raționalului! 

Sceptic. Să punem deci capăt disputei. 

Perfect. N-am încetat niciodată să cred că va sosi clipa în 
care Idoneu va trebui să recunoască prioritatea abstractului, a 
raționalului preformat. 

Lo tei Acordul nostru nu va fi durat decât un moment 
Pau ae aa la Ie ea 
vandat ai p ției matematice“, acoperă trei 
Sceptic are un sentiment atât de inte i 
independenţei raționamentului matematic neat ia A acre 
dacă i-aș propune - să imagineze împrejurările î 
raționament ar putea eșua. Slabul af S he L S 
puternicul. , pune el, nu zdruncină 

ŞI Perfect va vedea mereu în practi i i 
o adecvat descoperirii aderarii EPAI aa eeni 
„În timp ce nici uneia dintre noțiunile în discuție — adevăr 
rigoare, autonomie a raționalului, AAO ara a 

| raţionamentului — eu nu știu să-i atribui o semnificație complet 
delimitată şi definitiv încheiată. Am explicat-o pentru ideea de 
adevăr. Celelalte s-ar preta la fel de ușor la aceeași experienţă. 

Îmi veţi zice cu un aer obosit: „Atunci, explică-ne încă O dată 
ce trebuie să înțelegem prin autonomie, și prin rigoare, şi prin 
toate celelalte cuvinte pe care le-am întrebuințat“. Cele două 
intransigențe ale voastre nu sunt de natură a-mi ușura sarcina. 
Pentru a mă explica nu am la dispoziţie decât tot cuvinte. Şi 
disputa va luneca necontenit de la cuvintele pe care le explic la 
cele de care trebuie să mă folosesc. Și niciodată nu ne vom 
înțelege, dacă nu acceptaţi să treceţi de la litera la spiritul 
explicațiilor mele. 

De altfel, de ce n-aş mai încerca o dată să vă conving? 
Ascultaţi, vă rog, povestea regelui negru, şi prea puternic, pe care 
o inventez înadins pentru voi! 

Regele unui popor primitiv comanda unui atât de mare 
număr de războinici încât nu-i putea recunoaşte pe toți cu 
ușurință; ei erau chiar atât de numeroși încât nu mai reușea să-i 
numere. (Căci oricine ştie că primitivii nu ştiu să mânuiască 
numerele mari.) Prea marea lui putere i-a pricinuit o mulțime de 
griji, până când s-a hotărât să recurgă la următoarea stratagemă: 
„a poruncit să fie confecţionată o figurină căreia i-a dat propriul 
său nume, și a ordonat ca fiecare războinic să-și facă figurina. 
Aceste figurine au fost aliniate într-un palat special construit; le 
| vom numi dublii războinicilor; vom spune şi războinicii abstracți. 
| S-a convenit apoi ca fiecare războinic care pleacă în expediţie să 
| ia cu el dublul şi la întoarcere să-l readucă în Palatul Dublilor. 

| În mentalitatea lui de primitiv, regele identifica fără rezerve 
| orice războinic cu dublul său şi multă vreme şi-o petrecea pentru 
| â-ȘI organiza armata mânuind soldaţii săi abstracți. A devenit 
chiar foarte iscusit și a câştigat un mare renume în această 
| privință. 
| Sesizați fără îndoială comparaţia pe care aş vrea s-o stabilesc 


între războinicii abstracți și încarnările lor vii pe de o parte 
abstracțiile geometrice și realizările lor materiale pe de-altă 
parte. Elevul care identifică dreapta abstractă cu linia trasată pe 
foaia lui de hârtie, şi planul cu planşa de desen raționează și el ca 
un primitiv; el nu concepe autonomia abstractului în raport cu 
concretul în care acesta apare realizat. 

Dar să reluăm povestea: regele nostru a manifestat un atât de 
mare interes pentru evoluţiile dublilor săi încât a fârşit prin a-i 
manevra doar pentru plăcerea lui. Dintr-un exercițiu orientat 

spre scopuri exterioare, el a făcut un joc ale cărui obiective Și 
reguli le alegea după propria lui fantezie. Şi cu cât regulile cărora 
găsea de cuviință să li se supună erau mai puțin numeroase, şi cu 
cât ele erau mai simple şi mai precise, cu atât mai mult el putea 
neglija sugestiile realului exterior. Cu cât jocul câștiga în 
autonomie, cu atât semnificaţia dublilor se îndepărta de 
semnificaţia lor inițială. sf 

Credeţi că lucrurile se prezintă cu mult diferit în cazul 
noţiunilor geometrice abstracte? În geneza lor, ele sunt intim 
legate de concret; o fantezie genială a avut inspiraţia, la început 
obscur, apoi din ce în ce mai conștient, de a le aplica regulile 
stricte ale jocului deductiv: autonomia abstracțiilor geometrice 
era astfel fundată. Numai în acest sens accept definiţia lui 
Sceptic: raționamentul matematic este o tehnică intelectuală 
independentă. 

Aşa rezolv eu antinomia, în care credeaţi a mă înfunda, a 
autonomiei abstractului pe care trebuie în același timp s-o 
admitem în devenirea sa şi să i-o negăm la origine. 

Sceptic şi Perfect. Şi ce devine „adevărul“ în povestea ta? 

Idoneu. În felul lui l-a descoperit şi regele nostru. Încântat şi 
aproape speriat de succesul invenţiei sale, şi neputând detașa 
dublii săi de semnificaţia lor, el a imaginat două înfățișări ale 
realului, realul exterior şi realul interior, adică realul din Palatul 
Dublilor. Şi în fond el nu era prea departe. de ideea noastră de 
adevăr. 

Perfect. Vorbeşti serios? Regele negru va şti în cele din urmă 
să ne spună şi de ce deducţia nu generează niciodată 
contradicţie? Și de ce rezultatul deducției rămâne adecvat 
realului? | 

Idoneu. Asta e o altă poveste: nu se poate explica totul 
deodată! Şi, de altfel, uiţi că există antinomii nerezolvate, pe care 
unii matematicieni le iau foarte în serios? 

Pentru moment să ne mulțumim cu atât: regele din povestea 
DOppILă nra fost niciodată indus în eroare de realul din Palatul 


38. Răspunsuri provizorii 


Credem că cititorul care va fi urmărit cu stăruință cursul 
puțin sinuos al dialogului precedent va fi găsit acolo elementele 

răspunsului pe care îl putem da acum - provizoriu - la întrebările 

puse la începutul capitolului. | 

„Cum vin să se ordoneze faptele geometrice într-o teorie 
deductivă?*“ = ne întrebam. 

Trebuie că s-a observat un lucru: constituirea geometriei ca 
ştiinţă raţională şi deductivă nu se datorește doar procesului de 
schematizare care pornește de la cunoașterea intuitivă pentru a 
ajunge la concepte abstracte. Intervenţia disciplinei stricte a 
raţionamentului matematic trebuie să fie comparată cu o 
înstăpânire asupra domeniului geometric pe baza unui principiu 
nou; nu străin geometricului, pentru că poate fi observat deja în 
anumite asociaţii specific geometrice; nici transcendent sau 
coborând dintr-un absolut de esență superioară, pentru că, fără a 
părăsi teritoriul geometric, putem descoperi câteva din sursele 
sale intuitive; dar a cărui autoritate este mai larg întemeiată, al 
cărui „domeniu natu:al“ de jurisdicție cuprinde şi alte provincii, 
alături de domeniul specific geometric. 

Într-un cuvânt, regulile de raționament reprezintă o 
constrângere consimțită a cărei justificare nu poate fi pe deplin 
oferită numai de procesul schematizării axiomatice; ar trebui cel 
puțin lărgite în mod esenţial poziţiile iniţiale ale cercetării. 

„Pe ce cale noţiunea de adevăr ia loc într-o construcţie 
axiomatică?* — ne întrebam apoi. 

Admitem cu titlul de fapt că ordinea generată de metoda 
deductivă este coerentă (tocmai la această constatare s-a oprit 
dialogul!). Când această metodă se exercită asupra unor obiecte 
mentale de felul numerelor, punctelor sau dreptelor, admitem, 
iarăşi cu titlul de fapt, că dacă axiomele sunt adecvate realului 
între anumite limite, la fel sunt şi teoremele deduse din ele. 
Acestea sunt cele două condiţii esenţiale pentru ca edificiul 
axiomatic să poată „realiza“ ideea tradițională de adevăr. 

Dar aceasta implică faptul că ideea de adevăr este un 
„absolut“? Că scapă slăbiciunilor și insuficiențelor exemplificate 
prin ideea de dreaptă? Că niciodată nu se poate întâmpla ca ea să 
nu mai fie aplicabilă și semnificativă, sau ca sensul ei să nu mai 
fie „practic asigurat“? Cu siguranță nu! 

Spunând: „Este un fapt că metoda deductivă nu generează 
contradicție!“ nu vrem să spunem că plasăm acest fapt pentru 
totdeauna în afară de orice discuţie; că îl acceptăm ca definitiv 
stabilit în toate împrejurările. El este pentru moment, și în starea 

actuală a discuţiei, practic asigurat. Dar aceasta nu înseamnă că 
nu vom fi niciodată obligaţi să-l punem la îndoială ca urmare a 
modificării condiţiilor, a punctului de vedere sau a câmpului 
acțiunii noastre. 


39. O indicație de urmat 


Există multe grade în autonomia abstractului. 

Uneori tinerii elevi nu se încred în raționamentul deductiv 
decât când i-au văzut rezultatul confirmat de desen. Ei vor şti 
totuşi să evalueze suprafața unui câmp dreptunghiular ale cărui 
dimensiuni le sunt date, fără a trebui să se deplaseze pe teren. Ei 
sunt deja independenţi de un anumit concret. Creionul, rigla și 
compasul de care ştiu să se folosească constituie fundamentul 
acestei independenţe. 

Dacă, de exemplu, pentru a demonstra teorema lui Pitagora, 
trasez o figură, raționând pe figură renunţ în parte la autonomia 
raționalului geometric în favoarea unui anumit concret, a unei 
anumite realizări sensibile. Şi orice alt simbol de care m-aş folosi 
ar servi de suport gândirii mele aşa cum realizarea concretă 
serveşte de suport abstractului. 

Autonomia abstractului se pregăteşte în toate grupările de 
imagini prin care recreem pentru noi simultaneitatea, 
succesiunea, înlănțuirea semnelor fenomenelor. Procesul 
abstractizării nu aduce nici un imperativ care ar cobori dintr-un 
adevăr pur sau ar urca la un lucru în sine. Nimic nu ne 
îndreptățeşte să considerăm principiul acestor asociaţii de 
imagini sau de idei ca fiind impus de drept de către o realitate de 
ordin transcendent. Spiritul ar putea la fel de bine să rămână 
inert şi să nu încerce această schematizare progresivă, abstrasă 
din realizări concrete! 

De aceea prevedem de pe acum că ideea de ordine raţională 
şi metoda deductivă nu pot fi decât conexiuni ideale care imită 
schematic anumite legături concrete, anumite legi profunde ale 
realului, Că spiritul a ştiut să le conceapă şi să se folosească de 
ele, iată ce conferă matematicilor originalitate şi valoare 
incomparabile. 


Capitolul VI 
NATURA NUMĂRULUI ÎNTREG 


40. Indicaţii preliminarii reînnoite 


Am văzut cum evoluează noțiunile geometrice de la imaginile 
mentale și schematice ale unor realităţi din lumea fizică, din ceea 
ce vrem să numim şi lumea naturală, până la noţiunile abstracte 
şi despuiate ale logicii. Trebuie să ne străduim acum să atacăm 
planul logicului pe un front mai larg, cât se poate de larg. Analiza 
noțiunii de număr întreg ne va oferi acum prilejul de a străbate în 
profunzime domeniul specific aritmetic; mai târziu noțiunile de 
obiect, proprietate, clasă etc., noțiunile „toţi“, „fiecare“ etc. ne 
vor atrage de-a lungul logicii tradiţionale în aceeaşi peregrinare 
de la intuitiv spre logicul pur. 

Dar să nu scăpăm din vedere nici acum că evocând ideea de 
„logic pur“ în frazele precedente nu-i acordăm defel un sens 
predeterminat, o existență preformată. Cuvintele „planul 
logicului“ sau „logica pură“ nu au o semnificaţie deja complet 
dobândită şi fixată: semnificaţia lor vine de la însuşi modul în 
care le întrebuințăm. Cu alte cuvinte, procesul axiomatizării nu 
se definește în funcţie de noţiunea dinainte dată a logicului; 
semnificația sa nu atârnă de esența deja perfectă a acesteia din 
urmă. Dimpotrivă, procesul de abstractizare este cel care 
definește = sugerând-o, evocând-o, creând-o — esența logicului 
pur, esență imperfect determinată și încă în stare de devenire. 


41. Intuiţia numărului 


În evoluţia conceptului de număr întreg putem distinge cel 
puţin trei perioade suficient de distincte: prima precede orice 

încercare conştientă de sistematizare; a doua — etapa specific 
aritmetică — se cač racterizează printr-o formulare explicită a 
teoriei numerelor întregi; numai a treia ajunge la planul 
„logicului“. Trecerea de la o perioadă la alta se însoțește de o 
transformare profundă a însăși esenței numărului. 
(Întrebuințarea cuvântului „esență“ reclamă remarci 
asemănătoare celor precedente, referitoare la ideea logi- 
cului pur!) 

Să examinăm mai întâi cum se prezintă numărul în prima 
etapă — cea intuitivă. 

Noţiunea de număr se bazează pe o facultate a ființei noastre 
mentale: aceea de a înregistra repetarea unei impresii senzoriale, 
a unei acțiuni sau chiar a unei intenții, într-un cuvânt, de a 
înregistra repetarea unui moment de conștiință. Modul cel mai 
abstract de a concepe un moment de conștiință de acest gen 
corespunde poate noțiunii de bi-unicitate, noţiune pe care 
Brower fundează intuiţia numerelor şi pe care am putea-o 
observa „realizată“ în clipa fugitivă în care o impresie face loc 
amintirii sale. Această înregistrare, de altfel, este departe de a fi 
un fenomen mental simplu; departe de a semăna cu ceea ce am 
putea numi un fenomen mental elementar. La adult, ca și la 
copilul începând cu o anumită vârstă, cadrul mai mult sau mai 
puţin identic cu el însuşi și pregătit să conserve urma repetiției, 
ceara mentală unde acul de gravat al conștiinței trasează semne 
pe care memoria le va păstra, este forma intuitivă a timpului. 
(Ne-am explicat deja în detaliu asupra concepției noastre privind 
formele intuitive și nu considerăm necesar să revenim aici.) 

Această înregistrare, repetăm, nu este un fenomen simplu. 
Distingem în ea cel puţin două momente complementare şi, 
într-un anumit sens, contradictorii. Pe de o parte, pentru a fi 
numărate, „lucrurile“ care parvin succesiv la conştiinţa noastră 
trebuie recunoscute ca fiind, într-un fel sau altul, de aceeaşi 
natură. Acestea ar putea fi, în ordinea unei identități progresive: 
„trei senzaţii“ sau „trei sunete“ sau „trei sunete de clopot“, sau 
„trei sunete emise de același clopot“ etc. Sau în ordinea unei 
identități descrescânde: „două caiete albastre“, „două caiete“, 
„două obiecte“ etc, Enumerarea este deci însoțită — şi probabil 
de o manieră indisolubil conjunctă — de o tipificare, de o 
repartiție în clase și subclase, astfel ca două elemente dintr-o 
aceeași clasă să poată fi înscrise în memorie ca echivalente. 

Pe de altă parte, inscripţia în memorie se face prin 
intermediul unei serii de imagini sau de impresii (sonore, vizuale, 
tactile etc.) care trebuie să poată fi recunoscute individual, ȘI 
care, prin urmare, trebuie să poată fi percepute ca diferite unele 
de altele. Aceste imagini pot fi furnizate de degetele mâinii, de 
obiecte care ocupă locuri diferite, sau de cuvintele unu, doi, trei 
etc., sau de semnele 1, 2, 3 etc., sau de orice altă serie de 
simboluri. Într-un cuvânt, pentru a fi numărate, obiectele trebuie 
să fie considerate în acelaşi timp ca identice şi ca diferite! j 

Aceste remarci arată că în enumerarea efectivă forma timp 
nu intervine izolat; cooperează aici la modul cel mai eficace şi 
celelalte forme, mai cu seamă forma spațiu, ceea ce va deveni 
îndată şi mai evident când vom vorbi despre geneza noțiunii de 
număr la copil. 

Dar mai avem de prezentat o remarcă esențială: aceea că 
pentru a şti să numeri o anumită mulțime de obiecte trebuie de 
asemenea să ştii să le plasezi într-o anumită ordine de succesiune 
în care fiecare obiect să nu intervină decât o dată. Vă veţi 
onvinge, de exemplu, prin următoarea experiență: formaţi cu 
inci pioni identici un şir regulat, şi cereți unui copil mic să le 
“numere prin atingere. Să admitem că acest copil ar şti deja să 
repete şirul numerelor de la unu la cinci fără să se înșele. Aceasta 
nu-l va împiedica să atingă pionii la întâmplare, fără să-şi dea 
seama de ordinea deja pregătită pe care ar fi trebuit s-o respecte 

i fără să-şi amintească de pionii pe care îi va fi atins o dată. 
tr-un cuvânt, el nu ştie încă ce este o ordine de succesiune, o 
| 


ordine liniară. Este curios să constați că memoria a înregistrat 
deja această ordine înainte ca spiritul să o fi conceput. 

Cele spuse mai sus se referă mai ales la numerele ordinale; 
dar este clar că și numerele cardinale se pretează la consideraţii 
de același gen. Există un fapt de experiență care conduce dincolo 
de cadrul numerotaţiei pure şi simple: înainte de a socoti, adică 
de a numerota un grup de obiecte, pot schimba după voie 
ordinea și poziţia acestor obiecte: voi continua să obțin mereu 
același rezultat final. Colecţiile finite au deci un caracter 
invariant faţă de toate permutările posibile: numărul lor. Și 
există o adevărată mișcare a gândirii în a spune, de exemplu, că 
anumite obiecte sunt în număr de șase, pentru că ele pot fi 
numerotate de la unu la șase. 

S-ar putea spune de asemenea că noţiunea de număr cardinal 
se bazează pe posibilitatea de a stabili între numerele ordinale şi 

obiectele unei categorii finite o corespondență perfect UNIVOCĂ ȘI 
care se conservă oricum am deranja obiectele considerate, 
Această posibilitate conţine un fapt de experiență ireductibil. 
Trebuie să mai observăm, de altfel, că nu numim „Obiecte“ decât 
lucruri“ care prezintă proprietatea amintită, astfel că noțiunile 
de obiect şi număr apar legate în plan intuitiv. 


42. Sensul primitiv al numărului 


Observarea dezvoltării noţiunii de număr la copil confirmă 
pe deplin tot ce am spus mai înainte. Ne izbeşte în primul rând 
cât de târziu apare și cât de greu se desprinde de suporturile ei 
intuitive. Numărul „trei“, de exemplu, rămâne asociat senzației 
degetelor mare, arătător şi mijlociu întinse în poziția 
demonstrativă cunoscută; actului de a pronunţa succesiv 
cuvintele: unu, doi, trei; amintirii unui grup familiar de trei 
obiecte; şi mai târziu sunetului cuvântului trei, imaginii vizuale a 
semnelor 3 sau III etc. Numai puţin câte puţin spiritul abstrage 
din acestea ideea de număr pur, lăsând să cadă în uitare tot ce nu 
ține de funcţia sa enumerativă. Cine de altfel ar putea afirma că 
noțiunea abstractă ar continua să subziste, c.acă i-ar lipsi suportul 
constant al concretului? 

Este şi mai instructiv să urmărim dezvoltarea facultăților 
mentale ale copilului în faze încă mai incipiente, înainte de 
momentul în care noţiunea de doi pare a se fi precizat în mod 
distinct. După toate semnele, conceperea unităţii în opoziţie cu 
pluralitatea însoţeşte și încununează efortul de abstractizare care 
duce la conceperea unităţii obiectului de-a lungul multiplicității 
aspectelor sale şi al impresiilor legate de acestea. Pe de altă 
parte, pentru ca obiectul să poată fi identificat cu el însuşi în 
deplasările sale, sau în ciuda deplasărilor copilului care îl 
observă, trebuie ca el să poată fi localizat în raport cu acesta din 
urmă. Copilul trebuie deci să fie deja în posesia primelor 
elemente ale propriului său grup experimental al deplasărilor. 

În rezumat, se pare că putem distinge în dezvoltarea copilului 
un stadiu foarte primitiv în care nici opoziţia înainte-după, nici 
noţiunea de obiect, nici noțiunea de unitate şi pluralitate, nici 
noțiunea de spaţiu nu s-au desprins încă de limburile lor. În 
legătură strânsă unele cu altele, într-o geneză destul de lentă, ele 

se desprind şi se constituie, dând naștere în același timp 
noțiunilor de obiect, unitate și pluralitate; formelor intuitive ale 
timpului şi spațiului; ideii de ordine de succesiune temporală și 
de configuraţie spaţială. 

Observăm cât de complex este fenomenui mental al genezei 
unei numeraţii! Și cât de departe suntem de definiţia seacă și 
superficială: toate numerele se deduc din unitate, prin operațiă 
care ne face să trecem de la orice număr la numărul imediat 

| următor. 

Contrar bunului simţ, o definiţie de acest gen definește mai 
simplul prin mai complicat: căci pentru a putea concepe trecerea 
de la 1 la 2, şi aceea de la 5 la 6 ca repetarea uneia și aceleiași 
operaţii, trebuie să fi atins un nivel de abstracție pe care copilul 
este încă foarte departe de a-l fi atins în momentul când a învățat 
să se folosească de primele șase numere. 

În definitiv, numărul apare în stadiul intuitiv ca o 
caracteristică transpusă de către spirit într-un ansamblu foarte 
complex de impresii mai mult sau mai puţin net percepute, care 
rezultă din acțiunea obiectului asupra subiectului și din 
înstăpânirea subiectului asupra obiectului. Această caracteristică 
este unificatoare şi schematizantă, şi uimitor de adaptată 
scopurilor acțiunii. Ea este comparabilă cu orice altă calitate 
sensibilă, de felul: mare, galben, greu. Un grup de obiecte are 
calitatea „trei“, de exemplu, așa cum unul dintre ele are poate 
calitatea „roşu“ sau proprietatea „de a fi transparent“. 

Într-un cuvânt: în semnificația sa primitivă și în rolul 
său intuitiv, numărul este o calitate fizică a grupurilor de 
obiecte. [1]. 


43. Numerația 


Pentru a pune bazele unei numeraţii, trebuie să avem o serie 
de obiecte sau de semne invariabile, serie care va trebui să 
comporte următoarele trei proprietăți empiric necesare: 

a) Aceste semne trebuie să poată fi distinse individual: 

b) Trebuie să poată fi evocate într-o ordine invariabilă: 

c) Trebuie să fie oricând posibil a imagina încă un semn nou 
şi a-l adăuga șirului de semne deja alese. 

Natural, aceste postulate nu sunt satisfăcute de la sine: 
trebuie imaginată o metodă constructivă care să genereze şirul 
semnelor. În lipsa acestei metode, afirmaţia: „după orice număr, 
există un număr care îi urmează imediat“, nu are sens bine 
determinat. (Numărul grăunţelor de nisip al lui Arhimede!) Se 
poate observa o metodă de acest gen în șirurile care urmează: 


I JI III IV V VI VII VIII IX 
sau 1 10 11 100 101 110 111 1000 1001 
sau 1 2 3 4 5 6 7/ 8 9 


Dar în absenţa descrierii procedeului prin care şirul poate fi 
prelungit, a cheii sistemului, ideea că şirul numerelor este infinit 
îşi pierde temeiul principal. Într-un cuvânt: ideea generală de 
sistem de numerație este unul din fundamentele ideii abstracte 
de șir indefinit crescător al numerelor întregi. 

Astfel considerată, aceasta nu este un concept primitiv, ci O 
sinteză de noţiuni mai apropiate de intuitiv, mai puţin ușor 
analizabile, cum ar fi: „obiect“, „înainte“, „după“, „din nou“ etc. 

| În ceea ce priveşte regulile şi operaţiile aritmeticii, ele 
formează „o metodă al cărei principiu este de ordin eminamente 
psihologic“. Am spune mai degrabă: o metodă eminamente 
adecvată scopurilor umane. Ea urmărește să cunoască, pentru a o 
folosi, proprietatea obiectelor complicate care se numește număr. 
(Primele rudimente ale învățământului arit neticii au un caracter 
net experimental, ceea ce și constituie condiţia indispensabilă a 
succesului!) 

Într-un sens mai elevat, ea urmăreşte deopotrivă să 
descopere combinaţiile de semne sau de simboluri prin care se 
experimentează proprietățile — în sens empiric — ale numeraţiei. 
Iată, de exemplu, descrierea adunării: 

Să imaginăm două exemplare ale şirului semnelor numerice. 
Să suprapunem semnelor din primul exemplar care vin după 
semnul a semnele din al doilea, de la 1 până la b. Numărul din 
primul exemplar la care ne oprim este atunci a + b. 

Formula: a + (b + 1) = (a + b ) + 1 exprimă atunci un fapt de 
experienţă, cunoscut până la sentimentul evidenţei! (Această 
formulă va apărea îndată ca axiomă fundamentală.) 

La fel am putea interpreta și celelalte formule din aritmetică, 
într-un mod mai mult sau mai puţin imediat, ca simple constatări 
în care ideea de adevăr nu intervine explicit, 


1 Helmholtz; Zahlen und Messen, Wissenschatiliche Abhandlungen, p. 359. 

44. Axiomele șirului întregilor 


Se trece la stadiul aritmetic printr-o abstractizare purtând mai 
ales asupra noțiunii de obiect. Astfel numărul cinci, de exemplu, 
este o proprietate care aparține, pe care știm s-o atribuim, 
tuturor grupurilor de cinci obiecte. În această frază, explicarea 
conceptului cinci cu ajutorul cuvintelor „cinci obiecte“ nu 
reprezintă defel un cerc vicios! Dimpotrivă, dubla întrebuințare a 
cuvântului cinci marchează trecerea de la reprezentarea intuitivă 
la conceptul abstract. Numai dacă s-ar pretinde a face din această 
„descriere sugestivă“ o definiţie care ne oferă construcția logică a 
conceptului cinci, ar trebui să-i opunem cele mai deschise 
rezerve. 

Odată degajat conceptul de număr, îi putem imprima sigiliul 
axiomatizării. Nu trebuie să vedem în această primă axiomatizare 
o încercare de a crea integral bazele aritmeticii. Trebuie să 
admitem, dimpotrivă, că unele noțiuni fundamentale sunt clare 
prin ele însele și date cu toată precizia dorită. Axiomele sunt 
atunci enunţuri formulate pentru a evoca şi sugera anumite 
operaţii mentale prin care conceptele fundamentale sunt legate 
între ele. Axiomele formează un sistem complet dacă operaţiile 
evocate sunt suficiente pentru a reconstrui doar pe baza lor 
întreg edificiul aritmetic. Acesta este, în consecință, o construcție 
mentală rațională şi axiomatic fundată. Insistăm și de această 
dată — cu preţul unei repetări — asupra faptului că, în fraza 
precedentă, cuvântul rațional nu intervine cu o semnificație deja 
perfectă şi preconstituită. Ceea ce precede, dimpotrivă, îi conferă 
o parte din sens, sensul maximal și optim nefiind niciodată 
definitiv dobândit. Ea 

Iată cum se poate prezenta schematizarea axiomatică. Se cere 
mai întâi ca actul de a socoti (de a numerota) să fie posibil 
indefinit. Aceasta se exprimă prin axiomele următoare. 

Axioma 1: Fiecărui număr a îi succede un număr a^ za. 

Axioma 2: Numai numărul 1 nu succede niciunui număr. 

Pe de altă parte, trecerea de la un număr la următorul le 
generează pe toate din aproape în aproape. De unde a treia 
| axiomă; 
| Axioma 3, Orice număr succede, direct sau prin intermediar, 
| numărului 1, 
| „Aceste trei axiome nu sunt încă suficiente. Ele sunt veri- 

ficate atât de șirul numerelor întregi 1, 2, 3, 4, 5..., cât şi de şirul 

1934234... format doar cu ajutorul a patru numere. Putem 
numi izomorfe două șiruri care satisfac aceste trei axiome Și care 
se prezintă astfel încât, dacă coborâm paralel în ambele şiruri din 
succesor în succesor, nu putem recădea în unul din ele pe un 
număr deja cunoscut fără ca același lucru să aibă loc și pentru 
numerele corespunzătoare din celălalt șir. Putem atunci enunța 
încă o axiomă, care exprimă faptul că actul de a număra rămâne 
tot timpul identic cu sine. 

Axioma 4: Şirul numerelor care succed din aproape în 
aproape unui număr oarecare a este izomorf cu şirul considerat a 
începe de la 1. 

Se poate recunoaşte * că orice şir care satisface aceste patru 
axiome este izomorf cu şirul întregilor 1 234567 89 10... 

Nu mai enunțăm şi axiomele referitoare la adunare şi 
înmulțire. | 


45. Esenţa numericului 


Analiza noţiunii de număr care însoțește această 
axiomatizare nu este lipsită de valoare. Dar nu trebuie să-i 
exagerăm importanţa. Oricare ar fi cazul considerat, axiomele nu 
sunt defel decrete liber şi arbitrar formulate, în scopul şi cu 
puterea de a conferi existență entităților care sunt numerele. 

În particular (să ne amintim cu această ocazie de analiza 
consacrată geometricului) există în noțiunea de număr o întreagă 
zonă pe care axiomele nu o ating: tocmai aceea care contează cel 
mai mult în exercițiul gândirii; este zona care se referă la ideea de 
mărime şi pe care, prin analogie cu latura specific geometrică a 
noțiunilor spaţiale, am putea-o numi aspectul specific aritmetic 
sau numeric. 

Pentru a pune în evidenţă acest punct, se poate aplica o 
metodă asemănătoare aceleia de care ne-am folosit în discutarea 
axiomelor geometriei. Este suficient să dăm un alt model în care 
axiomele numărului să fie realizate. lată un exemplu foarte 
simplu, 

Să considerăm șirul numerelor pare: 2, 4, 6, 8... Este evident 
că el satisface cele patru axiome, Să mai introducem operaţiile de 


* Aceste cuvinte sunt luate în sensul obișnuit al deducției matematice. 

adunare și înmulţire. Prin definiție adunarea este păstrată în 
sensul ei obişnuit, dar introducem un nou produs, egal cu 
jumătatea produsului obişnuit. Cu aceste convenţii, toate 
operaţiile aritmetice efectuabile în șirul întregilor îşi găsesc un 
echivalent în şirul întregilor pari și reciproc. i 

Şirul tuturor întregilor şi cel numai al întregilor pari, 
considerate sub un anumit unghi, apar deci ca identice, deşi 
considerate sub un alt unghi ştim perfect să recunoaștem prin ce 
diferă. Ele au deci în acelaşi timp ceva comun şi ceva distinct. 
Am putea spune că ele au o structură identică, dar, repetăm, 
cuvântul structură nu aduce din afară o semnificaţie gata făcută 
având o putere explicativă definitivă. El este sugestiv — ceea ce 
constituie de altfel trăsătura esențială şi distinctivă a unei 
desemnări bine alese, aceasta propunând o nouă realizare mai 
mult sau mai puţin adecvată pentru entitățile abstracte 
desemnate. În rest însă noțiunea de structură îşi dobândeşte 
sensul tocmai prin corelarea ei cu consideraţii asemănătoare 
celor precedente. 

Cea de a doua axiomatizare, care atinge ceea ce numim 
planul logicului, urmăreşte să pună în evidență această structură 
în chip de structură logică. Se vor pierde atunci proprietăţile care 
ne permit încă să distingem între diferitele modele aritmetice ale 
aceleiaşi structuri. Se observă acum, fără a trebui să insistăm mai 
mult, că în evoluţia conceptelor de la concret la abstract numărul 
nu este nici imediat, nici definitiv. În raport cu latura intuitivă a 
cunoaşterii noastre, cu noțiunea de obiect în particular, numărul 
este un abstract. Ca atare, el își întemeiază sensul pe concretul 
(relativ) al realizărilor sale. Pe de altă parte, sistemul numerelor 
întregi se prezintă la rândul său ca realizare pentru un abstract 
ulterior: prin urmare numerele mai îmbracă o formă, mai au o 
esență care se manifestă clar în faptul că putem face abstracţie de 
ea. A doua axiomatizare elimină tocmai această esenţă sui 
generis, care se atașează intim acțiunii de a număra şi noțiunii de 
mărime, și pe care am propus s-o numim specific numerică. . 

În concluzie — și ca și cum era de aşteptat — vedem 
desenându-se un tablou aproape complet asemănător celui pe 
care l-am trasat în capitolul IV: Noţiunea de număr întreg nu 
trebuie considerată ca aparţinând din capul locului sferei 
logicului pur, Trebuie mai întâi ca ea să se despoaie de o anumită 
„formă“ de origine intuitivă — noţiunea de formă făcându-și aici 
apariția ca în expresia; „Spaţiul'este o formă a intuiţiei noastre“, 
în opoziţie cu noțiunea de structură. 

46. A doua axiomatizare a aritmeticii 


lată acum cum se prezintă a doua etapă în procesul de 
abstractizare, care ne vă permite să considerăm relațiile între 
numere ca „relaţii pur logice“. Vom începe prin a declara: 

Numerele sunt elemente ideale pe care ar fi comod să le 
desemnăm prin cifrele 1, 2, 3, 4... sau prin literele a, DECH: Le 
imaginăm mai întâi lipsite de orice proprietate. Imaginăm apoi că 
putem stabili între ele anumite relații logice și decretăm că aceste 
relaţii, în exclusivitate, trebuie să confere numerelor întreaga lor 
existență matematică. Aceste relații sunt: 

a) Acelea care vor fi acum explicit enunțate și care trebuie 
luate, pe cât posibil, literal; 

b) Consecințele lor logice. 

Enunţurile a) trebuie să formeze un sistem complet de 
axiome şi definiţii. lată câteva: 

1. Unul dintre aceste elemente va fi desemnat prin simbolul 
1 şi numit unu. 

2. Orice pereche de numere 4 şi b poate fi pusă în 
corespondență cu un număr determinat c. Vom spune că acesta 
din urmă constituie suma primelor două. Să fie însă bine înțeles 
că relaţia a două numere cu suma lor nu are, prin ea însăşi, nici O 
proprietate distinctivă. Nu-i vor aparține decât proprietăţile care 
vor fi expres formulate ulterior (şi consecințele lor logice), orice 
altă proprietate fiind exclusă; şi existența sa ideală (matematică) 
se opreşte aici. 

Am putea scrie: 


c =S (a, b) sau, după preferință, c =a + b. 


Dar, încă o dată, să nu se uite că aceste formule nu au prin 
ele însele nici o semnificaţie. Rolul lor este de a susține şi fixa 
gândirea. (Ele propun o realizare auxiliară, de care de asemenea 
trebuie să știm să facem abstracţie.) 

3. Vom spune despre numărul S (a, 1), saua +1 că 
urmează imediat lui a (că este succesorul lui a ), de exemplu 'dar 
acesta este un simplu mod de a zice. Vom scrie: 


S$(1,1)=1+1=2(dai). 
4. Nu putem avea; 


a+l=l, 

5. Orice număr a (cu excepția lui 1) vine imediat după un 
număr determinat pe care l-am putea desemna prin a - 1. 
6. Mai trebuie admis că 


a +(b+1)=(a +b)+letc. 


Am enumerat aceste axiome doar în scopul de a preciza bine 
spiritul în care trebuie să le înțelegem. Pentru obiectivul urmărit 
nu este necesar să studiem dacă axiomele enunțate mai sus sunt 
în număr exact suficient, ori dacă sunt prea puţine sau prea 
multe. Singurul lucru care are aici importanţă este de a ști că 
plecând de la relaţiile anterioare — la nevoie completate — şi doar 
prin mijloacele a ceea ce am convenit să numim logică, se poate 
deduce întreaga aritmetică. Aceasta se prezintă atunci ca un 
ansamblu de relaţii stabilite între elemente de natură 
nedeterminată. De-a lungul aritmeticii, precum altădată de-a 
lungul geometriei, vom fi întâlnit astfel planul logicului. Dar pe 
măsură ce se precizezză astfel noțiunea logicului pur, survin alte 
dificultăți, alte părți ale tabloului se întunecă. 


47. Axiomatizarea aritmeticii 
nu este o definiţie 


Vrem mai întâi să profităm de ocazia ce ni se oferă pentru a 
marca iarăşi conflictul între metoda care justifică prin logică 
adevărul construcțiilor matematice, şi cea care concepe 
abstracţiile matematice nu ca date imediat în perfecțiunea lor, ci 
ca imagini care evoluează de la intuitiv în direcția unui abstract în 
devenire. Ocazia o constituie aici faptul că am găsit de cuviință să 
numerotăm axiomele. Chiar când pretindeam a desprinde 
noțiunea de număr de orice idee de mărime şi de numerație, 
recurgeam deschis la numerele de la 1 la 6, întrebuințate în 
funcţia lor enumerativă. Dacă am ceda aparenţelor, nu am &zita 
să declarăm că acest mod de a proceda comportă un cerc vicios, 
și că dacă nu poate fi evitat, pune în pericol întreaga valoare a 
ultimei noastre axiomatizări. Această concluzie ar fì însă pripită 
și superficială. Evident, am fi putut enunța axiomele noastre una 
după alta și fără număr de ordine. Este însă un fapt că în 
exerciţiul gândirii nu ne putem propune să ne dispensăm de 
numere luate în sensul lor obișnuit, Aşa, de exemplu, pentru a 

putea vorbi de relaţia logică, trebuie să existe cel puțin două 
elemente care urmează a fi legate, noțiunea de sumă pune in 
relaţie trei numere ş.a.m.d. Incontestabil, axiomele precedente se 
folosesc mai mult sau mai puţin voalat de „numere aritmetice . 
Faptul este pus în evidență cu toată claritatea de numerotarea 
axiomelor. Dar odată admis şi recunoscut acest lucru, nu avem 
motive să ne alarmăm din pricina lui. 

Într-adevăr, dacă axiomatizarea noastră urmărește să descrie 
un proces de abstractizare, să sugereze O schematizare Și să evoce 
în mod sistematic noțiunile pe care spiritul trebuie să le accepte — 
sau să pună în evidență proprietățile pe care spiritul trebuie să le 
elimine — logica rezidă atunci pur şi simplu în a vorbi o limbă 
eficace, a întrebuința cuvintele și a pune în mișcare asociaţiile de 
idei care convin scopului urmărit. Nici o regulă logică nu poate 
interzice o noţiune deja dobândită şi de care ştim să ne folosim. 

Să reluăm, de exemplu, axioma 1: „unul dintre aceste 
elemente va fi desemnat prin simbolul 1 și numit unu“. Este clar 
că cuvântul „unu“ care apare de două ori nu are aceeaşi 
semnificaţie. Nimic nu ne-ar împiedica să marcăm diferența 
spunând a doua oară unu-logic, în timp ce prima oară 
întrebuințarea sa nu depăşeşte sfera intuitivului imediat. Nimic 
nu împiedică, de asemenea, ca cele două sensuri să subziste unul 
alături de celălalt. De ce primul sens constituit nu ar servi pentru 
a-l evoca pe cel de-al doilea? 

Este momentul să repetăm în legătură cu numărul ceea ce 
spuneam despre dreaptă: conceptul de număr nu este dat o dată 
pentru totdeauna cu un sens ne varietur. L-am văzut 
prezentându-se în forme din ce în ce mai abstracte, dar fără ca 
cea mai evoluată să poată respinge complet formele anterioare 
(cea intuitivă și cea aritmetică). Dimpotrivă, ea nu există decât 
susținută de acestea. Activitatea în sfera abstractă se însoțește de 
o activitate oarecum paralelă în sferele anterioare, fără ca 
abstractul să se poată desprinde vreodată complet de realizările 
sale și să dobândească o semnificaţie perfect autonomă. 

„Evident lucrurile se schimbă radical, dacă se pretinde că 
axiomatizarea oferă o adevărată definiție implicită a ceea ce 
constituie esența numerelor. Nu mai este legitim să facem apel la 
realizările anterioare; dar dacă întrebuinţarea lor nu mai este 


justificată, întregul sistem de axiomatizare 
iomatizarea își se prăb 
axiomatizarea îşi ratează scopul, PRADO Ușa ai cașă 

48. Analogii 


Esenţa numărului nu este deci un „obiect etern“ invariabil și 
predeterminat; ea variază în funcţie de gradul de abstracție la 
care ne oprim. Vedem astfel deplin confirmate concluziile la care 
ne-a condus deja analiza geometricului. Nici explicit, nici implicit, 
axiomele singure nu pot oferi o definiţie completă a noțiunilor 
asupra cărora legiferează. Axiomele care fac să intervină 
noţiunile de structură şi de relaţie logice nu fac excepție, întrucât 
aceste noţiuni nu sunt înnăscute în mai mare măsură decât 
noţiunile de dreaptă sau număr; şi ele trebuie abstrase dintr-un 
anumit ansamblu de date mai mult sau mai puţin concrete; ele 
trebuie să fie concepute şi nu sunt decât schematizări a căror 
esență nu are nimic absolut. 

A spune deci că „se poate circumscrie domeniul 
matematicilor la studiul relațiilor de structură“, înseamnă a 
reveni la ideea că forma pură există în afara şi dincolo de 
realizările ei; înseamnă a presupune că structurile sunt „Obiecte 
eterne“; înseamnă a admite că cunoaşterea lor ne este direct 
accesibilă... într-un cuvânt înseamnă a reveni din plin la punctul 
de vedere al lui Perfect. 

De altfel, ideea însăşi a definiției pur verbale explicite sau 
implicite apare puternic angajată în atitudinea precritică. Studiul 
axiomatizării aritmeticii pune în evidență acest lucru şi mai 
pregnant decât cel al axiomatizării geometriei, întrucât sprijinirea 
limbajului curent pe reprezentările spaţiale nu este foarte 
vizibilă. Problema semnificației construcțiilor geometrice și cea a 
funcției limbajului nu apar de la început a fi intim legate. Nu se 
simte încă necesitatea imperioasă de a-analiza cuvintele înseși de 
care te serveşti, şi se acceptă ca un fapt în sine eficacitatea 
cuvântului care defineşte. l 

Cu totul alta este poziția limbajului față de conceptul de 
număr întreg. Direct sau indirect, acesta din urmă intervine 
pretutindeni unde avem de-a face cu exprimarea unui fapt. A-i 
analiza semnificația, a-i căuta rădăcinile intuitive, a insista asupra 
faptelor de experiență ireductibile pe care le schematizează şi a-i 
aprecia eficacitatea în formularea cunoaşterii noastre înseamnă a 
pune deja - în principiu - întreaga problemă a adecvării 
limbajului la realitate, 

Analogia analizei anterioare cu cea a geometricului devine şi 
mai izbitoare dacă se examinează rolul noţiunii de adevăr în 


i 
| 
| 

construcţiile aritmeticii. Este clar, mai întâi, că ceea ce ar putea 
constitui adevărul relaţiilor între numere ar trebui să fie comun 
tuturor schemelor de aceeași structură logică. Încă o dată, aşadar, 
problema adevărului ar putea fi tranșată pe terenul „logicului 
pur“. Pentru a ne pregăti în vederea acestui lucru, ar ma! fi 
necesar, după programul pe care l-am schițat deja, să parcurgem 
încă o parte din logica tradițională, mergând de la intuitiv spre 
abstract, 

Putem însă constata de pe acum că nimic nu cere ca idealul 
unui adevăr absolut să se afle la începutul efortului nostru. Și în 
aritmetică acest ideal şi-a găsit o realizare eficace, dar totuşi 
imperfectă. Încă o dată ideea de adevăr nu a intervenit decât sub 
forma noncontradictoriului. Şi noțiunea de consecinţă, înainte de 
a aparține sferei logicului pur, se realizează în concretul relativ al 
numericului. [...] 

Într-un cuvânt: natura.numărului nu este una și imuabilă. 
Abstractizările succesive marchează etapele devenirii sale. 


| 
| 
| 
| 


Capitolul VII 
JUDECĂȚI ASUPRA LOGICII 


49. Indicaţii pentru cele ce urmează 


înainte de a continua, ni se pare util să aruncăm o privire 
rapidă înapoi. Primul plan al interesului nostru a fost ocupat, 
până acum, de caracterizarea esenței geometricului şi 
aritmeticului pe de o parte în raport cu intuitivul, pe de altă parte 
cu „logicul pur“. Am considerat necesar să punem în evidență că 
edificiile geometrice şi aritmetice nu dobândesc de la bun început 
în spiritul nostru aspectul unei structuri logice, ci îmbracă o 
anumită formă care constituie o veritabilă substanţă intelectuală. 
Mai mult decât prin ele însele, aceste rezultate interesează prin 
semnificaţia lor generală, căci nu se poate arăta prin exemple mai 
frapante cum acționează gândirea în universul entităților 
abstracte. 

În același spirit vom aborda acum noţiunea „logicului pur“ la 
care am şi recurs de mai multe ori. Potrivit tezelor generale pe 
care le dezvoltăm, am declarat deja expres: nu există domeniu al 
gândirii în care să o putem întâlni gata elaborată şi pregătită, cu 
arme şi armură cu tot, precum Minerva născută din capul lui 
Jupiter. Dimpotrivă, ea ne apare a se constitui, cel puţin parțial, 
de-a lungul geometricului şi aritmeticului. Sensul ei nu este dat a 
priori, el se elaborează odată cu progresul gândirii. Vrem să 
spunem că relaţiile și lanţurile de consecinţe pe care le putem 
stabili în lumea formelor geometrice sau în cea a numerelor 
întregi aduc noțiunilor de relaţie logică şi consecinţă logică o 
parte din semnificaţia lor, Firește, acestea nu sunt singurele surse 
de semnificaţie — va trebui pe bună dreptate să revenim îndată 
asupra acestui lucru ~, important este însă faptul de a le fi 
observat sub unghiul realizării de concepte în curs de 
abstractizare, 


238 FILOSOFIA DESCHISĂ 


Pe măsură ce logicul pur își precizează astfel semnificaţia, se 
va fi remarcat deja - consecinţă poale neprevăzută - că 
semnificația logicii se estompează şi se diversifică [2]. Puteam 
crede, la începutul studiului nostru, că expresia „doar prin 
mijloacele logicii“ desemnează în mod eficace o metodă bine 
închegată, foarte omogenă, care își extinde jurisdicția asupra 
întregului domeniu al abstractului. Observăm însă că această 
doctrină se destramă treptat: fragmentele ei sunt risipite de-a 
lungul drumului care duce de la concret spre entități abstracte. 
Cutare relaţie pe care o închipuisem relație logică s-a relevat a fi 
esenţial numerică, o alta esenţial geometrică, alta care ar merita 
cel mult numele de asociaţie de imagini. Întregul este o 
asamblare destul de disparată, ca și cum ar fi fost răvăşite, în 
geometrie, toate sferele de existență punând la acelaşi nivel, de 
exemplu, „dreapta-element logic“ şi „dreapta pe care o formează 
firul întins al arpentorului“. Prima noastră preocupare va fi aceea 
de a regăsi ordinea ierarhică naturală a conceptelor 
fundamentale. 

Dar poate că nu este de prisos să situăm această încercare în 
cadrul multiplelor opinii despre rolul și sensul logicii. Aceasta a 
ocupat întotdeauna, în știință ca şi în filosofie, o poziţie cu totul 
specială. O putem compara cu o piatră de încercare în ce priveşte 
modul în care abstractul este considerat și apreciat. Ne vom 
limita la câteva citate. 


50. Kant 


lată mai întâi un pasaj din Critica rațiunii 

ată pure (Von der 
Logik Uberhau t). „Logica generală este sau logică pură, sau 
logică aplicată. n cea dintâi facem abstracţie de toate condițiile 
empirice sub care se exercită intelectul nostru, de exemplu de 
paz poli ei de jocul imaginaţiei, de legile memoriei, de 
puterea obișnuinței, de înclinație etc., prin urmare și de i 1 
prejudecăţilor.,.“ A să 

„O Logică generală, dar pură, se ocupă numai cu principii 

„OI A $ rincipii a 

priori $I este un canon al intelectului și al rațiunii...“ I-a 

Și mai departe (Von der Einteilung der Logik): 

Dacă adevărul constă în acordul unei cunoștințe cu Obiectul 
oi, atunci, prin aceasta, acest obiect trebuie distins de altele; căci 
o cunoştinţă e falsă dacă nu concordă cu obiectul la care e 
raportată, deşi ea conţine ceva care ar putea fi valabil despre alte 
obiecte. Un criteriu universal al adevărului ar fi acela care ar fi 
valabil pentru toate cunoștințele, fără deosebire de obiectele lor, 
Dar e clar că — fiindcă se face abstracţie în el de orice conţinut al 
cunoștinței (al relaţiei cu obiectul ei) şi adevărul priveşte tocmai 
acest conținut — e cu totul imposibil şi absurd să se ceară un 
indiciu distinctiv al adevărului acestui conţinut al cunoștinței și 
că, prin urmare, e imposibil să se dea un criteriu suficient și 
totodată universal al adevărului... 

„Dar în ce priveşte cunoştinţa considerată numai după formă 
(cu înlăturarea oricărui conținut), este tot atât de clar că o logică, 
întrucât tratează regulile universale şi necesare ale intelectului, 
trebuie să expună în aceste reguli însele criteriile adevărului. 
Căci ceea ce le cont: azice este fals, fiindcă intelectul contrazice 
regulile universale ale gândirii lui, prin urmare se contrazice pe 
sine însuși. Aceste criterii privesc însă numai forma adevărului, 
adică a gândirii în genere, şi dacă sunt, ca atare, foarte juste, ele 
nu sunt suficiente. Căci o cunoștință poate să fie total conformă 
cu forma logică, adică să nu se contrazică pe sine însăși, şi totuşi 
să fie în contradicţie cu obiectul...“*. 


51. Stuart Mill 


cauzalitatea fizică de L. Brunschvicg, alese din capitolul 
„Doctrina lui John Stuart Mill“. 

„John Stuart Mill încearcă să construiască pe baza 

experienței pure un sistem capabil să confere universalitate 

| relațiilor de cauzalitate, cu deplina legitimitatë a 

i raționamentului, Logica inductivă dobândeşte, cu el, o 

f importanță egală cu aceea care, începând cu Aristotel, a fost 

| recunoscută logicii deductive; „Într-un sens, raționament 

înseamnă raționament silopistic, În alt sens, a raţiona înseamnă 


| 

| Vom cita acum câteva pasaje din Experienţa umană și 
| 

| 

| 

i 

t 

| 


* Cf, Immanuel Kant, Critica rațiunii pure, Editura Ştiinţiti i 
1969, p, 92, 93, 96-97 (nota trad.). i sale ACR DURERE, Aon 

pur şi simplu a insera O aserțiune în aserţiunile deja admise și, în 
acest sens, inducția are tot atâtea motive să fie numită 
raționament ca și demonstrația din geometrie i 

a Despre premisa majoră a silogismului putem spune că nu 
este necesară nici pentru formarea spontană a raționamenetului, 


„Atunci când din moartea lui John, a lui Thomas şi a tuturor 
indivizilor de care am auzit vorbindu-se conchidem că ducele de 
Wellington este şi el muritor, putem trece, fără îndoială, prin 
generalitatea că toți oamenii sunt muritori, ca printr-o staţie 
intermediară. Dar inferenţa nu rezidă din această ultimă 
jumătate de drum care duce de la toți oamenii la ducele de 
Wellington... Mortalitatea lui John, a lui Thomas şi a celorlalți 
este, în definitiv, singura garanţie pe care o avem cu privire la 
moartea ducelui de Wellington. Intercalarea unei propoziții 
generale nu adaugă o iotă la demonstraţie“. 

„Considerat în totalitatea lui, raționarientul inductiv intră 
în acelaşi cadru ca şi silogismul aşa cum îl înțelege Mill, 
silogismul interpretat în extensiune; adică şi el constituie o 
inferență de la particular la particular“. 


52. Husserl 


Să dăm cuvântul fenomenologiei. Iată ce se poate citi în 
Logische Untersuchungen de Husserl: 

„Tot ceea ce este, este în sine cognoscibil... Proprietăţile şi 
raporturile a ceea ce este sunt «în sine» pertect determinate: ceea 
ce există ca lucru real are o întindere şi o poziţie "bine 
determinate în spaţiu, modurile lui bine determinate de a persista 
și de a se transforma, Dar ceea ce este în sine perfect determinat 
trebuie să poată fi obiectiv determinat şi ceea ce poate fi obiectiv 
determinat trebuie să poată fi exprimat = ideal vorbind — prin 


| 

semnificații verbale la fel de bine determinate. Fiinţei în sine îi 
corespund „adevărurile în sine“, şi acestora judecățile în sine 
determinate şi univoce...”, 

„Dar noi suntem încă la o distanță infinită de acest ideal. Să 
ne gândim numai la imperfecția determinărilor noastre privind 
timpul și locul, și la imposibilitatea noastră de a le fixa altfel 
decât prin raportare la existențe individuale dinainte date, 
acestea din urmă nefiind nici ele susceptibile de o determinare 
exactă care să nu fie umbrită de întrebuințarea unor expresii al 
căror sens este, în mod esenţial, subiectiv fundat...“”. 

„În fapt, semnificaţia cuvintelor este schimbătoare, şi adesea 
variază chiar în cursul aceleiași înlănțuiri de gânduri; aceasta vrea 
să spună că actele subiective care conferă semnificaţie cuvintelor 
şi frazelor sunt supuse variaţiei; o variaţie care nu le afectează 
doar individual, dar uneori și în trăsăturile specifice pe care se 
bazează semnificaţia lor. Altfel se prezintă însă semnificațiile 
înseși (ideale) care nu se schimbă...“ ™. 
= „Ìn fapt, ori de câte ori logica pură se ocupă de concepte, 
judecăţi, deducţii, ea nu are de-a face în mod esenţial decât cu 
“unităţile ideale pe care le numim semnificaţii. Și când ne 

străduim să desprindem esența ideală a semnificaţiilor 
asociaţiilor psihologice şi gramaticale; când încercăm să 
clarificăm raporturile a priori de adecvare la lucrurile 
semnificate pe care le comportă această esență, ne aflăm deja în 
domeniul logicii pure“ ”. 

„Orice unitate teoretică fiind, prin însăși natura sa, unitate 
de semnificaţie, și logica nefiind altceva decât ştiinţa unității 
teoretice, este deci evident că logica trebuie să fie ştiinţa 
semnificaţiilor, a speciilor şi diferențelor lor, ca şi a legilor care se 

bazează în exclusivitate pe aceste semnificații (şi care în 
consecință sunt ideale)...” 

„LoBicul în ansamblul lui cade sub categoriile corelative de 
semnificaţie și obiect“ ”, 


’ Das Schwanken der Bedeutungen, p. 90, 

» Ibid,, p.91, 

" Ibid,, 

” Die reine Logik und die idealen Bedeutungen, p. 91. 
* Ibid., p, 92. ' 

” Thid, 

53. Poincaré 


Opinia lui Poincaré este dintre acelea care ne interesează cel 
mai mult. Iată cum se exprimă în introducerea la lucrarea sa La 
science et hypothèse (p. 1-2): "la À 

„Pentru G e sed că superficial, adevărul ştiinţific este în 
afară de orice îndoială, logica ştiinţei este infailibilă și, dacă 
savanții se înşală uneori, aceasta se datorește faptului că i-au 
nesocotit regulile. Adevărurile matematice decurg dintr-un mic 
număr de propoziţii evidente printr-o înlănțuire de raționamente 
impecabile; ele se impun nu doar nouă, ci şi naturii însăşi. Ele 
înlănțuiesc, ca să zicem aşa, Creatorul, şi îi permit numai să 
aleagă, între câteva soluţii relativ puțin numeroase. Aceasta este 
pentru mulți oameni, pentru liceenii care primesc primele noțiuni 
de fizică, originea certitudinii științifice. Aşa înțeleg ei rolul 
experimentării şi al matematicilor. Tot astfel îl înțelegeau, acum 
o sută de ani, mulți savanţi care visau să construiască lumea 
împrumutând de la experiență cât se poate de puține materiale. 

„Când s-a reflectat ceva mai mult, s-a observat rolul deținut 
de ipoteză; s-a constatat că nici matematicianul, nici 
experimentatorul nu se pot dispensa de ea. S-a pus atunci 
întrebarea dacă toate aceste construcții sunt solide și s-a crezut că 
o boare le-ar putea culca la pământ. A fi sceptic în acest fel, 
înseamnă încă a fi superficial. A te îndoi de orice sau a crede 
totul, iată două soluţii la fel de comode, care ne scutesc 
deopotrivă să reflectăm“. 

n capitolul: „Despre natura raționamentului matematic“, 

citim (p. 9 şi 10): 
__. „Posibilitatea însăși a științei matematice pare o contradicție 
insolubilă, Dacă această ştiinţă este doar în aparență deductivă, 
de unde îi vine rigoarea perfectă pe care nimeni nu se gândeşte 
s-o pună la îndoială? Dacă, dimpotrivă, toate proprietăţile pe 
care ea le enunță se pot deduce unele din altele prin intermediul 
regulilor logicii formale, cum de nu se reduce matematica la o 
imensă tautologie? Silogismul nu ne poate învăța nimic esenţial 
nou și dacă totul ar trebui să decurgă din principiul de identitate, 
totul ar trebui și să se poată reîntoarce aici. Se va admite aşadar 
că enunțurile tuturor teoremelor care umplu atâtea volume nu 

sunt decât moduri ocolite de a spune să A este A ?“ 
iale n 1pagi, se poate urca la axiomele în care se originează 
ntele, Dacă se consideră că nu pot fi reduse la 

principiul noncontradicției, dacă nu vrem nici să vedem în ele 
fapte experimentale care n-ar putea participa la necesitatea 
matematică, mai avem posibilitatea de a le clasa printre 
judecăţile sintetice a priori. Aceasta nu înseamnă a rezolva 
dificultatea, ci numai a o boteza; și chiar dacă natura judecăților 
sintetice n-ar avea pentru noi nici un mister, contradicția nu ar 
dispărea, ci doar s-ar retrage“. 

Punctul culminant al acestui citat se află, pentru noi, în ultima 
frază din pasajul care urmează (p. 4): 

„Care este natura raţionamentului matematic? Este el 
realmente deductiv cum se crede de obicei? O analiză 
aprofundată ne arată că nu e deloc așa, că el ţine într-o anumită 
măsură de natura raționamentului inductiv şi că prin aceasta este 
fecund. El nu-și păstrează mai puțin caracterul de rigoare 


absolută“. 


54. L. Brunschvicg 


Vom mai cita, în încheiere, o frumoasă pagină din ultimul 
capitol al lucrării Experienţa umană și Cauzalitatea fizică: 
„Matematica unește raționalitatea şi obiectivitatea ca pe niște 
funcţii solidare şi reciproce care nu pot fi separate una de alta, 
întrucât, contrar dublului vis al realismului dogmatic, 
raționalitatea nu se poate transcende în absolutul unei rațiuni, în 
pura evidență, nici obiectivitatea în absolutul unui obiect, în 
| aprehendarea imediată“. 
| „În concluzie, și contrar a ceea ce gândea Huxley, 
| modalitatea judecăților fizice nu ne va apărea deloc diferită de 
| modalitatea judecăților matematice. Fără îndoială, fizica este 
| 
| 


incapabilă să satisfacă dubla exigență pe care o instituie regulile 
carteziene ale evidenţei și enumerării. Dar în ochii 
matematicienilor contemporani aceste reguli sunt exigențe de 
prisos, Nu numai că ei nu se mai preocupă să le satisfacă, dar ele 
n-au făcut decât să antreneze filosofia ştiinţei în dificultăți 
inextricabile și în contradicții fără sfârşit. Teoria fizicii va întâlni 
deci teoria matematicii, din momentul în care aceasta va îi 
debarasată de fantoma unei raţiuni care ar fi transcendentă 
desfășurării gândirii matematice, Atunci, într-adevăr, 
epistemologia matematicii nu va mai comporta o metodologie 

susceptibilă de a se traduce în formule exterioare CUROA GEȚI 
ştiinţei şi valabile independent de această cunoaștere. Ceea ce 
este adevărat pentru fizică va fi şi pentru matematică, anume că 
ştiinţa n-ar fi posibilă dacă ar pretinde să se formeze fie pe ae ont 
de experiență, să se dezvolte separându-se de aceasta. În loc de a 
imagina generaţia spontanee a unei axiomatici pure, trebuie să 
considerăm deducția ca un moment secund, legat de regresiunea 
inductivă care îşi are punctul de plecare în experiență, și 
graţie căreia geometria este în sens propriu, după expresia lui 


A. Comte şi Einstein, o ştiinţă naturală, adică, în definitiv, o 
ştiinţă propriu-zisă“. 


55. Observaţii 


Toate opiniile şi toate afirmaţiile reunite mai sus formează un 
concert destul de discordant, și n-ar fi uşor de căutat notele care 
se armonizează și cele care se opun. Ne limităm la o remarcă: în 
legătură cu un aspect esenţial, există o adevărată prăpastie între 
ultimul citat şi toate celelalte: acestea par a admite toate că logica 
este o legislație de drept absolut în domeniul gândirii, legislație 
care formulează legile înseși ale existenţei şi non-existenţei. Abia 
dacă mai este necesar să adăugăm că noi considerăm această 
concepţie ca o supravieţuire a „raționalismului neînfrânat“ al 
scolasticii medievale. Ni se pare totuşi util să fixăm pentru fiecare 
dintre ele modul în care întâlneşte ceea ce am numit poziţia 
precritică. š ; 


56. Critica lui Kant 


i Citatul din Kant, mai întâi, oferă puncte de atac foarte 
vizibile. Deşi reduce la absurd cu toată claritatea sistemul 
scolasticii și pretenția sa de a deduce în mod rațional lumea 
obiectivă, el nesocoteşte toate rezervele şi toate consideraţiile 
care se opuneau noțiunii de „criteriu general al adevărului“ 
îndată ce nu mai este vorba decât de forma cunoaşterii noastre. 
Precritică este mai întâi această idee de „formă în sine“ 
precritică opinia că noțiunile de formă şi conținut se opun în mod 

static, şi nu în devenirea semnificației lor. Şi chiar dacă 
autonomia formei faţă de conținut ar fi adevărată, în sensul pe 
care îl are acest cuvânt în citatul dat, precritică ar fi încă 
semnătura în alb acordată o dată pentru totdeauna regulei. Este 
clar că am atins doar câteva puncte din afloriment unde doctrina 
lui Kant pare iremediabil învechită, dar un studiu mai aprofundat 
al acestei doctrine ne-ar depăşi intenţiile. 


57. Critica lui Stuart Mill 


Critica punctului de vedere al lui J. S. Mill, în termeni pe care 
nu i-am putea dori mai buni, este conținută în chiar lucrarea lui 
Brunschvicg din care am luat citatul. Iată un pasaj (p. 67): 

„Fără îndoială, Stuart Mill a conceput un raţionament 
experimental, de valoare egală cu cea a raționamentului 
silogistic, şi care se bazează doar pe datele experienţei. Între un 
rup de antecedente A B C D şi un grup de consecvente a b c d, 
liminarea antecedentelor care nu sunt cauze şi a consecventelor 
care nu sunt efecte se operează pe terenul și prin intermediul 
experienței. Dar această operație experimentală se referă la 
postulatul unei naturi care, spontan, ar oferi experienței toate 
fenomenele sale, şi care le-ar prezenta etichetate de la sine şi 
complet încadrate, pregătite să primească simbolismul literal al 
logicianului. Dacă această condiție este îndeplinită, dacă 
postulatul este verificat, problema este rezolvată. Dar condiția 
este oare îndeplinită? Unul din primii cititori ai Sistemului de 
logică a contestat acest lucru. Obiecţia a fost dezvăluită de Mill 
însuşi: „Relativ la aceste metode, prima remarcă ce trebuie 
făcută este că ele admit lucrul cel mai greu de descoperit: 
reducerea fenomenelor la formule de felul celor indicate“. Și s-a 
întâmplat aici ceva extraordinar: John Stuart Mill a ignorat 
complet însemnătatea acestei remarci. 

Aceste observaţii se potrivesc perfect cu ceea ce am spus (în 
capitolul III: Construcţia realității ) despre schemele succesive şi 
suprapuse în care se elaborează cunoaşterea de către noi a 
realităţii. Există totuşi un punct unde, în pofida unor divergențe 
foarte vizibile, atitudinea noastră se apropie de cea a lui Mill. Să 
remarcăm mai întâi că raţionamentul experimental egal în 

valoare cu raționamentul silogistic nu-l poate respinge complet, 
în doctrina lui Mill, pe acesta din urmă. In domeniul ipoteticului 
(căruia îi aparţin axiomele după opinia expresă a lui Mill - 
precursor, în această privinţă, al lui Russell şi Poincaré), 
raționamentul deductiv își păstrează drepturile. Este clar că aici 
ne aflăm în plin dezacord, întrucât nu putem recunoaşte ca 
întemeiată dedublarea raționamentului în inducție pură și 
deducție pură. Această opoziţie este precritică în cel mai înalt 
grad. Dar tentativa lui Mill sugerează totodată ideea că spiritul 
este capabil să opereze deductiv fără a avea nevoie, pentru 
aceasta, să aplice regulile unei logici universale şi absolute. 
Tocmai în acest fel se poate deduce geometria din axiome sau 
edifica aritmetica fără a trebui să presupunem că logicul pur şi 
legile lui au fost în prealabil dobândite şi acceptate. 


58. Critica lui Husserl 


Pentru a pune în evidență incompatibilitatea punctului nostru 
de vedere cu fenomenologia lui Husserl, ar fi suficientă prima 
frază: tot ceea ce este, este în sine cognoscibil. Această frază 
scurtă strânge într-un adevărat fascicul trăsăturile esențiale ale 
mentalităţii care transformă imediat orice posibilitate în 
absolutul ei. Relevăm mai întâi întrebuințarea verbului a fi în 
sensul lui cel mai extins, ca şi cum am şti cu adevărat cum sunt 
toate lucrurile — şi ca şi cum semnificația acestui cuvânt nu s-ar 
epuiza în ceea ce știm actualmente și totodată în faptul că ştim că 
această cunoaștere este incompletă. Relevăm apoi expresia „este 
în sine“ care nu poate îndeplini decât rolul de a duce o afirmaţie 
dincolo de sfera care ne este accesibilă, și în sfârşit întrebuinţarea 
cuvântului cognoscibil, ca şi cum am cunoaşte deja perfecțiunea 
cunoaşterii. După părerea noastră, toate aceste expresii nu pot 
marca decât o orientare și sensul lor este încă şi numai în 
devenire. Aceeaşi observaţie se impune şi în legătură cu noțiunea 
esenţială de semnificaţie a cărei semnificație — acest cerc vicios 
marchează exact situaţia în care ne aflăm - se epuizează în rolul 
pe care Husserl o face să-l joace în sistemul său filosofic. 

59. Critica lui Poincaré 


Citatul din Poincaré ne aduce oare ceva cu adevărat nou? Nu 
credem. Cu tot atâta forță câtă simplicitate, el ne arată că 
matematicile sunt angajate simultan în lumea fizică şi în cea 
abstractă, dar nu ne oferă justificarea acestui dublu rol. Se pare 
dimpotrivă că pentru Poincaré problema era mai ales aceea de a 
salvgarda idealul rigoarei absolute de „contagioasa şi 
amenințătoarea imperfecţiune a realului“. În principiu — cum am 
mai remarcat — soluţia lui Poincaré se găseşte deja în sistemul lui 
Mill: este suficient să se decreteze că judecăţile matematice sunt 
pur ipotetice. Imperfecțiunea realului nu ne mai împiedică atunci 
să afirmăm despre raționamentul ipotetico-deductiv că îşi 
păstrează caracterul de rigoare absolută. 

Idealul de rigoare absolută a fost dintotdeauna şi mai este şi 
astăzi ceva de felul unei dogme intangibile. Speculația 
matematică, în forma și în obiectele ei, are rădăcini profunde și 
vii în această dogmă, și probabil puțini matematicieni sunt 
dispuși să o pună la îndoială. Nu putem totuși ezita să o calificám 
drept precritică: ştiinţa matematică trebuie să renunțe la ea, dacă 
vrea să concilieze cele două spirite pe care le poartă cu sine, unul 
care priveşte realul, celălalt care-şi întoarce fața de la real. 

Există şi o altă noțiune pe care critica trebuie s-o atingă într-un 
mod mai precis: cea de judecată ipotetică. Nu că ar trebui să 
renunțăm la ea! Dimpotrivă! Această noțiune este fără îndoială 
întemeiată şi îi putem observa geneza începând cu jocul infantil 
al contextelor în care intervine „dacă“. Este însă cu totul altceva 
| să admiți că o realizăm în abstract, în absolutul unei semnificații 
| E i că o putem face să susțină idealul rigoarei abso- 
| utei 


60. Critica lui Brunschvicg 


| Iată-ne ajunși la ultimul citat. El aduce în dezbatere nota cu 
adevărat nouă. Cuvintele „fantoma unei rațiuni care ar îi 
| 


transcendentă desfăşurării gândirii matematice“ pun direct în 
Í chestiune idealul de rigoare despre care vorbeam. Pentru prima 
dată vedem risipindu-se aureola de absolut care însoțea, încă 

pentru un Poincaré, noţiunea de deducție logică. Fără a preciza, € 
adevărat, în ce privinţă idealul matematicienilor este 
transcendent mişcării efective a propriilor lor gânduri, fără să se 
explice asupra naturii sacrificiilor la care vor trebui să consimtă 
pentru a realiza unitatea mentalităţii lor cu cea a altor științe, 
Brunschvicg, evocă energic atmosfera, climatul filosofic conform 
acestei tentative de unificare. 

Mai trebuie adăugat că efortul nostru se va orienta tocmai în 


acest sens? 


Capitolul VIII 


FIZICA OBIECTULUI OARECARE 
(Logica este mai întâi o ştiinţă naturală) 


61. Declaraţie 


Citatele din capitolul precedent lasă în ansamblul lor o 
impresie destul de dezordonată. Haosul ar crește şi mai mult 
dacă am face apel şi la alte mărturii: câte voci atâtea păreri 
diferite şi chiar opuse. 

În faţa acestor divergențe de neîmpăcat, vom căuta să 
menţinem energic principiul unificator care ne-a permis să 
judecăm dintr-un acelaşi punct de vedere geometricul şi 
numericul. Ne vom strădui să explicăm că logica este o metodă 
eopotrivă „finală“ şi „obiectivă“, al cărei obiect iniţial trebuie 
căutat în realitățile cele mai imediate și comune din lumea fizică; 
şi ale cărei scopuri sunt cele ale acţiunii. Într-un cuvânt: logica ar 
trebui să ia înfățișarea unei științe naturale cu un caracter foarte 
i primitiv, pe care am putea-o numi fizica obiectului oarecare. 


Această denumire urmăreşte să sugereze anumite analogii de 
tendinţe, și chiar de metodă, cu fizica luată în totalitatea 
semnificației sale actuale. [...] 


62. Ideea de obiect 


| Aşa cum aritmetica este dominată de noțiunea de număr şi 
| geometria de formele simple ale dreptei şi cercului asociate ideii 
| de loc precis, logica este la începuturile ei dominată de noțiunea 
| de „lucru“ sau de „obiect“. Aceasta este, evident, una din 
i noţiunile cele mai simple şi mai puţin problematice. Sensul 
expresiei „un obiect“ pare atât de clar, atât de puţin supus 
cutărei sau cutărei interpretări subiective, atât de perfect și 
invariabil asigurat, încât analiza lui pare aproape imposibilă, sau 

cel puţin inutilă. Această analiză este totuși indispensabilă! 
Trebuie să înțelegem - fie şi numai parţial — cum ne este dată 
această noţiune şi de ce natură este adecvarea ei la realitatea 
asupra căreia se exercită. ` } 5 
Este important să remarcăm din capul locului că această 
notiune este schematizantă, ca și noțiunile de formă sau număr, 
cum am văzut. Aşa cum muchia unei rigle nu este o dreaptă decât 
dacă ne oprim la un anumit stadiu al cunoaşterii, și nu mai 
corespunde în mod necesar acestei idei prea schematice dacă se 
progresează în cunoaștere, ideea de obiect nu reflectă decât 
aproximativ, grosier şi provizoriu, forma unul „lucru“, care poate 
fi şi ea considerată dintr-un punct de vedere mai puţin imediat, şi 
pentru care ideea de obiect nu mai este atunci aplicabilă. Aceasta 
desemnează o anumită calitate fizică macroscopică; ea desprinde, 
prin abstractizare și schematizare, o „proprietate globală“ a unei 
anumite realităţi — realitate foarte greu de specificat întrucât 
primul nostru demers pe calea cunoaşterii ei constă tocmai în a o 
considera sub unghiul obiectului. Trebuie urcat oarecum până la 
nivelul care precede habitudinile noastre de limbaj şi gândire. 
De aceea, pentru a justifica afirmaţiile anterioare, cel 
mai simplu ni se pare să abordăm pieziş dificultatea. Există, 
într-adevăr, în cunoașterea noastră, două stadii în care noțiunea 
de obiect este șovăielnică sau schimbătoare: cel al primei copilării 
şi, respectiv, cel la care au condus cercetările fizicii moderne 
asupra naturii materiei. Observațiile pe care le-am putea culege 
la aceşti doi poli se armonizează din plin între ele..., și cu „ceea ce 
este de demonstrat“. 
„Fizica modernă a zdruncinat noțiunea de obiect cel puţin 
dintr-un triplu punct de vedere: 
1) De exemplu, imaginând electronul ca un „pachet de 
unde“ sau un „pachet de energie“ fără contur bine delimitat; 
2) Reducând existența unui electron determinat, situat într-un 
loc precis, la o probabilitate în sânul unui ansamblu de electroni: 
3) Emiţând ipoteza că forma spaţiu-timp nu convine decât 
descrierii macroscopice a fenomenelor, şi nu mai constituie 
paro aea al fenomenelor atomice individuale. 
n toate cele trei cazuri, obiectul și-a pierdut ietăți 
sarartenenea de a avea o formă determinată, o AN Š 
e a ocupa un loc determinat în spațiu, El nu mai desemnează 
depht o totalitate destul de prost definită care nu TAn 
manifestá decât prin efecte de ansamblu practic determinate 


251 
ui NUI a a i 


MATEMATICILE ȘI REALITATEA 


ÎI 


între anumite limite, dar nedeterminate „până la nivelul 
infinitului mic“. Într-un cuvânt, noţiunea de obiect se degradează 
în aşa măsură încât nu mai este decât o „prejudecată 
macroscopică“. RAN 

Să vedem acum spectacolul pe care ni-l oferă prima copilărie. 
Fără nici o îndoială, copilul nu se naște cu sentimentul spațiului, 
nici cu facultatea de a distinge sau localiza obiectele. Este nevoie 
de o îndelungată dezvoltare fizică şi mentală pentru ca impresiile 
tactile să se unească cu cele vizuale și să li se suprapună, pentru 
ca memoria ochilor să se armonizeze cu cea a degetelor și a 
buzelor. Numai treptat se realizează coordonarea mișcărilor şi 
dispare nesfârșita stângăcie a primelor încercări. Cunoaşterea 
Jocurilor și a deplasărilor care sunt aici posibile se constituie pas 
cu pas; ea este la început fragmentară şi doar foarte târziu 
localizările sunt integrate într-o totalitate: spaţiul sensibil sau 
intuitiv. 

În prima copilărie, impresiile care ar trebui să „aparțină“ 
unuia și aceluiași obiect par mai mult sau mai puţin dispersate în 
conștiință şi lipsite de o legătură organică. Obiectul nu este încă 
perceput ca atare, nu este încă individualizat. Doar treptat 
copilul intră în posesia instrumentului mental care îi va permite 
să realizeze permanenţa și individualitatea obiectului sub 
multiplicitatea senzaţiilor, să conceapă unicitatea locului sub 
diversitatea imaginilor, să observe în sfârşit numărul şi constanța 
sa în pluralitate. 

Cu osebire sugestiv este faptul că există, în dezvoltarea 
facultăților mentale, o perioadă în care impresiile care mai târziu 
3 vor fi corelate în fascicule pentru a forma imagini eficace ale 
| lucrurilor, rămân încă fără legătură între ele. Aceasta înseamnă 
| că lumea exterioară nu se înscrie în conștiință automat, şi „așa 
| cum este ea“, prin intermediul organelor de simț. Spiritul nu este 
capabil să interpreteze semnalele pe care le captează simțurile 
decât atunci când dispune de „tablele sale de referință“ şi de 
„schemele sale de coordonare“; când formele şi-au organizat 
i structurile și spiritul le controlează într-o anumită măsură. 
| Organele de simţ sunt desigur instrumente de fizică uluitoare, 
dar investigația lor merge mult mai puţin departe şi mai puțin 
profund decât cea a unor dispozitive create de mâna omului. Ea 


SE 

nu coboară până la fenonemele elementare și individuale. Gar 
putea foarte bine, de altfel, ca idea de fenomen elementar să fie, 
şi ea, precritică!) Simţurile noastre nu disting decât fenomene de 
grup. [...] 

Comparaţia care urmează ilustrează bine această idee. Dintr-un 
post depărtat, comandantul unei armate îi observă înaintarea. El 
o vede ca pe o pată de culoare care se revarsă continuu pe 
terenul liber; care cucerește, de exemplu, o colină și O acoperă 
până la vârf. El marchează pe hartă punctele ocupate, face apel 
la cunoașterea de către e] a locurilor, coordonează poate alte 
informaţii care i-au fost aduse, şi încearcă să-şi formeze O idee 
despre mişcarea de ansamblu a masei de oameni pe care o 
comandă şi trebuie s-o conducă. El nu distinge nici o acțiune 
individuală, dar nici nu are nevoie de aşa ceva. E posibil chiar ca 
o cunoaştere prea detaliată să nu fie favorabilă desfășurării 
acţiunii sale: este poate mai bine ca el să ignore cutare sau cutare 
soartă individuală a cărei viziune prea reală ar putea tulbura 
viziunea de ansamblu. Viziune schematică şi ideală, care pentru 
scopurile urmărite este singura obiectivă. 

Aceleaşi trăsături se regăsesc în informaţiile despre lumea 
exterioară transmise de simţuri, așa cum, pe o hartă geografică, 
nu veţi găsi floarea de pe câmpuri, insecta care trece, curcubeul 
în cascadă, tot astfel fenomenele naturale aflate sub un anumit 
ordin de mărime nu mai intră individual în senzațiile noastre. În 
sfârşit, la fel stau lucrurile în ce priveşte cunoaşterea intuitivă 
înscrisă în formele intuitive: ea are acelaşi grad de precizie sau 
mai bine zis de imprecizie ca şi observaţiile noastre senzoriale 
după care sunt acordate aceste forme: şi ele instrumente mentale 
de o anumită vigoare, adecvate acţiunii imediate, naturale şi 
cotidiene, dar improprii unor efecte prea fine. 
~ Totuşi semnele lucrurilor ne restituie realitatea acestora prin 
inserarea lor în formele intuitive; „lucrul“ nu are întindere, nu 
este localizat, într-un cuvânt nu devine obiect decât prin modul în 
care este intuitiv reperat. În sensul în care spunem că timpul sau 
culoarea sunt forme intuitive ale cunoașterii noastre, trebuie să 
spunem de asemenea că obiectul este una din formele primare 
sub care se prezintă cunoașterea și în care se manitestă eiden a 
planului mental asupra planului natural, i 
i Na PALE Sl necesar să fi recurs la teoria materiei, să facem 

p aa Pi a natură, corpusculară și ondulatorie, a electronului 
pentru a înțelege că noi schematizăm cu totul natural — cum 

Jourdain făcea proză = imaginând un lucru distinct care ocupă un 
spaţiu determinat. Această decupare schematică a unei realități 
fugace în obiecte distincte este uimitor de conformă necesităților 
imediate. Ea poate să nu mai corespundă unor necesităţi ale 
ştiinţei. 

Pe de altă parte, și oarecum reciproc, ceea ce numim realitate 
obiectivă sau exterioară este „în funcţie“ de noțiunea de obiect și 
de proprietăţile pe care suntem nevoiţi să i le recunoaştem: ĉa nu 
este decât o vedere schematică asupra a ceea ce e dificil să 
numim altfel decât realitatea în sine, deși această din urmă 
expresie este înșelătoare sugerând o realitate neaprehendată 
înzestrată deja cu proprietățile obiectului. 

În rezumat: noțiunea de obiect are aceeaşi natură ca noțiunea 
de dreaptă sau număr. Ea caută realul şi îl atinge într-o anumită 
măsură, dar numai în mod aproximativ: este un abstract 

schematizant. 


63. Primele legi naturale ale existenţei 


Deşi expresia „O fizică a obiectului oarecare“ nu se întâlneşte 
încă în capitolele precedente, ideea unei fizici intuitive constituie 
deja planul secund al tuturor remarcilor noastre privind 
fundamentele intuitive ale geometriei şi aritmeticii. Am fi putut 
scrie deja în legătură cu numărul întreg: aritmetica, mai ales în 
stadiul ei intuitiv, este un capitol, unul din primele capitole ale 
fizicii: acela care se ocupă cu legile privind grupurile de obiecte, 
reuniunea a două sau mai multe grupuri, distribuirea unui grup în 
grupuri parţiale, permutarea obiectelor dintr-un grup etc. 
Numărul obiectelor pe care le conţine un grup, am spus-o deja 
este o proprietate fizică a acestui grup, o calitate, asemenea altor 
calităţi precum culoarea sau greutatea unui obiect, forma şi 
poziția sa determinată în spaţiu. Unele părți din această fizică de 
tot elementară sunt acum atribuite geometriei: cele referitoare la 
localizarea obiectelor. Funcţia expresiilor „la dreapta“, „la 
stânga“, „între, înainte, înapoi, aproape, departe, mai aproape 
mai departe, mare, mai mare etc.“ este aceea de a desemna şi 
ratie porţiunea de spaţiu pe care o poate ocupa un obiect. 
nele combinaţii ale acestor noţiuni foarte simple exprimă fapte 

notorii exacte, oricare ar fi natura obiectelor considerate — cu 
condiția ca ele să lie obiecte autentice! d 7 

Acesta este cazul următoarelor două afirmații: | 

1) Dacă obiectul A se află la dreapta obiectului B şi la 
stânga obiectului C, A se află între celelalte două; 

2) Dacă obiectul A este față de obiectul B în același raport 
de formă ca mâna stângă față de mâna dreaptă, dacă sunt deci 
simetrice, şi dacă obiectul C este de asemenea simetric cu B, A și 
C au formă identică. SHA 

Acestea sunt două Jegi empirice ale obiectului, și ştiinţa 
spaţiului nu este, la începuturile ei, decât un catalog de legi de 
atest gen. 

Pe același palier, sau poate chiar pe unul inferior, există o 
întreagă serie de legi de aceeași natură, deopotrivă empirice, și 
care joacă un rol esenţial în structura cunoştinţelor noastre 
intuitive, 

Cea dintâi se referă la opoziţia dintre existență și 
nonexistență. Aceasta se manifestă în primul rând în opoziția 
prezenţei şi absenței unui obiect determinat: 


Un obiect nu poate fi în același timp prezent și absent 


Printr-o înaintare în abstract, printr-un soi de integrare pe 
toată gama a localizărilor posibile, se trece de la absenţă la non- 
existență. Şi la fel prezenţa se abstrage din existență dacă uităm 
tot ce ar putea reaminti o localizare oarecare, dacă nu reținem 


decât simplul fapt al prezenţei undeva. Formula de adineauri 
devine atunci: 


Orice obiect este (undeva) sau nu este 


În fața unui enunț de acest gen, și tocmai datorită banalității 
sale, simțim nevoia să insistăm încă asupra caracterului său în 
același timp empiric și schematic. Trecerea de la prezență la 
existență nu-i conferă nici o valoare absolută, nu-l înalță defel pe 
planul adevărurilor eterne. Verbul a fi nu are încă semnificația 


extrem de extinsă pe care o dobândeşte în ulti 
fraza următoare: i ultimul cuvânt din 


Tot ce este într-un anumit fel, este, 


: Rolul său natural este dimpotrivă să otere schema unei 
e pere mentale care duce la reprezentarea obiectului. Este cazul 
repetăm ceea ce spuneam mai înainte despre expresiile de 

telul „lucrul în sine“ sau „esența însăși“: ele nu au sens decât în 
măsura în care evocă și caută disjuncția între forma schematică 
(şi propriu mentală) a cunoașterii şi obiectul ei. ; 

(Se va observa că fraza anterioară întrebuințează tocmai 
cuvântul obiect într-un sens destul de apropiat de lucrul în sine, ȘI 
aceasta anunie pentru a fixa sensul acestei din urmă expresii! Un 
exemplu bine individualizat de cerc vicios, dacă ne situăm pe 
punctul de vedere al logicii care absolutizează definiția! Un mod 
de a face legitim şi chiar imposibil de evitat din punctul nostru de 
vedere!) 

O altă lege căreia i se supune orice obiect face apel la 
noțiunea „identității cu sine“. 

E clar că, pentru a putea acționa și gândi, trebuie să putem 
presupune că lucrurile îşi păstrează identitatea. De exemplu, 
pentru a putea vorbi despre Pavel, trebuie să fiu sigur că în clipa 
următoare Pavel nu va deveni Petre. Admiţând aceasta, nu este 
mai puțin necesar să remarcăm că legea: 


Orice lucru este identic cu el însuși 


este doar schematică. Prin faptul însuşi că un lucru aparține lumii 
fenomenale, el nu rămâne niciodată absolut și complet identic 
cu sine. Astfel, Pavel nu va mai fi mâine exact ca astăzi, fără ca 
prin aceasta să înceteze de a fi Pavel. Numai în cutare sau cutare 
privință, făcând abstracţie de cutare sau cutare împrejurări, 
lucrurile pot fi presupuse invariabile — sau invariante — în raport 
cu cutari sau cutari manipulări. În particular, identitatea cu ele 
însele a obiectelor „obişnuite“ trebuie să fie recunoscută și 
reconstruită de-a lungul diversităţii imaginilor pe care ni le oferă 
în diversele lor localizări. (Această identitate este într-un fel 
completată de variabilitatea deplasărilor.) 

Remarcile anterioare sunt de simplu bun simţ; dar trebuie să 
Je raportăm energic la obiectivul lor: situarea în cadrul lor natural 
a anumitor reguli aşa zicând a priori ale activităţii noastre 
mentale. Înainte de a distinge în foarte banalele proprietăţi ale 
obiectului pe care le-am comentat prima schiţă a primelor trei 
reguli ale logicii, trebuie să le resituăm în „haloul intuitiv“ din 
care sunt abstrase, şi la care nu sunt decât sumar adecvate. 

Nimic nu ne împiedică după aceea să formulăm în termeni 
precişi primele trei legi ale obiectului, valabile pentru un obiect 
Oarecare pe care îl vom desemna prin litera A. Acestea sunt: 


| 
| 

1) A este A. 
Acesta este principiul de identitate. 
2) Avem totdeauna următoarele două cazuri și numai 
acestea: 
A este 


şi A nu este. 
Acesta este principiul terțului exclus. 


3) Cele două cazuri precedente se exclud. 


Acesta este principiul de contradicţie. 


64. Obiectul oarecare şi simbolul său 


De ce sunt subliniate cuvintele: „pe care îl vom desemna prin 
litera A“, de la sfârșitul paragrafului precedent? Era atât de 
important, era necesar ca un simbol să fie atribuit obiectului în 
discuţie? Introducerea semnului literal nu era, dimpotrivă, un 
lucru de pură comoditate? În general, ce poate fi remarcabil într-un 
act atât de natural şi chiar banal? 

Într-adevăr, a reprezenta un obiect sau o noțiune printr-un 
simbol este un lucru atât de simplu, încât de obicei nici nu 
reflectăm asupra lui. Dar aici nu eram îndreptățiți să-l acceptăm 
ca monedă curentă, fără să ne preocupăm de ce anume îi conferă 
valoare. Fragmentul de frază în chestiune a fost sublimat pentru 
a nu trece neobservat, ca un mărunțiş mental, lipsit de 
importanță, ci pentru a întârzia reflexiv asupra rolului său şi 
asupra circumstanțelor care îi conferă utilitate. Această singură 
frază cu totul insignifiantă cum pare ne tace într-adevăr să 
parcurgem o etapă importantă în Teoria obiectului. 

Să revenim deci și să repetăm acțiunea mentală care trebuie 
analizată; „Desemnăm un obiect, de altfel oarecare, prin litera 
A !* Acest din urmă semn joacă rolul de obiect a cărui identitate 
poate fi uşor recunoscută ori de câte ori intervine. De obiect, e 
adevărat, într-un sens ceva mai larg, care poate fi arătat, produs 
și reprodus după voie, cu ușurință și de câte ori este necesar. 
Forma sa individuală este aptă să ni-l facă recognoscibil, dar 
funcția sa nu se bazează pe această individualitate. Cerem de la el 

Să realizeze, pentru acelaşi motiv că și obiectul pe care îl 
simbolizează, prin identitatea sa cu sine, prin faptul prezenţei sau 
absenței sale, legile fundamentale ale obiectului. El nu este decât 
suportul acestora, este capabil să le realizeze concret, se pretează 
la restituirea lor prin abstracţie; într-un cuvânt, este un model 
adecvat (în sens practic) al obiectului. 

Mai mult: în cadrul aceloraşi intenţii, el poate înlocui un 
obiect absolut oarecare. În consecință, introducând simbolul A, 
facem mai mult decât să presupunem dobândite noțiunea 
obiectului şi cunoașterea proprietăţilor sale esenţiale; în spatele 
obiectului concret și totodată în spatele semnului său, există mai 
întâi noţiunea abstractă a obiectului general, a obiectului ideal, 
suport al tuturor legilor obiectului și numai al acestora; există 
apoi ideea prezenţei într-un exemplar individualizat a acestui 
obiect general, ideea obiectului oarecare. Aceasta este fireşte o 
concepție foarte abstractă și eminamente schematică. Intervenţia 
sa permite o descriere mai precisă a relaţiilor dintre obiectul 
concret și simbolul său: şi unul și altul, odată conceput abstractul, 
sunt considerate ca o realizare a acestuia. A înlocui obiectul prin 
semnul său înseamnă în fond a trece de la o realizare la o altă 
realizare, echivalentă cu prima pentru scopurile urmărite, şi de 
ltfel mai comodă. 


i 65. Formele logice 


| „_ Caracterul noţiunilor şi legilor naturale pe care se bazează 
fizica obiectului apare cu și mai mare precizie în TEE în care 
intervin cel puțin două obiecte. Să le numim A şi B. Inainte însă 
de a evoca noțiunile prilejuite de constelația acestor două 
obiecte, să revenim asupra unui punct — care nu a fost îndeajuns 
subliniat — al procesului de abstractizare care ia naştere în şi prin 
noțiunea de obiect. Enunţarea principiilor contradicției şi al 
terțului exclus, de exemplu în forma: „Sau obiectul A există, sau 
nu există“, arată foarte distinct că elaborarea obiectului este 
însoțită de o mulţime de abstracții accesorii sau derivate. Enunţul 
precedent evocă simultan prezenţa şi absenţa lui A; el evocă nu 
două fenomene pe care știu să mi le reprezint în mod conjunct, 
pentru că realitatea mi le prezintă de obicei conjugate; el cere 
dimpotrivă ca eu să reunesc într-un acelaşi gând două 

cere deci ca cu să trec de la 


evenimente care se exclud reciproc, | | 
ate, de la fapt la virtualitatea 


ideea de existenţă la cea de posibilii | 
lui- ba mai mult, la conceperea plobală a tuturor cazurilor. 

Această înaintare în abstract nu este poate pe deplin evidentă 
în cazul unui singur obiect; dar ea devine deja mult mai distinctă 
în cazul a două obiecte. l 

Din momentul în care dorim să enunțăm ansamblul cazurilor 
posibile privind prezenţa şi absenţa lor, ansamblul configurațiilor 
lor virtuale, ne dăm seama că trebuie să introducem 0 nouă 
noţiune pe care realitatea nu ne-o oferă niciodată perfect 
realizată: cea a independenţei lor reciproce. Pentru două 
obiecte A și B care pot exista independent unul de altul putem 
enumera următoarele patru cazuri posibile: 

a) A există şi B există deopotrivă; 

b) A există, dar B nu există; 

c) A nu există, dar B există; 

d) A nu există şi nici B nu există. 

Deși configuraţiile reale cărora le corespund aceste 
configurații posibile se exclud reciproc, le putem totuşi conferi 
acestora din urmă același grad de existență virtuală. Le putem 
imagina fără ca ele să intre în contradicție unele cu altele. Ele 
sunt toate patru înscrise în același registru mental și pregătite să 
schimbe semnificaţia lor virtuală pe o semnificaţie „veritabilă“. 

Să ne amintim acum de ce spuneam despre spaţiu ca formă a 
intuiției noastre. „Înregistrarea vizuală, spuneam, ca și exercițiul 
muscular, sunt ca și conectate la un câmp de momente de 
conştiinţă. Acesta este o totalitate mentală căreia trebuie să-i 
atribuim o existență obiectivă şi o anumită structură. Mai mult 
sau mai puţin complet, ea ocupă totdeauna conștiința noastră, şi 
se manifestă aici prin reprezentarea intuitivă şi ideea spațiului... 
În acest sens vom adopta formula celebră: spaţiul este o formă a 
intuiției noastre“. 

Comparaţia între totalitatea mișcărilor virtuale înscrisă în 
forma intuitivă „Spațiu“ şi ansamblul celor patru configurații 
virtuale de adineauri se impune aproape de la sine. Am vorbit 
destul de abstract de existența reală şi existența virtuală, dar dacă 
am urca până la „momentele de conștiință“ pe care le acoperă 
aceste cuvinte, analogia ni s-ar impune. Diferenţa, e adevărat 
foarte mare, constă mai ales în aceea că forma intuitivă „două 
obiecte“ este o formă discretă, în timp ce forma „spaţiu“ este 

continuă (în sensul fizic al cuvântului!) $ 

De altfel, nu atât asupra conceperii obiectelor independente 
între ele ne-ar plăcea să insistăm, cât mai degrabă asupra 
conceperii legăturii care se exprimă prin combinaţii, numite 
logice, de felul: A şi B; A sau B: nu există A fără B. 

Lumea obiectelor, care ne-a sugerat ideea simplificatoare a 
independenţei ă două obiecte, ne sugerează, oarecum 
compensatoriu, şi ideea a două obiecte legate în existența sau 
nonexistenţa lor. 

Să examinăm, de exemplu, legătura care se exprimă prin 
faptul că un obiect A nu poate exista neînsoţit de un obiect B. 
Cazurile virtuale compatibile cu această ipoteză sunt 
următoarele: 

a) A există și B există deopotrivă; 

c) A nu există, dar B există; 

d) A nu există și nici B nu există. 

Faptul legăturii s> exprimă prin reducerea posibilităților 
„teoretice“ de la patru la trei, singur cazul b fiind acum exclus. 
„Se observă o restricție de același ordin dacă se cere ca din 
“două obiecte A și B, cel puțin unul să existe. 

Cazul care, din posibil pentru obiecte independente, devine 
acum imposibil, este cazul d. 

Cu alte cuvinte, a cere existenţa. lui A sau B, înseamnă a 
Ei afirma existența unei legături naturale, unei dependențe fizice şi 
j mutuale între aceste două obiecte. A 
i Legătura devine mai strânsă dacă ne imaginăm că existența 
h celor două obiecte este inseparabil legată (că cele două obiecte 
y sunt echivalente din punctul de vedere al existenței). 
| Două din cele patru eventualităţi inițiale trebuie să fie 
suprimate. Rămân doar cele două cazuri posibile: 

a) A există şi B există deopotrivă; 

d) A nu există şi nici B nu există. 

Două obiecte care se exclud reciproc. realizează o legătură 
naturală de aceeaşi intensitate — legătură veritabilă, în ciuda 
aparenţei sale paradoxale. Cazurile a şi d sunt acum 
inadmisibile, fiind înlocuite de alternativa cazurilor b şi c. 

În sfârșit legătura cea mai intimă este realizată de două 
obiecte a căror existență este cerută simultan. Câmpul 
posibilităților se reduce la cazul a. 

Am enumerat toate exemplele de mai sus pentru a evoca, nu 
necesităţile absolute ale unei logici date şi formulate dinainte, ci 

necesităţile aşa cum le prezintă lumea obiectelor fizice și așa cum 
participă ele la ideea generală de lege naturală. 

Şi acum, în legătură cu felul în care concepem fiecare dintre 
aceste legături, putem repeta aproape aidoma ceea ce spuneam 
despre conceptul general: două obiecte A şi B independente. 
Pentru fiecare din ele, câmpul virtual al posibilităţilor pe care 
l-am analizat în mod abstract trebuie să fie considerat imaginea 
simplificată și schematizată a unei totalități mentale, având o 
existenţă obiectivă şi o structură mai mult sau mai puțin 
determinată. Fiecare este inserată, în felul ei, în totalitatea 
relativă la două obiecte independente, care este oarecum 
„învelișul“ lor comun. Anumite percepții cheamă anumite 
elemente din aceste totalități în prim planul conștiinței, și 
realitatea dobândeşte atunci pentru noi aspectul pe care îl 
exprimăm spunând, de exemplu: Pot alege A sau B. 

Într-un cuvânt, conjuncțiile sau, dacă, şi... etc. se realizează 
intuitiv prin intermediul anumitor forme mentale ad hoc. 


66. Logica elementară ca teorie preliminară 
a existenţei obiective 


Conceptul de obiect este un concept extensiv. Prin aceasta 
vrem să spunem că, îndată concepute, proprietăţile obiectului 
general ne servesc drept mijloc de comparaţie pentru a judeca 
„lucrurile“ care nu se prezintă direct sub forma unor obiecte 
materiale. Proprietățile obiectului ne oferă o schemă de 
cunoaștere pe care începem s-o aplicăm regulat la tot ce trebuie 
să fie cunoscut în mod individual. Se poate spune, în sensul care 
urmează, că obiectul este o formă naturală a intuiției noastre: 
întreaga noastră cunoaștere este într-atât de angajată în ideea de 
obiect încât primul nostru gest, în fața unei realități noi, constă în 
a o considera sub varietățile obiectului. [...] ` 

La începuturile sale însăși fizica obiectului ne va oteri un 
exemplu cât se poate de caracteristic. Să ne imaginăm iarăși 
cazurile virtuale de existenţă ale unui singur obiect, A 

A există 

4 nu există, 

rincipiile contradicţiei și terțului exclus echiv 
spune că aceste două cazuri A echivalente, din pana Ri 

vedere al existenței, cu două obiecte (care se exclud reciproc) din 
ultimul nostru exemplu ($ 65). 

Legile mai complicate care se vor prezenta acum aproape de 
la sine vor fi toate construite după acelaşi model. Pentru două 
obiecte A şi B, de exemplu, vom concepe mai întâi cele patru 
eventualități fundamentale a, b, c, d. Aceste patru cazuri VOT fi 
apoi obiectivate; fiecare din ele va putea, mai întăi, să fie sau să 
nu fie, potrivit celor trei legi fundamentale ale obiectului izolat. 
Ne vom referi apoi la ansamblul lor. Trebuie să le considerăm 
obiecte independente? Sau trebuie să admitem între ele legături 
necesare, echivalente cu nişte legi naturale și asemănătoare celor 
despre care am vorbit pentru cele două obiecte primitive A şi B? 
Răspunsul este în mod natural următorul: dacă analizăm tabelul 
celor 16 constelații existențiale virtuale ale celor patru obiecte a, 
b, c, d şi dacă le raportăm de fiecare dată la semnificaţia lor 
relativă la existența lui A şi B, se observă că trebuie să enunțăm 
anumite legi limitative de genul celor care urmează: 

4. Cele patru cazuri a, b, c, d se exclud reciproc; 


5. Nonexistenţa unuia din ele trebuie să fie echivalentă cu 


xistenţa la alegere a cel puțin unuia din celelalte trei. 
„De exemplu, nonexistența lui a este echivalentă cu „non (A 
i B )“ şi existenţa la alegere a unuia din celelalte trei cu „non-A 
Sau non-B“. Legea 5 oferă astfel o formulare prelogică a „regulii 
logice“ bine cunoscute: 
Non (A şi B ) echivalează cu non-A sau non-B. 
Simbolic: A -B = A v B 
s Trebuie să mai adăugăm: 
| i „6. Nonexistenţa a două din cele patru cazuri echivalează cu 
existența a cel puţin unuia din celelalte două; 
7. Nonexistenţa a trei dintre ele echivalează cu existența 
| necesară a ultimului. 
| Recunoaștem în acesta din urmă, de exemplu, regula 
| AvB =A: B 
| 
| 
| 


Fireşte, toată logica elementară ar putea fi prezentată sub 
forma unei teorii preliminarii a existenței obiective. 


| 67. Realizări ale silogismului 


Realizarea logicii prin fizica obiectului poate apărea încă sub 
multe alte forme, Formula silogismului, de exemplu, poate fi uşor 
observată, şi în mai multe feluri, sub acest unghi. 

Ea exprimă de exemplu o regulă esenţială a „Științei 
întregului și părții“. Prima lege a acestei „științe naturale“ este 
evident următoarea: 

Întregul conţine partea şi partea nu constituie întregul. 
Originea intuitivă a acestei reguli zise logice este atât de evidentă 
încât este inutil să insistăm asupra ei. A doua lege la care suntem 
cu totul firesc conduși este aceasta: 

Ceea ce există în parte există şi în întreg. 

Şi cu aceasta avem deja în fond regula silogismului. 

Putem ajunge aici şi plecând de la relaţia dintre conținător şi 
conţinut, aşa cum o realizează îmbucările succesive. Astfel 
afirmaţia următoare este și o realizare a silogismului: 

Bijuteria se află în casetă, şi caseta se află în cufăr, deci 
bijuteria se află şi în cufăr. 

Vom reveni de altfel asupra logicii „raţionale“ a cărei relație 
cu diferite aspecte ale fizicii obiectului despre care am vorbit este 
de tipul relaţiei dintre abstract și realizările sale concrete. [3]. 


[...] | | ! 


Capitolul XI 


TEORIA ADEVĂRULUI ȘI FALSULUI 
(Logica adevărului și falsului) 


81. Reluarea înaintării 
spre entități abstracte 


Până acum ne-am străduit să conferim logicii aspectul unei 
ştiinţe naturale foarte elementare. Noţiunile logice 
fundamentale, cea de obiect, de lucru; cele de existență sau 
nonexistenţă, cele de calitate şi clasă, odată ce operaţiile logice 
„şi“ şi „sau“ au pierdut caracterul lor tradiţional de abstracții 
predeterminate într-un univers mental a priori: ele s-au dovedit a 
fi schematizări totodată eficace şi nedesăvârşite, sugerate de 
ealitate și conforme propriei noastre structuri mentale. Intenţia 
care am abordat acest studiu al rădăcinilor intuitive ale logicii 
ra foarte evidentă: era vorba de a pregăti începutul unei noi 
"înaintări către „logicul pur“, teritoriul de străbătut în această 

apropiere de abstract fiind de această dată cel al logicii 

tradiționale. În ce priveşte evenimentele care vor însoți această 
înaintare, le putem prevedea de pe acum: ele sunt schematizările 
[ră axiomatice care se vor îndepărta progresiv de elementele 
hf intuitive. Capitolele precedente ne-au arătat cât se poate de clar 
| că logica nu-și atinge dintr-o dată forma cea mai abstractă. 
| Aceasta trebuie observată şi formulată pentru a fi bine 
| 


concepută. 
Pe de altă parte, chiar în aceste prime începuturi, contactul cu 
| realul comportă o schematizare [...] care ar putea foarte bine să 
fie numită o axiomatizare intuitivă. Procesul de abstractizare 
| asupra căruia am insistat deja şi pe care îl vom regăsi îndată a 
început odată cu intuitivul; ridicându-se la abstract, spiritul nu-şi 
dezminte primele demersuri. 
i Se va fi observat că în expunerea logicii intuitive ne-am putut 
dispensa nu de afirmaţie și negaţie în sens obişnuit, ci de 

conceptele abstracte ale Adevărului absolut ŞI contradictoriului 
său. Falsul. Regulile existenţei puteau fi formulate fără să ace mi 
apel la ele. Primul pas conştient în direcția logicii abstracte 
constă dimpotrivă în a le considera concepte fundamentale. 


82. Adevărul abstract 


Logica va lua deci o nouă înfăţişare. De la rolul de „Formular 
al existenţei“ ea va trece la rolul de „Teorie a Adevărului şi 
Falsului“! Ideea de adevăr a făcut deja obiectul unui dialog 
contradictoriu între Sceptic, Idoneu şi Perfect. De aceea ne 
putem limita aici la câteva remarci simple. Adevărul și falsul sunt 
în mod natural nedefinibile: tot ce putem face e să explicăm cum 
noţiuni de acest fel pot dubla concretul din care au provenit. Sub 
forma adevărului și falsului fără pretenţii la o infailibilitate 
absolută, ele se realizează în sfera acţiunilor simple, pentru a 
căror interpretare vederile naive și primitive asupra realităţii sunt 
suficient de eficace. La această scară, am putea defini adevărul ca 
ceea ce nu poate fi dezminţit de evenimente sau fapte... Dar cu 
condiția ca verificarea să depindă ea însăşi de o acțiune simplă, 
sau de o constatare de simţ comun. „Este adevărat, da sau nu, că 
zăpada e albă?“ „Dar desigur, cu condiţia să faci abstracție de 
această umbră albastră, de acest reflex gălbui, de această fâşie 
cenușie etc. Nu întârzia prea mult asupra detaliilor, altfel ar 
trebui să analizăm toate împrejurările şi să invocăm în sprijinul 
nostru toate domeniile cunoașterii. Acceptă definiția precedentă 
la valoarea ei: ştim bine cât de sumară este, şi că toţi termenii îi 
devin problematici dacă am vrea să le precizăm sensul cu toată 
rigoarea“. 

Noţiunea de adevăr logic provine din această primă idee de 
adevăr aşa cum noţiunea de dreaptă ideală provine, de exemplu 
din rectitudinea grosieră a unei străzi. 

În ce ne privește, vedem introducându-se ideea de adevăr în 
special prin intermediul legilor obiectului. Fie că aparțin 
categoriei regulilor aritmetice sau geometrice, fie mai special 
categoriei legilor prelogice, aceste legi sunt practic infailibile în 
domeniul lor natural de validitate, Pe o cale ce-i este pare-se 
naturală, spiritul imaginează o infailibilitate absolută, o adecvare 
necondiționată la realităţi determinate odată pentru totdeauna 
până în esența lor... şi face din ele atributele unui adevăr ideal Și 
tocmai pe acesta îl vede atunci realizat, mai mult sau mai putin 
perfect, în toate cazurile concrete. PA 

Trebuie să facem aici distincțiile necesare! La baza Logicii 
Adevărului şi Falsului punem deci acest adevăr abstract şi 
schematic, şi contrariul său. Este însă clar că a accepta aceste 
noţiuni pentru a funda pe ele un edificiu axiomatic nu înseamnă 
în mod necesar a accepta şi rolul (tradiţional) pe care ele l-au 
jucat în construcțiile zise raționale, rol pe care l-am denunțat ca 
precritic şi pe care l-am respins energic! Nu vrem să lăsăm aici 
umbra unei incertitudini; preferăm mai curând riscul de a ne 
repeta recurgând la comparaţia care urmează. 

Geometria este fundată axiomatic pe noţiunile de punct, 
dreaptă, incidenţă etc. Nici una din aceste noțiuni nu este perfect 
realizabilă pe planul experienţei fizice — la fel de puţin ca şi 
geometria în ansamblul ei. A accepta o noţiune geometrică 
înseamnă deci cu totul altceva decât a-i accepta fără rezerve şi 
întrebuințarea în descrierea fenomenelor. 

În mod asemănător, noțiunea de continuu geometric poate fi 
privită ca axiomatic garantată. Dar ar fi o eroare vizibilă să 
deduci de aici continuitatea materiei. La fel de eronat ar fi să 
deduci din discontinuitatea oricărei repartiții a materiei 
inexistența conţinutului geometric. Există aici două ordini de 
existență diferite, existența axiomatică nedublând-o eficace pe 
cealaltă decât în mod schematic, și neputând să-i fie asimilată 
ecât între anumite limite. 

Tot așa este perfect justificat să admitem Adevărul absolut și 
Falsul integral în calitate de idei schematice, şi să construim pe 
ele un întreg sistem axiomatic, fără ca prin aceasta să acceptăm 
toate proiecţiile, asimilările și identificările lor pe care suntem 

înclinați să le facem în celelalte compartimente ale gândirii. 


„Perfect. Îmi acorzi ideea Adevărului, dar, în cele din urmă 
îmi interzici să mă folosesc de ea! 

Idoneu. După cum îți este obiceiul, duci totul la extrem. 
Dimpotrivă! Întrebuințarea adevărului este legitimă numai dacă 
știm să ne și detașăm de el. 


83. Existența pură 


s Alături de intervenția adevărului și falsului abstracte, una din 

5 SE bl ceta ale noii schematizări este crearea de noi 

É lecte mentale care vor participa la legile i i 
Ca pa pa la legile idealizate ale 

Dar care sunt aceste legi idealizate ? De ce acest nou 
adjectiv? Pentru a desemna regulile de felul: un obieci nu poate 
fi în acelaşi timp prezent și absent, spuneam până acum: legile 
empirice ale obiectului. 

Noul atribut trebuie să indice o înaintare spre abstract relativ 
la noţiunea de existenţă. Spuneam că se trece de la prezență la 
existență făcând abstracție de tot ce ar putea reaminti O 
localizare mai mult sau mai puţin determinată. Dar această 
concepţie a existenței este încă total angajată în forma intuitivă a 
spaţiului. A presupune că obiectele sunt ordonate după cele trei 
dimensiuni spaţiale, înseamnă a proceda la o schematizare 
simplificatoare întru totul adaptată necesităților acțiunii; dar — Şi 
nu pentru prima dată atragem atenția asupra acestui lucru — fizica 
modernă se simte deja strâmtorată în forma spaţiu-timp. „A fi 
undeva“, aceasta nu este încă noțiunea de existenţă la care ţine 
Perfect, existența în sine, desprinsă de toate contingenţele. 
Perfect ar spune: „Tot ce este într-un fel sau altul, este“. Acest 
din urmă „este“ evocă o esenţă abstractă al cărei raport cu 
modurile de a fi care pot fi efectiv percepute este același cu 
raportul dintre Adevărul absolut și faptele din viața practică 
sumar verificate sau verificabile. Tocmai această esență abstractă 
este introdusă în legile obiectului de felul: Orice lucru este sau nu 
este, unde „este“-le are acum sensul său cel mai încordat și mai 
ambițios, acela al „existenţei pure“. 

Bine, s-ar putea spune, dar aceasta este tocmai noțiunea de 
existență pe care altădată ai considerat-o precritică! Cum se face 
că acum o accepți printre abstracţiile utile? Pentru a ne justifica, 
e suficient să reamintim ce spuneam despre Adevărul abstract şi 
despre rolul său într-o construcție axiomatică. Nu noţiunea în 
sine este precritică, cu condiția de a nu ne înșela asupra naturii 
sale. Precritic este să ne imaginăm că există o realitate 
preformată căreia îi este adecvată. l : E? 

; Pentru nevoile exprimării, formulării gândirii, putem 
reintegra conceptele contrare ale existenţei şi nonexistenței într-o 
realizare simplă, plecând de la care spiritul se poate referi, fără 
prea mare dificultate, la noţiunile ideale. Vom reprezenta“ de 
exemplu prin A existența lui A şi prin A nonexistența sa. Se 
observă însă imediat că acest mod de a proceda conferă 
existenței Și nonexistenţei caracterul de obiecte idealizate. Nimic 
nu ne-ar împiedica să vorbim despre existenţa sau nonexistenţa 

acestor obiecte, pe care le-am putea reprezenta (realiza) prin 
simbolurile 
AN? ASA VA 


şi aşa mai departe. Dar acest procedeu, dacă l-am prelungi, ne-ar 
conduce la haos. Trebuie să ajungem la identificarea între ele a 
acestor existențe suprapuse. În acest scop imaginăm O 
echivalență existențială : două obiecte vor fi considerate 
echivalente din punctul de vedere al existenţei pure, nu dacă ele 
sunt identice, ci dacă sunt sau nu sunt în acelaşi timp. Decretând 
că existența existenței lui A este echivalentă cu existenţa lui A ; 
că nonexistența nonexistenţei este și ea echivalentă cu existența, 
ş.a.m d., toate posibilitățile se vor reduce la A şi A. 

Şi acum nimic nu ne împiedică să reluăm ceea ce spuneam în 


Fizica obiectiului, despre combinaţiile „logice“: 
AvB, A.B etc. 


_şi să formulăm încă o aată toate enunţurile de existență pe care le 
cunoaştem deja, dar „denaturându-le“ sistematic, înlocuind peste 
tot noțiunea de existență în sens intuitiv prin cea de „existență 
pură“. Legile empirice devin atunci legi ideale, adică axiome. 


84. Logica formală ca abstracție 


Mai avem acum doar un pas de făcut pentru a ajunge la 
Logica elementară a Adevărului şi Falsului. Trebuie mai întâi să 
schimbăm conceptul fundamental: nu mai presupunem că avem 
de-a face cu un obiect, ci cu un enunţ, de exemplu un enunț de 
existență — enunţ care nu va interveni de altfel decât prin 
adevărul sau falsitatea lui. În rest, va fi suficient să imităm destul 
de stiet legile obiectului. 

ată mai întâi incipii — icției şi 
Er pa cele două principii — al contradicției şi al 


Orice enunț este adevărat sau fals. 


CA enunț nu este niciodată în același timp adevărat și fals. Cu 
ace Aah remarci ca în paragraful precedent privind 
rebuințarea simbolurilor, vom reprezenta adevărul eventual al 

nuntului A prin A =v şi falsitatea sa prin A x ȘI st tape 
că v şi f sunt valorile logice pe care le poate lua e spal: ip 
enunţ care are o valoare logică determinată, AO prie le 
adevărat üe fals, va fi numit şi O constantă logică. Dar aşa cum 
pentru a formula legile obiectului a trebuit să introducem in plus 
cazurile eventuale de existență, trebuie să mai introducem acum 
conceptul fundamental de variabilă logică X. Această variabilă 
este după voie, la alegere, un enunţ adevărat sau un enunţ fals; ea 
admite inditerent cele două valori logice. sp 

Aceste „definiţii“ (care sunt cu totul altceva decât definiţii 
verbale exhaustive, întrucât ele admit că conceptele 
fundamentale au deja sensul lor deplin) par cu totul simple. Dar 
ele ne angajează deja în complicații. Căci enunţul A -v este și el 
un enunţ. Unul adevărat? Unul fals? Dar, vei spune, lucrul este 
simplu: este adevărat dacă A e adevărat; este fals, dacă A este 
fals! Ei bine, în ciuda simplităţii tuturor termenilor, ai tăcut o 
confuzie regretabilă. Tu spui: 

DACĂ A ESTE ADEVĂRAT, a spune că A este adevărat 
este un enunț adevărat. Or, în fragmentul de frază scris cu 
majuscule, cuvântul „este“ şi cuvântul „adevărat“ trebuie să 
primească sensul lor absolut, sensul lor abstract — axiomatic dacă 
preferi. Dar în fragmentul nesubliniat, aceleaşi cuvinte se aplică 
acțiunii tale „a spune că A este adevărat“. Recazi în lumea 
aplicaţiei, a realizărilor sensului abstract: în sfera semnificațiilor 
intuitive. Cu alte cuvinte, sunt gata să-ți accept sugestia, dar 
„denaturând-o“, orientând-o spre abstract, ridicând-o la rol de 
axiomă. 

Mijlocul cel mai simplu de a evita încurcăturile de acest gen 
este să introducem un nou concept, acela de echivalență logică. 
Două enunţuri A şi B vor fi considerate logic echivalente dacă 
au aceeași valoare logică (A ~ B). 

Dacă A şi B sunt variabile logice, va trebui să alegem pentru 
amândouă în același timp aceeaşi valoare. Conceptul oarecum 
cip este cel de enunț contrar, enunț negat. A negat 

- A, sau simbolic: A ) are valoarea logică pe care A m o 
are. Şi acum să acceptăm axiomele: 

X A i A (pentru orice X ), 


Evident, ele ne permit să evităm dificultățile semnalate. 

Pentru două variabile logice A şi B, există patru conligurații 
posibile pentru valorile lor logice, care corespund strict celor 
patru cazuri de existenţă eventuală a două obiecte. Ele sunt 
conţinute în următoarea tabelă: 


Această tabelă permite fixarea semnificației axiomatice 
(adică în raport cu noțiunile abstracte fundamentale) a funcţiilor 
logice elementare: conjuncţia (A +B ), disjuncția (A v BD) şi 
implicația (A > B). 


Pentru conjuncție: AB — v în sensul cazului I 
A +B — f în cele trei cazuri II, III şi IV 
Pentru disjuncţie: A vB- v în cazurile I, II şi III 
A y B- f doar în cazul IV. 
Pentru implicaţie: A-—B- v în cazurile I, III şi IV 
A—B — f doar în cazul II. 


| 
i 
| 
| 
} 
| 


Şi, în sfârşit, ca o completare a prim ei definiții a echivalenţei. 


Pentru echivalență: A ~B — v în cazurile I şi IV 
A -B — f doar în cazurile II și III. 


Formulele dinainte formează deja o bază suficientă: se poate 
verifica imediat, de exemplu, că echivalența A 


ASB E AVB 


are loc în toate cazurile. Sau, dacă preferați, că acest enunț este o 
constantă logică de valoare v [...]. Formulele de acest gen sunt 
regulile logicii, şi scopul cel mai direct al logicii este studiul lor 
sistematic. 

Dar nu intenționăm defel să oferim o expunere completă a 
cutărei sau cutărei discipline. Ne interesează înainte de toate 
geneza conceptelor fundamentale și inserția lor în construcțiile 
axiomatice. De aceea nu intrăm mai mult în detaliile logicii 
formale. 

În schimb, nu putem lăsa fără comentarii verificarea la care 
făceam aluzie. Pe ce plan are ea loc? Ce mijloace utilizează? 
Rămâne ea în abstract, sau revine pe planul realizărilor? Să 
reamintim aici o remarcă pe care am făcut-o în legătură cu 
axiomatizarea numerelor; conceptul survenit ultimul în 

succesiunea entităţilor abstracte nu le înlocuieşte niciodată 
complet pe cele care l-au precedat şi care au fost respinse mit 
concret. Acestea îşi păstrează O existenţă plita A abea g 
poate fi evocat fără ca toate care l-au precedat să BeA á la 
apel în acelaşi timp. In particular, intervenţia numerelor, în 
sensul lor obişnuit, nu poate fi evitată in axiomatizarea 
aritmeticii. A 

Acum se prezintă ceva cu totul analog. Toate explicaţiile 
noastre se bazează pe distincţia cazurilor I, II, IHI şi IV. Dar 
aceasta ar fi imposibilă dacă nu am respecta, fără să luăm aminte, 
legile fundamentale ale obiectului şi ale grupurilor de obiecte. 
Am introdus simboluri ca „e“ şi „>“. Dar le-am putea oare 
recunoaşte ca fiind identice, în ciuda diferenţelor lor inevitabile, 
dacă nu am ști să concepem, chiar fără s-o vrem, tipul 
corespunzător? 

Ba mai mult! Verificăm că două forme sunt echivalente: dar 
pentru a o face (și fără a mai reveni asupra a tot ceea ce se referă 
la legile obiectului), apelăm la semnificaţia obişnuită a 
adevărului, pe care o realizăm inconştient. Așadar axiomatizarea 
nu creează integral un abstract autonom: ea suprapune o schemă 
altor scheme, sensul celei din urmă neputându-se niciodată 
dispensa complet de ceea ce semnifică primele. 

E adevărat că putem da verificării [...] o formă mai riguroasă 
utilizând în mod strict următoarele două reguli: 

a) Regula de substituție. Este permis să substituim una 
alteia expresii logic echivalente, şi în particular să înlocuim o 
variabilă logică liberă printr-o expresie oarecare; 

b) Regula deducției. Dacă A este adevărat, şi dacă A —B 
este adevărat, atunci şi B este adevărat. 

Dar acest mod de a prezenta lucrurile, dacă îl examinăm mai 
de-aproape, prilejuiește exact aceleaşi observaţii. 

_ Momentul decisiv al acestei axiomatizări nu este de altfel cel 
în care axiomele sunt explicit enunțate, şi în care ele sunt puse în 
formule. Este mai degrabă momentul în care noțiunile noi sunt 
clar percepute ca abstracte în raport cu noțiunile prime. Este 
momentul în care ideea de obiect, de exemplu, este dublată de 
ideea de obiect redus la o existență pură, aşa cum un model este 
dublat de imaginea sa stilizată; este momentul în care adevărul 
Ap toste zilele apare ca o realizare a unui adevăr mai subtil: 
momentul în care, fără a putea explica în ce constă realitatea lor 


= pentru că ea este sui generis - noile entități 

Capitolul XVIII 


RECAPITULARE ȘI CONCLUZIE 
(Dialog) 


140. Reluarea dialogului 


Idoneu. M-am priceput oare să vă conving, credincioșii mei 
preopinenți, care m-aţi însoțit până aici? Jitas 

Sceptic. În fond, ce s-a schimbat? Nimic, sau mai nimic! 

Perfect. Cum? Dar totul ar fi zdruncinat şi compromis dacă 
Idoneu ar putea avea dreptate! 


141. Necesitatea unei filosofii 


Idoneu. Răspunsul tău, Sceptic, nu mă surprinde mai mult 


decât cel al lui Perfect. Şi totuşi nu pot renunța la speranța de a 


vă convinge. 

Sceptic. Ce ai mai avea să ne spui? Este sigur că nu te-ar 
putea satisface un asentiment asupra unor puncte de detaliu. 
Pentru tine are puțină importanță că noi nu contestăm orice 
valoare analizelor la care ai supus noțiunile fundamentale, că 
găsim întemeiate unele critici, că acceptăm chiar unele din 
sugestiile făcute, dacă nu putem cădea de acord asupra intenţiei 
dominante, care orientează întreaga discuţie şi înlănțuie 
argumentarea. Și dacă rămânem insensibili la ideea generală, la 
sinteza semnificativă pe care trebuie să o sugereze înaintarea 
expozeului, la fel cum sensul unei fraze este evocat de ordinea 
animată a cuvintelor, Apreciezi a fi făcut totul pentru a se 
înjgheba în noi o nouă concepţie asupra raporturilor dintre 
subiectiv și obiectiv... 

Perfect, Pentru ca flacăra înţelegerii să izbucnească din rugul 
explicaţiilor şi să ilumineze o nouă perspectivă asupra spiritului! 

Sceptic. Or, trebuie să-ţi declar: nu ţi-am pătruns intenţiile ȘI 
semnificatia întregului îmi scapă. Ca să fiu sincer, ansamblul îmi 
inspiră mai mult neîncredere decât interes. | 

idoneu. Trebuie să înţeleg că ţi-ar inspiră aceeași 
neîncredere orice întreprindere de acelaşi gen? 

Sceptic. Poate aș arăta la fel de puţină înţelegere pentru 
orice altă tentativă „de schematizare simplificatoare care ar 
cuprinde toată latura rațională a cunoaşterii”! 

Idoneu. Te îndoieşti atât de ferm din principiu sau grație 
temperamentului? 

Sceptic. Iată o întrebare insidioasă! 

Perfect. Dar justificată! Și eu sunt excedat de Nu-ul tău 
imuabil, şi mă asociez lui Idoneu pentru a-ţi cere justificarea. 
Cine vorbeşte prin gura dumitale? Un oracol al negaţiei sau un 
filosof? 

Sceptic. De ce nu un oracol al afirmației, pentru că nu neg 
decât pentru a putea afirma fără nici o rezervă. 

Perfect. Încă una din acele afirmaţii voalate unde pare a se 
exprima o cunoaștere misterios adecvată a certitudinilor. 

Sceptic. Mă iei drept „făcător de mistere“! Este un paradox 
insurmontabil. 

Idoneu. Repudiezi deci oracolul! Rămâne filosoful. 

Sceptic. Resping dilema! l 

Idoneu. Te sustragi evidenţei însăşi: într-o discuție ca a 
noastră nu există altă atitudine posibilă: oracol sau filosof, 
trebuie să alegi; și refuzul tău alege pentru tine, fără echivoc. 

Sceptic. Pentru a regăsi libertatea de a nu fi nici una nici alta, 
îmi voi rezerva întotdeauna putinţa de a mă ţine la distanță. Nici 
această dispută şi nici soluţia ei nu mă obligă să mă simt angajat. 
Sunt la fel de străin de toate acestea precum... teoria numerelor 
de vârtejul care s-a stârnit, acolo, pe stradă. 

Perfect. Uiţi că Sceptic nu suportă să fie luat drept un filosof 
care se ignorá? ` 

Idoneu. Deși nu vrea să fie filosoful nimănui, aceasta nu-l 
împiedică să fie propriul său filosof, 

Sceptic. Matematicianul Sceptic îți îngăduie să i-o 
demonstrezi, 

Idoneu, Sceptic, acest ton batjocoritor şi detaşat mă supără 
cu adevărat, Ai aerul de a crede că, în domeniul spiritului, 

i demonstrațiile care nu se conformează modelului deducțici 
matematice sunt false demonstrații; că gândurile care nu au 
relieful dur al celor matematice sunt umbre ale gândirii; că tot 
ceca ce nu emană lumina crudă a numărului este vid şi lipsit de 
greutate. ; 

Tot ceca ce numești dispută filosofică ți se pare nefiresc; nu 
bănuieşti aici decât paradoxuti, false analogii și argumentări 
talacioase. Te crezi într-o poziţie privilegiată, inatacabilă. 
Născocirile filosofilor ţi se par baloane de săpun sclipitoare și 
fragile care se sparg la cel mai slab contact cu certitudinile solide 
de care dispui. Căci crezi că formulezi, în ceea ce privește 
adevărul, exigenţe speciale și crezi că eşti în măsură să le 
îndeplinești. 
| ntr-un cuvânt, în ochii tăi nu există decât precisul și 
delimitatul. Informul te-ar strivi, de aceea îi negi existenţa. Ai 
religia definitului! 

Să vedem dacă aceasta nu este o poziţie filosofică și chiar una 
de o slăbiciune evidentă, în ciuda greutăţii armurii tale. Și dacă — 
e acum rândul meu să fiu sceptic — contest în mod sincer 
legitimitatea acestui punct de vedere, dacă îl găsesc simplist și 
precritic, prin ce favoare specială ai dreptul la mutism prudent 
sau dispreţuitor, dacă este adevărat că nu te simți în toate 
drepturile oracolului. Şi chiar dacă ar fi de ajuns un cuvânt 
pentru a se impune cu evidență că dreptatea e de partea ta, a nu-l 
| pronunţa înseamnă a păcătui împotriva temeiului efortului 
nostru comun. 

Sceptic. Eşti sigur că vehemenţa ta mă vizează? 

$ Idoneu. Dacă ai grijă ca eu să nu mă înşel, ei bine, încă o 
dată, binevoieşte să îmbraci toga filosofului şi să ne dai o imagine 

autentică a climatului tău științific. 

Nu vezi, Sceptic, că dilema: „Oracol sau filosof“ te 
împresoară din toate părţile? Te-aş ofensa dacă aş susține că ai o 
gândire șovăielnică — ceea ce nu e cazul; că ideile îți sunt 
incoerente — ceea ce iarăşi nu e cazul! Înseamnă că intențiile, 
gândurile, judecăţile şi acţiunile tale formează un sistem — deşi 
cuvântul de sistem îţi este odios. Înseamnă deci că demersurile 
f tale respectă exigenţele unei metode... 

i Sceptic. Nu e de ajuns că le respect? De ce le-ai dori explicit 
enunțate, cu riscul de a le încălca? 

Idoneu, Pentru că în torul tău interior nu admiţi că punctul 

táu de vedere nu te angajează decât pe tine. Ca orice constructor 

de sisteme, faci din gândurile tale norma „gândirii“. Cred însă că 
nu ceri ca cu să abandonez pur și simplu propria judecată în 
favoarea ta! În consecință, pentru a se putea stabili unanimitatea, 
binevoieşte să accepți datoria filosofică de a te defini singur. 

Sceptic. Mă scoţi din sărite. Și dacă aş declara că spiritele 
drepte respectă în mod natural aceleași exigenţe! 

Idoneu. Ar fi o capitulare! Căci vei fi afirmat în fapt că există 
spirite de la natură drepte şi că există o metodă naturală comună 
tuturor spiritelor drepte şi obișnuite cu tertipurile gândirii exacte. 

Dar această logică naturală o imaginezi dată acum și 
complet? Ori crezi că spiritul nu o ia în stăpânire decât treptat, 
deşi are parte de existența pe care Platon o conferea Ideilor? Ori 
mai degrabă o consideri angajată într-o devenire al cărei ritm nu 
este predeterminat? 

Tot atâtea eventualități care se exclud reciproc! A alege între 
ele înseamnă încă o dată a fi filosof. Și oricare ţi-ar fi alegerea, te 
vei vedea prins în plasa unei prejudecăți metodice. Îţi este egal să 
optezi pentru una din ele despre care s-ar putea arăta că este 

alsă? 

Perfect. Iată-l pe Sceptic convins că face cu candoare o 
proastă „filosofie intuitivă“. 

Sceptic. Mă înclin în fața resurselor dialecticii tale. Dar să nu 
crezi că sunt dispus să iau în serios aceste jocuri! Pot ignora fără 
nici o pagubă ce anume deosebește o filosofie bună de una 
proastă, căci pentru practica propriei mele gândiri este indiferent 
că optez pentru una sau pentru cealaltă. Gândirea mea se mişcă 
pe un plan unde nu le întâlneşte. 


142, În ce sens un fapt poate fi considerat 
independent de devenirea filosofică 


Perfect. Ce te oprește, Idoneu, să ră i lui i 
} i e, 3 spunzi lui S 
npin lui = Sid na cu nimic forța corcitină a dili 2 Sl 
ilosof“? afirmând în fapt independența pr iei 
A pari Ai lant care ar putea-o lua EEr Aa ci 
strângă cercul argumentaţiei care îl î « 
Căci încă o dată afirmaţia sa nu e d SĂ lei at 5 
Căci í ecât expresia unei i j 
individuale, doar dacă nu pretinde cumva că enunță ageri de 


ordin general. Pari însă deconcertat! 

ci ldoneu, Am rămas pe gânduri o clipă pentru că mi-am dat 
în seama brusc şi clar că între poziţia lui Sceptic și a mea există o 
că, anumită analogie pe care am presimţit-o mereu. Ce declară 
ur, | Sceptic? Că are dreptul să nesocotească comentariile și judecățile 
ele | noastre pentru că ele nu vin decât după certitudinile primare la 
i care el se referă. Sceptic ne reamintește, cu drept cuvânt, că nici 
stă | o filosofie nu-l va împiedica să afirme că „doi şi cu doi fac patru“. 
mă Că ideile privind natura și semnificația numărului pot evolua, dar 
te, | că el, Sceptic, nu va trebui să-şi revizuiască formulele. Că, dacă ni 
Şi se întâmplă să judecăm drept simplist și schematic modul lui de a 
tat, i proceda, el poate liniştit să ignore acest lucru — şi să persevereze. 
Ori | Trebuie să recunoaștem că, în intransigenţa lui, Sceptic 
nu | deţine o piatră de încercare pentru orice teorie a raporturilor 
| dintre abstract și concret. Cel care ar vrea să demonstreze 
tre l matematicianului imposibilitatea de a persista într-o atitudine pe 
„te | care acesta o adoptă cu succes de atâtea secole și-ar demonstra 
N f propria lui slăbiciune. E adevărat, Sceptic nu găseşte necesar să 
>! imagineze un eventual progres al cunoașterii, o diferențiere 


ulterioară a unor noțiuni contopite încă, o îmbogăţire încă 
N imprevizibilă a vederilor noastre asupra matematicului care ar 
A forma un soi de fundal pe care demersurile sale s-ar profila în 
trăsături net simplificatoare. Dar sinceritatea mă obligă, făcând-o 
în locul lui, să invoc în favoarea sa următoarea comparație: legile 
aritmetice sunt fără îndoială adecvate manipulărilor efectuate 
asupra obiectelor grosier materiale. Nu e nevoie, pentru a o ști, 
să cunoști structura atomică a corpurilor. Oricât de complete ar 


şcă ; putea fi cunoștințele mele asupra microscopicului şi 

kR | corpuscularului, oricare ar fi teoria la care m-aş opri, pe acest 

i | fond minuţios lucrat legile aritmeticii ar desena mereu, în linii 

p | viguros schematice, o imagine adecvată a ceea ce numim 
realitate. 


În acest sens, adecvarea aritmeticii la real poate fi considerată 
în afara progreselor cunoașterii. 

Să ne întoarcem la declaraţiile lui Sceptic: analogia nu este 
că i evidentă? Ideea unei practici a raționamentului logico-matematic 


col asigurată împotriva tuturor avatarurilor gândirii critice este astfel 
ale vădit conformă ideii la care țin şi pe care am încercat cu 
ru încăpățânare s-o pun în relief: că ultimele evidențe şi ultimele 
pri noastre certitudini nu sunt decât sesizări schematice şi 
kri i simplificatoare ale unui real susceptibil, în principiu, de 
> determinări ulterioare, 

Sceptic. Înţeleg, din ce în ce mai puțin importanţa pe care o 
pot avea rezervele şi îndoielile tale, pentru că practic te socotești 
asigurat de aceleaşi certitudini ca și mine. 


143. Adecvarea este doar sumară 


Idoneu. Încep să cred, Sceptic, că dai dovadă aici de 
reavoinţă. Pari hotărât că nu concepi că poziția ta poate fi 
considerată conformă unei idei sintetice şi unificatoare; și că, 
datorită acestui fapt, ea îi vine în sprijin, aşa cum exemplul 
confirmă cazul general. 

Sceptic. N-o să te-nvăţ eu că există generalizări superflue. 

Idoneu. Fără îndoială! Dar mi-ar fi suficient pentru început 
ca tu să fi sesizat trecerea de la singular la general. 

Sceptic. Nu m-a izbit într-atât încât să o pot mărturisi public. 

Idoneu. Nu m-am priceput oare să-ţi fac apropiate cele 
câteva idei simple care comandă tot exposeul meu? 

Aceea, mai întâi, pe care ţi-o aminteam adineauri: „că 
vederile imediate care ne sunt deschise asupra lumii și asupra 
propriului nostru spirit nu sunt decât schițe sumare“; cu alte 
cuvinte, că cunoașterea intuitivă reprezintă deja o elaborare 
simplificatoare conformă necesităţilor acțiunii. 

O mare parte din studiul meu se explică prin voința de a 
căuta probele şi confirmările acestei idei fundamentale în acelea 
ale noţiunilor noastre care ne par cel mai ferm și cel mai durabil 
stabilite. 

Geometria cedează la primele eforturi și aduce probele ei 
aproape de la sine. Căci nu există nimic în lumea lucrurilor şi a 
fenomenelor care să fie adecvat ideii de dreaptă geometrică, de 
exemplu, decât într-un mod sumar şi macroscopic. Posibilitatea 
unei geometrii empirice, care operează cu anumite realizări 
materiale ale făpturilor geometrice ideale şi posibilitatea unei 
fizici corpusculare valabilă pentru aceleași obiecte, sunt 
suficiente pentru a pune perfect în evidență caracterul schematic 
aproximativ al celei dintâi, 

Aceeaşi confruntare a macroscopicului şi corpuscularului 
relevă că noțiunea de obiect corespunde de asemenea unui rapt 
robust al spiritului, imitând o intervenţie brutală a fiinţei noastre 

corporale în repartiţiile energetice mai mult sau mai puţin conexe 

şi continue. Plecând de la această primă breșă, vedem cum se 
(râng unul după altul absoluturile aritmeticii și logicii. Noţiunile 
de clasă şi element, de partiție, reuniune, repetare, număr închid 
şi restituie legile naturale care guvernează foarte eficace în 
schematicitatea lor aspectele cele mai primitive ale 
configuraţiilor materiale. 

În această ordine de idei, punctul extrem este reprezentat de 
noţiunile fundamentale de ființă, adevăr şi posibil. Celui care 
acceptă să le vadă lipsite de aureola lor de absolut, prezintă și ele 
un caracter schematic; ființa ca fiind inițial concepută plecând de 
la lucruri; adevărul ca vizând înainte de toate judecăţile noastre; 
şi posibilul ca născându-se prin abstracţie din anumite libertăți 
care ne sunt naturale. 

Aceeași voință de a întâlni intuitivul și de a face să vorbească 
faptele ne-a angajat şi pe o altă cale. Acum că necesităţile 
explicaţiei nu ne mai presează, putem desemna noțiunea de tip ca 
marcându-i prima etapă. Singurul scop al analizei [...] noţiunii de 

i. culoare era de a aduce, prin acest exemplu, tot ce este calitate în 
curentul argumentaţiei. Calitatea, arătam fără putință de tăgadă, 
ezintă rezultatul unei analize grosso modo la care fenomenul 
ticipă nu prin toate detaliile lui, ci printr-un soi de carac- 
sT global. 
Această cale culminează cu concepția formei intuitive, 
organism de norme aproximative, al cărei exemplu cel mai 
pregnant — forma „spaţiu“ — ne fusese deja sugerat de studiul 
geometricului. z 
Nimic nu ne-ar împiedica să invocăm mărturia faptelor şi pe 
o a treia cale — aceea a experimentalului. Nu că analogiile 
intuitivului și experimentalului nu fuseseră menționate. Dar 
experimentalul putea fi citat în favoarea noastră în toate 
domeniile fenomenalului. De altfel justeţea tezei noastre este aici 
ceva banal şi universal acceptat. 3 
í Ti-o spun deschis, Sceptic. Orice contestaţie de bună credință 
4 este imposibilă în această privință. Nu mai este legitim să crezi că 
i evidenţele intuitive aduc unui spirit suficient de luminat O 
i cunoaştere complet adecvată a anumitor realități. O vreme, 
| aceasta a fost o vedere schematică eficace. Progresele cunoaşterii 
; au spart acest cadru prea strâmt. Rămânându-i fidel, 


matematicianul pur care ești, Sceptic, și metatizicianul care eşti, 


Perfect, se fac apărătorii întârziaţi ai unei sisteme perimate. 


È 

144. Orice concept este în devenire 


Sceptic. Iată-ne subit pe acelaşi front, Perfect. 

Perfect. Trebuie să răspund pentru amândoi? 

Sceptic. Fă-o. Căci răspunsurile noastre, deşi conduse de 
inspiraţii diferite, nu se pot opune asupra acestui punct. 

Perfect. Ei bine, iată-l! E adevărat că concretul nu realizează 
abstractul decât cu o imperfecţiune care, când ai crezut că O 
înlături într-o formă, reapare neapărat în alta. Dar ce are a face 
problema acestui adevăr cu existenţa matematicului sau a 
metafizicului? 

Sceptic. Chiar așa! Preocuparea pentru realizare lipseşte din 
reflecția autonomă a matematicianului. 

Idoneu. Dar şi eu am dat socoteală de acest lucru: nu există 
nimic surprinzător în faptul că speculația matematică se 
acomodează cu imperfecțiunea realizărilor, pentru că ea este în 
mod sistematic schematică tocmai la nivelul la care entitățile 
abstracte pe care le pune în acțiune rămân eficace. 

Sceptic şi Perfect. Dar asta e tot ce voiai să demonstrezi: că 
nu poate exista un dezacord între noi în ce privește practica 
speculației matematice? Nu aveai intenţii mult mai agresive? Nu 
pretindeai să ne scoţi din pozițiile noastre? 

Idoneu. N-am uitat. lată deci unde ne aflăm: matematicianul 
pur, Sceptic, refuză să pună la început problema adecvării. 
Această problemă este de ordin filosofic, spune el, şi ca atare nu 
comportă soluție asupra căreia acordul să poată fi unanim 
realizat, al cărei adevăr să se impună indiscutabil. Or, adaugă el, 
nu vreau să întreprind nimic care să iasă din câmpul de lumină al 
evidenţei. În timp ce pentru Perfect abstractul are întâietate 
asupra concretului! Ceea ce face ca pentru el problema adecvării 
să nu se pună decât pe jumătate. 

Sceptic și Perfect. Iar tu apreciezi că eşti în măsură să ne 
arăţi că greșim. Demonstreaz-o! 

Idoneu. După părerea mea, demonstraţia este tăcută. 

Sceptic și Perfect. Cum? 

Idoneu. Să v-o reamintesc. După ce am stabilit că în fapt 
adecvarea noţiunilor abstracte la realităţile concrete care le 
realizează este doar schematică, am strâns dovezile şi 
confirmările unul alt fapt: că nici una din aceste noțiuni nu poate 
fi considerată în mod legitim ca definitiv încheiată, nici a fortiori 

ca ptodoterminată sau predestinată, Tuturor le rămâne deschisă 
devenire, 
Dovezile şi conlirmările păreau a se nagte sub ochii nori, 
După ce am oxplicat, pe exemplul peometricului, procesul 
abstracţiei schomatizante, caro dublează intuitivul cu un prim 
abstract simplilicator, şi acesta la rându-i cu un nou abstract, 
proces care despoaie ideile noastre de substanța lor intuitivă 
prea grea pentru a le tace să treacă prapurile axiomatizării, am 
veluat pe îndelete demonstrația pentru domeniile în care 
abstractul părea a fi dobândit dintr-o dată forma lui eternă, Pe 
întreg trontul cunoaşterii s-a conturat această evoluție a 
conceptelor, această înaintare pas cu pas către schematic, 
Această variaţie progresivă a noţiunilor prime, a cărei scenă 
i este conştiinţa matematicianului, nu este de altfel decât 
reproducerea schematică a unui proces istoric a cărui urmă este 
uşor de sesizat. 

Odată cu conceptele specific matematice, cum ar fi dreapta şi 

numărul, se moditică de la o epocă la alta şi ideile de posibil, 
“adevăr, ființă, necesar. 
„Nu vă mai amintiţi de discuţia noastră anterioară, unde am 
cat nuanțele succesive ale adevărului, începând cu adevărul 
axiomelor în virtutea evidenţei la antici, până la adevărul ipotetic 
al aceloraşi axiome la moderni, fără a mai pune la socoteală 
degradarea la adevărul schematic şi simplificator pe care încerc 
să v-o sugerez? 

De altfel, cum aceste idei sunt strâns legate între ele, sensul 
nici uneia nu poate rămâne invariabil fixat: istoria lor comună, 
pentru cine vrea s-o citească, nu este altceva decât istoria 
efortului reînnoit — şi mereu decepţionant — al matematicianului 
de a stabili definitiv fundamentele ştiinţei sale. 

La analiza procesului de abstractizare şi la învățăturile 
istoriei s-au adăugat sugestiile observaţiei psihologice: geneza 
noțiunilor fundamentale la copil — spaţiu, obiect etc. — ne 
reamintește cu folos că nici noțiunile intuitive nu s-au instalat 
dintr-o dată în mintea noastră și că formele intuitive s-au 
organizat în mod progresiv. Și că ele se pot încă lărgi prin 
dobândirea celor mai variate automatisme. Pe scurt, nu mi se mai 
pare îngăduit să ne îndoim nici asupra faptului că ideile noastre, 
chiar şi cele mai profund fixate, sunt în suspensie între un trecut 
care poate ne scapă în parte și un viitor încă imprevizibil: ele sunt 
esențialmente în devenire, 

145. Dilema existenței matematice 


Sceptic. Nu văd unde ne duce această constatare! 

Idoneu. La formularea următoarei dileme: ori justificarea 
noţiunilor prime și a relaţiilor dintre ele este oferită de geneza şi 
evoluţia lor, ori matematicile sunt condamnate să-și fundeze 
autonomia în abstract. Dacă axiomele pierd evidenţa care le 
poate veni de la originea lor intuitivă, dacă trebuie să le privim ca 
decrete arbitrare pe care jocul matematic trebuie să le respecte 
cu strictețe, nu m-aş simți în măsură să mă conformez acestei 
situaţii decât dacă mi se dau asigurări că jocul este posibil. 
Trebuie să deţin certitudinea că regulile adoptate nu vor antrena 
niciodată exigențe contradictorii. Cu alte cuvinte, necesitatea de 
a demonstra noncontradicția unui sistem de axiome creşte chiar 
în măsura în care se retrage din ele sentimentul evidenţei. 

Dacă se îndepărtează în mod sistematic problema adecvării — 
întrucât este filosofică! — în momentul în care ea se pune în mod 
firesc, adică odată cu introducerea noțiunilor fundamentale, 
dificultăţile îndepărtate, dar nerezolvate, reapar într-o altă 
formă: chestiunea relaţiilor externe, rămasă fără răspuns, face loc 
unei chestiuni de politică internă. 

Sceptic. Aceasta nu se prezintă atunci în termeni cu care 
matematicianul este obişnuit? Nu a dobândit forma unei 
probleme matematice bine pusă şi mai aproape astfel de o soluție 
veritabilă? 

Idoneu. Austerule Sceptic, cred că înșiri vorbe goale. Să 
aruncăm o privire rapidă asupra perspectivelor care ni s-au 
deschis. 

După cum ştii, s-a crezut că mijlocul de a îndepărta definitiv 
toate dificultăţile de principiu se află în formalizarea integrală a 
edificiului matematic. 

Se presupune, mai întâi, că orice enunţ a fost tradus în logica 
relaţiilor şi devine astfel o formulă care nu poate conţine decât o 
serie de semne ușor de recunoscut, şi care nu poate fi compusă 
decât potrivit unor reguli precise. Se consimte să nu se vadă în 
această formă decât latura formală, aparenţa ei figurativă; şi se 
cade de acord că ea se oferă imediat cunoaşterii: că este dată în 
mod concret. În sfârșit, se mai admite că toate semnele şi toate 
modurile permise de a le combina ţin de o realitate cu totul 
analogă. 

Cum se prezintă acum deducerea unci anumite figuri-formule 
F, plecând de la un număr de figuri-formule anterior desenate, 
Hy, H; ci, H, ? Ea constă simplu în folosirea unor reguli R, toate 
explicite, privind formulele, semnele și combinaţiile lor — reguli 
pe care este inutil să le amintim aici. A demonstra 
noncontradicţia unui sistem de axiome, înseamnă a stabili câ 
manipulările permise nu admit să scriem, de exemplu, formula: 
1 = 0 cu titlul de consecință a axiomelor-formule. 

Dar cum să stabileşti acest lucru? Raţionând cu totul naiv pe 
concret! Ne-ar plăcea să spunem: conform legilor naturale ale 
obiectului şi ale grupurilor de obiecte. 

Sceptic. Simt oarecare plăcere văzând că în explicaţiile tale 
reapar înclinațiile care îmi sunt apropiate. Înlocuirea 
demonstraţiei logice cu ceea ce am putea numi o figuraţie este 
DD | profund conformă geniului matematicilor. Orice semn, orice 

simbol introduce tocmai un moment formal, prin care abstractul 

este resesizat în mod concret. Şi ține de același spirit al 

“matematicii ca, îndată ce prin acest intermediar au fost regăsite 
= certitudinile (faptele tale practic asigurate!), să te opreşti aici şi 
ă nu mai filosofezi de prisos. Tocmai această voință de a nu 
lepăși evidenţa îl caracterizează pe adevăratul matematician. 
De altfel, dacă îmi amintesc de povestea regelui negru, m-aș 
fi așteptat să întâlnesc la tine o adeziune fără rezerve la această 
realizare simplificatoare a demonstraţiei. 

Idoneu. Voiam tocmai să-ți atrag atenţia asupra faptului că 
presupunând posibilitatea de a recunoaşte același simbol în două 
semne pe care le-a trasat, matematicianul se bazează implicit pe 
cunoașterea tipurilor; că presupunând a putea distinge că două 
figuri destul de complicate reprezintă două formule de structură 
identică, el presupune realizat un întreg travaliu de simplificare şi 
tipificare relativ nu numai la obiecte, dar la o întreagă categorie 
de acte și intenţii. Că în sfârșit, invocând necesităţile proprii 
realizării pentru a justifica necesitățile proprii realizatului, el se 
sprijină intuitiv pe principiul analogiei. 

Sceptic. Că deci n-ai făcut decât să explicitezi ceea ce 
matematicianul face fără să ia aminte; că încercarea ta 
formulează tocmai filosofia prealabilă şi adecvată tentativei 
despre care vorbim. Acest reviriment mi se pare foarte 
paradoxal! 

Idoneu. Aş merge chiar mai departe, Aş fi gata să recunosc 
că voința de a nu formula teoria câtă vreme este posibil recursul 

la faptele însăşi, poate fi perfect legitimă. Aș fi deci gata să 
recunosc perfecta îndreptățire a punctului de vedere al 
matematicianului aşa cum l-ai formulat. 

Sceptic. Mă copleşești! 

Idoneu. Dacă admiţi la rândul tău că este absurd să refuzi 
principial ieşirea din acest context! Chiar în ce priveşte 
cunoașterea zisă rațională! 

Sceptic. Oare nu în aceasta rezidă toată cearta noastră”... 
Dar care-ţi sunt acum obiecțiile? Nu le-ai abandonat pe toate? 

Idoneu. Ele subzistă în întregime. Dacă mi-ai prezenta 
schema figurativă a cutărei sau cutărei demonstraţii bine 
determinate în limitele acestei pagini, de exemplu, integral şi 
explicit, fără a omite nici unul din semnele care o compun -— 
presupunând că această figuraţie este conformă regulilor anterior 
enunțate ale „demonstraţiei prin formal“ — nu aş ezita nici un 
moment, ţi-am spus-o, să văd aici un certificat de autenticitate 
pentru demonstraţia formalizată. Cu totul altceva este însă 
raţionamentul în care este inserată schema figurativă generală. 

Sceptic. Chiar dacă rămâi hotărât finitist? Dacă, pentru a 
asigura raționamentul în concret, te limitezi să nu consideri decât 
formule sau procedee care pot fi descompuse într-un număr finit 
de elemente sau demersuri elementare? 

Idoneu. Chiar şi în acest caz. Un exemplu va fixa ideile. Să 
presupunem că trebuie să distingem între ele două formule doar 
prin aceea că prima conţine semnul 1 de 1020 ori în timp ce a 
doua îl conţine de 1020 + 1 ori. Cum mi-aş putea da seama 
„concret“ de acest lucru? Mi-ai spune că numărând o dată până 
la 1020 şi a doua oară până la 102% + 1? Dar cine ar putea-o face 
fără ajutorul unui procedeu de numerotaţie şi chiar, în cazul 
nostru, al unor artificii aritmetice acceleratoare? Cu alte cuvinte, 
numărul și aritmetica reintră în scenă pentru a juca rolul lor de 
noţiuni şi procedee capabile să aprehendeze realul. 

n simplitatea sa, acest exemplu este revelator! El ne 
avertizează să nu considerăm domeniul concretului ca dat şi 
limitat dinainte, căci dimpotrivă el este în devenire! Şi unul din 
efectele intervenţiei conceptelor din logică şi matematici este 
tocmai acela de a-i depăși limitele. Logica şi matematicile sunt 
aici doar mijloace adecvate — şi indispensabile — pentru a sesiza 
a i Fără a excepta ideea necesarului şi demonstrația 
nsăși. 

Acum situația mi se pare clară, Să imaginăm cu finitiştii un 
domeniu de realitate restrâns unde demonstrația se reduce la 

| simpla constatare a unor evidențe. Sub presiunea entităţilor 

| abstracte lopico-matematice și a practicii demonstraţiei, cercul 

| acestor evidențe originare se va lărgi către un orizont mental 

mereu în mişcare, Însăşi ideea de demonstraţie evoluează în 
| direcţia abstractului, și la un moment dat se face simțită nevoia 
veluării contactului cu concretul. Prin intermediul simbolului îi 
| construim un model cu elementele domeniului primitiv. Odată 
| operată această întinerire, demonstraţia renaşte în forma ei 

originară: ea a revenit la demersurile practic asigurate din sfera 

concretului imediat. Dar ea renaşte aici integral, cu aceeaşi 
| putere de extindere, şi pe măsură ce demonstraţia primă 
| continuă ideea demonstrației generale se va angaja ea însăşi pe 
aceeaşi cale şi în aceleași destine matematice. 

Într-un cuvânt, demonstrația generală nu comportă o 
figurație care să poată fi închisă într-un domeniu concret 
nesusceptibil de extindere. 

Observă așadar că, din punctul meu de vedere, avem aici de-a 

ace cu un proces foarte normal. Întinerirea prin simboluri nu 

decât semnul trecerii unui prag de abstracţie, după care 
olul şi simbolizatul nu mai sunt decât două realizări diferite 
unui același abstract. 

„Dar ce se întâmplă acum cu speranța unei complete 
autonomii a matematicilor în domeniul abstractului? Cu 
demonstraţia definitivă a noncontradicției? Urmează şi ele... 

Sceptic. Nu te grăbi să tragi concluzia, Idoneu. Nu a fost 
rostit ultimul cuvânt. Nu este interzis să sperăm că o altă 
metodă... 

Idoneu. Şi n-o să începi prin a-i cere scrisorile de acreditare? 
Şi n-o să deschizi atunci dezbaterea amânată asupra a ceea ce 


je sunt evidențele, definiția și demonstrația! 

Dar de ce să excludem dinainte faptul ca evoluția să ia calea 
e pe care pare de-acum angajată şi care ar aduce explicit 
ŞI reconstrucția sistemului integral (inclusiv demonstraţia!) pe 
n planul logicii structurilor. 
te 
nt 
ză i pe pr ee zi 
ţia 146. Problema adecvării este inevitabilă 
un Idoneu. Am fi putut aminti şi lecţia antinomiilor. Ele 


dovedesc că chestiunea: ce este o făptură matematică? nu a fost 

examinată suficient de profund. Chestiune care o readuce 
imediat pe aceea a raporturilor dintre gândit şi dat! Dar mă 
grăbesc să închei cu aceste constatări preliminarii! Mă grăbesc să 
ajung la ideea - inevitabil simplificatoare! — care informează tot 
restul. Unde anume va interveni? Nu toate reflecţiile noastre 
conduc la problema adecvării abstractului la concret? N-a trebuit 
să ne convingem că este o chestiune căreia nu i te poți sustrage? 
Că cel care o neglijează, neglijează esenţialul? Și că a o evita în 
mod sistematic înseamnă a o rezolva într-un sens dăunător? Că 
orice om care gândește — gândind! - depune mărturie despre 
doctrina sa privind acest ombilic al cunoașterii? Mărturie 
voluntară sau involuntară; explicită sau inconștientă. Doctrină 
formulată sau neformulată, dar mereu prezentă și determinantă! 

Perfect. După ce ai repudiat esența predeterminată în lucru 
şi existența predestinată în concept, cum mai poţi spera să arunci 
între ele puntea cunoaşterii? 

Idoneu. Cum să te fac să sesizezi că înșiși termenii în care 
formulezi acest reproş sunt cei care convin — în chip intrinsec! — 
unei anumite viziuni schematice despre universul gândirii; că ei 
nu fac decât să-l evoce pe acesta din urmă printr-o construcție 
verbală având în același timp forţa sugestivă şi toate 
insuficienţele unui model simbolic? i 

Cum să te fac să înţelegi că această schemă nu se impune cu 
necesitatea zdrobitoare a unui absolut! Că e posibil să concepem 
o altă schemă, astfel ca toți termenii limbajului să se sprijine pe 
ea abandonând o parte din sensul lor? Cum să-ţi explic... 

Perfect. Pretinzi că explici după ce ai subminat punctul de 
sprijin al oricărei explicaţii! 

Idoneu. Şi dacă ţi-aş spune, Perfect, că felul tău de a vedea 
nu reprezintă decât un moment al istoriei chestiunii care ne 
interesează. Întreaga noastră cunoaștere fiind în devenire, nu 
doar în întindere dar și în structura ei profundă, de ce concepția 
pe care ne-o facem despre ea ar trebui să rămână ne varietur ? 

ntrucât termenii problemei variază în decursul secolelor, de ce 

răspunsul nu ar fi în devenire, fiecare epocă tormulându-l în 
funcţie de propriile sale necesităţi, inspirându-se din propria sa 
cunoaștere? 

Perfect. Nu concep ca gândirea să nu ştie să realizeze decât 
un echilibru mobil şi să fie condamnată să-şi reorganizeze 
constant fundamentele. 


[mă 

Idoneu. N-ai putea pentru o clipă să te plasezi în faţa 
propriei tale convingeri şi să o priveşti ca şi cum ti-ar fi străină) 
Să-ţi amintești că doctrina pe care ca se bazează a vâzut lumina 
i zilei în sânul unei culturi profund diferită de a noastră. Cum să 
retrăim emoția cu care filosoful trebuia să salute tânăra 
geometrie, ale cărei forme pure abia se născuseră în existența lor 
rațională. Spiritul său trebuia să fie cucerit de ideile sublime a 
căror realizare credea a o zări: adecvatul în număr, perfectul în 
cerc, incoruptibilul în raporturile dintre figuri, indicibilul în 
infinit. În faţa acestei revelații, sugestiile venite de la lumea 
materială rămâneau sărace şi grosiere. Că sinteza idealului și 
sumarului care s-a putut atunci constitui se află la rădăcina 
cunoașterii noastre raționale, a întregii noastre concepții asupra 
ştiinţei, iată un lucru care mă umple de admirație. 

Dar eu nu pot vedea aici mai mult decât o cotitură în cursul 
milenar al gândirii; un eveniment istoric, de cea mai mare 
însemnătate, e drept, dar nu o revelație ultimă care ar face să 
apese pentru totdeauna asupra spiritului constrângerea ei 
„mistică. 

Mă simt liber să-i resping azi necesitatea. 

Perfect. Te exprimi cu O violenţă nedreaptă şi aproape 
)lasfematorie! 

= Idoneu. i-ar plăcea să mă vezi arătând mai multă fidelitate 
față de întemeietorii filosofiei cunoașterii! Dar nu există decât un 
mod de a fi fidel. Aşa cum în lege există litera şi spiritul, în rostire 
expresia şi intenţia, în orice doctrină există realizarea 
contingentă, legată de mijloacele momentului şi mişcarea 
spiritului care o inspiră. Nu poți totdeauna respecta în acelaşi 
E. timp litera și spiritul legilor! Eşti atât de sigur că poţi fi Adel, în 
ea Š același timp, vederilor platoniciene asupra Adevărului, de 
exemplu, şi dorinţei profunde a filosofului pe care au satistă- 


pe to i lila n d ie ei 

d | cut-o? Ce ai zice dacă aș opune pietăţii tale care vrea să fie totală 
i voința de a regăsi un acord mai profund în act şi în intenţie? 
z ; Perfect. Voinţă care ar fi a ta? Mi-e greu să cred că eşti 
d sincer, 

a i Idoneu, Există întâlniri neprevăzute sub cerul filosofic! Să 
în i revenim însă la problema acordului gândirii cu realul. Nu 
să | conteşti, ca Sceptic, necesitatea presantă de a o pune şi de ao 

i rezolva, Crezi ca şi mine că orice ansamblu organizat de 
cât cunoştinţe, orice știință sistematizată, presupune, în acest punct 


eze i central, o poziție anterior ocupată, vederi preconcepute, o 


286 FILOSOFIA DESCHISĂ 


doctrină preliminară. Că această doctrină informează tot restul: 
că dacă este falsă. devine sursă de incoerenţă! Că prin urmare 
examinarea sa nu poate fi indefinit amânată, Că la un moment 
dat cunoaşterea sa are întâietate asupra oricărei alte cunoașteri, 
aşa cum condiţia are întâietate asupra condiționatului! 

Perfect. Suntem totuși profund divizați în ceea ce priveşte 
natura unei asemenea doctrine. Căci eu o văd formulând în 
termeni definitivi ceea ce există cu necesitate, ceea ce nu poate să 
nu fie aşa cum este. Evocând adevărul în ființă și ființa în adevăr: 
un canon adevărat în care se exprimă în legi eterne raporturile 
dintre abstract și concret. 

Idoneu. În timp ce eu caut în mine fără să le găsesc criteriile 
după care să se poată măsura certitudini atât de nemăsurate. În 
timp ce nicăieri în mine nu descopăr punct de sprijin pentru o 
realitate atât de inflexibilă. Tu pari a socoti firesc ca o știință atât 
de incredibilă să-ţi parvină pe mizerabila cale a semnelor 
verbale! În timp ce eu nu știu să fac abstracţie de mijloacele de 
care ar trebui să dispun pentru a o concepe şi accepta! 

Nu pot să nu mă întreb: care sunt condiţiile de existență ale 
unui atare canon? Pe ce gen de fapte se întemeiază? De unde își 
obţine adevărul? Într-un cuvânt cum să-l justifici? 

Şi îmi cunoști răspunsul: cadrul în care se înscrie acest canon 
este cel al certitudinilor noastre obişnuite. Adevărul său își 
găseşte criteriile în ceea ce este practic asigurat. Justificarea sa 
constă în a fi putut fi sesizat, a fi putut fi conceput şi a putea fi de 
folos! 

Or, tocmai aici independența mea redobândeşte trăsăturile 
fidelității. Pentru a concepe în mod adecvat raporturile 
concretului cu abstractul, trebuie să le sesizăm realizate într-un 
domeniu deosebit de favorabil, într-o articulaţie deosebit de 
importantă a jocului gândurilor, pentru ca acel exemplu propice 
să poată servi drept model și punct de plecare. Platonicienii 
pentru care arăţi atâta admiraţie, Perfect, nu au făcut altceva. Ei 
au găsit un model strălucit în raporturile geometriei cu realitatea 
macroscopică accesibilă lor. Concepuţi plecând de la acest 
exemplu frapant, concretul şi abstractul s-au răspândit apoi pe 
întreg câmpul gândirii, | 

Ei bine! Nu asupra aceluiași centru de influență aş vrea eu 
să-ţi îndrept privirea? Dar rămânând în cadrul cunoaşterii din 
vremea noastră, fără a neglija indicaţiile peremptorii care provin 

de aici: fără a ne resituu voluntar într-o stare de spirit legitimă 
cândva dar nu și acum. r 
Punând fată în faţă geometria actuală, produs al unei lungi 
evoluţii, cu realizările ci materiale așa cum ni le descrie fizica 
actuală, te invit să observi imaginea schematică, normele 
simplificatoare care vor trebui să guverneze conceperea oricărui 
abstract şi a oricărui concret. 
Mă întreb, de fapt, care dintre noi doi este cel mai cu 
adevărat fidel întreprinderii primilor filosofi-matematicieni: tu 
care, pentru a nu compromite nimic dintr-o schemă căreia îi 
| scapă cunoaşterea, te retragi din real; sau eu care, pentru a păstra 
contactul cu realul şi a regăsi acordul care se pierde, modific 
schema pentru a-i salva ideea? 


147. Geneza entităţilor abstracte 


Perfect. Mai ai oare dreptul să vorbeşti de un acord, după ce 
“i-ai ruinat toate elementele, de la ideea realului până la cea a 
adevărului? 

Idoneu. Acest reproş este profund nedrept! Dar cum să te 
fac s-o simţi dacă nu faci un pas în întâmpinarea mea? Dacă nu 
vrei să primeşti cuvintele pe care le întrebuințez eu cu sensul pe 
care vor să ţi-l aducă? Dacă nu accepți ca ele să-și deplaseze 
semnificația de la cea pe care le-o atribui la cea pe care o au 
pentru mine? 

Perfect. Pentru a o face, nu ar trebui să te fi înțeles deja? 

Idoneu. Dar este imposibil să nu fi realizat în legătură cu nici 
un punct mutaţia de sens pe care ţi-o sugerez. 

Exemplul dreptei nu-ți va fi putut scăpa. Pe vremea primei 
noastre tinereţi când desenam cu grijă figurile geometrice, 
retrăiam din plin ideea acordului imaginat de greci între 
geometrie şi realizările ei, Ideea de dreaptă şi-a pierdut acum 
pentru noi această nemijlocire şi această simplitate a 
semnificației. Condiţiile întrebuinţării ei eficace ne-au fost 
relevate totodată în mai marea lor imprecizie și în mai profunda 
lor realitate. Dar nimic nu ne obligă să renunțăm la vreunul din 
serviciile pe care ni le făcea: știm doar să le apreciem mai bine! 
Deplasându-se de la sensul pe care îl dobândeşte într-un alt 


sistem, o notiune poate foarte bine să rămână eficace în limitele 
ebuinţăru ei primitive 

De ce nu s-ar întâmpla la fel in cazul ideilor de realitate și 
adevăr. de concret şi abstract, de fizic și rațional? De ce n-ar fi 
posibil să le inserăm ca elemente într-o nouă schemă de 
ansamblu (şi prin aceasta explicativă!) unde să aducă esențialul 
rolului pe care îl jucau: transfugi din fidelitate? 

Încă o dată. exemplul dreptei nu are şi pentru tine forța de 
constrângere a unui fapt? 

Pertect. Dar ce este un fapt, în sistemul tău? 

Idoneu. O! Ştiu bine punctul în care încetezi brusc de a mă 
urma. Mă aprobi fără îndoială în a insista atât de mult asupra 
problemei adecvării. Dar nu admiţi ca după ce te vei fi arătat 
intransigent în privința principiului, trebuie să faci atâtea concesii 
în ce priveşte natura însăşi a adecvării. Nu te poți împăca cu 
gândul unei adecvări doar schematice şi provizorii. 

Modelul pe care ţi-l propun îţi decepționează dorinţa și 
așteptarea definitivului, a eternului. Dar nu mai suntem liberi să 
alegem! Odată sesizat în exemplul geometricului, odată 
recunoscut în elementul matematicului şi al logicului, acest 
model se impune energic în raporturile dintre experimental și 
teoretic; el are o existență imperioasă, care cere să se realizeze în 
tot câmpul cunoaşterii. Nu mai suntem liberi de a-l accepta sau 
de a-l renega: aşa cum cel al cărui spirit a primit lumina 
înțelegerii nu mai este liber să i se sustragă! De vreme ce 
informează întreg jocul gândirii tale, el a dobândit rangul de fapt 
irecuzabil. 

Perfect. N-ai vrea să-mi repeți în două cuvinte ce ințelegi 
prin fapte irecuzabile? Îmi amintesc de comparaţia cascadei care 
de la distanţă îți dă imaginea strălucitoare a unui chip bărbos. 
Am crezut că pentru tine orice realitate aparentă nu este decât 
un văl închipuit întins în fața unei alte realități care la rândul ei 
nu este decât o altă aparenţă. Dar unde sunt faptele în fața 
cărora trebuie să mă înclin? 

Idoneu. Tare aş vrea să pot evoca în câteva cuvinte 
convingătoare întreg, procesul de abstractizare simplificatoare al 
cărui breviar îl constituie metoda axiomatică; să găsesc câteva 
formule verbale capabile să redea în mod adecvat sensul pe care 
îl iau aici expresiile complementare de realitate concepută şi de 
concept realizator, Dar de ce realităţile de acest ordin ar îi mai 

sistem, o noţiune poate foarte bine să rămână eficace în limitele 


întrebuinţării ei primitive. 

De ce nu s-ar întâmpla la fel în cazul ideilor de realitate şi 
adevăr, de concret şi abstract, de fizic şi raţional? De ce n-ar fi 
posibil să le inserăm ca elemente într-o nouă schemă de 
ansamblu (şi prin aceasta explicativă!) unde să aducă esenţialul 
rolului pe care îl jucau: transfugi din fidelitate? 

încă o dată, exemplul dreptei nu are și pentru tine forța de 
constrângere a unui fapt? 

Perfect. Dar ce este un fapt, în sistemul tău? 

Idoneu. O! Ştiu bine punctul în care încetezi brusc de a mă 
urma. Mă aprobi fără îndoială în a insista atât de mult asupra 
problemei adecvării. Dar nu admiţi ca după ce te vei fi arătat 
intransigent în privința principiului, trebuie să faci atâtea concesii 
în ce priveşte natura însăși a adecvării. Nu te poți împăca cu 
gândul unei adecvări doar schematice şi provizorii. 

Modelul pe care ţi-l propun îți decepţionează dorința și 
aşteptarea definitivului, a eternului. Dar nu mai suntem liberi să 
alegem! Odată sesizat în exemplul geometricului, odată 
recunoscut în elementul matematicului şi al logicului, acest 
model se impune energic în raporturile dintre experimental şi 
teoretic; el are o existență imperioasă, care cere să se realizeze în 
tot câmpul cunoaşterii. Nu mai suntem liberi de a-l accepta sau 
de a-l renega: așa cum cel al cărui spirit a primit lumina 
înțelegerii nu mai este liber să i se sustragă! De vreme ce 
informează întreg jocul gândirii tale, el a dobândit rangul de fapt 
irecuzabil. 

Perfect. N-ai vrea să-mi repeţi în două cuvinte ce inţelegi 
prin fapte irecuzabile? Îmi amintesc de comparaţia cascadei care 
de la distanță îți dă imaginea strălucitoare a unui chip bărbos. 
Am crezut că pentru tine orice realitate aparentă nu este decât 
un văl închipuit întins în fața unei alte realități care la rândul ei 
nu este decât o altă aparenţă. Dar unde sunt faptele în fața 
cărora trebuie să mă înclin? 

Idoneu, Tare aș vrea să pot evoca în câteva cuvinte 
convingătoare întreg procesul de abstractizare simplificatoare al 
cărui breviar îl constituie metoda axiomatică; să găsesc câteva 
formule verbale capabile să redea în mod adecvat sensul pe care 
îl iau aici expresiile complementare de realitate concepută şi de 
concept realizator, Dar de ce realitățile de acest ordin ar fi mai 

uşor de sesizat şi descris decât realitatea despre care vorbeai Şi a 
cărei esenţă s-a dovedit atât de instabilă? 
Dorinţa ta neostoită de adevăruri ultime te rătăceşte, Perfect. 

Ce sunt cuvintele fără experienţa care le animă? Nu vezi că îmi 
ceri tocmai să dezmint, în acte, tot ceea ce am crezut a atinge prin 
spirit? Aminteşte-ţi de răspunsul semeţ dat anchetatorului regal: 
_Nu există cale regală pentru a pătrunde în geometrie!“ Ei bine! 
Nu văd nici un mijloc de a lua în stăpânire comod şi lesne bunuri 
intelectuale pe care le ascunde metoda axiomatică. Ele trebuiesc 
răpite prin efortul şi voința de înțelegere. Într-un cuvânt, nu văd 
cum cel care doreşte să intre în posesia ideilor de adecvare 
schematică, semnificaţie exterioară și structură intrinsecă ar 
iu putea fi scutit de obligația de a parcurge calea deschisă de 

RR gândire matematică. Cum ar putea el imagina, dacă nu le-a trăit 
r autentic niciodată, transmutația concretelor în abstracte şi natura 
echivalenței lor? Să realizeze el însuși — căci aceasta este o 
„experiență netransmisibilă — peregrinarea axiomatică, preocupat 

să se lase pătruns de învățămintele ei! 
„Perfect. Aşadar nu-mi răspunzi? 

„ Idoneu. Ba da! Dar în termenii propriului meu limbaj! Când, 
trecând prin conceperea schemelor semnificative, vei fi înţeles că 
practica gândirii şi folosirea limbajului pot fi comparate cu 
evocarea anumitor relaţii între elementele unei vaste scheme 
totalizante, îţi va fi devenit clar și faptul că doctrina mai înainte 
consimţită privind adecvarea este cea mai fundamentală dintre 
regulile care guvernează reintegrarea schemei în semnificația ei 


a 


exterioară. 
å : Perfect. Ar trebui deci să avem păreri diferite asupra tuturor 
e punctelor, de vreme ce nu ne înțelegem asupra acestui punct 
5. esențial, 
àt Idoneu. E o eroare! Căci în zona a ceea ce este practic 
ei l asigurat, în domeniul realităților grosiere care cad irecuzabil sub 


autoritatea bunului simț, este posibil ca anumite moduri de 


4 rostire sau de gândire compatibile atât cu schema ta cât şi cu a 
te mea, să comporte semnificații exterioare practic echivalente, Și 
al tocmai de aceea, deşi faptul are în mintea mea O altă întăţişare 
va decât în a ta, nu îmi este interzis să evoc, cu același titlu ca tine, 
re necesităţile pe care le comportă. Nu îmi este interzis nici să 
de vorbesc, nici să pândesc ca tine, Pertect, cu condiţia de a şti să-mi 


iau rezervele necesare. 

148. Renunţarea la faptele ireductibile 


Sceptic. Nu mă pot obişnui cu acest mod de a întrebuința un 
cuvânt în totalitatea semnificației sale și totodată de a nu 
recunoaşte că aceasta este încheiată. 

Idoneu. Nu accepţi ca ideea de „fapt ireductibil“ să fi putut 
varia pe măsura înaintării studiului nostru. 

Sceptic. Exact, şi nu doat atât. S-ar putea crede, ascultân- 
du-te, că ordinea pe care o descoperim în natură — în ceruri ȘI în 
numere! — este mai ales de origine umană. Că orice cunoştinţă 
intuitivă este o prejudecată macroscopică; că orice cunoștință 
rațională este o construcţie contingentă în care contribuția 
propriei noastre ființe este mai mare decât cea a realităților 
exterioare. Idee absurdă, dacă ne gândim la rezistența dură pe 
care ne-o opune realul și la încăpățânata iraţionalitate a faptelor 
noi pe care le descoperă fizicianul. 

Idoneu. Argumentul pe care îl extragi din ciudățenia lumii 
corpusculare se poate întoarce împotriva ta. Este firesc ca 
microscopicul să nu poată fi uşor de explicat prin modele 
schematice ale căror elemente sunt toate abstrase din 
macroscopic. 

În rest, remarca ta este deopotrivă eronată. A spune că 
cuvântul de „realitate“ nu trebuie întrebuințat ca și cum ar exista 
un „lucru cu acest nume“ pe care nu facem decât să-l descoperim 
așa cum este el dintotdeauna, a cărui esență își depune doar 
amprenta adecvată în cunoașterea noastră, a spune că ideea 
realului și a tuturor lucrurilor reale este în devenire — devenire în 
care facultatea noastră de cunoaștere nu este pur receptivă — nu 
înseamnă a nega presiunea pe care ceea ce putem continua să 
numim real o exercită asupra întregii noastre fiinţe. Nu înseamnă 
a spune că nu dăm atenţie necesităţilor care purced de la lumea 
obiectivă, ci înseamnă a spune că le răspundem în cadrul 
propriilor noastre posibilități. 

Faptul de a fi sesizat că, în toate demersurile lui, spiritul 
rămâne suspendat între absoluta determinare şi libertatea 
dezordonată a arbitrarului, nu cere să renunțăm la ideea de lege 
naturală. Dimpotrivă, tocmai aceasta, încărcată de noul ei sens, 
se strecoară până la Sfânta Sfintelor Raţiuni. 

149. Renunţarea la Adevărul Absolut 


| Perfect. Dacă Sceptic regretă „faptele ireductibile“, dacă nu 
acceptă să le vadă alterate de ideea mentalului preformat, în ce 
mă priveşte eu deplâng contaminarea adevărului și a fiinţei de 
| ideea naturalului la care făceai aluzie. Ar trebui să punem capăt 
ideii după care orice știință este căutarea adevărului sau căutarea 
ființei: ce înfrângere! Adevărul abstractului și natura proprie a 
concretului sunt două semne luminoase puse în afara gândirii 
omeneşti, deasupra ei și spre care ea se ridică. Smulge-ni-le și 
gândirea noastră îşi va pierde orientarea aidoma unui porumbel 
călător înnebunit. 

Unde situezi principiul care o antrenează? În sfera tulbure a 
pasiunilor noastre profunde? Prizonieră a instinctului nostru de 
conservare, gândirea ar uita să înalțe spre cer o privire prea plină 
de imagini doar idonee sub presiunea existenţei. Această idee 

mă îngrozeşte! 

 Idoneu. Spiritul tău prea monolitic mă înspăimântă, Perfect. 
El pare a nu cunoaște decât totul sau nimic. Mai este necesar 
ți răspund? N-ar putea fi decât pandantul simetric a ceea ce 
spuneam în legătură cu „faptul pur şi ireductibil“. Nu suntem 
liberi să păstrăm ideii de Adevăr sensul ei originar: nu depinde 
nici de dorinţa nici de voința noastră ca evoluţia care a abătut-o 
de la acest sens, care, de-a lungul mai multor avataruri, a con- 
dus-o până la sensul ei actual, să existe sau să nu existe. Cu toată 
vigoarea pe care o păstrează noțiunea de existență, chiar ŞI 
redusă la semnificația ei schematică, această evoluţie există, 
istoricește! 

Nu pot să nu constat că, aproape sub ochii noștri, însăşi ideea 
de adevăr matematic s-a bifurcat. Dacă îl concep, nu sunt liber să 
pretind că adevărul browerian nu poate exista, alături de 
adevărul platonician. Dar faptul că adevărul trebuie acum să fie 
însoțit şi să se acomodeze cu un atribut marchează celălalt fapt 
irecuzabil al rupturii sale. [5] cale 

Perfect, Degradarea adevărului este un preț cu care nimic nu 
echivalează, 

Idoneu. Te crezi încă liber să refuzi? Degradarea adevărului 
este un fapt împlinit. Deja noţiunea absolută de fiinţă a fost 
aruncată de pe piedestalul ei în puzderia noţiunilor sumare. 

Preţul nu poate fi decât părăsirea — de către conştiinţa ta 
individuală sau de către a mea - unei idei a cărei devenire 
istorică i-a dezminţit simplitatea originară. Este preţul unui acord 
reînnoit, care nu suprimă raţiunea de a fi nici a adevărului, nici a 
ființei... 


150. Idoneismul 


Sceptic şi Perfect. Ar fi de prost gust să nu recunoaştem că 
ideea directoare a încercării tale este simplă: mai întâi, 
conceperea raporturilor dintre abstract şi concret pe exemplul 
privilegiat al matematicilor și al aplicațiilor lor; apoi extinderea 
acestei concepții la toate domeniile gândirii. Acesta era deci 
marele tău proiect! Dar admițând — simplă supoziție de altfel — că 
l-ai realizat... 

Idoneu. Admiţând că felului meu de a vedea - idoneismului 
meu — i se poate conferi existenţă... 

Sceptic şi Perfect. ...Nu găseşti paradoxal că el pare în 
acelaşi timp a exclude și momentan a îngloba fiecare din punctele 
noastre de vedere? 

De altfel, suntem departe de a fi făcut bilanţul avantajelor și 
neajunsurilor sale! 

Idoneu. N-o să-l mai facem. 

Știința pare azi animată de două spirite antagoniste: unul 
urmărește în raţional — și mai ales în matematicile „pure“ — 
idealul „Adevărului în sine“; celălalt caută în natural, și mai ales 
în datul experimental, idealul complementar al „Realităţii în 
sine“. Consideraţi lipsit de orice valoare faptul de a fi înțeles că 
cele două spirite nu încorporează decât o vedere sumară despre 
facultatea noastră de cunoaştere și nu pot decât să-și piardă 
eficacitatea și să se piardă în nedeterminat dacă împingem până 
la absolut ideea determinării lor? Și de a fi identificat termenii 
unui nou acord având ca bază eficacitatea lor comună? 

„Fie că o vreți sau nu, unitatea de doctrină astfel regăsită vă 
priveşte şi pe voi! 

a Apă și Perfect. Cu adevărat? 
oneu. Pentru că, mai mult sau mai puțin direct. ea 
informează tot ce putem noi întreprinde ca se ala de ştiinţă... EA 

151. Concluzie 


Îndată ce şi-au găsit expresia, gândurile capătă o anumită 
existență autonomă. Spiritul care le-a conceput le recunoaște 
drepte ale sale, dar nu le mai locuiește pe de-a-ntregul. El este 
capabil să le judece ca şi cum i-ar fi fost străine. Inapoia lui 
Idoneu, recunoscându-se în el și nefiindu-i totuşi complet identic, 
există un Nou Idoneu: 

Noul Idoneu. Voi nu ajungeţi niciodată să vă înţelegeți. Dar 
cu, eu vă recunosc pe toți trei drept trei momente ale gândirii 
mele. Nimeni nu poate fi Idoneu dacă nu a fost și nu știe să fie 
încă Sceptic în fața faptelor și Perfect în faţa ideilor. [6]. 

NOTE 


[1] Este poate util să atragem aici atenția cititorului interesat asupra unor 


observații critice formulate de J. Piaget la adresa idoneismului. Creatorul 
epistemologiei genetice consideră că sensul noțiunii de „schemă“, atât de 
frecventă la Gonseth, nu este bine precizat (vezi J. Piaget, Introduction à 
I&pistemologie génétique, P.U.F., Paris, 1950, vol. I, p. 252 și urm.) Nu apare 
cu toată claritatea distincția între (1) schemă ca structură inerentă activității 
senzoriomotorii sau intelectuale a subiectului și (2) schemă ca imagine 
schematizată a unui obiect, ansamblu de obiecte sau domeniu al realității. 
Piaget numeşte „schemă“ a acțiunii sau a operaţiei rezultatul reproducerii 
active a acțiunilor de toate genurile, de la conduita senzorio-motorie la 
operaţia interiorizată. Rolul schemei este să asigure încorporarea sau 
asimilarea noilor obiecte în acţiunea însăşi. Prin repetarea ei în condiții 
reînnoite și generalizate, acțiunea dobândeşte un caracter schematic. 
Acomodarea oricărei scheme la o realitate exterioară se sprijină pe o 
asimilare prealabilă. Schema are așadar doi poli: asimilare (sursă de 
coordonări) şi acomodare (sursă de aplicare la datele experienței). De unde 
două tipuri de abstracții care diferențiază schema ca imagine-canava a unei 
realități perceptibile și schema ca expresie a activităţii subiectului. Este vorba 
de abstracţia care pleacă de la obiect (abstragerea din obiect a unor 
proprietăți mai mult sau mai puţin generale care oferă materia acelor 
cunoștințe sumare și schematice datorate acomodării schemelor de asimilare) 
și abstracţia care pleacă de la activitatea subiectului (disocierea din aspectele 
particulare ale acţiunii considerate a unor mecanisme coordonatoare 
generale — reuniune, inversare etc. - şi construirea de noi scheme prin 
intermediul elementelor diferenţiate ale acţiunilor ca atare). 

Gonseth, observă Piaget, trece continuu de la un sens la celălalt fără să le 
distingă. Când afirmă că logica elementară este, între altele, o „fizică a 
obiectului oarecare“, ar trebui să precizeze că ea este mai întâi coordonarea 
acţiunilor care fac posibilă constituirea unei atari fizici. Ar fi mai adecvat să 
spunem că logica reprezintă înainte de toate o „acţiune asupra obiectului 
oarecare“, Atunci când Gonseth face din numărul intuitiv o „calitate fizică“ 
asemenea culorii, greutăţii etc., el trece ilicit de la schema de acţiune la 
schema înțeleasă ca imagine simplificată a realităţii exterioare. Or — replică 
Piaget -= acţiunile de reunire în clase şi subclase, ca și cele de seriere, invocate 
chiar de Gonseth pentru a explica procesul de construire a numărului, sunt 
de o natură diferită de perceperea unei culori, a unei greutăţi ete Acţiunile 
nu extrag numărul din obiect, ci îi impun obiectului o schemă de numărare 
care, devenită mobilă și reversibilă, determină operaţiile axiomatizabile. 

ERER aeneae opordonine elementare fac apel la mecanisme ereditare, 
egătura dintre operațiile logico-matematice şi lumea exterioară poate fi 
asigurată mai întâi prin intermediul organizării vii care se află ea însăși, 
începând cu formele cele mai elementare, în interacţiune cu realitatea fizică. 
Această conexiune lăuntrică între spirit şi univers, care se stabileşte prin 
mecanismele primitive ale morfogenezei vitale, ar da socoteală de anticipările 
posibile ale cunoaşterii logico-matematice asupra celei fizice: anticipări 
inexplicabile dacă „schemele“ logico-matematice s-ar construi simplu a 
posteriori, în funcție de contactul actual și exterior al acţiunii cu realitățile 
materiale (idee-ipoteză amplu argumentată de Piaget în Biologie și 
cunoaștere ). 
Logica şi numărul ar ține deci, din punctul de vedere al „datelor“ 
psihogenetice, aşa cum le elaborează și interpretează Piaget, de coordonările 
acțiunilor ca atare ale subiectului, şi nu sunt abstrase din obiect, chiar dacă 
aceste coordonări se manifestă doar-cu prilejul acțiunilor asupra obiectelor. 
Construirea structurilor logice şi numerice succesive sunt opera simultană a 
unei abstracții plecând de la funcționarea anterioară a acțiunii şi de la 
generalizările operatorii care fac mereu mai mobile şi mai reversibile 
compoziţiile ce poartă asupra elementelor astfel abstrase din acțiune 
(reuniuni, serieri). Cunoştinţele fizice, în schimb, se datorează acțiunilor 
diferenţiate şi particulare. Ele îşi abstrag elementele de la obiectele asupra 
cărora se exercită aceste acţiuni (de cântărire, împingere, accelerare, frânare 
etc.) şi nu de la coordonările înseşi ale acţiunilor, ca logica și aritmetica. 
Abstracția care permite subiectului să extragă informații din jocul şi din 
rezultatele propriilor sale acţiuni este calificată drept „reflectantă“ 
(reflechissante ) în dublul sens al cuvântului. De exemplu, a abstrage ideea 
de ordine din acțiunile ordonate înseamnă mai întâi a transpune pe un plan 
nou (= a reflecta în sensul cvasifizic al termenului) ceea ce nu este la început 
decât coordonare practică și inconștientă şi trebuie să devină obiect al 
conștientizării şi gândirii; dar această proiecţie sau reflexie presupune o 
reconstrucţie sau o nouă structurare, deci o „reflecţie“ în sensul psihologic al 
termenului (vezi Logique et connaissance scientifique, sub dir. lui J. Piaget, 
Encyclopédie de la Pléiade, Gallimard, Paris, 1967, p. 386). Deşi diferite, cele 
două tipuri de abstracții şi experienţe rămân indisociabile în fapt şi constituie 
mai degrabă componentele mereu prezente, în grade variate, ale oricărei 
experienţe, è i | A 
Explicaţiile psihogenezei operaţiilor și structurilor logico-matematice date de 
Piaget pot părea la rândul lui îndoielnice dacă nu chiar tautologice (vezi 
Teorii ale limbajului. Teorii ale învățării. Dezbaterea dintre Jean Piaget şi 
Noam Chomsky, Editura Politică, Bucureşti, 1988, în special René Thom, 
Geneza noțiunii de spaţiu după Piaget, p. 575-585), Prin aceasta nu este a 
invalidată exigenţa însăşi ca ipotezele şi consideraţiile de peihogeneză să le 
deschise (și supuse) unor cercetări experimentale pe cât posibil 1 PAEA 
pentru a nu rămâne la stadiul de simple presupuneri sau JA00 AN FPA 
bazate cel mai adesea pe introspecpi sistematic înșelătoare, Gonse i iC 
identifică posibilitatea de a o tace. In orice 


această exigentă ori de câte ori i de ce. În arie 
caz, prin însăși inspiraţia lui dominantă idoneismul o presupune Și O caută în 


iv, C i legitim cont sttel de cercetări, 
mod activ, Ca atare, el poate fi legitim confruntat cu a cercel 
angajat în climatul lor şi eventual corectat dacă împrejurările punerii la probă 


cer, £ A S i 
e reia această distincţie într-un context filosofic şi matodologie. ma, 
larg (vezi Le probleme de la Logique et le problème du Logique, Mopon 
des problèmes en philosophie, II, Logique et science de la nature, 3 

Paris, 1949). Pentru spiritele avertizate și sincere, afirmă Gonseth, nu există o 

perspectivă necontestată a cunoaşterii în care logica ar veni să ocupe, cu 

necesitate, un loc privilegiat şi dinainte determinat. Orice organizare 

sistematică a cunoaşterii ridică problema esenţială a alegerii ideii dominante 

şi directoare. Dar această alegere - decizia filosofică poate cea mai 

importantă care va informa și condiţiona intreaga întreprindere — nu se 

impune dinainte în mod univoc. Cum să operăm o alegere motivată care să 

evite arbitrarul? Alternativa eidetic/dialectic nu mai are aici caracterul unei 

opțiuni oarecum locale în favoarea unei strategii de urmat; ea desparte 

poziţiile la nivelul „deciziei filosofice prime“. 

Obiectivul delimitării Logicii ca disciplină autonomă pune în joc o doctrină 

prealabilă care depășește cadrul logicii și ne situează în teoria cunoașterii. 

Fiecare disciplină pe care vrem s-o explicităm în privința metodei ridică 

problema dictrinei prealabile sub un unghi particular, cu o nuanță proprie. 

Logica îi conferă o acuitate maximă — aceea a „Problemei Începutului“. Ce 

rol îndeplineşte Logica în edificarea sistemului cunoștințelor noastre? Auzi 

adesea spunându-se: logica este o teorie de bază fără de care nici o disciplină 

nu poate fi valabil fundată. Sau: logica formulează regulile gândirii juste; 

pentru a fi eficace, orice disciplină care vizează realul trebuie să-i respecte 

exigenţele, nici o gândire care tinde spre adevăr nu poate fi coerentă dacă nu 

se supune jurisdicției sale; a gândi şi a acţiona logic constituie condiții sine 
qua non ale oricărei activităţi normale. Pe scurt, logica ar trebui să deţină, în 

raport cu toate celelalte discipline ale spiritului, cu restul activităţilor noastre 
conştiente, o anumită prioritate sau anterioritate. Cerinţa pare naturală, dar 

nu este deloc uşor să i se dea un sens cât de cât precis. Observațiile privind 
psihogeneza inteligenţei nu ne permit să conchidem că logica precede 

achiziţia celorlalte cunoştinţe şi facultăţi elementare. Dar nici de o 
anterioritate istorică nu poate fi vorba. Dacă e să existe, o atare prioritate nu 
poate fi decât de ordin metodologic, adică trebuie instituită conform metodei 
care va prezida la instituirea întregului sistem al cunoaşterii. Aşadar intenția 
de a expune Logica sub forma unei discipline ne va apărea ca subordonată 
proiectului de a introduce în ansamblul cunoaşterii o ordine, o metodă. 
Fundarea Logicii devine atunci doar un moment dintr-o întreprindere mai 
cuprinzătoare în cadrul căreia ar putea dobândi o poziţie metodologie 
privilegiată. 

Deşi vrea să zdruncine credinţa prea naivă într-o anterioritate gata dată a 
Logicii, Gonseth nu pune la îndoială că există, pentru noi, norme verificate 
ale gândirii juste, reguli foarte sigure ale acțiunii eficace. Valoarea lor 

practică este un fapt incontestabil, chiar dacă îl acceptăm ca pe un fapt numai 
sumar valabil, sumar analizat şi cunoscut. Regulile şi normele implică însă 
ideea unei anumite anteriorităţi. Problema logicii, a tundamentului său, 
reclamă instalarea unei perspective metodologice în care cerința de 

anterioritate să poată fi satisfăcută fără a genera imediat paradoxe 

inextricabile de felul celor sugerate, în cel mai curat „stil idoneist”, de 
„parabola“ care urmează. Să ne închipuim un meşteşugar care ar pretinde să 

fabrice sub ochii noştri unealta necesară fabricării tuturor uneltelor: unealta 

fără de care nici o altă unealtă nu ar pute fi fabricată în mod valabil. Am 
spune îndată că intenţia este paradoxală. În caz că meşteşugarul nu dispune 
încă de un asemenea instrument universal necesar, se pune pri cum își 


va începe el munca, de vreme ce îi lipseşte tocmai unealta fără de care mag 

În eventualitatea că posedă un 


această muncă nu poate fi întreprinsă. ea 
este în măsură 


exemplar din unealta miraculoasă cu care am putea admite că 
să mai facă una, se pune problema de unde o are. Cel care a făcut-o trebuia 
să posede el însuşi una asemănătoare. Dacă existenţa instrumentului magic 
nu trebuie pusă la îndoială, nu ne rămâne decât posibilitatea ca el să nu fi fost 
făcut de mână de om, să fi fost, de pildă, un cadou al zeilor. Numai o atare 
origine l-ar putea sustrage necesităţii comune tuturor celorlalte unelte de a 
nu putea fi făcute în absenţa uneltei universal necesare. „Parabola“ transcrie 
destul de transparent ceea ce o anumită tradiţie pretinde că face prin 
fundarea Logicii. Fie definiția: logica este disciplina care formulează, potrivit 
naturii şi destinaţiei sale, regulile gândirii corecte. Luată în serios, à la lettre , 
această definiție ridică logica la rang de instrument (de data aceasta mental) 
necesar exerciţiului corect al oricărei gândiri. Nici un alt instrument mental, 
nici o gândire care vizează justeţea şi obiectivitatea, nu ar putea fi 
considerată justă și valabil stabilită fără contribuţia instrumentului (mental) 
indispensabil fabricării tuturor celorlalte instrumente (mentale). Proiectul de 
a da logicii o expunere sistematică sau de a o institui ca disciplină autonomă 
nu ar putea fi executat decât printr-un exerciţiu corect al gândirii, adică 
printr-o cunoaștere prealabilă a logicii. Să admitem că suntem deja logicieni 
în momentul când decidem să edificăm logica în mod valabil. Paradoxul urcă 
atunci la primul dintre logicienii autentici. Asemenea instrumentului magic 
din parabolă, pentru a salva existența logicii mai sus definite ar trebui să 
presupunem că ea preexistă undeva, într-un univers abstract. Ar trebui s-o 
fundăm într-o metodologie de caracter metafizic. Odată constituită, aplicarea 
acestei logici ne-ar conduce inevitabil la realismul claselor ca fundament 
universal al cunoaşterii. Soluţie inacceptabilă. 
Definiţia pe care o dăm logicii în momentul în care ne propunem să o 
edificăm constituie doar un aspect al alegerii unei doctrine prealabile, al 
justificării unei filosofii preliminare. Important, pentru Gonseth, este ca 
această alegere să se prezinte ca un act legitim asupra justeţei căruia are a se 
pronunța, în cele din urmă, punerea la probă, experiența angajării. Am putea 
relua, în perspectiva filosofiei experienţei, comparaţia cu instrumentul. Mâna, 
de exemplu, este un instrument atât de bine conceput încât devine practic 
necesar pentru construirea oricărui alt instrument. În locul unei logici 
universal necesare, nu se pierde nimic esenţial din rolul efectiv al logicii dacă 
o concepem ca pe un „ansamblu bine organizat de norme şi reguli probate“. 
Pentru ca decizia luată în legătură cu doctrina prealabilă să fie executată şi 
pusă în valoare trebuie să ştim care este substanța asupra căreia operează 
activitatea logică. Aceasta este, la Gonseth, problema logicului. Conceptele 
și relaţiile zise logice nu sunt de imaginat nici ca realităţi preconstituite, nici 
ca intuiții și categorii a priori, necondiţionat valabile; nici simplă expresie a 
unei realități date în lumea exterioară, nici construcție liberă a spiritului. 
[doneistul le situează, ținând seama de procesul istoric al instituirii şi operării 
eficace cu ele, în orizonturi succesive sau concomitente de construcţie şi 
aplicaţie, de axiomatizare schematică şi schematizantă principial deschisă la 
înnoiri, reelaborări și revizuiri pe baza unor libertăţi şi constrângeri „în 
situaţie“, a unor compatibilităţi şi incompatibilităţi îndelung exercitate şi 
probate. Aspectul normativ al logicii nu ne va mai apărea anpa ca RETS îi 
necondiţionat. Sesizată sub raportul angajărilor ei cognitive, deci în cadru 
unei teorii a cunoașterii, se poate spune că logica enunţă regulile de 

constituire şi funcţionare a unor dialectici (sisteme cognitive orpanizate) în 
diverse orizonturi de realitate, 


[3] În capitolul IX - Fizica intuitivă a calităților: obiectul aristotelian - Gonseth 


analizează angajarea conceptului de obiect în procesul obiectivării calităților 
sensibile. Individualizarea obiectului se însoțește în mod necesar de 
individualizarea calităţilor sau proprietăţilor sale fizice. Este reluată și 
prelungită analiza din capitolul III privind construcţia realității, pentru a 
întelege şi mai bine: a) ce este o formă intuitivă și b) relaţiile „Fizicii intuitive 
a calităților“ cu noțiunea de obiect și cu logica claselor. În privinţa culorii, de 
pildă, forma sa intuitivă corespunde ansamblului de virtualități (împreună cu 
structura lui internă) înscrise în ființa noastră mentală. Acesta conţine 
tonurile colorate ca tot atâtea culori potenţiale care așteaptă doar ocazia de a 
se transforma în culori cu adevărat percepute. Aceste virtualități sunt 
ordonate. O anumită culoare îşi dobândeşte individualitatea, caracterul 
propriu, tocmai prin inserţia în forma-totalitate. 

Desemnarea calităților sensibile acoperă o întreagă fizică intuitivă, bazată pe 
noțiunile fundamentale de obiect şi de proprietăţi fizice predeterminate ale 
obiectului. Aceste noţiuni fundamentale intuitive sunt doar schematizări 
simplificatoare. Pe de altă parte, așa cum cunoașterea intuitivă a spațiului zis 
fizic constituie fundamentul geometriei, şi cum fizica obiectului oarecare 
conține primele rudimente ale logicii, tot astfel fizica proprietăţilor sau 
calităților imediat perceptibile formează primul fundament al fizicii de 
laborator. Dacă ştim să facem abstracție de „forma sensibilă“ a calităților, 
observăm o analogie între modul în care calităţile se înscriu în formele 
intuitive corespunzătoare și modul în care mărimile măsurate sunt înscrise în 
tabelele de observaţie. Ştiinţa poartă cunoașterea dincolo de domeniul 
intuiţiei imediate prin faptul că anumite configurații accesibile intuiției pot fi 
privite ca imagini schematice ale unor configurații sau fenomene mai puțin 
accesibile sau de o natură diferită. 

Există un contrast foarte izbitor între noţiunea de obiect înzestrat cu 
proprietăţile sale caracteristice și structura obiectelor construită și dezvăluită 
de dezvoltarea fizicii. Gonseth numește obiect aristotelian această noțiune 
de obiect totodată schematică și eficace, artificială și necesară, fundamental 
inadecvată și totuşi indispensabilă. El îi conferă acest calificativ special 
pentru a-l distinge de o altă componentă a reprezentării pe care ne-o facem 
despre obiecte — aceea potrivit căreia obiectul nu mai este în mod esențial 
suportul calităţilor sale (= obiectul tipificat sau obiectul goethean despre 
care va fi vorba în capitolul următor). Numai primul concept — obiectul 
aristotelian — se află într-o relaţie directă cu logica claselor, nu şi al doilea. 
Noţiunea de proprietate determinată se abstrage în noțiunea logică de clasă: 
clasa obiectelor roşii, clasa numerelor pare etc. Clasa este o grupare deschisă, 
susceptibilă, la nevoie, de a fi completată. Prezenţa sau absenţa unei calităţi 
se abstrage la rându-i în noţiunea de calităţi contrarii asupra cărora se 
extinde validitatea principiilor contradieţiei și terţului exclus, Proprietăţile de 
existenţă ale obiectului se extind apoi asupra claselor şi în particular asupra 
claselor complementare, Incluziunea unei clase în altă clasă oferă atunci 
principiul unei clasificări care conduce de la proprietăţile generale la cele 

particulare, 

E de mirare — constată Gonseth = că s-a confundat aproape mereu ideea 

intuitivă de obiect cu noţiunea deja mult mai schematizată = şi într-un sens 

destul de îngust! ~ de obiect aristotelian, Nici fenomenologia nu a evitat 

această conluzie, Poate că trebuie să vedem aici moştenirea scolasticii, care 
este întru totul bazată pe acest concept fundamental. Așa cum observă 
L. Brunschvicg în Etapele filosofiei matematice, Grecia a crezut că găseşte 
„organum “ul universul pe care școala platoniciană n-a reuşit să-l constituie 
în silogistica lui Aristotel. Secole de-a rândul, opera Stagiritului va forma o 
tehnică metodologică adecvată cerinţelor fizicii calitative şi metafizicii 
intuitive, Având drept obiect clasificarea speciilor şi genurilor, această 
tehnică se bazează pe noţiunea de clasă și exclude noţiunea de relaţie. 
Proprietăţile obiectului aristotelian sunt apoi proiectate asupra universaliilor, 
astfel încât metodologia scolasticii echivalează cu erijarea în sistem universal 
a unei anumite „teorii a obiectului“. Ni se par acum evidente insuficiențele 
acestui procedeu. Dar dacă îl resituăm pe fundamentul său natural, îşi pierde 
caracterul dogmatic şi artificial. Readus la justele sale proporţii, acest 
procedeu îşi arată eficacitatea. Dacă întreprinderea de a-l extinde asupra 
întregii lumi sensibile și mentale ar fi putut reuşi, ea ar fi oferit, în felul ei, o 
explicaţie raţională a universului. Dar un atare obiectiv era prea înalt în 
raport cu puţinătatea mijloacelor ale căror slăbiciuni au fost scoase la iveală 
de dezvoltarea științei. Viciul esenţial, care a desprins-o de real şi a condus-o 
la o poziţie greu de susținut, rezidă în a nu fi recunoscut propria sa natură (de 
teorie schematică a obiectului aristotelian), în a se fi prezentat drept o teorie 
absolută a fiinţei și esenţelor, în vreme ce nu era decât o schiță schematică a 
unei teorii de acest gen. 
Încă o remarcă, importantă în discutarea antinomiilor din teoria mulțimilor: 
la baza definiţiei cantoriene a mulțimii (reuniunea într-un tot a unor obiecte 
din lumea materială sau din cea a gândirii, care posedă o proprietate 
caracteristică astfel încât în legătură cu orice obiect să putem stabili dacă 
aparține sau nu mulțimii) se află noţiunea de obiect aristotelian. Din acest 
punct de vedere, mulțimea lui Cantor nu este decât o clasă logică, finită sau 
infinită. 
Silogistica sau teoria obiectului aristotelian nu este bine adaptată descrierii 
obiectelor concrete. Ca teorie, ea nu prezintă un viciu intern. Dar nu este de 
ajuns ca o imagine schematică să respecte legile noncontradicției interne 
pentru a fi adecvată obiectului ei. Trebuie ca entităţile abstracte pe care le 
pune în joc să fie de bună calitate. Noi recunoaştem o casă pentru că este 
conformă unui anumit model intuitiv, în care intervin nu doar proprietăţile 
de formă sau structură, dar și, de exemplu, destinaţia, faptul de a servi drept 
loc de locuire... Analizei acestor tipuri sau modele intuitive îi consacră 
Gonseth capitolul X. Este vorba și aici de diverse procese de abstractizare 
care urmează numeroase căi, mai mult sau mai puţin ascunse. Ele duc la 
formarea unor imagini mentale care nu au decât o foarte relativă fixitate. 
Obiectul nu este reținut aici doar prin proprietăţile lui fizice, dar şi prin 
anumite trăsături de adecvare, utilitate, destinaţie ete, | E 
Plasticitatea tipurilor, și mai ales nedeterminarea unora din caracteristicile 
lor care rămân virtuale într-un spaţiu relativ larg de variabilitate, le apropie 
de formele intuitive corespunzătoare calităţilor, Este de subliniat ea că m 
cazul tipurilor elementele din sfera senzațiilor se s89% cu niyen $ N 
maj disparate din sfera intențiilor, S-ar putea ca ‘9g an e Me K e 
orienteze și constituirea formelor intuitive fundamentale, dar ro 

Faptul că multă vreme noţiunea de tip n-a jucat nici un rol în speculația 
„rațională“ este poate un efect al exclusivismului silogistic al scolasticii. De 
numele lui Goethe se asociază ideea după care conformitatea cu un tip poate 
îi considerată o lege naturală. Dar la Goethe tipul are mai curând caracterul 
de „obiect etern“, preexistent și predeterminat în mod absolut, în felul 
Ideilor lui Platon. Cuvier i-a acordat drept de cetate în știință. Distanţa între 
tipul aşa cum îl concepe Goethe și modelul intuitiv gonsethian este aceea 
care separă un concept preformat de un concept în devenire. În pofida 
acestei distanțe, Gonseth numeşte aluziv „obiect goethean“ — și îl opune 
astfel celui aristotelian — obiectul considerat a fi determinat (odată cu toate 
obiectele având același nume) de conformitate cu tipul său. 

În sfera obiectului, tipul este un abstract și indivizii care au concurat la 
formarea lui sau care îi sunt, după aceea, recunoscuţi conformi, sunt 
realizările lui. Tipurile uzuale în ierarhizarea abstracţilor sunt anterioare a 
ceea ce Gonseth a numit primul stadiu axiomatic. Ele se află pe acelaşi plan 
cu noțiunile cele mai elementare ale fizicii obiectului și fizicii calităţii. Și nu 
sunt concepute izolat, ci în raporturile lor de existență sau de excluziune, de 
formă, de poziţie, de incluziune etc. — raporturi care se exprimă în noţiunile 
fizicii intuitive. Aşa cum remarcă H. Wallon în legătură cu tipurile în 
psihologie, imaginate pentru a caracteriza indivizi speciali sau anormali, 
semnificația lor se lărgeşte și se transformă până ce ajung să descrie o 
proprietate de structură a mentalității normale. Ideea generală de tip este 
angajată într-un proces asemănător de extensiune. Concepută mai întâi în 
legătură cu obiecte concrete, ea tinde să se extindă asupra a tot ce se poate 
obiectiva; şi să urce, ca și ideea de obiect, toată scara entităţilor abstracte. 
Gonseth exprimă faptul că activitatea noastră mentală este astfel orientată 
spunând că obiectul și tipul sunt forme ale intuiţiei noastre. 

In rezumat, fizica obiectului oarecare pregăteşte axiomatizarea logicii 
adevărului şi falsului, și constituie deci, într-un fel, o preaxiomatizare. Ea ne 
permite să observăm desenul (la „scară intuitivă“) a ce va fi mai târziu teorie 
axiomatic fundată, și prin aceasta ne arată că procesul prin care noţiunile 
intuitive se formează şi intră în raport unele cu altele este el însuşi un fel de 
schiță intuitivă a schematizării axiomatice. Fizica calităților adoptă bazele 
intuitive pe o întindere mai mare. Convenabil completată, ea ar trebui să 
cuprindă toate noțiunile în care se exprimă o vedere intuitivă asupra unei 
realități Oarecare, i ar putea susţine o suprastructură axiomatică şi rațională 
de același gen ca logica și matematicile. Tipurile, la rândul lor, formează 
oarecum armătura gândirii obișnuite, Ele joacă aici un rol comparabil cu cel 

al noţiunilor fundamentale din axiome. 

După o reconstituire sumară a formării noţiunilor de „toţi“, „unul 

(oarecare), „nici unul“ și după inserția lor în demersurile unei axiomatizări 

elementare, Gonseth incearcă să desprindă, din exemplele în care se găseşte 

realizată, metoda axiomatică în „puritatea“ ei. Ar fi tost diametral contrar 

vederilor sale să înceapă printr-o definiție verbală a acestei metode: în 

absența unor realizări în care definitul să fi putut fi sesizat, o definiție de 

acest gen este iluzorie și fără efect, Nu este nevoie să rezumăm aici 

consideraţiile lui Gonseth asupra trăsăturilor metodei axiomatice, întrucât 

ele sunt reluate și dezvoltate în capitolele din Geometria şi problema . 
spațiului incluse în antologie. Să reținem doar sublinierea „poziţiei 

mediatoare“ a axiomelor, pe fondul observaţiei generale că un concept „viu“ 

nu poate Îi în întregime creat printr-o definiţie pur verbală; el se naște din 
trecutul său şi se modilică prin modul de a-l întrebuința. Termenul „axiomă” 
ne dă o măsură a pradului în care un cuvânt poate fi treptat abătut de la 
sensul lui originar; a gradului în care conceptul corespunzător poate 
înregistra variaţii prin „degradări“ insensibile și uneori prin salturi bruște. 
Pentru Platon, axioma era expresia unui adevăr în sine; pentru Poincaré, o 
convenţie aproape liber consimţită; pentru Russell, o judecată ipotetică; 
pentru Zermelo, în cadrul unui sistem de bază, o parte integrantă a unei 
definiţii implicite. Toate aceste interpretări nu văd în axiomă decât faţa ei 
întoarsă spre abstract. Ele îi atribuie o natură pur rațională asupra căreia 
realitatea exterioară nu are nici o priză, dar sunt complet diferite în ceea ce 
priveşte aprecierea libertăţii noastre de a accepta sau respinge axiomele. 
În contextul considerării cunoașterii ca o corespondență schematică, 
perfectibilă şi revizuibilă, axioma îi apare lui Gonseth a se găsi la jumătatea 
drumului între ficțiune şi descrierea realului. Ea păstrează amintirea realului 
pentru că l-a căutat și nu și-a ratat complet căutarea. Axioma se poate 
reintegra realului grație posibilităţii de a reveni la semnificaţia ei exterioară. 
În același timp axioma poartă în structura ei intrinsecă (în universul ei 
simbolic susceptibil de dezvoltări şi transformări potrivit „legilor“ obiectului 
oarecare) semnul activităţii noastre creatoare. În concepţia lui Gonseth 
cunoaşterea nu-și atinge niciodată capătul în concret; o noţiune nu-și atinge 
niciodată limita ultimă în abstract. Spiritul care vrea să cunoască adoptă o 
poziţie intermediară, mediatoare între libertatea visului şi absoluta 
determinare a lucrului în sine. „Nu există axiomă fără un concret pe care îşi 
fundează semnificaţia exterioară şi un abstract la a cărui structură participă“ 
(p. 237). Este unilateral să vedem numai armătura abstractă a procesului de 
axiomatizare. Nu trebuie ignorat travaliul preliminar care instituie sistemul 
axiomatic, nici travaliul care se desfăşoară, apoi, în cuprinsul acestuia. 

În acest climat epistemologie şi metodologic întâlneşte și abordează Gonseth 
problema antinomiilor. El pune mai întâi în valoare ideea care s-a desprins 
din analizele precedente: logica tradițională nu are o poziţie de excepție. 
Nicidecum transcendentă planului ştiinţei, ea este analogă în origini, 
comparabilă în evoluţie şi asemănătoare în desăvârşire tuturor celorlalte 
construcţii teoretice fundamentale din matematici şi fizică. Metoda de 
axiomatizare bazată pe concordanța schematică (între un abstract şi un 
concret care aparţin la planuri diferite de existență) pune matematicile la 
adăpost de antinomiile logice. Nu că acestea ar fi obstacole neglijabile sau 
ușor de trecut, Dar ele nu se situează pe direcţiile de axiomatizare care au 
condus matematicile la starea lor actuală. Acţiunea antinomiilor se face 

simțită în prelungirea acestor direcții. În latura lor negativă, consideră 

Gonseth, antinomiile compromit serios succesul tentativei totalitare (a 

„Principia Mathematica“ de Whitehead și Russell sau a Teoriei mulțimilor): 

ele barează calea circumserierii generale a noţiunilor matematice pe terenul 

prea expus al logicii atributelor, Pentru ca noțiunile de clasă, atribut și relație 

să suporte „rolul zdrobitor“ care le este conferit, ar trebui să poată fi 

concepute în generalitatea lor maximă, ca absolute şi necondiționate. Dar 

atunci se destramă în nedeterminare, Antinomiile sunt asttel simptomele 

unui rău profund, Ele sunt consecinţele unei poziţii de plecare bastarde, 

bazate simultan şi indistinet pe abstract şi pe concret. Şi ale unei azere digi 

prost începute (cu noţiuni fundamentale pentru care transmutația concretului 

în abstract nu este încheiată) și prost orientată (de o falsă apreciere a 
raporturilor între real și rațional). 

În paragraful care precede acest dialog final Gonseth se referă explicit la 
intuiționismul matematic al lui Brower care îi apare a fi reuşit să deschidă o 
cale novă speculaţiei matematice. În doctrina sa iniţială intuiţionismul 
renunţă să lege a priori noţiunea de demonstrație de o regulă logică 
oarecare. Demonstrația este indefinibilă; esenţa ei nu este constituită de o 
serie de norme date dinainte; dimpotrivă, fiecare raționament trebuie să fie 
examinat în individualitatea sa; certitudinea pe care o aduce ţine de evidența 
sa imediată şi irecuzabilă. La această idee a demonstraţiei trebuie să 
adăugăm o idee a adevărului complet precritică: evidențele ne-ar face să 
atingem adevărul în sine, al cărui sentiment profund este considerat a 
însulleți creația matematică. Poziţia de plecare este adânc ancorată în 
„absoluturile adevărului și necesarului“. 

Prima divergență de vederi cu matematicile ortodoxe se manifestă în legătură 
cu negația. Matematicile clasice acceptă adevărul și falsul ca la fel de 
primitive și le opune unul altuia potrivit regulilor existenței obiectului, fără să 
le coreleze dinainte cu noţiunea de necesitate. Intuiționismul se arată mai 
exigent. Astfel, nu vom putea spune că elementul X posedă proprietatea 
non-A decât atunci când vom fi constatat, graţie unor evidențe imediate, că 
el nu poate avea proprietatea A ; cu alte cuvinte, când din admiterea acestei 
din urmă ipoteze vom ajunge la o imposibilitate de o evidență imediată. De 
altfel, absența acestui raționament, pe care poate încă nu l-am descoperit, nu 
poate fi considerată ca o demonstraţie a adevărului aceleiaşi ipoteze. 
Eventualităţile A și non-A nu epuizează deci toate cazurile posibile. 
Rămâne un caz „în suspensie“, care nu ştim dacă va fi vreodată tranşat. 
Tot astfel dubla negaţie a lui A înseamnă a fi demonstrat că non-A este 
imposibil; deci că este imposibil să demonstrăm imposibilitatea lui A, ceea ce 
nu înseamnă încă a fi demonstrat adevărul lui A . Dubla negaţie broweriană 
nu echivalează deci cu simpla afirmaţie. 

Intuiționismul se pune așadar în mișcare cu o nouă concepţie a adevărului şi 
falsului, ceea ce nu constituie un motiv de a-l condamna. Pe Gonseth îl 
interesează în mod special aplicarea vederilor intuiționiste în teoria claselor 
deschise. Nu voi spune, potrivit intuiţionismului, „există un x“, decât atunci 
când îl voi fi determinat sau când voi dispune de o metodă care îmi va 
permite s-o fac. Cu acest mod nou de a considera lucrurile, şi cu felul său 
propriu de a mânui negația, intuiţionismul aduce o concepţie nouă şi în 
privința necesităţilor (legilor) în clasele deschise. Astfel: „este fals că toți xiii 
clasei au proprietatea A“ înseamnă că dispunem de o demonstrație a 
imposibilității acestui alt fapt: „că toți x-ii au proprietatea A“. Dar de aici nu 
putem trage concluzia că „există un x cu proprietatea non-A“. Ar trebui, 
pentru aceasta, să ne fi dat și metoda care să permită a determina un X 
despre care să se fi demonstrat că nu poate fi înzestrat cu proprietatea A. 
Necesităţile intuiţioniste nu au aceeași structură ca cele ortodoxe. 

Judecata de valoare a lui Gonseth nu poartă însă asupra detaliilor tehnice. 
Este una epistemologică şi metodologică, „Dacă matematieile ortodoxe şi 
matematicile intuiţioniste rămân deopotrivă angajate în noțiunea precritică a 
adevărului, ele s-ar putea excomunica reciproc cu drepturi, dintr-un anumit 
punct de vedere, egale, Ambele poziţii se pot reclama de la evidențe ultime; 
și cum vederile lor se opun în mai multe privințe, concilierea este imposibilă. 

Dar renunțarea la idealul precritic este suficientă, ea singură, pentru a pregăti 
terenul concilierii. Este suficient să considerăm, în cele două cazuri, noțiunile 
fundamentale ca vederi sumare asupra realului şi asupra acțiunilor pe care le 
putem aici efectua. Vederi diferite, e drept! Dar care nu se exclud, pentru că 
şi unele şi celelalte sunt sumare. La fel cum două portrete ale aceleiaşi 
persoane, executate de doi pictori, nu distrug reciproc fidelitatea față de 
modelul lor comun. Trebuie să renunțăm, înainte de toate, la idealul precritic 
al intuiţiei, pentru a nu-i lăsa decât un sens în suspensie [...]. Mai trebuie ca 
intuiţionismul să accepte să vadă în ideea sa de demonstraţie o idee în 
devenire, cu același titlu ca și ideea de demonstraţie după normele obișnuite. 
Dar cu acest preţ nimic nu se opune coexistenţei celor două teorii. Nimic nu 
ne împiedică să recunoaştem autenticitatea ca şi originalitatea vederilor 
broweriene“ (p. 347-348). 
Sugerăm, la sfârşitul acestei lucrări (dar sugestia interesează întreaga operă 
gonsethiană), întreprinderea sistematică a unor comparații critice virtual 
stimulatoare şi fecunde între idoneismul gonsethian și alte două „programe“ 
epistemologice şi logice de resuscitare a interesului actual pentru dialectică şi 
demersurile dialectizante legate de numele a doi savanţi de origine română — 
N. Georgescu-Roegen şi Ştefan Lupaşcu. În perspectiva admiterii unei unități 
profunde de stil și inspiraţie a întregii cunoașteri umane — deschidere la 
experienţă, caracter schematic şi adecvare sumară, tehnicitate, solidaritate, 
revizuibilitate... — Gonseth începe „dialectizarea“, „punerea în situație“ 
(opusul a ceea ce este presupus ne varietur, valabil în mod absolut şi 
necondiţionat) la nivelul noţiunilor fundamentale pe care le comportă orice 
doctrină prealabilă asupra adevărurilor elementare: o doctrină capabilă să 
introducă ordine şi metodă în sistemul cunoaşterii (subiect-obiect, 
raţional-real, adevăr-fals, necesar-liber...). Argumentele cele mai tari în 
sprijinul universalității dialecticii și dialectizării în exercițiu sunt extrase de 
către Gonseth din istoria și practica actuală a disciplinelor matematico-logice, 
adică tocmai din domeniile care au servit cel mai adesea ca exemplu de 
ştiinţe construite în stil eidetico-necesitar. „Dialectizarea“ acestor discipline 
nu sacrifică însă nimic din rigoarea lor efectivă şi din rezultatele considerate 
valide de comunitatea spiritelor avertizate. Ea presupune însă, cum s-a văzut, 
o reinterpretare convenabilă a ideilor prealabile şi a semnificației de 
ansamblu a practicii şi progresului ştiinţelor respective. Încât dualitățile: 
eidetic/dialectic, necesitar/deschis, strategie de fundare/strategie de angajare 
se resorb finalmente în orizontul „dialecticii pozitive“ (vezi şi Studiul 
introductiv) care recuperează conţinutul şi exigenţele asociate primului 
termen ~ în ce au acestea îndreptăţit, justificabil sau cel puțin omeneşte 
rezonabil! — ca episod, moment al dialecticului, al deschisului, al strategiei È 
angajare astfel lărgite și lăuntric complexificate. Ca S I OPR 
recesiv, cum ar spune Mircea Florian, cu à cărui conceptie espre N NR 
ar fi iarăși instructivă o confruntare. Dialecticul, în orice as pa Iome A 
o regiune a cunoașterii sau construcției ştiinţifice, cu excluder 3 
i in e să reabiliteze dialectica N. Georgescu 
Alta este perspectiva din care vrea Arie 
mâne la o dualitate de natur între 
Poet a pi RIMS Sin A pi discret distinctului, după modelul 
„parl momor J Rai (i ai A A E 1) i dialectic“ (ceea ce 
individualității distincte a fiecărui număr rea gi gi Aer 
comportă zone de enumbră în cadrul cărora contrarii e se supr pur Le : 
iar P iviciplul Eer este încălcat în vederea surprinderii schimbării) 

Această dualitate (pe care însuși autorul ei o apropie de distincția pascaliană 
între spiritul geometric şi spiritul de finețe, iar Gonseth ar găsi-o precritică) 
operează un soi de bipartiţie ireductibilă în universul noţiunilor, judecăților şi 
raționamentelor, al cunoştinţelor și ştiinţelor. Al Logicii chiar, de vreme ce 
Logicii concepută ca Principia Mathematica i se atribuie „un domeniu limitat 
de graniţe bine stabilite și trasate clar“ („deosebirea discretă constituie însăşi 
esenţa Logicii; în mod necesar, deosebirea discretă trebuie să se aplice 
graniţelor Logicii“), iar ştiinţelor sociale li se caută o altă logică, adaptată 
spiritului de finețe. „Cred că științele sociale... nu au atât nevoie de un nou 
Galileo sau un nou Newton, cât de un nou Aristotel care să le prescrie reguli 
noi de utilizare a noţiunilor cu care Logica nu poate opera“ (N. Georgescu- 
Roegen, Legea entropiei și procesul economic, Editura Politică, Bucureşti, 
1979, p. 109, 107). 

Ceva important din ce se așteaptă de la noul Aristotel au putut unii identifica 
în Logica dinamică a contradictoriului elaborată de Lupaşcu. Volumul cu 
acelaşi nume (Editura Politică, Bucureşti, 1982) constituie un bun punct de 
plecare pentru degajarea unei „dialecticităţi“ oarecum alternative în raport 

Keputat savant și gânditor elveţian, Ferdinant Gonseth 
(1890-1975) este cunoscut în mediile filosofice drept inițiatorul 
unei orientări — mai curând metodologice. decât sistematice — 
numite idoneism, EI vrea să revitalizeze câmpurile tematice, 
demersurile și discursul filosofici prin căutarea celui mai bun 
acord cu valorile şi exigenţele cercetării în exercițiu, convins că o 
izöke prelungită a refiecției speculative de provocările pe care i 
le adresează experienţele semnificative ale vremii noastre nu 
poate decât să v marginalizeze şi în cele din urmă să o sufoce. 

